
rugsėjo 10 d. 


Viktorija Ventvort viena sėdėjo prie stalo, už kurio su šešiolika 
karininkų Vaterlo mūšio išvakarėse pietavo Velingtonas. 

Generolas seras Haris Ventvortas tą vakarą sėdėjo Geležiniam 
hercogui“ iš dešinės ir, kai sutriuškintam Napoleonui teko sprukti 
iš mūšio lauko į tremtį, vadovavo kairiajam hercogo kariuomenės 
sparnui. Dėkingas monarchas suteikė generolui Ventvorto grafo 
titulą, kuriuo giminė puikuojasi nuo 1815 m. 

Tokios mintys sukosi Viktorijos galvoje, kai antrą kartą perskai- 
tė dr. Petresku ataskaitą. Kai atsivertė paskutinį lapą, su palengvė- 
jimu atsiduso. Visų jos problemų sprendimas rastas, tiesiogine ta 
žodžio prasme, paskutinę akimirką. 

Be garso atsivėrė valgomojo durys, ir Endrius, nuo antrojo paki- 
lęs iki vyresniojo, trims Ventvortų kartoms tarnavęs liokajus, mik- 
liai nunešė ponios deserto lėkštelę. 

— Dėkui, - tarė Viktorija ir palaukusi, kol tarnas pasieks duris, 
pridūrė: - Ar viskas parengta išgabenti paveikslą? 

Ji negalėjo prisiversti paminėti dailininko pavardės. 

— Taip, ponia, — atsigręždamas tarė Endrius. — Paveikslas bus 
išsiųstas dar prieš jums nusileidžiant pusryčių. 

— Ar viskas paruošta dr. Petresku vizitui ? 

— Taip, ponia, - pakartojo Endrius. - Dr. Petresku laukiame 
trečiadienio vidurdienį. Jau pranešiau virėjui, kad kartu valgysite 


priešpiečius oranžerijoje. 


* Artūras Veleslis, pirmasis Velingtono hercogas. 
p g 

— Dėkui, Endriau, - tarė Viktorija. 

Vyresnysis liokajus nežymiai nusilenkęs tyliai uždarė masyvias 
ąžuolo duris. 

Kol atvyks dr. Petresku, viena iš brangiausių šeimos relikvijų 
bus pakeliui į Ameriką, ir nors šedevras daugiau niekuomet nebe- 
kabos Ventvort Hole, niekas kitas, be artimiausių giminių, neturi 
to žinoti. 

Sulanksčiusi servetėlę Viktorija pakilo nuo stalo. Ji pasiėmė dr. 
Petresku ataskaitą ir išėjo iš valgomojo į koridorių. Jos žingsniai 
aidėjo marmurinėmis grindimis. Prie laiptų ji stabtelėjo pasigėrėti 
Geinsboro visu ūgiu nutapytos ledi Katerinos Ventvort portretu. 
Prosenelė vilkėjo nuostabia ilga šilko ir taftos suknia, buvo pasi- 
puošusi deimantų vėriniu ir prie jo derančiais auskarais. Viktorija 
palietė savo ausį ir šyptelėjo pagalvojusi, kad tuomet toks ekstrava- 
gantiškas blizgutis turėjo atrodyti ne visai padorus. 

Lipdama marmuro laiptais į miegamąjį antrame aukšte Vikto- 
rija stengėsi žiūrėti tiesiai, nesusitikti sau Romnio, Lorenco, Rei- 
noldso, Lely ir Knelerio rankos įamžintų savo protėvių akimis, nes 
jautėsi juos nuvylusi. Viktorija pripažino, kad prieš miegą privalo 
parašyti seseriai ir pranešti apie savo apsisprendimą. 

Arabela - tokia išmintinga ir nuovoki. Jeigu mylima jos dvy- 
nė sesuo būtų gimusi keliomis minutėmis anksčiau, tuomet dvarą 
būtų paveldėjusi ji ir, be abejo, būtų išsprendusi problemą kur kas 
elegantiškiau. Dar blogiau, kad išgirdusi naujieną Arabela nei skų- 
sis, nei prieštaraus, tik, kaip visos giminės moterys, papūs viršutinę 
lūpą. 

Viktorija užvėrė miegamojo duris ir perėjusi kambarį padėjo 
dr. Petresku pranešimą ant rašomojo stalo. Paleido kuodą. Plau- 
kai laisvai krito ant pečių. Kelias minutes šukavosi plaukus, po to 
persirengė šilkiniais naktiniais, kuriuos tarnaitė buvo padėjusi ant 
lovos galo. Įsispyrė į šlepetes. Negalėdama ilgiau atidėlioti, sėdo už 


rašomojo stalo ir paėmė rašiklį. 

Mieloji Arabela, 

Kaip įmanydama ilgiau atidėliojau šį laišką, nes mažiau- 
siai iš visų nusipelnei išgirsti šią nemalonią naujieną. 

Nuo tada, kai mirė brangus tėtukas ir aš paveldėjau dvarą, 
praėjo nemažai laiko, kol suvokiau, kiek skolų jis palikęs. Bi- 
jau, kad mano nepatyrimas versle ir nepakeliami paveldėjimo 
mokesčiai tik dar labiau pagilino problemą. 

Maniau, kad man reikėtų dar pasiskolinti, tačiau tai tik 
pablogino padėtį. Vienu metu netgi išsigandau, jog per savo 
naivumą turėsiu parduoti mūsų šeimos dvarą. Bet man malo- 
nu tau pranesti, kad išeitį radau. 


Trečiadienį susitiksiu su... 


Viktorijai pasirodė, kad išgirdo prasiveriant duris. Ji nusistebė- 
jo — kuriam tarnui šovė į galvą užeiti nepasibeldus. Kai ji pasuko 
galvą pasižiūrėti, kas ten, moteris jau stovėjo prie jos šono. 

Viktorija išvertė akis į niekad nematytą nepažįstamąją. Jauna, 
liekna, dar žemesnė už ją. Šypsojosi maloniai, atrodė trapi. Šeimi- 
ninkė taip pat nusišypsojo ir tik tuomet pastebėjo virtuvinį peilį 
moters rankoje. 

— Kas... - pradėjo Viktorija, kai staigiai švystelėjusi ranka stvėrė 
ją už plaukų ir prispaudė prie kėdės atlošo. Viktorija pajuto plono 
ir aštraus kaip skustuvas peilio lyžtelėjimą per kaklą. Vienu greitu 
judesiu peilis perskrodė gerklę tarytum į mėsininko rankas pakliu- 
vusiai avelei. 

Praėjus kelioms sekundėms po Viktorijos mirties moteris nu- 


pjovė jai kairę ausį. 

Ana Petresku nuspaudė žadintuvo mygtuką. Jame švietė 5:56. 
Dar keturios minutės, ir būtų pažadinęs ją rytinėmis žiniomis. Bet 
ne šiandien. Jos galva dirbo kiaurą naktį, tik protarpiais leisdama 
užsnūsti. Kol galutinai pabudo, Ana jau buvo apsisprendusi, kaip 
elgsis, jeigu valdytojas nepanorės vadovautis jos rekomendacijo- 
mis. Ji išjungė automatinį žadintuvą, kad išvengtų žinių, kurios 
gali išblaškyti, šoko iš lovos ir pasuko tiesiai į vonios kambarį. Po 
šalto vandens čiurkšle stovėjo ilgiau nei paprastai, tikėdamasi ga- 
lutinai atsibusti. Paskutinis jos mylimasis - dievai žino, kaip seniai 
tai buvo — labai stebėdavosi, kad ji visuomet prausiasi pries rytinį 
bėgimą. 

Nusišluosčiusi Ana apsivilko baltus marškinėlius ir mėlynus 
aptemptus šortus. Nors saulė dar nespėjo patekėti, nebuvo reikalo 
atitraukti nediduko miegamojo užuolaidų, kad suprastum, jog lau- 
kia dar viena giedra, saulėta diena. Mergina užsitraukė sportinio 
kostiumo viršų, ant kurio vis dar buvo matyti neryški „P“ - ten, 
kur ji anksčiau buvo prisiūta. Ana nenorėjo reklamuotis, kad ka- 
daise priklausė Pensilvanijos universiteto lengvosios atletikos ko- 
mandai. Šiaip ar taip, tai buvo prieš devynerius metus. Galiausiai 
Ana apsiavė Nike sportbačius ir tvirtai užrišo batraiščius. Niekas 
kitas taip nenervindavo, kaip būtinybė bėgant sustoti ir užsirišti 
raištelius. Išėjo daugiau nieko nepasiėmusi, tik ant kaklo užsikabi- 
nusi durų raktą ant plonos sidabro grandinėlės. 


Ana užrakino savo keturių kambarių buto duris, perėjo kori- 


dorių, nuspaudė lifto mygfuž3- Taukdama kai Ųfto dėžutė neno- 

romis pakils į dešimtą aukštą, pradėjo tempimo pratimus, kuriuos 
baigs pasiekusi pirmą aukštą. 

Išėjusi į vestibiulį Ana nusišypsojo mėgstamam durininkui, ku- 
ris paslaugiai atvėrė duris, kad jai nereikėtų laukti. 

— Labas rytas, Semai, — pasisveikino iš Torntono namo į Rytų 
54-ąją gatvę, Centrinio parko pusėn, bėganti Ana. 

Kiekvieną darbo dieną mergina įveikdavo Pietinę kilpą. Savait- 
galiais, kai nebijodavo kelias minutes pavėluoti, ji rinkdavosi ilges- 


nį, dešimties kilometrų ratą. O šiandien svarbu būti punktualiai. 
I E 


Braisas Fenstonas tą rytą taip pat atsikėlė prieš šešias, nes anks- 
ti turėjo susitikimą. Duše išklausė rytinių žinių: Vakarų krante 
susisprogdino savižudis. Šis įvykis atrodė toks įprastas kaip orų 
prognozė arba valiutos kursai, tad neprivertė jo pasigarsinti radijo 
imtuvo. 

— Laukia dar viena giedra, saulėta diena, pūs nestiprus pietryčių 
vėjas, temperatūra nuo 18 iki 25 laipsnių šilumos, - pranešė links- 
ma orų mergaitė, kai Fenstonas žengė iš dušo. Ją pakeitęs rimtesnis 
balsas informavo, kad Nikkei indeksas pakilo keturiolika punktų, 
Honkongo Hang Seng nusileido vienu. Jungtinės Karalystės įmo- 
nių akcijų kainų indeksas FTSE dar neapsisprendė, kurion pusėn 
pasukti. Jis nutarė, kad Fenstono finansų akcijos vargu ar drama- 
tiškai pajudės, nes apie šitą gudrų ėjimą žino tik dar du žmonės. 
Fenstonas septintą pusryčiaus su vienu iš jų, o kitą atleis iš pareigų 
aštuntą. 

6:40 Fenstonas jau buvo nusiprausęs ir apsirengęs. Jis dirstelė- 
jo į atspindį veidrodyje. Norėtų būti pora colių aukštesnis ir tiek 
pat plonesnis. Bet tą gali pataisyti geras siuvėjas ir kubietiškų batų 


pora su specialiais vidpadžiais. Jis taip pat norėjo atsiauginti plau- 

kus, bet ne dabar: pernelyg daug atvykėlių iš jo gimtinės, dar gali 
pažinti. 

Nors Braiso tėvas dirbo tramvajaus konduktoriumi, bet kas, 
pažvelgęs į nepriekaištingai apsirengusį vyrą, žengiantį iš namo su 
rausvo smiltakmenio fasadu Rytų 79-ojoje į limuziną su vairuoto- 
ju, būtų palaikęs rytinės miesto dalies grietinėlės palikuoniu. Tik 
įsižiūrėję atidžiau pastebėtų smulkų deimantuką kairėje ausyje — 
šis akcentas, giliu jo įsitikinimu, skyrė jį iš konservatyvių kolegų. Ir 
niekas iš banko personalo nebūtų drįsęs to užginčyti. 

Fenstonas įsitaisė limuzino gale. „Į kontorą; - burbtelėjo prieš 
paliesdamas mygtuką parankėje. Dūminis pilkas ekranas išvadavo 
jį nuo nereikalingo pašnekesio su vairuotoju. Nuo priekyje esan- 
čios sėdynės Fenstonas paėmė naują New York Times. Pervertė pus- 
lapius dairydamasis įdomesnės antraštės. Meras Džulijanis, atrodo, 
neišlaikė lygio. Įraisė meilužę savo rezidencijoje, palikęs pirmajai 
poniai teisę skųstis bet kam, kas tik teikiasi išklausyti. Šį rytą tai 
buvo New York Times. Fenstonas tikrino finansų puslapius, kai vai- 
ruotojas įsuko į FDR kelią, o kai limuzinas sustojo priešais Šiaurinį 
bokštą, pasiekė nekrologų skiltį. Niekas neišspausdins jį dominan- 
čio nekrologo iki rytdienos, bet, tiesą sakant, niekas Amerikoje ir 
nežinojo, kad ji negyva. 

— Pusę devynių Vol Stryte turiu susitikimą, - pranešė Fenstonas 
vairuotojui, kai šis atidarė jam dureles. - Paimsi mane ketvirtis po 
aštuntos. 

Vairuotojas linktelėjo, kai Fenstonas patraukė vestibiulio link. 
Čia buvo devyniasdešimt devyni liftai, bet tik vienas kėlė tiesiai į 
restoraną 107 aukšte. 

Kai po minutės Fenstonas išlipo iš lifto — kartą jis apskaičiavo, 
kad per gyvenimą liftuose praleis savaitę - durininkas, pastebėjęs 
nuolatinį klientą, linktelėjo galva ir palydėjo jį prie stalelio kampe, 


iš kurio vėrėsi vaizdas į Laisvės statulą. Vieną vienintelį kartą, kai 

atėjęs rado mėgstamiausią savo stalą užimtą, Fenstonas apsisuko ir 
grįžo atgal į liftą. Nuo tada kampinis stalelis ryte visuomet stovė- 
davo tuščias — o jeigu? 

Fenstonas nė kiek nenustebo radęs jau laukiantį Karlą Lipma- 
ną. Per dešimt metų, kiek dirba Fenstono fimansuose, Lipmanas nė 
karto nepavėlavo. Fenstonas ėmė spėlioti, prieš kiek laiko pasirodė 
pavaldinys, kad būtų tikras, jog valdytojas jo neaplenks. Fenstonas 
pažvelgė į vyrą, kuris ne kartą įrodė, jog nėra tokio kanalizacijos 
griovio, kurio jis nesutiktų perplaukti dėl savo šeimininko. Tiesa, 
Fenstonas juk buvo vienintelis, kuris pasiūlė Lipmanui darbą tuo- 
met, kai šis išėjo iš kalėjimo. Už sukčiavimą kalėję advokatai, ku- 
riems uždrausta verstis šia praktika, nesitiki tapti geidžiami part- 
neriai. 

Fenstonas pradėjo kalbėti dar neužėmęs savo vietos: 

— Taigi van Gogą turime. Šį rytą lieka aptarti vieną klausimą. 
Kaip atsikratysime Anos Petresku, kad jai nekiltų įtarimų? 


Lipmanas atsivertė priešais jį gulintį segtuvą ir nusišypsojo. 


Tą rytą niekas nevyko pagal planą. 

Endrius pranešė virėjai paimsiantis padėklą su ponios pusry- 
čiais, kai tik išsiųs paveikslą. Virėją patiesė migrenos priepuolis, 
todėl pusryčiais rūpintis pavesta jos padėjėjai, ne itin patikimai 
merginai. Apsaugos furgonas vėlavo keturiasdešimčia minučių, o 
įžūlus jaunas vairuotojas nesutiko išvažiuoti be kavos su sausai- 
niais. Virėja niekuomet nebūtų pasidavusi tokiam akiplėšai, bet 
padėjėja užkibo. Po pusvalandžio Endrius užtiko juos plepančius 
prie virtuvės stalo. 

Vyresnysis liokajus džiaugėsi tik tuo, kad ponia nepabudo, kol 
jis galutinai atsikratė furgono vairuotojo. Permetė akimis padėklą, 
perlankstė servetėlę ir išėjo iš virtuvės su pusryčiais. 

Laikydamas padėklą ant delno, tyliai pasibeldė į miegamojo 
duris prieš jas praverdamas. Kai išvydo kraujo klane ant žemės ty- 
sančią ponią, aiktelėjo, paleido iš rankos padėklą ir pribėgo prie 
kūno. 

Nors buvo akivaizdu, kad ponia Viktorija jau keliolika valan- 
dų negyva, Endrius neskubėjo pranešti policijai, kol apie tragediją 
neinformuota kita Ventvorto dvaro paveldėtoja. Jis skubiai išėjo 
iš miegamojo, užrakino duris ir pirmą kartą gyvenime pasileido 


laiptais tekinas. 
L Į |] | J 


Arabela Ventvort kaip tik aptarnavo vieną klientą, kai paskam- 


bino Endrius. 

Padėjusi ragelį ji atsiprašė pirkėjo ir paaiškino, kad tuojau pat 
privalanti išvykti. ATIDARYTA ženklą pakeitė kortele UŽDA- 
RYTIA, užrakino nedidelio antikvariato duris, praėjus vos kelioms 
akimirkoms nuo liokajaus įsakmiai ištarto skubiai. Keturiasdešimt 
devynerius metus girdėjo jį tiktai ką nors siūlantį. 

Po penkiolikos minučių Arabela sustabdė savo Mini ant žvy- 
ruoto tako priešais Ventvort Holą. Endrius laukė jos ant viršutinio 
laiptelio. 

— Labai apgailestauju, ponia, - tepasakė vesdamas ją į namą, 
po to aukštyn marmuro laiptais. Kai Endrius įsikibo į turėklą, kad 
nesusverdėtų, Arabela suprato, jog sesuo negyva. 

Arabela ne kartą mąstė, kaip reaguotų kritinėje situacijoje. Ir 
apsidžiaugė, kad nors pamačius Viktorijos kūną smarkiai supyki- 
no, ji nenualpo. Beveik. Dirstelėjusi antrą kartą turėjo įsitverti į 
lovos stulpą, kad neatsijungtų. 

Krauju nutaškyta viskas: kilimas, sienos, rašomasis stalas ir net- 
gi lubos. Herakliškomis pastangomis Arabela paleido lovos stulpą 
ir nusvirduliavo prie telefono, kuris buvo ant stalelio greta lovos. 
Susmukusi ant lovos surinko 999. Kai operatorius atsiliepė: „Skubi 
pagalba, kurios tarnybos norite?“, ji paprašė sujungti su policija. 

Arabela padėjo ragelį. Nutarė eiti prie miegamojo durų nesi- 
gręžiodama į seserį. Nepavyko. Dirstelėjusi pastebėjo laišką, adre- 
suotą „Mielajai Arabelai“. Ji čiupo lapą, nenorėdama dalytis pasku- 
tinėmis sesers mintimis su vietos konstebliais, susikišo į kišenę ir 


svirduliuodama paliko kambarį. 


Ana risnojo į vakarus Rytų 54-ąja gatve pro Šiuolaikinio meno 
muziejų, po to kirto 6-ąjį aveniu ir pasuko į dešinę, į 7-tąjį. Ji ne- 
žvilgtelėjo į pažįstamą ZOVE skulptūrą, riogsančią Rytų 55-osios 
gatvės kampe, į Karnegi Holą. Daugiausia energijos ir dėmesio 
skyrė tam, kad nesusidurtų su pirmaisiais į darbą skubančiais prie- 
miesčių vairuotojais, kurie nuolat užkirsdavo jai kelią. Bėgimą iki 
Centrinio parko Ana laikė tik apšilimu ir chronometro ant kairio 
riešo neįjungė, kol įbėgo į parką pro Amatininkų vartus. Vos tik 
pasiekė įprastinį ritmą, ji ėmė galvoti apie aštuntą ryto paskirtą su- 
sitikimą su valdytoju. 

Ana nustebo ir kažkodėl pajuto palengvėjimą, kai Braisas Fens- 
tonas pasiūlė jai darbą Fenston0 fmansuose praėjus vos kelioms die- 
noms po to, kai ji paliko antros geriausios darbuotojos vietą Sotbio 
impresionistų skyriuje. 

Tiesioginis jos viršininkas aiškiai leido suprasti, jog bet kokią 
mintį apie karjerą kuriam laikui galinti pamiršti, kai prisipažino 
esanti atsakinga už tai, jog didžiulės kolekcijos pardavimą perleido 
pagrindiniam jų varžovui —- Krisčio aukcionui. Ana ne vieną mė- 
nesį auklėjo, liaupsino ir įtikinėjo vieną klientą pasirinkti Sotbį, 
kad parduotų savo šeimos turtą, ir buvo naiviai patikli, pasidalijusi 
paslaptimi su savo mylimuoju. Šiaip ar taip, jos tuometinis draugas 
buvo teisininkas. 

Kai kliento pavardė buvo atskleista New York Times meno skil- 
tyje, Ana prarado ir meilužį, ir darbą. Padėties anaiptol nepataisė 


ir tai, kad po kelių dienų kažkuris laikraštis pranešė, jog dr. Ana 

Petresku paliko $0:5į „kilus nesutarimams“, kitaip tariant, buvo 
atleista, ir piktdžiugiškai pridūrė, jog Kristyje darbo galinti neieš- 
koti. 

Braisas Fenstonas reguliariai lankėsi visose svarbiausiose im- 
presionistų varžytynėse ir negalėjo nepastebėti Anos, stovinčios 
varžytojo pakylos šone, užsirašinėjančios ir dirbančios stebėtojos 
darbą. Ji griežtai atmetė užuominas, kad stulbinantis jos grožis ir 
atletiška figūra buvo pagrindinė priežastis, kodėl aukciono vado- 
vybė nuolat statydavo ją tokioje pastebimoje vietoje, užuot pasiun- 
tusi į varžytuvių salės šoną, kur stovėjo kiti stebėtojai. 

Ana patikrino laikrodį, kai lėkė pro Žaidimų draugo arką: 2 mi- 
nutės 18 sekundžių. Ji stengėsi įveikti kilpą per dvylika minučių. 
Aišku, tai nebuvo pats geriausias rezultatas, bet ji vis tiek nemėgo 
būti aplenkta, o jei pralenkdavo moteris, išvis pasiusdavo. Praėju- 
sių metų Niujorko maratoną Ana įveikė devyniasdešimt septinta, 
todėl per rytinį bėgimą Centriniame parke ją retai aplenkdavo ki- 
tas dvikojis. 

Merginos mintys vėl nuklydo prie Braiso Fenstono. Jau kurį 
laiką meno pasaulis - aukcionai, svarbiausios galerijos ir privatūs 
prekeiviai — žinojo, kad Fenstonas sukaupęs vieną iš didžiausių 
impresionistų kolekcijų. Kartu su Stivu Vinu, Leonardu Loderiu, 
Ana Dias ir Takašiu Nakamura jis nuolat likdavo tarp paskutinių, 
besivaržančių dėl naujo kolekcijos eksponato. Tokiems kolekcinin- 
kams nekaltas hobis gali virsti priklausomybe, tokia pat rimta kaip 
narkotikai. Fenstonui, kuris jau turėjo kiekvieno impresionisto ir 
postimpresionisto darbų, išskyrus van Gogą, vien mintis apie šio 
olandų meistro kūrinio įsigijimą prilygo gryno heroino injekcijai, 
o nusipirkęs jis vėl geidė naujos dozės, lyg tirtantis narkomanas 
dairėsi narkotikų prekeivio. Jo tiekėju tapo Ana Petresku. 

Perskaitęs New York Times, kad Ana palieka aukciono namus, 


jis iškart pasiūlė jai vietą savo taryboje ir algą, kuri liudijo, kaip 

rimtai jis nusiteikęs papildyti savo kolekciją. Anos dvejones išsklai- 
dė žinia, kad Fenstonas taip pat kilęs iš Rumunijos. Jis nuolat pri- 
mindavo Anai, jog ir pats, kaip ji, ištrūko iš engiančio Čaušesku 
režimo ir prieglobstį surado Amerikoje. 

Jau pirmosiomis dienomis Fenstonas patikrino Anos kompe- 
tenciją. Dauguma klausimų, kuriuos jis pateikė per pirmą susiti- 
kimą už priešpiečių stalo, buvo susiję su Anos žiniomis apie stam- 
bias kolekcijas, kurios tebėra likusios antros ar trečios kartos šeimų 
rankose. Per šešerius metus Sotbyje beveik nebuvo nė vieno reikš- 
mingo impresionistinio kūrinio, pakliuvusio po varžytuvininko 
plaktuku, kuris nepraėjo pro Anos rankas ar bent jau nebuvo jos 
pastebėtas ir įtrauktas į duomenų bazę. 

Viena iš pirmųjų aukcione gautų pamokų buvo ta, kad „seni 
pinigai“ dažniausiai parduoda, „nauji“ — perka. Kaip tik taip ji ir 
susipažino su ledi Viktorija Ventvort, vyresniąja septintojo Vent- 
vorto grafo dukterimi (seni, labai seni pinigai) nuvorišo Braiso 
Fenstono naudai. 

Ana stebėjosi valdytojo manija domėtis kitų asmenų kolekcijo- 
mis, kol sužinojo, jog kompanija suteikia dideles paskolas užstatu 
imdama meno kūrinius. Retas bankas „meną“, nesvarbu, kokia for- 
ma, vertino kaip įkeistą turtą. Tiko bet koks nekilnojamasis tur- 
tas, akcijos, obligacijos, sklypai, netgi juvelyriniai dirbiniai, bet tik 
ne meno kūriniai. Bankininkai paprastai neišmano meno rinkos 
ir nenoriai ima tokį turtą iš savo skolininkų, nes kūrinius saugoti 
ir drausti, o kai kada — ir parduoti, yra ne tik sudėtinga laiko at- 
žvilgiu, bet ir nepraktiška. Fenston0 finansai buvo reta išimtis. Ana 
netruko suprasti, kad Fenstonas iš tikrųjų nemėgsta, o ir neišmano 
meno. Jam labai tiko Oskaro Vaildo apibūdinimas: žmogus, kuris 
žino visa ko kainą, bet nežino nieko vertės. Bet, kol Anai paaiškėjo 


tikrasis Fenstono motyvas, prireikė laiko. 

Vienas iš pirmųjų Anos darbų buvo nuvykti į Angliją ir įvertin- 
ti ledi Viktorijos Ventvort, galimos klientės, pateikusios paraišką 
stambiai paskolai iš Fenstono finansų gauti, turtą. Paaiškėjo, kad 
Ventvort kolekcija tipiškai angliška: buvo surinkta antrojo grafo, 
ekscentriško, apie pinigus išmanančio aristokrato, turinčio neblo- 
gą skonį ir akį. Vėlesnės kartos jį įvertins kaip talentingą mėgėją. Iš 
kraštiečių jis įsigijo Romnį, Vestą, Konsteblį, Stubsą ir Morlandą, 
taip pat nuostabų Ternerio šedevrą Saulėlydis virš Plimuto. 

Trečiasis grafas nesidomėjo menais, todėl kolekcija dulkėjo, kol 
jo sūnus, ketvirtasis grafas, paveldėjo dvarą ir subtilų senelio sko- 
nį. 

Džeimis Ventvortas beveik metus negyveno gimtojoje šalyje. 
Išsirengęs į vadinamąją Didžiąją kelionę, jis aplankė Paryžių, Ams- 
terdamą, Romą, Florenciją, Veneciją, Sankt Peterburgą ir grįžo į 
Ventvort Holą su Rafaeliu, Tintoretu, Ticianu, Rubensu, Holbei- 
nu ir van Deiku, neminint žmonos italės. Tačiau visus protėvius 
pralenkė Čarlzas, penktasis grafas. Čarlzas taip pat buvo kolekci- 
ninkas, tik ne paveikslų, o meilužių. Po vieno karšto savaitgalio 
Paryžiuje (didžiumą jo praleido Longchampo hipodrome, likusį — 
miegamajame „Crillon“ viešbutyje) naujausia simpatija įtikino iš 
jos gydytojo nupirkti nežinomo dailininko paveikslą. Čarlis Vent- 
vortas grįžo į Angliją palikęs savo meilužę, bet nešinas paveikslu, 
kurį nugrūdo į svečių kambarį, nors dauguma aistruolių dabar 
Autoportretą su aprišta ausimi laiko vienu iš geriausių van Gogo 
darbų. 

Ana jau buvo įspėjusi Fenstoną, kad būtų atsargus pirkdamas 
van Gogo darbus, nes autorystė dažnai yra labiau abejotina už Vol 
Stryto bankininkus. Fenstonui tas palyginimas įspūdžio nepadarė. 


Ji paaiškino, kad privačiose kolekcijose kabo keletas kopijų, pora 

netgi rimtuose muziejuose, tarp kurių ir nacionalinis Oslo mu- 
ziejus. Tačiau išstudijavusi van Gogo Autoportretą lydinčius do- 
kumentus - tarp jų buvo daktaro Gačė laiškas, kuriame minimas 
Čarlzas Ventvortas, aštuonių šimtų frankų pardavimo čekis ir au- 
tentiškumo sertifikatas, pasirašytas Luiso fon Tilborgo, van Gogo 
muziejaus Amsterdame direktoriaus, - ji galėjo drąsiai garantuoti 
valdytojui, jog tas nuostabus portretas išties tapytas meistro ran- 
kos. 

Van Gogo gerbėjams Autoportretas su aprišta ausimi yra kūry- 
bos viršūnė. Nors meistras per savo gyvenimą nutapė trisdešimt 
penkis autoportretus, nusipjovęs kairę ausį nutapė tik du. Tai, kad 
vienas iš jų kabo Kortoldo meno institute Londone, dar labiau 
gundė bet kurį rimtą kolekcininką. Ana vis neramiau svarstė, kaip 
toli gali nueiti Fenstonas, kad įsigytų šį paskutinį egzempliorių. 

Dr. Petresku praleido dešimt malonių dienų vertindama ir ka- 
taloguodama šeimos kolekciją Ventvort Hole. Grįžusi į Niujorką 
ji patarė valdybai, kurią daugiausia sudarė banko seniai ir labdarą 
mielai priimantys politikai, jog prireikus parduoti paveikslus, už- 
stato daugiau nei pakanka padengti trisdešimties milijonų dolerių 
banko paskolą. 

Nors Ana nesidomėjo, kam Viktorijai Ventvort prireikė tokios 
didelės pinigų sumos, būdama Ventvort Hole ne kartą girdėjo šei- 
mininkę liūdnai kalbančią apie pernelyg ankstyvą „mielo tėtuko“ 
mirtį, patikimo nekilnojamojo turto agento išėjimą į pensiją ir ne- 
teisingą 40 procentų nekilnojamojo turto paveldėjimo mokestį. 
„O, jeigu Arabela būtų gimusi keliomis minutėmis anksčiau...“ — 
buvo viena iš mėgstamiausių ponios Ventvort mantrų. 

Grįžusi į Niujorką Ana galėjo prisiminti kiekvieną Viktorijos 
kolekcijos paveikslą ar skulptūrą nežvilgtelėjusi į savo užrašus. Vie- 
nas talentas, kuris išskyrė ją iš bendraamžių universitete ir kolegų 


Sotbyje, buvo fotografinė atmintis. Kartą pamačiusi paveikslą Ana 

niekada neužmiršdavo vaizdo, jo kilmės ir buvimo vietos. Kiekvie- 
ną sekmadienį ji surengdavo sau išbandymą naujoje galerijoje, Me- 
tropoliteno salėje ar tiesiog pasiėmusi sisteminį katalogą. Grįžusi 
į butą surašydavo kiekvieno matyto paveikslo pavadinimą, o po to 
pasitikrindavo kokiame nors kitame kataloge. Baigusi universitetą 
Ana į savo atminties banką įtraukė Luvrą, Prado muziejų ir Uficių 
galeriją, taip pat Nacionalinę Vašingtono galeriją, Fi//pso kolekciją 
ir Getty meno muziejų. Jos smegenų duomenų bazėje buvo sau- 
gomos ir trisdešimt septynios privačios kolekcijos, nesuskaičiuo- 
jamas kiekis katalogų, už kuriuos Fenstonas buvo pasiryžęs gerai 
sumokėti. 

Anos pareigos apsiribojo tik potencialių klientų kolekcijų įver- 
tinimu ir ataskaitų tarybai rašymu. Ji niekuomet nebūdavo įtrau- 
kiama į sutarties pasirašymą - tai buvo patikėta išimtinai banko 
advokatui Karlui Lipmanui. Tačiau kartą Viktorija prasitarė, kad 
bankas ima iš jos 16 procentų palūkanų. Ana tuoj susigriebė, jog 
skolos ir finansinės patirties stoka buvo ta mana, kuria mito Fens- 
tono finansai. Tas bankas, atrodė, mėgavosi savo klientų nesugebė- 
jimu sumokėti skolas. 

Prabėgusi karuselę Ana sulėtino žingsnį. Pažiūrėjo į laikrodį — 
daugiau nei dvylika sekundžių. Susiraukė. Gerai bent jau, kad nie- 
kas jos neaplenkė. Mintimis vėl grįžo prie Ventvorto kolekcijos ir 
rekomendacijų, kurias pateiks valdytojui šį rytą. Ana nutarė, kad 
jeigu Fenstonas negalės priimti jos pasiūlymo, teks atsistatydinti, 
nors banke neišdirbo nė metų ir puikiai žinojo, jog įsidarbinti di- 
džiuosiuose aukcionuose nėra vilties. 

Per paskutinius metus ji išmoko susitaikyti su Fenstono tuš- 
tybe, netgi pakęsti pykčio protrūkius, jei negaudavo, ko nori, bet 
toleruoti, kad būtų apgaudinėjami klientai, ypač tokie naivūs kaip 
Viktorija Ventvort, negalėjo. Jos gyvenimo aprašymo nepapuoš 
eilutė, kad Fenstono fimansuose išdirbo tokį trumpą laiką, bet suk- 


čiavimo faktas atrodytų dar prasčiau. 


— Kada sužinosime, kad ji negyva? - paklausė Lipmanas, siurb- 
čiodamas kavą. 

— Patvirtinimo laukiu šį rytą, - atsakė Fenstonas. 

— Gerai, nes man reikia susisiekti su jos advokatu ir priminti 
jam... — advokatas patylėjo, - kad neaiškios mirties atveju... - nu- 
tilo dar kartą, - visi sprendimai pereina Niujorko teisingumo ži- 
nion. 

— Keista, kad niekas iš jų nepasidomėjo šiuo kontrakto punk- 
tu, - pastebėjo Fenstonas, tepdamas sviestu antrą bandelę. 

— O kodėl turėtų? - nustebo Lipmanas. - Juk, šiaip ar taip, jie 
net neįtaria, kad turės mirti. 

— Ar policijai kas nors gali sukelti įtarimą? 

— Ne, - atsakė Lipmanas. - Su Viktorija Ventvort nebuvote su- 
sitikęs, nepasirašėte kontrakto, netgi paveikslo nesate matęs. 

— Niekas nematė, išskyrus Ventvortų šeimą ir Petresku, - primi- 
nė jam valdytojas. - Aš tik noriu žinoti, kiek užtruks, kol galėsiu 
saugiai... 

— Sunku pasakyti, bet gali užtrukti metus, kol policija pripa- 
žins, jog toje rezonansinėje byloje neturi net įtariamojo. 

— Poros metų užteks, - pareiškė Fenstonas. - Per tą laiką pasko- 
los procentai užaugs tiek, kad galėsiu pasiimti van Gogą ir parduo- 
ti likusią kolekcijos dalį neprarasdamas savo investicijų. 

— Tuomet gerai, kad perskaičiau Petresku ataskaitą, - priminė 
Lipmanas, - jeigu Viktorija būtų vykdžiusi Petresku rekomenda- 


cijas, mums nieko nebūtų pavykę. 

— Sutinku, - atsakė Fenstonas, - o dabar mums reikia nusikra- 
tyti Petresku. 

Lipmano lūpose pasirodė siauras šypsnys. 

— "Tai visai paprasta, sužaisime jos silpnybėmis, - nutarė jis. 

— Tai yra? - nesuprato Fenstonas. 


— Jos sąžiningumu. 
-6- 


Arabela viena sėdėjo priimamajame, nepajėgdama suvokti, kas 
vyksta aplinkui. Ant stalelio šalia atvėso Ea7/ Grey arbata, bet ji 
to net nepastebėjo. Kambaryje didžiausią triukšmą kėlė laikrodžio 
ant židinio atbrailos tiksėjimas. Arabelai laikas sustojo. 

Kieme laukė kelios policijos mašinos ir greitoji. Žmonės polici- 
jos uniformomis, baltais chalatais, tamsiais kostiumais ir netgi su 
veido kaukėmis dirbo savo darbą: atvykdavo ir išvykdavo jos ne- 
kliudydami. 

Staiga į duris kažkas tyliai pabeldė. Arabela tarpduryje išvydo 
seną bičiulį. Vyresnysis policijos inspektorius nusitraukė sidabro 
juostele apsiūtą kepurę su snapeliu žengdamas į kambarį. Arabela 
pakilo nuo sofos mirtinai išblyškusi, paraudusiomis nuo verksmo 
akimis. Aukštas vyras pasilenkė pabučiuoti jos į abu skruostus, pa- 
laukė, kol ji vėl atsisės, ir tik tuomet įsitaisė ant odinės kėdės prie- 
šais ją. Stivenas Rentonas pareiškė jai užuojautą. Nuoširdžiai, nes 
pažinojo Viktoriją daug metų. 

Padėkojusi jam Arabela išsitiesė ir tyliai paklausė: 

— Kas galėjo šitaip siaubingai pasielgti su tokia nekaltybe kaip 
Viktorija? 

— Vargu ar į šį klausimą yra paprastas ir logiškas atsakymas, — 
atsiliepė vyresnysis inspektorius. - O kad kūnas rastas po kelių va- 
landų, taip pat ne į naudą. Žudikas turėjo daugiau nei pakankamai 
laiko pasprukti. 

Patylėjęs pridūrė: 

— Ar įstengsite atsakyti į kelis mano klausimus, brangioji? 

Arabela linktelėjo. 

— Padarysiu viską, kad tik padėčiau išaiškinti vžpwoliką, - ji pa- 
kartojo tą žodį įtūžusi. 

— Paprastai apklausdamas dėl nužudymo pradedu nuo klausi- 
mo, ar jūsų sesuo turėjo priešų, bet pažinodamas ją taip, kaip paži- 
nojau, galiu paliudyti, jog tai neįmanoma. Tačiau turiu pasiteirauti, 
ar žinojote ką nors apie problemas, su kuriomis Viktorija susidūrė, 
kadangi... - jis paieškojo žodžio, - kadangi kaime jau kuris laikas 
sklando kalbos, kad po jūsų tėvelio mirties seseriai liko nemažos 
skolos. 

— Teisybę pasakius, aš nežinau, - pripažino Arabela. - Kai iš- 
tekėjau už Anguso, parvažiuodavome iš Škotijos tik porai savaičių 
vasarą ir kas antras Kalėdas. Tik po vyro mirties grįžau į Sarį... — 
vyriausiasis inspektorius linktelėjo, bet nepertraukinėjo, - ...ir nu- 
girdau kai kokius gandus. Vietinės paskalų nešiotojos netgi laidė 
užuominas, esą kai kurie mano krautuvėlės baldai iš dvaro, kad 
Viktorija turėtų už ką išlaikyti tarnus. 

— Ar tuose ganduose buvo tiesos? - paklausė Stivenas. 

— Nė lašo, — atsakė Arabela. - Kai Angusui mirus pardaviau 
ūkį Pertšyre, man liko pakankamai, kad galėčiau grįžti į Ventvortą, 
atsidaryti krautuvėlę ir viso gyvenimo hobį paversti pelningu vers- 
lu. Bet sesers kelis kartus klausiau, ar gandai apie tėvelio finansinę 
padėtį yra tiesa. Viktorija išsigynė, kad nėra jokių problemų, teigė, 
jog viskas kontroliuojama. Ji dievino tėvelį, jos supratimu, nieko 
bloga jis negalėjo padaryti. 

— Gal įsivaizduojate, kas mums padėtų išsiaiškinti, kodėl... 

Arabela pakilo nuo sofos ir nieko nepaaiškinusi nuėjo prie ra- 
šomojo stalo kitame kambario gale. Paėmė krauju aptaškytą sesers 
laišką, kurį rado ant Arabelos rašomojo stalo, ir grįžusi padavė ins- 


pektoriui. 

Stivenas dukart perskaitė nebaigtą laišką prieš paklausdamas: 

— Gal įsivaizduojate, ką Viktorija turėjo galvoje sakydama „išei- 
tį radau? 

— Ne, - pripažino Arabela, - bet visai įmanoma, jog galėsiu at- 
sakyti į šį klausimą pasišnekėjusi su Arnoldu Simpsonu. 

— Nebūčiau toks įsitikinęs, - pastebėjo Stivenas. 

Arabela linktelėjo, bet jo pastabos nekomentavo. Žinojo, kad 
vyriausiasis inspektorius instinktyviai nepasitiki visais žemesnio 
rango advokatais, kurie nesugeba slėpti savo įsitikinimo, jog yra 
aukščiau už bet kokį policijos pareigūną. 

Stivenas Rentonas atsistojo ir nuėjęs prisėdo šalia Arabelos. Pa- 
ėmė už rankos. 

- Skambinkite man kada tik panorėsite, - švelniai tarė jis, — ir 
pasistenkite nuo manęs nieko neslėpti, Arabela, nes man reikia ži- 
noti viską, visut viską, jeigu norime rasti jūsų sesers žudiką. 


Arabela neatsakė. 
. 2 o 


— Prakeikimas, — sumurmėjo Ana, kai atletiškas juodaplaukis 
nerūpestingai prarisnojo pro ją nebe pirmą kartą per kelias pasku- 
tines savaites. Jis nesigręžiojo — rimti bėgikai niekada nesigręžioja. 
Ana suprato, kad būtų beviltiška jį vytis, nes po kelių šimtų metrų 
nejaustų kojų. Kartą ji dirstelėjo į pralekiantį paslaptingą vyriškį, 
bet jis nubėgo, ir jai beliko spoksoti į smaragdo žalumo sportinius 
marškinėlius, tolstančius į Žemuogių laukus. Mergina pasistengė 
išvyti jį iš galvos ir sutelkti dėmesį į artėjantį susitikimą su Fensto- 
nu. 

Ana jau buvo valdytojui išsiuntusi ataskaitos, rekomenduojan- 
čios kuo greičiau parduoti Autoportretą, kopiją. Ji pažinojo kolek- 


cininką iš Tokijo, kuris buvo pamišęs dėl van Gogo ir turėjo pa- 

kankamai jenų tą įrodyti. O šis konkretus paveikslas, kaip pabrė- 
žė ji savo ataskaitoje, kliudytų ir dar vieną silpnybę, kuria galima 
sužaisti: van Gogas visuomet žavėjosi japonų menu ir ant sienos 
už autoportreto perpiešė „Geišų peizaže“ graviūrą, kuriai Takašis 
Nakamura juolab negalės atsispirti. 

Nakamura buvo stambiausios Japonijos plieno kompanijos 
direktorius, paskutiniu metu vis daugiau laiko skiriantis savo ko- 
lekcijai, kurią, kaip fondo dalį, galiausiai ketino palikti tautai. Tai, 
kad Nakamura buvo labai uždara asmenybė ir japonams būdingu 
paslaptingumu buvo apgaubęs savo kolekcijos detales, Anai atrodė 
tik privalumas. Toks pardavimas leis Viktorijai Ventvort išsaugoti 
gerą vardą - o japonams tai visiškai suprantama. Kartą Ana rado 
Nakamurai Dega paveikslą „Šokių pamoka su madam Minert“, 
kurį pardavėjas norėjo parduoti asmeniškai (didieji aukcionai su- 
teikia tokią paslaugą norintiems išvengti smalsių žurnalistų, besi- 
sukiojančių po aukcionų sales). Ji buvo įsitikinusi, kad Nakamura 
pasiūlys mažiausiai šešiasdešimt milijonų dolerių už retą olandų 
šedevrą. Tad jeigu Fenstonas priimtų jos pasiūlymą — o kodėl turė- 
tų nepriimti? — visi džiaugtųsi sandėriu. 

Prabėgusi pro taverną, ji dar kartą patikrino laikrodį. Reikia pa- 
spartinti žingsnį, jeigu tikisi pasiekti Amatininkų vartus per dvyli- 
ka minučių. Lėkdama nuo kalvos ji mąstė, kad neturėtų leisti, jog 
emocijos lemtų jos sprendimus, bet Viktorijai tikrai reikėjo visoke- 
riopai padėti. Lėkdama pro vartus Ana nuspaudė „stop“ mygtuką: 
dvylika minučių ir keturios sekundės. Prakeikimas. 

Ana lėtai nurisnojo savo namų pusėn nejausdama, kad ją ati- 


džiai stebi vyras smaragdo žalumo marškinėliais. 


Džekas Deleinis vis dar nebuvo įsitikinęs, kad Ana Petresku yra 
nusikaltėlė. 

FTB agentas stebėjo merginą, kol ji pranyko žmonių sraute pa- 
keliui į Tornton Hauzą. Kai ji dingo iš akių, Džekas nulapeno per 
Avių pievą ežero link. Galvojo apie moterį, kurią seka paskutines 
šešias savaites. Domisi ja todėl, kad biuras renka informaciją ir apie 
jos bosą, neabejotiną nusikaltėlį, bet Anai apie tai nebūtina žino- 
ti. 

Beveik prieš metus Ričardas V. Meisis, Džeko viršininkas, spe- 
cialusis agentas, išsikvietė jį į savo kabinetą ir paskyrė į aštuonių 
agentų komandą naujai užduočiai vykdyti. Džekas turėjo tirti tris 
žiaurias žmogžudystes skirtinguose žemynuose, kurioms buvo bū- 
dinga viena: visos aukos nužudytos tuo metu, kai buvo skolingos 
stambias sumas Fenstono finansams. Džekas greitai padarė išvadą, 
kad žmogžudystės suplanuotos ir jas įvykdė profesionalus žudi- 
kas. 

Džekas kirto Šekspyro sodą ir pasuko į savo nediduką butą Vest 
Saide. Jis jau buvo beveik surinkęs naujausios Fenstono darbuoto- 
jos bylą, nors negalėjo suprasti, ar ji yra bendrininkė, ar tik naivi 
nekalta specialistė. 

Džekas pradėjo nuo jos kilmės ir atkasė, kad Anos dėdė, Džor- 
džas Petresku, emigravo iš Rumunijos 1968 m. į Danvilį Ilinojaus 
valstijoje. Praėjus kelioms savaitėms, kai Čaušesku pasiskelbė pre- 
zidentu, Džordžas parašė broliui laišką, kviesdamas jį į Ameriką. 


Kai Čaušesku paskelbė Rumuniją socialistine respublika ir savo 

žmoną padarė pavaduotoja, Džordžas dar sykį paragino brolį at- 
vykti kartu su jaunąja dukterėčia Ana. 

Nors tėvai atsisakė palikti gimtinę, bet 1987 m. leido septynio- 
likmetei dukrai išsmukti iš Bucharešto ir laivu atplaukti į Ameriką 
pas dėdę pažadėję jai, kad galės grįžti, kai Čaušesku režimas bus 
nuverstas. Ana taip ir negrįžo. Ji nuolat rašė tėvams namo, mal- 
daudama atvykti į JAV, bet retai gaudavo atsakymą. Po dvejų metų 
sužinojo, kad tėvą, siekiantį nuversti diktatorių, nušovė per susirė- 
mimą ant sienos. Mama pakartojo niekuomet nepaliksianti gim- 
tų namų, kaip priežastį dabar nurodydama: „O kas prižiūrės tavo 
tėvo kapą?“ 

Tiek vienam Džeko komandos nariui pavyko išpešti iš Anos 
straipsnio mokyklos žurnalui. Viena iš jos klasės draugių taip pat 
buvo rašiusi apie švelnią mėlynakę mergaitę ilgomis šviesiomis ka- 
somis iš kažkokio Bucharešto, kuri anglų kalbos mokėjo tiek ma- 
žai, kad nesugebėdavo net duoti ištikimybės priesaikos per rytme- 
tinį susirinkimą. Baigiantis antriems metams Ana tapo mokyklos 
žurnalo, kuriame Džekas rado tiek informacijos, redaktore. 

Baigusi vidurinę Ana laimėjo Viljamso universiteto Masaču- 
setse stipendiją studijuoti meno istoriją. Vietos laikraštis pami- 
nėjo, kad mergina taip pat laimėjo mylios bėgimo lenktynes prieš 
Kornelio universitetą, trasą įveikusi per 4 minutes ir 48 sekundes. 
Džekas atsekė, kad Ana toliau gilino savo žinias Pensilvanijos uni- 
versitete, gavo filosofijos daktaro laipsnį, pasirinkusi darbą foviz- 
mo tema. Džekui teko susirasti tą žodį Vebsterio žodyne. Judėji- 
mas jungė dailininkų grupelę, kuriai vadovavo Matisas, Derenas ir 
Vlaminkas, kurie siekė išsiveržti už impresionizmo rėmų ir tapyti 
ryškiomis, neharmoningomis spalvomis. Jis sužinojo, kad jaunasis 
Pikasas, palikęs Ispaniją, prisijungė prie grupelės Paryžiuje ir šoki- 
ravo publiką paveikslais, kuriuos Paris March apibūdino kaip „ne- 


turinčius išliekamosios vertės“. „Sveikas protas grįš“, - tikino jis 

savo skaitytojus. Džekas panoro daugiau paskaityti apie Viujarą, 
Luke ir Kamueną - jam niekad negirdėtus dailininkus. Tačiau tam 
reikia laisvos valandėlės ne tarnybos metu, nebent būtų įrodymų, 
kurie padės prikirpti Fenstoną. 

Po Pensilvanijos dr. Petresku pradėjo dirbti Sotbyje kaip sta- 
žuotoja. Čia Džeko informacija buvo skystoka, kadangi jis nega- 
lėjo duoti savo agentams sutikimo leistis į artimesnį kontaktą su 
buvusiais Anos bendradarbiais. Tačiau jis sužinojo apie fotografi- 
nę jos atmintį, didelę erudiciją ir tai, jog Aną mėgo visi, nuo duri- 
ninkų iki direktoriaus. Niekas nenorėjo paaiškinti, kodėl Ana išėjo 
užsitraukusi nemalonę, tačiau jis sužinojo, kad mergina negalėtų 
grįžti į aukciono namus nepasikeitus valdybai. Juolab Džekas ne- 
galėjo suvokti, kodėl atleista iš darbo Petresku nusprendė įsidar- 
binti Fenstono ffmansuose. Čia jam teko remtis vien spėlionėmis, 
nes negalėjo rizikuoti kreipdamasis į kurį nors banko darbuotoją, 
nors jau buvo aišku, kad Tina Forster, valdytojo padėjėja, tapo ar- 
tima jos drauge. 

Per trumpą laiką, kol dirbo Fenstono fimansuose, Ana lankėsi pas 
keletą naujų klientų, kurie neseniai buvo pasiėmę dideles pasko- 
las ir visi turėjo reikšmingas meno kolekcijas. Džekas nuogąstavo, 
jog tik laiko klausimas, kada kurį nors ištiks toks pat likimas kaip 
ankstesnes tris aukas. 

Džekas pasiekė Vakarų 86-ąją gatvę. Reikėjo atsakyti į tris klau- 
simus. Pirma - kiek laiko Fenstonas pažinojo Petresku prieš pri- 
imdamas ją į banką? Antra — ar jie arba jų šeimos buvo pažįstami 


Rumunijoje? Ir trečia — ar ji yra samdoma žudikė? 
1 
Fenstonas brūkštelėjo savo parašą ant pusryčių sąskaitos, paki- 


lo nuo stalo ir nelaukęs, kol Lipmanas baigs gerti kavą, išdrožė iš 


restorano. Žengė į atvirą liftą, bet luktelėjo, kol advokatas spus- 

tels mygtuką į aštuoniasdešimt trečią aukštą. Prie jų prisijungė ir 
Pasaulio languose pusryčiavusių japonų grupelė tamsiai mėlynais 
kostiumais bei vienspalviais šilko kaklaraiščiais. Fenstonas niekuo- 
met nekalbėdavo apie reikalus lifte gerai žinodamas, kad keletas jo 
konkurentų turi kontoras viršutiniuose ir apatiniuose aukštuose. 

Kai lifto durys atsivėrė aštuoniasdešimt trečiame aukšte, Lip- 
manas išlipo įkandin valdytojo, bet pasuko kitur, tiesiai į Petresku 
kabinetą. Nepasibeldęs atidarė duris ir užtiko jos sekretorę Rebeką 
renkančią Anai reikalingas bylas. Lipmanas burbtelėjo keletą nu- 
rodymų, nesuteikęs galimybės paklausti. Rebeka nieko nelaukusi 
padėjo bylas ant Anos stalo ir nuėjo ieškoti didelės kartoninės dė- 
Žės. 

Lipmanas grįžo koridoriumi į valdytojo kabinetą. Jie ėmė de- 
rinti taktiką, kai baigs reikalus su Petresku. Nors su tokia užduo- 
timi susiduria ketvirtą kartą per paskutinius aštuonerius metus, 
Lipmanas įspėjo valdytoją, jog šįkart bus kitaip. 

— Kaip suprasti? - griežtai paklausė Fenstonas. 

— Nemanau, kad Petresku pasiduos be kovos, - paaiškino jis. — 
Juk kitą darbą rasti jai nebus lengva. 

— Ji tikrai neras, jeigu aš pasistengsiu, — trindamas rankas tarė 
Fenstonas. 

— Galbūt šiomis aplinkybėmis būtų protinga, jei aš... 

Beldimas į duris nutraukė pokalbį. Fenstonas pakėlęs galvą iš- 
vydo tarpduryje stovintį vyriausiąjį apsaugininką Barį Stedmaną. 

— Atleiskite, kad trukdau, valdytojau, bet čia FedEx kurjeris, 
turi jums paketą, kurio dokumentus galite pasirašyti tik jūs asme- 
niškai. 

Fenstonas davė ženklą įleisti kurjerį ir be žodžių suraitė parašą 
stačiakampyje prie savo pavardės. Lipmanas nenuleido nuo siunti- 
nio akių, bet abu tylėjo, kol kurjeris pasišalino ir Baris uždarė du- 
ris. 


— Ar čia tai, ką aš manau? - tyliai pasiteiravo Lipmanas. 

— Mes tuojau sužinosime, - plėšdamas siuntinį ir kratydamas 
ant stalo turinį atsakė valdytojas. 

Jie abu įsmeigė akis į kairę Viktorijos Ventvort ausį. 

— Pasirūpink, kad Kranc gautų kitą pusę milijono, — tarė Fens- 
tonas. Lipmanas linktelėjo. - Ji dar ir dovanėlę man atsiuntė, - pri- 


dūrė Fenstonas, apžiūrinėdamas senovinį deimantų auskarą. 
+: 


Ana baigė ruoštis kelios minutės po septynių. Lagaminą pasta- 
tė koridoriuje, kad po darbo užsukusi namo pasiimtų ir keliautų 
tiesiai į oro uostą. Jos skrydis į Londoną numatytas 5:40 popiet, 
Hitrou oro uoste lėktuvas leisis kitai dienai auštant. Ana mieliau 
rinkdavosi skrydžius naktį, nes galėdavo išsimiegoti ir pasiruošti 
prieš Ventvort Hole planuotus priešpiečius su Viktorija. Ji vylėsi, 
kad ponia perskaitė jos ataskaitą ir sutiks, jog privačiai parduotas 
van Gogas išspręs visas jos problemas. 

Tą rytą Ana paliko savo butą antrą kartą po septynių dvidešimt. 
Ji šūktelėjo taksi - prabanga, bet pateisinama prieš susitikimą su 
darbdaviu. Atsisėdusi automobilio gale pasižiūrėjo į nediduką vei- 
drodėlį. Neseniai ji įsigijo Anando Jono kostiumėlį. Puikiai prie jo 
tinkanti balto šilko palaidinė ne vieną privers atsigręžti. Tačiau ne 
vienas nustebs pastebėjęs juodus sportinius batelius. 

Taksi įsuko į FDR kelią ir padidino greitį. Ana patikrino mobi- 
lųjį teletoną. Rado tris žinutes, į kurias atsakys po susitikimo: rašė 
jos sekretorė Rebeka, norinti skubiai pasikalbėti (šiek tiek keista 
žinant, kad po kelių minučių jos susitiks); gautas British Airways 
skrydžio patvirtinimas. Be to, pietų pakvietė Robertas Bruksas, 
naujasis Bonbaz2s4 aukciono direktorius. 

Taksi čiūžtelėjo prie Šiaurinio bokšto durų praėjus dvidešimčiai 


minučių. Susimokėjusi vairuotojui Ana iššoko iš mašinos ir įsiliejo 

į darbuotojų minią, plaukiančią pro turniketus. Ji pasirinko grei- 
tąjį liftą ir nepraėjus minutei pastatė koją ant tamsiai žalio admi- 
nistracijos aukšto kilimo. Kartą lifte Ana nugirdo, jog visi aukštai 
yra akro dydžio, o pastate, kuris niekuomet neužsidaro, dirba apie 
penkiasdešimt tūkstančių žmonių - dvigubai daugiau nei jos ant- 
rųjų namų, Danvilio Ilinojaus valstijoje, gyventojų. 

Ana nudrožė tiesiai į savo kabinetą ir labai nustebo neradusi jos 
laukiančios Rebekos, kuri gerai žinojo, koks svarbus jai aštuntos 
valandos susitikimas. Bet ji nusiramino pamačiusi, kad visi reika- 
lingi dokumentai tvarkingai sudėti ant stalo. Ji pasitikrino, ar ap- 
lankai sudėti ta tvarka, kaip buvo prašiusi. Dar buvo likusios kelios 
minutės, todėl ji atsivertė Ventvort bylą ir ėmė skaityti savo atas- 
kaitą. „Ventvorto dvaras vertingas keliais aspektais. Mano skyrių 


domina tik..“ 
p ė . 


Tina Forster atsikėlė tik po septynių. Ji sutarė apsilankyti pas 
odontologą aštuntą trisdešimt, o Fenstonas aiškiai davė suprasti, 
kad jos šį rytą neprireiks. Paprastai tai reikšdavo, kad jis susitaręs 
susitikti kur nors mieste arba ką nors atleis iš darbo. Pastaruoju 
atveju jam labai nepatikdavo, kad sekretorė sukiojasi po kontorą 
gailėdama ką tik darbą praradusio žmogaus. Tina žinojo, kad Lip- 
manui atleidimas negresia, nes valdytojas be jo neišsiverstų, taip 
pat būtų apsidžiaugusi, jeigu banką paliktų Baris Stedmanas. Bet 
apie tai galima tik pasvajoti, nes apsaugininkas nepraleisdavo gali- 
mybės išliaupsinti valdytoją, ištroškusį pagyrų kaip į krantą išmes- 
ta jūros pintis naujos bangos. 

Tina mirko vonioje - tokią prabangą galėjo sau leisti tik savait- 
galiais - ir spėliojo, kada ateis jos eilė. Tina dirbo asmenine Fens- 


tono sekretore daugiau kaip metus ir stengėsi būti nepakeičiama, 

nors niekino viršininką ir jo veiklą. Ji tiesiog negalėjo palikti ban- 
ko, kol... 

Miegamajame suskambo telefonas, bet ji nesistengė pakelti. 
Tikriausiai Fenstonas neranda kokio nors laikmens, telefono nu- 
merio ar net savo darbotvarkės. Paprastai atsakydavo: „Ant stalo 
priešais jus“. Tina ėmė svarstyti, ar tik ne Anos, vienintelės tikros 
draugės, kurią susirado persikėlusi iš Vakarų pakrantės, eilė. Vargu, 
nusprendė, nes Ana aštuntą valandą pateiks savo ataskaitą bosui ir 
galbūt netgi šiuo metu dvidešimtą kartą aiškina subtilesnius niu- 
ansus. 

Šypsodamasi Tina išlipo iš vonios ir susisuko į didelį rankšluos- 
tį. Nušlepsėjo koridoriumi į miegamąjį. Jei kas svečiuodavosi šiame 
ankštame bute, turėdavo dalytis jos lova arba miegoti ant sofos. Pa- 
sirinkimo nebuvo, nes butas - tik vieno miegamojo. Tačiau tokių 
svečių buvo mažai, nors pasiūlymų netrūko. Po to, ką ji išgyveno 
dėl Fenstono, Tina niekuo nebepasitikėjo. Paskutiniu metu ji galė- 
jo atsiverti Anai, bet vienos paslapties patikėti negalėjo niekam. 

Tina atitraukė užuolaidas. Nors ir rugsėjis, giedras, vaiskus rytas 
įtikino ją, kad verta vilktis vasarinę suknutę. Gal net bus lengviau 
atsipalaiduoti žvelgiant į odontologo grąžtą. 

Apsirengusi ir pasistaipiusi prieš veidrodį Tina nuėjo į virtuvę 
ruošti kavos. Jai buvo prisakyta pusryčiams nieko nevalgyti, netgi 
skrebučio, todėl įsijungė televizorių paklausyti ryto žinių. Nieko 
įdomaus. Savižudis sprogdintojas Vakarų krante, 320 svarų mote- 
ris teisiasi su McDonalds dėl sugriauto seksualinio gyvenimo. Tina 
jau ketino išjungti „Labas rytas, Amerika“, kai ekrane pasirodė San 
Fransisko „49“ pagrindiniai puolėjai. 


Tina prisiminė tėvą. 


Džekas Deleinis pasirodė savo kabinete Federalinės aikštės 26 
kelios minutės po septynių. Slogu buvo matyti galybe aplankų 
nukrautą darbo stalą. Visuose juose medžiaga, susijusi su Braiso 
Fenstono byla, tačiau per metus jis nė kiek nepriartėjo prie to, kad 
galėtų patvirtinti savo bosui, jog įrodymų pakanka prašyti teisėjo 
išrašyti arešto orderį. 

Džekas atsivertė asmeninę Fenstono bylą tuščiai tikėdamasis, 
jog ras už ko užsikabinti, aptiks kokią nors klaidą, kuri pagaliau leis 
tiesiogiai susieti bankininką su trimis žiauriomis žmogžudystėmis 
Marselyje, Los Andžele ir Rio de Žaneire. 

1984 m. trisdešimt dvejų metų Niku Munteanu prisistatė į 
Amerikos ambasadą Bucharešte teigdamas, kad gali nurodyti du 
Vašingtone dirbančius šnipus mainais į Amerikos pasą. Tuzinus 
tokių pareiškimų ambasada gaudavo kiekvieną savaitę, dažniausiai 
jie neturėdavo pagrindo, bet Munteanu atveju informacija pasi- 
tvirtino. Po mėnesio du gerai įsitaisę pareigūnai atsidūrė lėktuve, 
skrendančiame į Maskvą, o Niku gavo amerikietišką pasą. 

Niku Munteanu nusileido Niujorke 1985 m. vasario 17 d. Dže- 
kui nepavyko atkasti daug žinių apie Munteanu veiklą vėlesniais 
metais, bet staiga jis vėl pasirodė turėdamas pakankamai lėšų įsi- 
gyti nedidelį, silpną Manheteno banką - Fepstono finansus. Niku 
Munteanu pakeitė pavardę, tapo Braisu Fenstonu - tai joks nu- 
sikaltimas — bet niekas nesugebėjo nustatyti jo finansuotojų, ne- 
paisant fakto, kad į banką ėmė plaukti stambios pinigų sumos iš 


neregistruotų Rytų Europos kompanijų. 1989 m., tais pačiais me- 

tais, kai po sukilimo Buchareštą staiga paliko Čaušesku su žmona, 
grynųjų pinigų įplaukos staiga išseko. Po kelių dienų diktatoriai 
buvo sugauti, teisiami ir nubausti mirties bausme. 

Džekas pažvelgė pro savo langą į Manheteną ir prisiminė FTB 
taisyklę: niekada netikėk sutapimais, bet niekada jų neatmesk. 

Po Čaušesku mirties bankui atėjo pora liesų metų, kol Fensto- 
nas susipažino su Karlu Lipmanu, licencijos netekusiu advokatu, 
už sukčiavimą atsėdėjusiu bausmę kalėjime. Neilgai trukus bankas 
vėl ėmė gauti pelno. 

Džekas peržiūrėjo keletą Braiso Fenstono, kuris nuolat šmėžavo 
paskalų skiltyse su madingiausiomis moterimis už parankės, nuo- 
traukų. Jis buvo pristatinėjamas kaip puikus bankininkas, žymus 
finansininkas, netgi dosnus rėmėjas, ir kone kiekvieną kartą prie 
jo pavardės mirgėdavo prierašas, kad jam priklauso puiki meno 
kolekcija. Džekas nubraukė nuotraukas į šalį. Jis dar negalėjo per- 
prasti žmogaus, kuris nešiojo vieną auskarą, juolab negalėjo supras- 
ti, kodėl su plaukų kupeta atvykęs į Ameriką jis skutasi plikai. Gal 
nuo ko nors slapstosi? 

Džekas užvertė Munteanu/Fenstono bylą ir sutelkė dėmesį į 
Pjerą de Rošelį, pirmąją auką. 

Rošeliui reikėjo septyniasdešimties milijonų trankų susimokėti 
už savo dalį vynuogyne. Atrodo, kad visa jo patirtis vynininkystė- 
je baigėsi reguliariu butelių tuštinimu. Netgi paviršinė ekspertizė 
būtų atskleidusi, kad jo verslo planas bankininkų akimis neatro- 
do „protingas“. Tačiau Fenstono žvilgsnį, kai perskaitė prašymą, 
kliudė faktas, jog jaunuolis neseniai buvo paveldėjęs 2:9 Dordone, 
kurio sienos buvo nukabinėtos puikiais impresionistų paveikslais, 
be kitų - ir Dega, dviem Pisaro ir Monė iš Ažentėjaus. 

Keturi nederlingi metai neatnešė jokio pelno iš vynuogyno, o 
šato turtai ėmė tirpti, palikdami tik plikas sienas su kontūrais, kur 


kadaise kabėjo paveikslai. Kai Fenstonas išplukdė į Niujorką pa- 

skutinį paveikslą, kad papildytų savo kolekciją, pradinė Pjero skola 
su palūkanomis daugiau nei padvigubėjo. Kai pagaliau teko išsikel- 
ti iš parduodamos užmiesčio vilos, Pjeras apsigyveno mažame bute 
Marselyje ir kiekvieną vakarą mirtinai nusigerdavo. Viskas taip 
būtų likę, jei ne viena ką tik teisės studijas baigusi mergina, kuri 
prablaivėjusiam Pjerui kartą paaiškino, jog jeigu Fenstonas būtų 
pardavęs jo Dega, Monė ir du Pisaro paveikslus, pinigų užtektų 
ne tik sumokėti skolas, bet ir išpirkti ša/0 bei susigrąžinti likusią 
kolekcijos dalį. Šitas pasiūlymas kirtosi su Fenstono planais. 

Po savaitės apsvaigęs Pjeras de Rošelis rastas sukniubęs viename 
Marselio skersgatvyje perrėžta gerkle. 

Po ketverių metų Marselio policija nutraukė tyrimą ir uždėjo 
ant bylos „NON RESOLU“ antspaudą. 

Kai galutinai buvo sutvarkyti paveldėjimo klausimai, Fenstonas 
pardavė visus paveikslus, išskyrus Dega, Monė ir Pisaro darbus, o 
atidavęs palūkanas, mokesčius bankui ir advokatams, jaunesnysis 
Pjero brolis, Simonas de Rošelis, paveldėjo tik butą Marselyje. 

Džekas atsistojo nuo kėdės, pasirąžė, nusižiovavo ir ėmėsi Kriso 
Adamso jaunesniojo. Nors pastarojo bylą žinojo beveik mintinai. 

Krisas Adamsas vyresnysis valdė labai sėkmingą meno galeriją 
Melrouzo aveniu Los Andžele. Jo specializacija - amerikietiška 
mokykla, kurią taip garbino Holivudo elitas. Po netikėtos žūties 
autoavarijoje jo sūnus Krisas jaunesnysis paveldėjo Rotko, Poloko, 
Džaspero Džonso, Rošenbergo paveikslų ir keletą Varholo šilko- 
grafijų, įskaitant Juodąją Merlin. 

Senas mokyklos laikų bičiulis patarė Krisui padvigubinti turtą 
investuojant į dot.co2 revoliuciją. Krisas jaunesnysis prisipažino, 
kad grynųjų neturi, tik galeriją, paveikslus ir Kristiną, tėvo jach- 
tą, kurios pusė priklauso jo seseriai. Čia įsikišo Fenstono finansai ir 


įteikė jam dvylikos milijonų paskolą įprastinėmis savo sąlygomis. 

Kaip paprastai per revoliucijas, mūšio lauke liko keletas lavonų, 
tarp jų ir Kriso jaunesniojo. 

Fenstono finansai leido skolai augti netrukdydami savo klientui. 
Taip buvo tol, kol Krisas jaunesnysis perskaitė Los Angeles Times, 
kad Raudonoji Merlin parduota už keturis milijonus dolerių. Jis 
tuojau susisiekė su K7isčio aukcionu Los Andžele, kur jį patikino, 
kad gali ne mažiau tikėtis už savo Rotko, Poloko ir Džaspero Džon- 
so paveikslus. Po trijų mėnesių Lipmanas įsiveržė į direktoriaus 
kabinetą su paskutiniu Krisčio varžytynių katalogu. Jis geltonais 
lipniais lapeliais buvo pažymėjęs septynias pozicijas, kurios turėjo 
būti parduotos per varžytynes. Fenstonas kai kam paskambino ir 
nusipirko bilietus į Romą. 

Po trijų dienų Krisas buvo rastas gėjų baro tualete perpjauta 
gerkle. 

Fenstonas tuo metu kaip tik atostogavo Italijoje. Džekas turėjo 
jo viešbučio sąskaitos, lėktuvo bilietų, netgi kelių parduotuvių ir 
restoranų, kuriuose jis atsiskaitė kreditine kortele, kopijas. 

Paveikslai nedelsiant buvo atšaukti iš Krisčio aukciono, kol Los 
Andželo policija vykdė tyrimą. Praėjus aštuoniolikai mėnesių, ne- 
aptikus naujų įkalčių ir neradus galų, byla prisijungė prie kitų Los 
Andželo policijos departamento rūsyje saugomų beviltiškų bylų. 
Kriso sesuo paveldėjo tik Kristimos, mėgstamos tėvo jachtos, mo- 
delį. 

Džekas nušveitė Kriso jaunesniojo bylą į šoną ir įbedė akis į 
Marijos Vaskonselos, brazilės našlės, paveldėjusios namus su sta- 
tulų — ne tokių, kokiomis puošiami kiemeliai - pristatyta pievele, 
pavardę. Muras, Džiakometis, Remingtonas, Boteras ir Kalderis 
buvo senjoros Vaskonselos vyro palikimas. Savo nelaimei ji įsimy- 
lėjo žigolo, o kai jis pasiūlė... 

Ant Džeko stalo suskambėjo telefonas. 

— Antrąja linija skambina mūsų Londono ambasada, - infor- 


mavo sekretorė. 

— Ačiū, Sele, - tarė Džekas supratęs, kad skambinti gali tik jo 
bičiulis Tomas Krasantis, įstojęs į FTB tą pačią dieną kaip ir jis. 

— Sveikas, Tomai, kaip sekasi? — paklausė neišgirdęs balso. 

— Kuo puikiausios formos, - atsiliepė Tomas. - Bėgioju kiek- 
vieną dieną, nors ir nesu toks sportininkas kaip tu. 

— O kaip mano krikštasūnis? 

— Mokosi žaisti kriketą. 

— Išdavikas. Turi gerų naujienų? 

— Ne, - atsakė Tomas, - dėl to ir skambinu. Tau teks užvesti 
naują bylą. 

Džekas pajuto, kaip šiurpas nubėga per nugarą. 

— Kas šį kartą? - tyliai paklausė. 

— Ponios vardas - beje, ji tikrai buvo ledi, - Viktorija Vent- 
vort. 

— Kaip ji mirė? 

— Lygiai taip pat, kaip anie trys: perpjauta gerklė. Beveik neabe- 
joju, kad virtuviniu peiliu. 

— Kodėl manai, kad Fenstonas prikišęs nagus? 

— Bankui ji buvo skolinga per trisdešimt milijonų. 

— Kąjjis vaikosi šįkart? 

— Van Gogo Autoportretą. 

— Vertė? 

— Šešiasdešimt, gal net septyniasdešimt milijonų dolerių. 


— Skrendu artimiausiu lėktuvu į Londoną. 


7:56 Ana užvertė Ventvort aplanką ir pasilenkė atidaryti apati- 
nį stalčių. Nusispyrė sportinius batus ir persiavė juodais aukštakul- 
niais. Pakilo nuo kėdės, susirinko aplankus ir dirstelėjo į veidrodį: 
kiekvienas plaukelis savo vietoje. 

Išėjusi iš savo kabineto Ana pasuko koridoriumi prie masyvios 
kampinės sofos. Ana išgirdo kelis bendradarbių „labas rytas“, atsa- 
kė jiems šypsena. Tyliai pasibeldė į valdytojo kabineto duris. Nea- 
bejojo, kad Fenstonas jau sėdi už stalo. Jeigu būtų pavėlavusi bent 
minutę, Braisas pabrėžtinai spoksotų į savo laikrodį. Ana palaukė 
kvietimo įeiti ir nustebo, kai durys iškart atsivėrė, ir ji susidūrė akis 
į akį su Karlu Lipmanu. Šis vilkėjo beveik identišką kostiumą kaip 
valdytojas, nors ir ne visai tos firmos. 

— Labas rytas, Karlai, - linksmai ištarė ji, bet atsakymo nesu- 
laukė. 

Valdytojas pakėlė galvą nuo stalo ir parodė jai vietą priešais 
save. Jis taip pat nepasisveikino, bet tai jam įprasta. Lipmanas įsi- 
taisė valdytojui iš dešinės, šiek tiek atsitraukęs, kaip kardinolas nuo 
popiežiaus. Aiškiai apibrėžtas statusas. Ana spėjo, kad tuoj su juo- 
dos kavos puodeliu turėtų pasirodyti Tina, bet sekretorės durys 
neprasivėrė. 

Ana dirstelėjo į Monė iš Ažentilio, kabantį už Fenstono stalo. 
Nors dailininkas nutapė ne vieną taikų upės krantą, šis buvo vienas 
iš geriausiai pavykusių. Kartą Ana paklausė Fenstono, kur jis įsigi- 
jęs šį paveikslą, bet valdytojas vengė tiesiai atsakyti, o jai nepavyko 


rasti pardavimo fakto jokiuose dokumentuose. 

Ji dirstelėjo į Lipmaną, kurio liesas ir plėšrus veidas jai primi- 
nė Kasijų. Nesvarbu, koks dienos metas, amžinai atrodė, kad jam 
reikėtų nusiskusti. Ji sutelkė dėmesį į valdytoją, tikrai ne Brutą, ir 
neramiai pasimuistė kėdėje nenorėdama atrodyti sutrikdyta tylos, 
kuri staiga nutrūko Fenstonui linktelėjus. 

— Dr. Petresku, valdytoją pasiekė nemaloni informacija, - pra- 
dėjo Lipmanas. - Pasirodo, kad nusiuntėte klientui vieną konfi- 
dencialų banko dokumentą, nesuteikusi valdytojui galimybės įver- 
tinti jo pasekmių. 

Sekundę Ana sėdėjo netikėtai užklupta, bet greitai atgavo savi- 
tvardą ir nusprendė atsakyti maloniai. 

— Pone Lipmanai, jeigu turite galvoje mano ataskaitą dėl pa- 
skolos Ventvorto dvarui, jūs esate teisus. Aš tikrai nusiunčiau jos 
kopiją ledi Viktorijai Ventvort. 

— Bet valdytojas negavo pakankamai laiko perskaityti tą atas- 
kaitą ir priimti sprendimą prieš jums persiunčiant ataskaitą klien- 
tei, - dirstelėjęs į užrašus atkirto advokatas. 

— Yra ne visai taip, pone Lipmanai. Tiek jūs, tiek valdytojas 
gavote mano ataskaitos kopijas rugsėjo pirmąją su rekomendaci- 
ja, kad ledi Ventvort būtų informuota apie savo padėtį prieš naują 
ketvirčio mokėjimą. 

— Ataskaitos aš negavau, - šiurkščiai atšovė Fenstonas. 

— Iš tiesų, - tebežiūrėdama į Lipmaną tęsė Ana, - valdytojas 
patvirtino tai, kai jo sekretoriatas grąžino prie jos prisegtą formą. 

-— Nesu jos matęs, - pakartojo Fenstonas. 

— Pasirašytą jo ranka, - baigė Ana, atsivertusi aplanką ištraukė 
minimą dokumentą ir padėjo ant stalo priešais valdytoją. Šis į jį 
net nežvilgtelėjo. 

— Mažiausia, ką privalėjote padaryti, prieš leisdama ataskaitai 
apie tokį subtilų objektą palikti mano kabinetą, tai palaukti mano 


nuomonės, E atsakė Fenstonas. 

Ana neįstengė suprasti, kodėl jie provokuoja ginčą. Ir netgi ne- 
bando žaisti gero ir blogo policininko. 

— Aš laukiau savaitę, valdytojau, - atsakė ji, - per kurią jūs nepa- 
teikėte jokių komentarų dėl mano rekomendacijų, nors žinojote, 
jog šį vakarą išskrendu į Londoną susitikti su ledi Viktorija. Ta- 
čiau, - tęsė ji, neleidusi valdytojui atsakyti, - po dviejų dienų aš 
nusiunčiau jums priminimą. 

Ji vėl atvertė aplanką ir padėjo antrą dokumentą ant valdytojo 
stalo. Šis ir vėl jį ignoravo. 

— Bet jūsų ataskaitos aš neskaičiau, - pakartojo Fenstonas, aki- 
vaizdžiai nenorintis nukrypti nuo savo scenarijaus. 

Nusiramink, mergaite, nusiramink, girdėjo Ana į ausį kuždantį 
tėvą. 

Ji giliai įkvėpė ir tarė: 

— Mano ataskaitoje nėra nieko daugiau tik siūlymas valdybai, 
kurios narė esu, parduoti van Gogo paveikslą privačiai ar per ku- 
riuos nors pripažintus aukciono namus: gauta suma daugiau nei 
padengtų banko paskolą bei palūkanas. 

— Bet aš galbūt neketinau parduoti van Gogo, - atšovė Fensto- 
nas, akivaizdžiai nukrypęs nuo scenarijaus. 

— Jums neliktų kitos išeities, valdytojau, jeigu to pageidautų kli- 
entė. 

— Galbūt aš būčiau radęs geresnį Ventvorto problemos spren- 
dimą. 

— Tokiu atveju, valdytojau, - ramiai tarė Ana, - aš tik stebiuo- 
si, kodėl nepasitarėte su departamento vadovu, kad, bent jau kaip 
kolegos, galėtume aptarti nuomonių skirtumus prieš man šį vakarą 
išskrendant į Londoną. 

— "Tai akiplėšiškas pasiūlymas, - pakeltu tonu atsiliepė Fensto- 
nas, - aš niekam neatsiskaitinėju. 

— Laikytis įstatymų man neatrodo akiplėšiška, valdytojau, - tai- 
kiai pastebėjo Ana. — Teisiškai bankas įpareigotas pranešti apie al- 

ternatyvius pasiūlymus savo klientui. Kaip, esu įsitikinusi, supran- 
tate, laikantis naujų bankininkystės nuostatų, pasiūlytų mokesčių 
inspekcijos ir priimtų Kongreso... 

— O aš įsitikinęs, kad suvokiate, jog pirma turite atsiskaityti 
man, — pareiškė Fenstonas. 

— Ne, jeigu manau, kad banko pareigūnas laužo įstatymą, - at- 
sakė Ana, - nes neketinu prie to prisidėti. 

— Ar kurstote mane jus atleisti? — suriko Fenstonas. 

— Ne, bet jaučiu, jog bandote priversti mane atsistatydinti, — 
tyliai atsakė Ana. 

— Ber kuriuo atveju aišku, - tarė Fenstonas, pasisukdamas su 
kėde į langą, - kad šiame banke nebeturite ką veikti, nes nesate 
komandos žaidėja... Mane įspėjo dėl to, kai atsikratė jūsų Sotbyje. 

Nesistok, liepė sau Ana. Papūtusi lūpas ji įsmeigė akis į Fenstono 
profilį. Jau ketino atsakyti, bet žvilgsnis užkliuvo už kažko. Ji pa- 
stebėjo naują auskarą. Tustybė jį pražudys, pagalvojo Petresku, kai 
valdytojas atsisuko ir piktai pažvelgė į ją. Ji liko rami. 

— Valdytojau, įtardama, kad šis pokalbis įrašinėjamas, aš noriu 
paaiškinti vieną dalyką. Atrodo, kad mažai išmanote apie bankų 
įstatymus ir nieko neišmanote apie tarnybos įstatymą, nes versda- 
mas bendradarbę atimti iš nekaltos moters palikimą darote krimi- 
nalinį nusikaltimą, kaip jums mielai paaiškins ponas Lipmanas, 
turintis patirties abiejose įstatymo pusėse. 

— Nešdinkis, kol neišmečiau! - subliovė Fenstonas grėsmingai 
pašokdamas nuo kėdės. Ana iš lėto atsistojo, nusisuko nuo valdy- 
tojo ir priėjo prie durų. 

— Ir pirma, ką padarysi, tai ištuštinsi savo stalą, nes noriu, kad 
po dešimties minučių paliktum savo kabinetą. Jeigu po to rasiu 
kontoroje, liepsiu apsaugai išgrūsti tave iš pastato. 

Ana neišgirdo paskutinio valdytojo pažado, nes jau buvo tyliai 


uždariusi duris. 

Pirmas žmogus, kurį Ana sutiko koridoriuje, buvo Baris, aki- 
vaizdžiai informuotas iš anksto. Šis epizodas atrodė surepetuotas 
gerokai prieš jai įžengiant į pastatą. 

Ana nuėjo koridoriumi kaip įmanydama oriau, nors Baris ne- 
atsiliko nė per žingsnį ir net kartais paliesdavo alkūnę. Praėjo pro 
lifrą, kuris buvo laikomas iškviestas. Kažin kam? Juk negalėjo būti 
jai?! Ana grįžo į savo kabinetą nepraėjus nė penkiolikai minučių. 
Šįkart rado jos laukiančią Rebeką. Ji stovėjo už stalo su didele kar- 
tonine dėže. Ana priėjo prie kėdės ir jau ketino įsijungti kompiute- 
rį, kai balsas už nugaros įspėjo: „Nieko nelieskite. Asmeniniai jūsų 
daiktai jau supakuoti, einam“. Atsigręžusi Ana pamatė tarpduryje 
stovintį Barį. 

— Man labai gaila, - išlemeno Rebeka. - Bandžiau jums prisi- 
skambinti ir perspėti, bet... 

— Nekalbėkite su ja, - viauktelėjo apsaugininkas, - duokite 
dėžę ir lauk. 

Baris uždėjo ranką ant lazdos bumbulo. Ana ėmė spėlioti, ar 
jis bent nutuokia, kaip juokingai atrodo. Atsigręžusi ji nusišypsojo 
sekretorei. 

- Čia ne tu kalta, — pasakė imdama iš merginos dėžę. 


Padėjusi dėžę ant stalo, Ana atsisėdo ir atitraukė apatinį stal- 


ve 


čių. 

— Nedrįskite imti nieko, kas priklauso kompanijai, - įspėjo Ba- 
ris. 

— Esu įsitikinusi, kad ponui Fenstonui neprireiks mano sport- 
bačių, — atšovė Ana, audamasi aukštakulnius ir dėdama juos į dėžę. 
Ana apsiavė sportinukus, užsirišo raištelius, paėmė dėžę ir pasuko 
koridoriaus link. Visi darbuotojai žinojo, kad pakelti balsai val- 
dytojo kabinete ir Bario palyda iš banko patalpų reiškė viena: tau 
netrukus įteiks rausvą lapelį. Šįkart praeiviai skubiai spruko į savo 


kabinetus vengdami kalbinti dr. Petresku. 

Apsaugos viršininkas palydėjo savo globotinę iki kabineto to- 
limajame koridoriaus gale, į kurį Ana nebuvo įkėlusi kojos. Anai 
užėjus Baris vėl įsitaisė tarpduryje. Tapo aišku, kad ir čia visi buvo 
perspėti iš anksto, nes ją pasitikęs darbuotojas netgi nepasisveiki- 
no bijodamas, kad apie tai nepaskųstų valdytojui. Jis apsuko lapelį 
su skaičiais 9116 stambiu šriftu. Anos mėnesio alga. Ji pasirašė ant 
punktyrinės linijos netarusi nė žodžio. 

— Pinigai bus pervesti jums į sąskaitą šiandien popiet, — tarė 
buhalteris nepakeldamas akių. 

Atsisukusi Ana rado sarginį savo šunį besisukiojantį už durų ir 
iš paskutiniųjų besistengiantį atrodyti grėsmingai. Kai išėjo iš bu- 
halterijos, Baris palydėjo ją ilgu koridoriumi prie lifto, nuspaudė 
rodyklę žemyn, nes Ana rankose laikė kartoninę dėžę. 

Jie abu laukė, kol atsidarys lifto durys, kai American Airlines 
lėktuvas iš Bostono trenkėsi į devyniasdešimt ketvirtą Šiaurinio 
bokšto aukštą. 


Ruta Periš pakėlė akis į skrydžių rodyklę ant sienos virš stalo. 
Lengviau atsiduso pamačiusi, kad United 107 reisas į JFK pagaliau 
pakilo 13:40. Keturiasdešimt minučių atsilikęs nuo tvarkaraščio. 

Ruta su gyvenimo draugu Semu įkūrė Art Locations kompaniją 
beveik prieš dešimtmetį, o kai jis paliko ją dėl jaunesnės moters, 
Rutai liko kompanija —- geriausioji partnerystės dalis. Ji gyveno 
savo darbu, nepaisydama ilgų darbo valandų, reiklių klientų, nie- 
kada laiku neatvykstančių lėktuvų, traukinių ir krovininių auto- 
mobilių. Perveždama puikius ir ne tokius puikius meno kūrinius 
iš vieno pasaulio kampelio į kitą, ji galėjo derinti įgimtą pomėgį 
organizuoti su meile gražiems daiktams, net jeigu jais grožėdavosi 
vos kelias sekundes. 

Ruta keliavo po pasaulį rinkdama užsakymus vyriausybių, ku- 
rios rengė nacionalines parodas, galerijų savininkų, prekybos agen- 
tų ir kelių privačių kolekcininkų, kurie dažniausiai nenorėdavo 
nieko daugiau, tik perkelti mėgstamą paveikslą iš vienų namų į 
kitus. Ilgainiui dauguma jos klientų tapo draugais. Tik ne Brai- 
sas Fenstonas. Ruta seniai suprato, jog to žmogėno žodyne neeg- 
zistuoja „prašau“ ir „ačiū“. Ir ji tikrai nėra įtraukta į jo kalėdinių 
sveikinimų gavėjų sąrašą. Paskutinis Fenstono pageidavimas buvo 
paimti iš Ventvort Holo van Gogo paveikslą ir nedelsiant pristaty- 
ti į jo kabinetą Niujorke. 

Gauti eksporto licenciją šedevrui nebuvo sunku, nes reta ins- 


titucija ar muziejus galėtų surinkti šešiasdešimt milijonų dolerių, 

kad sukliudytų paveikslui palikti šalį. Ypač po to, kai nacionali- 
nėms Škotijos galerijoms neseniai nepavyko surinkti reikalingų 
septynių su puse milijonų, kad Mikelandželo Gedinčios moters es- 
kizas nepaliktų krantų ir netaptų privačios kolekcijos Jungtinėse 
Valstijose dalis. 

Kai ponas Endrius, Ventvort Holo vyresnysis liokajus, praėju- 
sią dieną paskambino pasakyti, kad ryte paveikslas bus paruoštas 
išvežti, Ruta nukreipė vieną padidinto saugumo furgoną į dvarą 
aštuntai valandai. Ruta ėmė nervingai žingsniuoti degutbetonio 
danga gerokai anksčiau ir tik po dešimtos valandos prie jos konto- 
ros pasirodė furgonas. 

Kai paveikslas buvo iškeltas, Ruta pati ėmėsi rūpintis, kad jis 
būtų saugiai supakuotas ir persiųstas į Niujorką, nors paprastai šį 
darbą pavesdavo kuriam nors iš savo vadybininkų. Ji stovėjo prie 
vyriausiojo pakuotojo, kai šis vyniojo paveikslą į be rūgšties paga- 
mintą permatomą plėvelę ir dėjo į puta išklotą dėžę, kurią gamino 
per naktį, kad spėtų laiku. Dėžė buvo suveržta specialiais varžtais, 
kad niekas negalėtų įsilaužti į ją neturėdamas specialių įrankių. 
Prie šonų buvo pritvirtinti specialūs indikatoriai, kurie įspės, jeigu 
kelionės metu dėžę bus bandyta atidaryti. Vyresnysis pakuotojas 
trafaretu užpurškė FRAGILE ženklus ant abiejų pusių ir numerį 
47 visuose keturiuose kampuose. Muitinės tarnautojas kilstelėjo 
antakį, kai patikrino siuntinio dokumentus, bet, kadangi eksporto 
licencija buvo išrašyta, antakis nusileido į įprastą vietą. 

Ruta privažiavo prie laukiančio 747 ir stebėjo, kaip raudona 
dėžė dingsta bagažo skyriuje. Negrįžo į kabinetą, kol nebuvo užda- 
Lėktuvas pakilo 13:40. 

Ruta ėmė galvoti apie paveikslą, kuris tą vakarą atvyksta papil- 
dyti Rembranto moterų parodą Karališkoje akademijoje iš Rijks- 

museumo Amsterdame. Tačiau prieš tai ji paskambins į Fenstono 
finansus informuoti, kad van Gogas pakeliui į Niujorką. 


Ji surinko Anos numerį Niujorke ir ėmė laukti, kol ji pakels ra- 


gelį. 


10 


Pasigirdo kurtinantis sprogimas ir pastatas ėmė svyruoti. 

Ana buvo nusviesta per koridorių ir išgriuvo ant kilimo tarsi 
patiesta sunkiasvorio boksininko. Lifto durims prasivėrus ji matė, 
kaip ieškodamas deguonies ugnies kamuolys šovė šachta. Karščio 
pliūpsnis tvokstelėjo jai į veidą tarsi iš atviros orkaitės. Ana liko 
gulėti ant grindų apsvaigusi. 

Pirma galvon šovusi mintis — į pastatą trenkė žaibas. Bet iš kur? 
Danguje nė debesėlio. Stojo nejauki tyla ir Ana išsigando, kad bus 
apkurtusi, bet staiga pasigirdo išgąstingi riksmai „O, Dieve!“, kai 
didžiulės stiklo šukės, išsikraipęs metalas ir kontoros baldai ėmė 
kristi pro langus priešais ją. 

Tikriausiai dar viena bomba, pagalvojo Ana. Visi, kas dirbo šia- 
me pastate 1993 m., pasakojo, kas nutiko jiems tą žvarbią vasario 
popietę. Kai kurie pasakojimai buvo autentiški, kiti - gryna išmo- 
nė, bet faktai buvo paprasti: sprogstamosios medžiagos prikrautas 
sunkvežimis įvažiavo į požeminį garažą po pastatu. Kai jis sprogo, 
šeši žmonės buvo užmušti, per tūkstantį - sužeistų. Neliko penkių 
požeminių aukštų ir tarnyboms prireikė keliolikos valandų, kol 
evakavo pastatą. Nuo to laiko visi, kas dirbo Pasauliniame preky- 
bos centre, privalėjo reguliariai dalyvauti apmokymuose dėl gaisro 
pavojaus. Ana bandė atkurti, kaip derėtų elgtis tokiu atveju. 

Ji prisiminė aiškias raudonai išspausdintas instrukcijas ant kiek- 
vieno aukšto laiptinės durų: „Avarijos atveju negrįžkite prie savo 
darbo stalo, nesinaudokite liftais, lipkite artimiausiais laiptais: Bet 


iš pradžių Ana turėjo įsitikinti, kad sugebės atsistoti, nes ant jos 

užgriuvo lubų dalis ir pastatas tebesvyravo. Ji atsargiai pakilo nuo 
žemės. Keletas sumušimų ir pjūvių, bet, regis, niekas nelūžę. Ji pa- 
sitampė kaip visuomet prieš pradėdama ilgą bėgimą. 

Palikusi dėžę su daiktais Ana pasuko prie „C“ laiptinės pastato 
centre. Kai kurie jos bendradarbiai taip pat atsigavo nuo šoko, keli 
grįžo į darbo vietą pasiimti asmeninių daiktų. 

Skubėdama koridoriumi Ana sulaukė virtinės klausimų, į ku- 
riuos negalėjo atsakyti. 

— Ką mums daryti? - paklausė sekretorė. 

— Leistis žemyn ar lipti į viršų? - parūpo valytojai. 

— Ar laukti, kol ateis pagalba? — pasidomėjo užstatus tvarkantis 
pareigūnas. 

Į tuos klausimus turėjo atsakyti apsaugos viršininkas, bet jo nie- 
kur nesimatė. 

Pasiekusi laiptus Ana prisijungė prie grupelės sukrėstų žmonių. 
Vieni tylėjo, kiti verkė nežinodami, ko griebtis toliau. Atrodė, kad 
niekas nejįtarė, kas sukėlė sprogimą ir kodėl pastatas tebesvyruoja. 
Nors kelios lemputės laiptinėje užgeso kaip žvakės, kiekviena laip- 
tų pakopa buvo aiškiai apšviesta švytinčia juostele. 

Kai kurie žmonės mėgino susisiekti su išoriniu pasauliu mo- 
biliaisiais telefonais, tačiau retam kuriam pavyko. Viena mergina 
pliurpė su savo vaikinu. Pasakojo jam, kad viršininkas išleido namo 
pailsėti, davė visą laisvadienį. Kitas perpasakojo aplinkiniams, ką 
sužinojo iš žmonos: „Į Šiaurinį bokštą pataikė lėktuvas“. 

- Bet kur, kur?! — iškart sušuko keli balsai. Žmogus pasiteiravo 
Žmonos. 

- Virš mūsų, maždaug devyniasdešimtame aukšte, - perdavė jis 
žmonos atsakymą. 

— Tai ką mums daryti? - paklausė vyriausiasis buhalteris, nepa- 
judėjęs nuo pirmo laiptelio. Vyras perklausė savo žmonos ir palau- 


kė jos atsakymo. 

— Meras pataria visiems kuo skubiau palikti pastatą. 

Išgirdę šią žinią visi pajudėjo į aštuoniasdešimt antrą aukštą. 
Ana pažvelgė atgal pro langą ir nustebo pamačiusi, kiek daug žmo- 
nių liko savo darbo vietose, tarsi ką tik nusileido salės uždanga ir jie 
nutarė palaukti, kol pranyks spūstys. 

Ana paklausė mero patarimo. Ji ėmė skaičiuoti laiptus - po aš- 
tuoniolika kiekviename marše, o tai reiškia, jog teks įveikti pus- 
antro tūkstančio, kol pasieks vestibiulį. Laiptinė vis pilnėjo, nes 
kiekviename aukšte žmonės bėgo iš savo kabinetų ir liejosi į besi- 
leidžiantį srautą. Darėsi panašu į metro piko valandą. Ana stebėjo- 
si, kokia rami lipanti minia. 

Ant laiptų netrukus atsiskyrė dvi juostos: lėtesnė iš vidaus, o 
naujausi modeliai galėjo aplenkti iš dešinės. Bet, kaip ir kiekvie- 
noje magistralėje, ne visi laikėsi susitarimo, todėl nuolatos visiems 
tekdavo sustoti, kol vėl eismas pamažu išjudėdavo. Kai pasiekdavo 
laiptų aikštelę, kas nors užkišdavo kelią, o kiti judėjo toliau. 

Ana aplenkė senyvą vyrą juoda fetrine skrybėle. Prisiminė ma- 
čiusi jį kelis kartus, vis su ta pačia skrybėle. Ji šyptelėjo atsisukusi, 
vyras kilstelėjo skrybėlę. 

Ji vis stūmėsi ir stūmėsi, kartais pasiekdavo žemesnį aukštą per 
minutę, o kartais būdavo sulaikoma tų, kurie išsikvėpė nusileidę 
vos porą aukštų. Išorinė juosta vis labiau pilnėjo kliudydama jai 
paskubėti. 

Pasiekusi šešiasdešimt aštuntą aukštą Ana išgirdo pirmą aiškų 
nurodymą. 

— Pasislinkite į dešinę ir nesustokite, — įsakė balsas iš apati- 
nių aukštų. Nors instrukcijos skambėjo vis garsiau su kiekviena 
pakopa, jai teko nusileisti dar kelis aukštus, kol pastebėjo iš lėto 
kopiantį gaisrininką. Jis vilkėjo apsmukusį ugniai atsparų kostiu- 


mą ir gausiai prakaitavo po 28 numeriu paženklintu juodu šalmu. 

Anai beliko spėlioti, koks jis bus užlipęs dar trisdešimt aukštų. 
Vyras lipo apsikrovęs įranga: nešė ant peties susuktas virves, vilko 
du deguonies balionus ant nugaros kaip koks alpinistas, siekian- 
tis įveikti Everestą. Už jo kopė antras ugniagesys, nešinas ilgiausia 
žarna, šešiais strypais ir dideliu geriamojo vandens buteliu. Jis taip 
prakaitavo, kad protarpiais nusitraukdavo šalmą ir sudrėkindavo 
vandeniu galvą. 

Tie, kurie skubėjo iš savo kabinetų ir kartu su Ana leidosi že- 
myn, ėjo daugiausia tylėdami, kol priekyje jos einantis senukas su- 
klupo ir užvirto ant moters. Moteris persipjovė koją į aštrų laiptų 
kampą ir ėmė šaukti ant senolio. 

— Nusiraminkite, — tarė balsas už jos. - Man teko keliauti šitaip 
po devyniasdešimt trečiųjų sprogdinimo ir galiu užtikrinti, ponia, 
jog dar nieko nematėte. 

Kai pasiekė naują laiptų maršą, Ana pažvelgė į darbuotojus už 
stiklo sienų, kurie liko prie savo stalų net matydami žemyn bėgan- 
čius žmones. Ji netgi nugirdo pokalbių nuotrupas pro atviras duris. 
Vienas iš jų, brokeris, bandė atlikti sandėrį prieš biržoms atsidarant 
devintą valandą ryto. Kitas spoksojo į ją tarsi pranešėjas iš televi- 
zoriaus ekrano, komentuojantis futbolo varžybas. Jis komentavo 
evakuaciją draugui iš Pietinio bokšto. 

Ji sutikdavo vis daugiau gaisrininkų, lipančių į viršų, ir autos- 
trada virto dviejų juostų keliu. Klausydama jų komandos: „Pasi- 
traukite į dešinę, nesustokite“, Ana slinko apačion tokiu tempu, 
kokį diktavo lėčiausias eismo dalyvis. Nors pastatas liovėsi siūba- 
vęs, įtampa ir baimė nepaliko aplinkinių veidų. Žmonės nežinojo, 
kas nutiko virš jų, ir nesumojo, kas laukia jų apačioje. Ana jautėsi 
kalta aplenkusi dviejų vyrų ant kėdės nešamą dūstančią senutę su- 
tinusiomis kojomis. 


Ana vis leidosi, aukštas po aukšto, kol pati ėmė jausti nuovargį. 

Ji mąstė apie Rebeką ir Tiną, meldėsi, kad jos abi būtų saugios. 
Netgi spėliojo, ar Fenstonas su Lipmanu tebesėdi už valdytojo sta- 
lo įsitikinę, kad joks pavojus jų pasiekti negali. 

Anaėmė tikėti, kad jai niekas negresia ir galiausiai ištrūks iš šito 
košmaro. Ji netgi šyptelėjo iš niujorkietiškų pokštų, kurie skambė- 
jo aplinkui, bet tada išgirdo kažką suklykiant už nugaros: 


— Antras lėktuvas atsimušė į Pietinį bokštą! 

Džeką pribloškė jo paties reakcija išgirdus bombos sprogimą ki- 
tapus kelio. Selė įpuolė pasakyti, kad į Pasaulinio prekybos centro 
Šiaurinį bokštą trenkėsi lėktuvas. 

— Tikėkimės, kad pataikė tiesiai į Fenstono kabinetą, - tarė jis. 

Vėlesni jo pareiškimai, kuriuos išsakė susitikęs su Diku Meisiu, 
savo viršininku, ir kitais vyresniaisiais agentais valdymo centre, 
buvo profesionalesni. Kol kiti agentai užgulę telefonus aiškino- 
si, kas vyksta mažiau kaip už mylios, Džekas pasakė vyriausiajam 
agentui neabejojąs, jog tai buvo gerai parengtas teroristų planas. 
Kai 9:03 į Pietinį bokštą trenkėsi antrasis lėktuvas, Meisis tarė: 

— Taip, tik kokios teroristų organizacijos? 

Trečia Džeko reakcija atėjo pavėluotai ir užklupo jį netikėtai. 
Jis vylėsi, kad Anai Petresku pavyko išsigelbėti, bet kai po penkias- 
dešimt šešių minučių susmuko Pietinis bokštas, jis suprato, jog ne- 
trukus tas pat nutiks ir Šiauriniam. 

Jis grįžo prie stalo ir įsijungė kompiuterį. Iš Masačusetso plūdo 
informacija, kad du oro antpuoliai pradėti iš Bostono ir dar du už- 
grobti lėktuvai yra ore. Tuose lėktuvuose sėdinčių keleivių skam- 
bučiai patvirtino, kad lėktuvai yra valdomi teroristų. Vienas reisas 
nukreiptas į Vašingtoną. 

Kai pirmas lėktuvas atsimušė į bokštą, prezidentas Džordžas V. 
Bušas lankėsi vienoje Floridos mokykloje. Jis skubiai nugabentas 
į Barksdeilo oro pajėgų bazę Luizijanoje. Viceprezidentas Dikas 
Čeinis liko Vašingtone. Jis davė aiškius nurodymus numušti kitus 


du lėktuvus. Įsakymai nebuvo įvykdyti. Čeinis norėjo žinoti, ko- 


Klaidingas įspūdis 61 


kia teroristinė organizacija yra už tai atsakinga, kadangi po pietų 
prezidentas rengėsi kreiptis į tautą ir reikalavo atsakymų. Džekas 
liko prie savo stalo, atsakinėjo į įvykių vietoje esančių savo agentų 
skambučius ir perdavinėjo informaciją Meisiui. Vienas iš agentų, 
Džo Koriganas, pranešė, kad Fenstonas su Lipmanu pastebėti ei- 
nantys į Vol Strytą prieš pat pirmajam lėktuvui atsitrenkiant į Šiau- 
rinį bokštą. Džekas pažvelgė į bylas, išmėtytas ant stalo, ir minti- 
mis atsisveikino su „Byla baigta“. 

— O Petresku? - pasiteiravo jis. 

— Neįsivaizduoju, - atsakė Džo. - Galiu tik pasakyti, kad ji įėjo 
į pastatą po septynių keturiasdešimt ir vėliau pastebėta nebuvo. 

Džekas žvilgtelėjo į televizorių. Trečiasis lėktuvas trenkėsi į 


Pentagoną. Baltieji rūmai - kitas taikinys, pagalvojo jis. 
+8- 


— Antras lėktuvas trenkėsi į Pietinį bokštą, - pakartojo ponia 
virš Anos. Ana nė už ką nepatikės, jog toks nelaimingas atsitikimas 
galėjo nutikti antrą kartą tą pačią dieną. 

— Čia ne nelaimingas atsitikimas, — tarsi perskaitęs jos mintis 
paantrino balsas iš viršaus. - Paskutinis lėktuvas Niujorke į pastatą 
trenkėsi keturiasdešimt penktaisiais. Įlėkė į Empire State Buildingo 
septyniasdešimt devintą aukštą. Bet tai nutiko per rūką, kai lėk- 
tuvai neturėjo tokių patikimų navigacijos prietaisų kaip dabar. Ir, 
nepamirškite, oro erdvė virš miesto paskelbta neskraidymo zona, 
vadinasi, tai suplanuotas skrydis. Spėju, kad riesta ne tik mums. 

Po kelių minučių žmonės aplinkui tauškė apie sąmokslo teori- 
jas, teroristų atakas ir keistus nelaimingus atsitikimus, apie kuriuos 
ničnieko neišmanė. Jeigu jie galėtų pajudėti greičiau, bėgimas tap- 
tų paniškas. Ana greitai suprato, jog kai kas garsiai kalbėdamas sle- 


pia baisiausius savo nuogąstavimus. 

— Laikykitės dešinės, nesustokite, - kartojo visi sutikti pareigū- 
nai. Dalis besileidžiančių pavargo ir leido Anai aplenkti. Ji džiau- 
gėsi, kad tiek valandų pralakstė Centriniame parke, ir dėkojo už 
adrenaliną, kuris laikė ją ant kojų. 

Nuo keturiasdešimto aukšto Ana ėmė užuosti dūmus, žemiau 
lipantys garsiai kosėjo. Kai pasiekė naują laiptų aikštelę, dūmai 
tapo tirštesni ir greitai pripildė plaučius. Užsidengusi akis ji ėmė 
nevaldomai kosėti. Ana prisiminė, jog 90 procentų žmonių per 
gaisrą miršta prikvėpavę dūmų. Jos baimė tik sustiprėjo, kai prie- 
kyje einantys sulėtino žingsnį ir visai sustojo. Visi ėmė masiškai 
kosėti. Negi jie pakliuvo į spąstus, nėra praėjimo nei pirmyn, nei 
atgal? 

- Lipkite, - aiškiai sukomandavo ugniagesys, kylantis į viršų. — 
Pora aukštų bus sunku, bet paskui vėl gerai, - patikino tuos, kurie 
dvejojo. Ana pažvelgė į veidą žmogaus, kuris taip valdingai davė 
nurodymą. Ir pakluso įsitikinusi, jog blogiausia liko už nugaros. 
Užsidengusi akis, kosėdama ji nusileido dar tris aukštus. Gaisrinin- 
kas nemelavo - dūmai čia ėmė sklaidytis. Ana nusprendė klausyti 
tik laiptais kylančių profesionalų patarimų, ignoruoti nuomones 
mėgėjų, kurie skuba žemyn. 

Išnirus iš dūmų visus apėmė palengvėjimas ir virtinė pasparti- 
no žingsnį. Bet pavieniai asmenys kliudė greitai leistis viena laiptų 
puse. Ana stengėsi likti rami atsidūrusi už neregio nugaros, kurį 
žemyn vedė šuo. „Neišsigąsk dūmų, Rože, — paragino vyras savo 
vedlę. Šuo pavizgino uodegą. 

Žemyn, vis žemyn, tempu, kurį lėmė priekyje einantis. Kai Ana 
pasiekė apleistą kavinę trisdešimt devintame aukšte, apsikrovusių 
nešuliais gaisrininkų gretas papildė transporto skyriaus pareigūnai 
ir skubios pagalbos policininkai - populiariausias Niujorko poli- 
cijos padalinys, nes rūpinasi tik saugumu ir gelbsti nelaimės atveju, 


o ne išrašinėja baudas už ne vietoj pastatytus automobilius ar su- 

iminėja. Ana nesmagiai jautėsi prasilenkdama su tais, kurie kopė į 
viršų, kai ji skubėjo į priešingą pusę. 

Kai Ana pasiekė dvidešimt ketvirtąjį aukštą, keli susitaršę ne- 
pažįstamieji, sustoję pailsėti, juokavo, o kai kurie žemiau dirbę 
tarnautojai vis dar sėdėjo savo kontorose nenorėdami patikėti, 
kad juos kaip nors gali paveikti devyniasdešimt ketvirtojo aukšto 
problema. Ana dairėsi ieškodama pažįstamų veidų, gal Rebekos ar 
Tinos, gal net Bario, bet jautėsi tarsi užsienyje. 

— Mes Čia turime trečią, gal net ketvirtą lygį, - per raciją kalbėjo 
bataliono vadas, — todėl dabar valau kiekvieną aukštą. 

Ana stebėjo, kaip vadas nuodugniai tuština vieną kontorą po 
kitos. Tai užtruko, nes kiekvienas aukštas buvo futbolo aikštės dy- 
džio. 

Dvidešimt pirmame aukšte vienas asmuo ryžtingai liko prie 
stalo: jis ką tik sudarė milijardo vertės sandorį ir laukė pervedimo 
patvirtinimo. 

— Lauk! - suriko bataliono vadas, bet madingai apsirengęs vy- 
ras nepaisė įsakymo ir toliau barškino klaviatūra. 

— Pasakiau - lauk, - pakartojo vyresnysis gaisrininkas, o du jau- 
nesni jo kolegos pakėlė vyrą nuo kėdės ir nuvedė į laiptinę. Nusivy- 
lęs brokeris nenoriai prisijungė prie bėgančių. 

Pasiekusi dvidešimtą aukštą Ana susidūrė su nauja problema. 
Jai teko bristi per vandenį, kuris švirkštė iš purkštukų lubose ir su- 
trūkusių vamzdžių. Ji atsargiai žengė per stiklo šukes ir degančias 
nuolaužas, kurios kliudė judėti. Jautėsi kaip futbolo aistruolė, no- 
rinti ištrūkti iš stadiono su viena karusele prie įėjimo. Kai pagaliau 
pasiekė apatinius dešimt aukštų, leistis tapo kur kas lengviau. Apa- 
tiniai aukštai jau buvo išvalyti, vis mažiau pareigūnų besutikdavo 
lipančių laiptais. 

Dešimtame aukšte Ana dirstelėjo pro praviras ištuštėjusio kabi- 


neto duris. Kompiuterių ekranai mirgėjo, kėdės stovėjo atstumtos, 

tarsi darbuotojai būtų nuėję į tualetą ir tuojau turėtų grįžti. Visur 
stovėjo ataušusios kavos puodeliai ir nebaigtos kokakolos skardi- 
nės, ant grindų mėtėsi popieriai, o šeimos nuotraukos sidabriniuo- 
se rėmeliuose liko stovėti savo vietose. Kažkas, lipantis iš paskos, 
atsitrenkė į Aną, ir ji skubiai pasileido žemyn. 

Kai pasiekė septintą aukštą, judėti kliudė ne pastato darbuoto- 
jai, o vanduo ir plūduriuojančios nuolaužos. Atsargiai brido tarp 
šiukšlių, kai pasigirdo balsas. Iš pradžių tyliai, bet vis garsėjo. Po 
jais griaudėjo ir paskubėti ragino garsintuvas. „Nesustokite, nesi- 
gręžiokite, nekalbėkite mobiliaisiais — tai stabdo lipančius įkandin 
jūsų. 

"Teko įveikti dar tris aukštus, kol atsidūrė vestibiulyje ir nubrido 
per vandenį pro greitąjį liftą, kuris vos prieš porą valandų pakėlė 
ją į kontorą. Staiga iš viršaus pasipylė vanduo, nors Ana ir taip jau 
buvo permirkusi iki paskutinio siūlelio. 

Įsakymai, aidintys megafonu, vis garsėjo, jų tonas griežtėjo. „Pa- 
skubėkite, traukitės iš pastato, bėkite kuo toliau“. Lengva pasakyti, 
norėjo atšauti Ana. Pasiekusi karuseles, kurias praėjo tą rytą, pa- 
matė, kad jos išlaužytos ir sugadintos. Matyt, neatlaikė bangomis į 
pastatą plūstančių ugniagesių su sunkia technika. 

Ana sutriko nežinodama, ko griebtis toliau. Ar palaukti savo 
bendradarbių? Ji pastovėjo, bet tik akimirką, nes nauja komanda 
nuskambėjo tarsi jai asmeniškai: „Nesustokite, ponia, nesinaudo- 
kite savo mobiliuoju, nesigręžiokite: 

— Tai kur mums eiti? - kažkas suriko. 

- Žemyn eskalatoriumi, pro parduotuvę, o tada skubėkite nuo 
pastato kuo toliau. 

Ana prisijungė prie minios pavargusių laukinių ant sausakimšo 
eskalatoriaus, leidosi nunešama iki aikštelės, perlipo ant kito ju- 
dančio takelio į atvirą promenadą, kur dažnai susitikdavo su Tina 
ir Rebeka priešpiečiauti gryname ore, klausantis koncerto. Nei 


gryno oro, nei raminančio smuiko - tik įsakymai: „Nesigręžiokite, 

nesigręžiokite!“ Ana nepakluso įsakymui. Ir ne tik sulėtino žings- 
nį, bet ir parpuolė ant kelių žiaukčiodama. Negalėdama patikėti 
žiūrėjo, kaip vienas po kito viršutiniuose aukštuose įstrigę žmonės 
šoka pro langus pasirinkę verčiau staigiai mirti nei sudegti kančio- 
se. 

— Stokitės, ponia, ir bėkite. 

Ana susitvardžiusi puolė į priekį, ji staiga suprato, kodėl nė 
vienas evakuacijoje dalyvaujantis pareigūnas stengėsi neužmegzti 
akių kontakto su bėgančiais iš pastato ir neatsakinėjo į klausimus. 
Tikriausiai todėl, kad nekliudytų bėgti tiems, kurie nori ištrūkti iš 
pastato. 

Prabėgusi Borders knygyną Ana dirstelėjo į vitriną, kurioje buvo 
reklamuojama geriausiai perkama knyga - „Valhalos sukilimas“. 

— Nesustokite, ponia, - pakartojo balsas dar garsiau. 

— Kur bėgti? — apimta nevilties paklausė ji. 

— Bet kur, tik nesustokite. 

— Į kurią pusę? 

— Nesvarbu, kad tik toliau nuo bokšto. 

Išspjovusi vėmalų likučius mergina pasileido tolyn. 

Aikštės pradžioje buvo prisigrūdę gaisrinių ir greitosios pagal- 
bos mašinų, medikai rūpinosi sužeistaisiais arba tiesiog nepajė- 
giančiais žengti toliau nė žingsnio. Ana negaišo laiko. Kai pagaliau 
pasiekė kelią, pakėlusi akis pamatė ženklą su rodykle. Šiaip taip 
įžiūrėjo užrašą: Rožusė. Ana pradėjo risnoti, paskui pasileido te- 
kina ir ėmė lenkti anksčiau pastatą palikusius apatinių aukštų dar- 
buotojus. Ir tada už nugaros išgirdo keistą triukšmą. Griausmas vis 
stiprėjo su kiekviena sekunde. Nenoromis ji atsigręžė. 

Lyg užkerėta sustojo ir žiūrėjo, kaip prieš jos akis it bambuki- 
nis subyra Pietinis bokštas. Akimirksniu tai, kas liko iš pastato, 
driokstelėjo ant žemės, išaugo dulkių ir nuolaužų grybas, tvoskian- 
tis liepsna ir dūmais. Netrukus jis ėmė plisti sausakimšomis gatvė- 


mis rydamas viską, kas pasitaikė kelyje. 

Ana bėgo taip, kaip dar nebuvo gyvenime bėgusi, nors žinojo, 
kad tai beviltiška. Po kelių sekundžių negailestinga pilka gyvatė 
užgrius ją ir uždusins. Ana neabejojo, kad mirs. Vylėsi tik, kad mir- 


tis bus greita. 
. £ . 


Fenstonas spoksojo į Pasaulinės prekybos centrą iš saugaus ka- 
bineto Vol Stryte. 

Apstulbęs stebėjo, kaip antrasis lėktuvas atsitrenkia į Pietinį 
bokštą. 

Nors dauguma niujorkiečių rūpinosi, kaip galėtų šią tragišką 
valandą padėti savo draugams, giminaičiams ir bendradarbiams, 
svarstė, ką tai reiškia Amerikai, Fenstono galvoje buvo vienintelė 
mintis. 

Likus kelioms akimirkoms iki lėktuvo įsirėžimo į Šiaurinį bokš- 
tą, jis su Lipmanu atvyko į Vol Strytą susitikti su galimu nauju 
klientu. Fenstonas atidėjo susitikimą ir valandą koridoriuje viešu 
telefonu stengėsi susisiekti su kuo nors, bet kuo iš savo kontoros. 
Bet į jo skambučius niekas neatsakė. Kiti irgi norėjo pasinaudoti 
telefonu, bet Fenstonas neužleido. Lipmanas tuo metu skambino 
savo mobiliuoju. 

Išgirdęs antrą pragarišką sprogimą, Fenstonas paliko kabėti ra- 
gelį ant laido ir puolė prie lango. Lipmanas skubiai pribėgo prie jo. 
Jie stovėjo tylėdami ir stebėjo, kaip griūva Pietinis bokštas. 

- Neilgai trukus prie jo prisijungs ir Šiaurinis, - pastebėjo Fens- 
tonas. 

— Tuomet galime manyti, kad Petresku neištrūks gyva, - daly- 
kiškai pastebėjo Lipmanas. 

— Petresku man nė velnio nerūpi, - atšovė Fenstonas. - Jeigu 


grius Siaurinis bokštas, prarasiu savo Monė, o jis neapdraustas! 

Ana ėmė bėgti kiek kojos nešė, su kiekvienu žingsniu vis labiau 
įsitikindama, kad gatvė tyla. Vienas po kito geso riksmai ir ji ne- 
abejojo, kad taps sekanti auka. Atrodė, kad už jos daugiau nieko 
nėra, ir pirmą kartą gyvenime Ana panoro, kad kas nors ją aplenk- 
tų, bet kas, kad tik nesijaustų paskutinis žmogus pasaulyje. Dabar 
ji suprato, ką reiškia būti persekiojamam dešimt kartų greitesnės 
už bet kokį žmogų lavinos. Tik ši griūtis bus juoda. 

Ana traukė giliai į plaučius orą spausdama iš savęs greitį, kokiu 
nebuvo bėgusi. Pakėlė balto šilko palaidinukę, dabar pajuodusią ir 
suglamžytą, užsidengė veidą, o po kelių sekundžių atsidūrė negai- 
lestingame, viską apgaubiančiame pilkame debesyje. 

Nevaldomo oro gūsis nubloškė ją į priekį, išvertė iš kojų, bet ji 
desperatiškai kapstėsi toliau. Nespėjusi nuropoti kelių pėdų ėmė 
dusti. Dar metras, dar, kol galva atsirėmė į kažką kietą. Apčiuo- 
pusi sieną ranka bandė slinkti palei ją. Tik tolstu ar artėju į debesį: 
Gerklė, akys, nosis, ausys prisipildė pelenų, purvo, dulkių, plaukai 
prilipo prie odos. Atrodė, kad sudegs gyva. Ana prisiminė žmones, 
šokančius iš bokšto žemyn, nes taip tikėjosi mirti nesikankindami. 
Dabar ji suprato, kaip jie jautėsi, bet jai nebuvo nuo ko nušokti ir 
beliko tik spėlioti, kada uždus. Žengė žingsnį, atsiklaupė ant žemės 
ir ėmė melstis. 

Tėve mūsų... Ją apėmė ramybė, norėjosi užsimerkti ir giliai už- 
migti, bet staiga iš niekur išvydo policijos švyturėlius. Kuris es: 


danguje... Ji paskutinį kartą pamėgino stotis ir slinkti mėlynos švie- 

selės link. Teesie šventas Tavo vardas... bet automobilis praplaukė 
pro šalį neišgirdęs jos pagalbos šauksmo. Teateinie Tavo karalystė... 
Ana vėl nugriuvo ir prasidrėskė kelį į šaligatvio kraštą. Teesie Tavo 
valia... Bet nieko nepajuto. Kaip danguje, taip ir žemėje... Įsiki- 
busi į šaligatvio kraštą paslinko dar kelis centimetrus. Jau ketino 
nebekvėpuoti, kai pajuto palietusi kažką šilta. Ar čia yra kas nors 
gyvai 

— Padėkite, - suvapėjo nesitikėdama sulaukti atsakymo. 

— Duokite man ranką, - iškart atsiliepė kažkas. Ištiesta ranka 
buvo tvirta. - Pasistenkite atsistoti. 

Nepažįstamojo padedama Ana šiaip ne taip pakilo. 

- Ar matote tą šviesos trikampį? — paklausė vyras, bet ji neįsten- 
gė įžiūrėti, kurion pusėn jis rodo. Ana apsuko visą ratą, išvertusi 
akis į juodą tamsą. Staiga šūktelėjo iš džiaugsmo pastebėjusi saulės 
spindulius, prasiskverbiančius pro storą dulkių sluoksnį. Įsikibo 
nepažįstamajam į ranką ir ėmė slinkti į šviesą, kuri su kiekvienu 
žingsniu vis ryškėjo, kol galiausiai išėjo iš pragaro į Niujorką. 

Ana atsigręžė į gyvybę jai išgelbėjusią pilkais pelenais aplipusią 
figūrą. Vyro uniforma buvo tokia dulkėta ir apskretusi purvu, kad 
jeigu ne pažįstama kepurė su snapeliu, ji nebūtų pažinusi polici- 
ninko. Tas nusišypsojo, ir jo veide, tarsi nuteptame storu grimo 
sluoksniu, atsirado įtrūkimai. „Eikite šviesos link“, — pasakė jis ir 


išnyko debesyje nespėjus jai nė padėkoti. Amen. 
|] |] | J 


Fenstonas nutraukė bandymus susisiekti su savo kontoros dar- 
buotojais tik tuomet, kai priešais jo akis subyrėjo Šiaurinis bokštas. 
Padėjęs ragelį puolė nepažįstamu koridoriumi ieškoti Lipmano. Ir 
surado jį raitantį „Parduota“ ant „Nuomojama“ lentelės, kabėju- 


sios ant tuščios kontoros durų. 

— Rytoj dėl šitos vietos pešis tūkstantis, - paaiškino, - taigi bent 
jau vieną problemą išsprendėme. 

— Kontorą pakeisti gali, tik ne mano Monė, - atšovė Fenstonas. 
Ir parylėjęs pridūrė: - Jeigu negausiu van Gogo... 

Lipmanas patikrino laikrodį. 

— Lėktuvas dabar turėtų būti pusiaukelėje, virš Atlanto. 

- Tikėkimės, nes nebeturime jokių dokumentų, kad įrodytume, 
jog mums priklauso bent vienas paveikslas, - spoksodamas į pilką 
debesį, pūpsantį toje vietoje, kur ką tik išdidžiai stovėjo Bokštai 
Dvyniai, pasakė Fenstonas. 


Ana prisijungė prie atsilikusiųjų grupelės, išnirusios iš dulkių 
debesies. Jos kolegos atrodė prabėgę maratoną, bet niekaip nega- 
lintys pasiekti finišo linijos. Išlindus iš tokios tamsos net atmerkti 
dulkėmis apskretusius vokus reikėjo nežmoniškų pastangų, kad 
pajėgtų Žiūrėti į saulę. Bet ji vis slinko, centimetras po centimet- 
ro, metras po metro, iškosėdama dulkes, galvodama, kiek juodos 
bjaurasties liks jos kūne. Po kelių žingsnių susmuko ant kelių įsi- 
tikinusi, kad juodasis debesis jos nepraris. Ji kosėjo ir spjaudė. Kai 
pakėlė galvą, išvydo būrelį sunerimusių žioplių, spoksančių į ją tar- 
tum nukritusią iš kitos planetos. 

- Jūs iš tų bokštų? - paklausė vienas. Ana neturėjo jėgų atsakyti 
ir nutarė kuo greičiau pasislėpti nuo vėpsančių akių. Įveikusi dar 
kelis žingsnius ji atsitrenkė į japonų turistą, kuris pasilenkė ją nuto- 
tografuoti. Ana piktai mostelėjo ranka. Japonas tuojau pat žemai 
nusilenkė ir atsiprašė. 

Pasiekusi artimiausią sankryžą Ana susmuko ant šaligatvio ir 
įbedė žvilgsnį į ženklą. Ji Franklino ir Bažnyčios gatvių kampe. Vos 


per kelis kvartalus nuo Tinos buto, pirmiausia toptelėjo jai. Bet 

jeigu Tina liko jai už nugaros, ar ji išgyveno? Be įspėjimo prie jos 
čiūžtelėjo autobusas. Nors buvo pilnas kaip San Fransisko tram- 
vajus piko valandą, žmonės pasislinko, kad ją priimtų. Autobusas 
stabčiojo prie kiekvienos sankryžos vienus paleisdamas, kitus pa- 
imdamas. Apie bilietų pirkimą nebuvo net kalbos. Atrodė, kad visi 
niujorkiečiai susivienijo norėdami atlikti kokį nors vaidmenį vyks- 
tančioje dramoje. 

— Viešpatie, — sudejavo Ana, atsisėdusi autobuse ir susiėmusi 
rankomis galvą. Tik dabar ji pagalvojo apie gaisrininkus, su kuriais 
prasilenkė ant laiptų, ir apie Tiną su Rebeka, kurių tikriausiai ne- 
bėra gyvų. Žinių pranešimas virsta tikra tragedija tik tuomet, kai 
kliudo tavo pažįstamą. 

Kai autobusas sustojo kaimelyje prie Vašingtono aikštės parko, 
Ana bemaž išvirto iš jo. Ji suklupo ant šaligatvio ir iškosėjo dar ke- 
lias saujas dulkių, ką vengė daryti autobuse. Ant kelkraščio šalia 
jos prisėdo moteris ir pasiūlė vandens butelį. Ana skalavo burną 
tol, kol išspjovė nebe juodas seiles. Tada moteris parodė į nediduką 
viešbutį, kuriame rinkosi likę gyvi. Pasilenkusi paėmė Aną už ran- 
kos ir švelniai nuvedė į moterų tualetą pirmame aukšte. Tualetas 
buvo pilnas ir vyrų, ir moterų, nepaisant lyties. Pažvelgusi į save 
veidrodyje Ana suprato, kodėl į ją taip smalsiai spoksojo praeiviai. 
Atrodė, lyg ant jos kas būtų išpylęs keletą maišų pelenų. Ji laikė ran- 
kas po tekančia srove, kol juodos liko tik panagės. Vėliau sluoksnis 
po sluoksnio beveik be rezultato plovė prie veido prilipusį purvą. 
Atsisuko norėdama padėkoti nepažįstamajai, bet ta, kaip polici- 
ninkas, jau nuskubėjo padėti kitam. 

Ana iššlubčiojo į kelią perdžiūvusia burna, nubrozdintais ke- 
liais, skaudančiomis, pūslėtomis kojomis. Lėtai kulniavo į Veiverli 
Pleisą bandydama prisiminti, koks Tinos buto numeris. Praėjo ne- 


gyvenamą Vėiver/ž Deiner ir stabtelėjo priešais 273 numerį. 

Įsikibusi į pažįstamą kaldinto metalo turėklą tarsi į gelbėjimo 
virvę, užslinko laipteliais iki paradinių durų. Pervedė pirštu gyven- 
tojų pavardžių sąrašą palei mygtukus: Amato, Kravicas, Gambino, 
O'Riurkė, Forster... Forster, Forster, linksmai pakartojo ji prieš 
spusteldama skambutį. Tik kaip Tina atsilieps, jeigu yra negyva? - 
pagalvojo. Ji spaudė mygtuką, tarsi norėtų prikelti draugę iš mi- 
rusiųjų, bet neprikėlė. Galiausiai pasidavusi pasisuko eiti. Ašaros 
ritosi per murzinus jos skruostus, kai staiga suirzęs balsas iš niekur 
paklausė: 

— Kas čia? 

Ana susmuko ant pirmo laiptelio. 

— Ačiū Dievui, tu gyva, tu gyva! - sušuko ji. 

— Negali būti, kad čia tu, - neužtikrintu balsu atsakė Tina. 

— Atidaryk duris, - paprašė Ana, - pati pamatysi. 

Užrakto trakštelėjimas buvo maloniausias tą dieną Anos girdė- 


tas garsas. 

— Tu gyva! - pakartojo Tina, atlapojusi duris ir apsikabinusi 
draugę. Ana panėšėjo į valkatą, ką tik išsiropštusią iš Viktorijos lai- 
kų kamino, bet Tinos tai nesulaikė. 

— Aš prisiminiau, kaip tu visuomet mokėdavai mane prajuo- 
kinti, ir svarsčiau, ar dar kada nors besijuoksiu, kai išgirdau tavo 
skambutį. 

— O aš buvau įsitikinusi, kad jeigu ir sugebėjai kaip nors išsi- 
kapstyti iš pastato, turėjai žūti jam sugriuvus. 

— Jeigu turėčiau šampano butelį, atkimščiau, kad galėtume at- 
švęsti, — tarė Tina, paleisdama draugę. 

— Man pakaks kavos, dviejų kavos puodelių ir vonios. 

— Kavos turiu, - tarė Tina, už rankos vesdamasi Aną į mažutę 
virtuvėlę koridoriaus gale. Ant kilimo liko pilki Anos sportbačių 
pėdsakai. 

Ana atsisėdo už nediduko apvalaus medinio staliuko ir susi- 
dėjusi rankas ant kelių žiūrėjo, kaip televizorius be garso kartoja 
bokštų vaizdus. Ana stengėsi nejudėti bijodama, kad viskas, prie 
ko prisilies, aplips pelenais ir dulkėmis. Tina to nė nepastebėjo. 

- Žinau, kad atrodys keista, — pasakė Ana, — bet aš net nejsi- 
vaizduoju, kas čia darosi. 

Tina įjungė televizoriaus garsą. 

— Penkiolika minučių, - pildama kavos į puodelį tarė Tina, - ir 


viską suprasi. 

Ana peržiūrėjo vis kartojamą epizodą, kaip lėktuvas įsirėžia į 
Pietinį bokštą, kaip iš viršutinių aukštų užtikrintai mirčiai į rankas 
šoka žmonės, kaip subyra Pietinis, paskui ir Šiaurinis bokštas. 

— Dar vienas lėktuvas atakavo Pentagoną? — paklausė ji. - Kiek 
jų iš viso? 

— Buvo dar ir ketvirtas, - paaiškino šeimininkė, statydama du 
puodelius ant stalo, — tik niekas gerai nežino, kur jis nukreiptas. 

— Tikriausiai į Baltuosius rūmus, — spėjo Ana stebėdama pre- 
zidentą Bušą, šnekantį iš Barksdeilo oro pajėgų bazės Luizijanoje: 
„Galite neabejoti, kad Jungtinės Valstijos suras ir nubaus tuos, ku- 
rie yra atsakingi už šiuos gėdingus veiksmus: 

Televizoriaus ekrane vėl pasirodė lėktuvo, kuris atsitrenkia į Pie- 
tinį bokštą, vaizdai. 

— O Dieve, - sudejavo Ana, — aš net nepagalvojau apie tuos 
nekaltus lėktuvo keleivius. Kieno čia darbas? - paklausė ji. 

— Valstybės departamentas spėlioja atsargiai, - atsakė Tina, — 
nes visi įprasti įtariamieji - Rusija, Šiaurės Korėja, Iranas ir Ira- 
kas — paskubėjo sušukti „ne aš“ ir pažadėjo daryti viską, kad tero- 
ristai būtų surasti. 

— O ką mano reporteriai? Jiems nėra reikalo elgtis atsargiai. 

— CNN rodo pirštu į Afganistaną, konkrečiai į teroristų gru- 
puotę Alkaidą - rodos taip reikia tarti, bet nesu visai tikra, nes apie 
tokią nieko negirdėjau, - Tina atsisėdo priešais draugę. 

— Man rodos, tai religinių fanatikų grupelė, kuri, manau, nori 
užvaldyti Saudo Arabiją, kad galėtų kontroliuoti jos naftą. - Ana 
vėl pakėlė akis į televizorių ir ėmė klausytis komentatoriaus, kuris 
bandė įsivaizduoti, kaip turėjo jaustis darbuotojai, kai į Šiaurinį 
bokštą atsimušė pirmas lėktuvas. Iš kur tu galį žinoti? - norėjo jo 
paklausti Ana. Šimtas minučių susitraukė į kelias sekundes ir vėl 


kartojosi tarsi pažįstama reklama. Kai sugriuvo Pietinis bokštas ir į 

dangų pakilo dulkių kamuolys, Ana garsiai užsikosėjo, kratydama 
aplinkui pelenus. 

— Kaip tu? - susirūpino pašokdama Tina. 

— Viskas gerai, - atsakė Ana, nurydama kavos. - Ar tu nieko 
prieš, jeigu išjungsiu? Kažin ar ištversiu tą nuolatinį priminimą, ką 
ten ištvėriau. 

— Žinoma, ne, - atsakė Tina ir paėmusi pultelį nuspaudė myg- 
tuką. Vaizdas ekrane užgeso. 

— Negaliu liautis galvojusi apie draugus, kurie dirbo tame pas- 
tate, — tęsė Ana, kai draugė pylė antrą kavos puodelį. - Svarstau, 
ar Rebeka... 

— Apie ją jokios žinios, - atsakė Tina. - Baris vienintelis, kuris 
atsišaukė. 

— Taip, įsivaizduoju, kad Baris pirmas nusileido laiptais, tryp- 
damas tuos, kurie pasipainiojo kelyje. O kam skambino Baris? — 
parūpo Anai. 

— Fenstonui. Mobiliuoju. 

— Fenstonui? — perklausė Ana. - Kaip jam pavyko išbėgti, juk 
palikau jį kabinete kelios minutės prieš tai, kai į pastatą atsitrenkė 
lėktuvas? 

- Jis iki to laiko pasiekė Vol Strytą — turėjo susitikimą su nauju 
klientu, galinčiu užstatyti tik Gogeną. Tad į tokį susitikimą jis tik- 
rai nevėluotų. 

— O Lipmanas? - gurkštelėjusi kavos pasiteiravo Ana. 

— Per žingsnį nuo boso, kaip visuomet, — atsakė Tina. 

— Tai štai kodėl buvo laikomos atviros lifto durys. | 

— Lifto durys? - nesupratusi pakartojo Tina. 

— Nesvarbu, - tarstelėjo Ana. - O tu kodėl nebuvai darbe šį- 
ryt? 

— Buvau susitarusi su odontologu, - paaiškino mergina. - Jau 


prieš kelias savaites, - kiek palaukusi ji pažvelgė į Aną. - Vos tik 

išgirdau per žinias, nepalioviau tau skambinusi į mobilųjį, bet ne- 
kėlei. Kur buvai? 

— Buvau vedama iš kontoros, - paaiškino Ana. 

- Ugniagesių? 

— Ne, - atsakė Ana, - to beždžionės Bario. 

— Kodėl? - nustebo Tina. 

— Nes Fenstonas buvo ką tik mane atleidęs. 

— Atleidęs tave? — negalėjo patikėti Tina. - Kodėl, po šimts, 
tave, o ne ką kitą? 

— Nes savo ataskaitoje banko valdybai pasiūliau, kad Viktorija 
Ventvort parduotų van Gogą ir taip ne tik padengtų skolą bankui, 
bet ir išsaugotų dvarą. 

— Van Gogas buvo vienintelė priežastis, kodėl Fenstonas aps- 
kritai sudarė tą sandėrį, - atsakė Tina. - Maniau, kad supratai. Jis 
vaikosi paveikslą jau ne pirmus metus. Mažų mažiausiai norėtų jį 
parduoti ir paleisti Viktoriją nuo kabliuko. Tačiau vargu ar dėl to 
būtų tave atleidęs. Kokiu pretekstu... 

— Kopiją nusiunčiau ir klientei, manydama, jog tai tiesiog etiš- 
kos banko veiklos pavyzdys. 

— Nemanau, kad Fenstonas suka sau galvą dėl etiškos bankinin- 
kystės. Bet tai vis tiek nepaaiškina, kodėl taip skubiai tavęs nusi- 
kratė. 

— Nes ketinau skristi į Londoną ir pranešti Viktorijai Ventvort, 
jog susisiekiau su galimu pirkėju. Gerai žinomu japonų kolekci- 
ninku Takašiu Nakamura, kuris labai apsidžiaugs greitu sandėriu, 
jeigu prašoma kaina bus protinga. 

— Pasirinkai prasčiausią kandidatūrą, - atsakė Tina. - Kad ir 
kiek prašytų, Fenstonas mažiausiai norėtų bendrauti su Nakamu- 
ra. Jie abu vaikosi van Gogą ilgus metus ir paprastai yra paskutiniai 


du varžovai dėl pagrindinių impresionistų. 

— Kodėl jis man to nepasakė? - nustebo Ana. 

— Nes jam patogiau laikyti nežinioje, - paaiškino Tina. 

— Bet juk mes toje pačioje komandoje. 

— Kokia tu naivi, Ana. Negi dar nesupratai, kad Fenstono ko- 
mandoje yra vienas vienintelis žmogus? 

— Bet jis negali priversti Viktorijos atiduoti van Gogo, ne- 
bent... 

— Nebūčiau dėl to tikra, - pastebėjo Tina. 

— Kodėl ne? 

— Fenstonas vakar susiskambino su Ruta Periš ir įsakė nedelsiant 
paimti paveikslą. Pati girdėjau, kaip pakartojo: „Nedelsiant“. 

— Nesuteikęs Viktorijai galimybės pasinaudoti mano patarimu. 

— Dabar aišku, kodėl jis turėjo atleisti tave, kol nesėdai į lėktuvą 
ir nesujaukei jo planų. Nepamiršk, - pridūrė Tina, - jog nesi pir- 
moji, einanti šiuo išmintu takeliu. 

— Ką turi galvoje? - nustebo Ana. 

— Vos tik kas nors išsiaiškina, kokie tikrieji Fenstono planai, jam 
skubiai parodomos durys. 

— Tai kodėl jis neatleidžia tavęs? 

— Nes neduodu patarimų, kurie jam nepatinka, - paaiškino 
Tina. - Todėl nesu laikoma pavojinga. - Kiek patylėjusi pridūrė: — 
Kol kas. 

Ana įniršusi trinktelėjo per stalą, pakeldama dulkių debesėlį. 

— Kokia aš kvailė! - sušuko. - Turėjau pasirūpinti, kad jis atke- 
liautų laiku, o dabar nieko nebegaliu pakeisti. 

— Nebūčiau tuo visai tikra, - pastebėjo Tina. - Mes gerai ne- 
žinome, ar Ruta Periš paėmė paveikslą iš Ventvort Holo. Jeigu ne, 
turi laiko paskambinti Viktorijai ir patarti jai pasilikti paveikslą 
tol, kol susisieksi su ponu Nakamura: tada ji galėtų atiduoti savo 


skolą Fenstonui, ir šis nieko nepadarys, - baigė Tina, suskambus 


Klaidingas įspūdis T7 


„California Here I Come“ mobiliajame telefone. Ji patikrino, kas 
skambina. Švietė užrašas BOSAS. Ji pridėjo pirštą prie lūpų. 

— Fenstonas, - įspėjo. - Tikriausiai nori sužinoti, ar nebandei 
su manimi susisiekti, - pridūrė atlenkdama telefoną. 

— Ar supranti, kas liko griuvėsiuose? - paklausė Fenstonas, ne- 
spėjus Tinai atsiliepti. 

— Ana? 

— Ne, - atšovė valdytojas. - Petresku negyva. 

— Negyva? - pakartojo Tina, žiūrėdama per stalą į savo drau- 
gę. - Bet... 

— Taip. Baris pranešė, kad paskutinį kartą matė ją gulinčią ant 
grindų, todėl ji negalėjo iš ten ištrūkti. 

— Manau, paaiškės... 

— Petresku man nerūpi, - nukirto Fenstonas. - Jau žinau, kuo ją 
pakeisiu, bet niekas nepakeis mano Monė. 

Tina apstulbusi nutilo ir jau ketino atsakyti, kad jis labai klysta, 
kai staiga susigriebė, jog gali pasinaudoti valdytojo kvailumu. 

— Ar tai reiškia, kad praradome ir van Gogą? 

— Ne, - atsiliepė Fenstonas. - Ruta Periš jau patvirtino, kad pa- 
veikslas pakeliui iš Londono. Jis atskrenda į Kenedžio oro uostą šį 
vakarą ir Lipmanas jį paims. 

Tina tarsi vandeniu perlieta sudribo kėdėje. 

— Rytoj laukiu tavęs šeštą ryto. 

— Šeštą ryto? 

— Taip, — patvirtino Fenstonas. — Gali nesiskųsti. Šiaip ar taip, 
šiandien turi visos dienos išeiginę. 

— Kur man pasirodyti? - paklausė Tina nesiginčydama. 

— Paėmiau patalpas trisdešimt antrajame Trampo pastato aukš- 
te Vol Stryto 40, taigi bent jau mums tai bus įprasta darbo diena. — 


Ryšys nutrūko. 

— Jis mano, kad tu žuvusi, - tarė Tina, - bet plaukus raunasi dėl 
Monė, - baigė ji uždarydama telefoną. 

- Jis netrukus sužinos, kad taip nėra, - tarstelėjo Ana. 

- Jeigu pati norėsi, - paprieštaravo draugė. - Ar kas nors matė 
tave, kai išėjai iš bokšto? 

— Tik šitaip atrodančią, - atsakė Ana. 

— Tegu taip ir lieka, kol bandysime taisyti padėtį. Fenstonas 
sako, kad paveikslas pakeliui į Niujorką, Lipmanas paims jį, kai 
lėktuvas nusileis. 

— Tai ką mums daryti? 

— Galiu pabandyti kaip nors užlaikyti Lipmaną, o tu paimsi pa- 
veikslą. 

— Bet ką man su juo daryti? - paklausė Ana. - Tada Fenstonas 
tikrai ims manęs ieškoti. 

— Gali sėsti į pirmą Londono lėktuvą ir grąžinti paveikslą į Vent- 
vort Holą. 

— Negaliu daryti to be Viktorijos sutikimo, - pasakė Ana. 

— Viešpatie, Ana, kada gi tu suaugsi? Liaukis mąsčiusi kaip kla- 
sės pirmūnė ir galvok, kaip tavo vietoje pasielgtų Fenstonas. 

- Jis sužinotų, kada nusileidžia lėktuvas, - pradėjo Ana. - To- 
dėl pirma reikia... 

— Pirmas dalykas, tau reikia nusiprausti, o aš išsiaiškinsiu, kada 
leidžiasi lėktuvas ir kuo užsiėmęs Lipmanas. - Tina pakilo. - Dėl 
vieno dalyko aišku: niekas neleis tau nieko paimti iš oro uosto, kol 
šitaip atrodai. 

Ana baigė kavą ir išsekė paskui draugę į koridorių. Tina atidarė 
vonios duris ir įdėmiai pažvelgė į bičiulę. 

— Pasimatysim.... po valandos, - nusprendė. 


Ana nusijuokė pirmą kartą tą dieną. 

Ana iš lėto nusitraukė drabužius ir sumetė į krūvą ant grindų. . 
Pažvelgė į veidrodį, į nepažįstamosios atspindį. Nusisegusi nuo 
kaklo sidabrinę grandinėlę pasidėjo ant jachtos modelio prie vo- 
nios. Galiausiai nusisegė laikrodį. Jis sustojo aštuntą valandą ketu- 
riasdešimt šešios minutės. Keliomis sekundėmis vėliau, ir ji būtų 
buvusi lifte. 

Įlipusi į dušą mergina ėmė narstyti drąsų Tinos planą. Atsukusi 
abu kranus leido kelias minutes vandeniui tekėti per kūną, tik tada 
ėmė praustis. Vanduo iš juodo virto pilku, tačiau kad ir kiek be- 
gremžė, vis tiek tekėjo pilkas. Ana šveitė kūną tol, kol oda įraudo 
ir ėmė perštėti, o tada paėmė šampūno buteliuką. Iš dušo išlipo 
tik tris kartus ištrinkusi plaukus, bet praeis ne viena diena, kol kiti 
pažins natūralią blondinę. Ana nesivargino šluostytis. Pasilenkė, 
užkimšo vonią ir paleido vandenį. Kol mirko vonioje, mintyse per- 
kratė visus tos dienos įvykius. 

Maąstė, kiek daug draugų ir bendradarbių neteko, suprato, kaip 
jai pasisekė, kad liko gyva. Bet dar ne vakaras, jeigu yra galimybė 
išgelbėti Viktoriją iš lėtos mirties. 

Anos mintis pertraukė Tinos beldimas. Įėjusi prisėdo ant vo- 
nios kraštelio. 

— Kur kas geriau, — įvertino apžiūrinėdama nušveistą Anos 
kūną. 

— Mąsčiau apie tavo planą, - pradėjo Ana, - ir jeigu man pa- 
vyktų... 

— Planai keičiasi, - nutraukė ją Tina, - Susisiekimo departa- 
mentas pranešė, kad visi lėktuvai virš JAV teritorijos nutupdyti 
laukiant tolesnių nurodymų, o atvykstantiems kitų šalių lėktuvams 


uždrausta leistis, todėl paveikslas keliauja atgal į Hitrou. 

— Tada reikia nedelsiant paskambinti Viktorijai, - atsakė Ana. — 
Tegu liepia Rutai Periš grąžinti paveikslą į Ventvort Holą. 

— Sutinku, - atsakė Tina, - bet aš ką tik supratau, jog Fenstonas 
prarado ne tik savo Monė. 

— Kas gali jam būti svarbiau už Monė? - nustebo Ana. 

— Jo sutartis su Viktorija ir kiti dokumentai, įrodantys, kad van 
Gogas priklauso jam kartu su visu dvaru, jeigu ledi nesugebėtų iš- 
mokėti paskolos. 

— Negi tu nesaugai kopijų? — paklausė Ana. 

Tina atsakė ne iš karto. 

— Saugau. Seife Fenstono kontoroje. 

— Nepamiršk, kad Viktorija taip pat turi visus dokumentus. 

Tina vėl parylėjo. 

— Nebent norėtų juos sunaikinti. 

— Viktorija niekada su tuo nesutiks, - pareiškė Ana. 

— Tai kodėl nepaskambini jai ir nepaklausi? Jeigu galėtų tai 
padaryti, turėtum pakankamai laiko parduoti Au/oportretą ir atsi- 
skaityti su Fenstonu, kol jis nesiėmė veiksmų. 

— Yra viena problema. 

— Kokia? — parūpo Tinai. 

— Neturiu jos numerio. Viktorijos aplankas liko ant mano stalo, 
praradau viską - mobilųjį, navigaciją, net ir savo piniginę. 

— Esu tikra, kad tarptautinė informacijos tarnyba išspręs tavo 
problemą, - pasiūlė draugė. - Nusišluostyk, apsivilk chalarą. Vė- 
liau pagalvosime apie drabužius. 

— Ačiū, — tarė Ana, spusteldama jai ranką. 

— Galbūt nesijausi tokia dėkinga, kai sužinosi, kas priešpiečių. 
Nepamiršk, kad nesitikėjau svečių, tad tau teks pasitenkinti vaka- 
rykščiu kinų maistu. 

— Nuostabu, - atsakė Ana, lipdama iš vonios ir standžiai apsi- 


muturiuodama rankšluosčiu. 

— Susitiksim po poros minučių, - pasiūlė Tina. - Per tą laiką 
mikrobangė baigs „gaminti“ patiekalą. 

Ji apsisuko eiti. 

— Tina, ar galiu kai ko paklausti ? 

- Bet ko. 

— Kodėl tu lieki pas Fenstoną, nors akivaizdžiai bjauriesi juo 
kaip aš? 

Tina patylėjo. 

— Ber ko, išskyrus tai, - pagaliau atsakė. Ir tyliai uždarė paskui 


save duris. 


14 


Ruta Periš pakėlė telefono ragelį. 

— Labas, Ruta, - pasisveikino pažįstamas balsas, ketinantis pra- 
nešti jai neįprastą žinią. - Čia Kenas Leinas iš United. Noriu tau 
pranešti, kad reisui 107, skrendančiam į Niujorką, įsakyta grįžti, ir 
laukiame jo Hitrou maždaug po valandos. 

— Kodėl gi? - nustebo Ruta. 

— Kol kas informacija miglota, - pripažino Kenas, - bet iš Ke- 
nedžio oro uosto gavome žinių, kad teroristai pasikėsino į Bokštus 
Dvynius. Visiems JAV oro uostams įsakyta nutupdyti savo lėktu- 
vus. Be atskiro nurodymo į šalį neįleidžiami jokie užsienio lėktu- 
vai. 

— Kada tai atsitiko? 

— Mūsų laiku apie pusę dviejų, tu tikriausiai priešpiečiavai. Dau- 
giau sužinosi paklausiusi žinių. Visos tarnybos transliuoja. 

Ruta paėmė nuotolinio valdymo pultelį nuo stalo ir nukreipė į 
televizorių. 

— Paliksi van Gogą saugykloje? - paklausė Kenas. - Ar grąžinti 
jį į Ventvort Holą? 

— Į Ventvortą jis tikrai nebegrįš, - atsakė Ruta. - Užrakinsiu 
nakčiai paveikslą vienoje iš mūsų bemuičių zonų, kai bus nuimti 
apribojimai, įdėsiu į pirmą lėktuvą, kuris skris į Kenedžio oro uos- 
tą. 

Parylėjusi Ruta pridūrė: 

— Ar gali patikslinti nusileidimo laiką likus pusvalandžiui iki 


lėktuvo tūpimo? Pasirūpinsiu, kad mūsų furgonas jau lauktų. 


Klaidingas įspūdis 83 


— Gerai, - patvirtino Kenas. 

Ruta padėjo ragelį ir pakėlė akis į televizorių. Surinko pulteliu 
501. Pirmas vaizdas, kurį išvydo, buvo į Pietinį bokštą įsirėžiantis 
lėktuvas. 


Dabar ji suprato, kodėl Ana neatsiliepė į jos skambutį. 
-+e- 


Šluostydamasi Ana svarstė, kokia priežastis gali versti draugę 
likti pas Fenstoną. Papurtė galvą. Šiaip ar taip, Tina pakankamai 
protinga, kad susirastų kur kas geresnį darbą. 

Ji apsivilko bičiulės chalarą, įsispyrė į šlepetes, vėl pasikabino 
grandinėlę su raktu ant kaklo ir užsisegė sustojusį laikrodį. Pa- 
žvelgė į atspindį veidrodyje. Išorė pasikeitė, bet ją vis vien imdavo 
pykinti prisiminus, ką išgyveno prieš kelias valandas. Įdomu, kiek 
dienų, mėnesių ar net metų ją persekios tas košmaras. 

Išėjusi iš vonios ji atsargiai nuėjo koridoriumi, stengdamasi ap- 
eiti pelenuotus pėdsakus. Virtuvėje Tina baigė dengti stalą ir ištie- 
sė jai mobilųjį telefoną. 

— Metas įspėti Viktoriją, ką sugalvojai. 

— O ką? - paklausė Ana. 

— Iš pradžių pasiteirauk, ar ji žino, kur dabar paveikslas. 

— Lažinčiausi, kad Hitrou oro uosto nemuitinėje zonoje, bet tą 
išsiaiškinti galima vienu būdu. 

Ana surinko 00. 

— Tarptautinis operatorius. 

— Noriu sužinoti vieną Anglijos telefono numerį, - atsakė 
Ana. 

— Verslo ar privatų? 

— Privatų. 


— Pavardė? š 


84 JEFFREY ARCHER 


— Ventvort, Viktorija. 

— Adresas? 

— Ventvort Holas, Ventvortas, Saris. 

Po ilgokos pauzės Ana buvo informuota: 

— Labai apgailestauju, ponia, bet numeris yra raudonajame pus- 
lapyje. 

— Ką tai reiškia? - paklausė Ana. 

— Numerio skelbti negaliu. 

— Bet tai skubus atvejis, - spyrėsi Ana. 

— Apgailestauju, ponia, bet vis tiek negaliu duoti jums nume- 
rio. 

— Aš esu artima ponios Viktorijos draugė. 

— Man vis vien, net jei būtumėte pati Anglijos karalienė, karto- 
ju: negaliu sakyti jums šio telefono numerio. 

Ryšys nutrūko. Ana susiraukė. 

— Koks planas B? 

— Nelieka nieko kita, kaip tik pačiai skristi į Angliją ir kaip nors 
susitikti su Viktorija, kad įspėčiau apie Fenstono užmačias. 

— Puiku. Tuomet reikia nutarti, kurią sieną kirsi. 

— Kiek vilčių, kad kirsiu sieną, jei negaliu grįžti į savo butą pasi- 
imti daiktų visam pasauliui nepranešusi, jog esu sveika ir gyva? 

— O kas man sukliudys nueiti už tave? - paklausė Tina. - Pasa- 
kyk, ko tau reikės, surinksiu į lagaminą ir... 

— Nieko nereikia rinkti, - nutraukė ją Ana, - viskas surinkta, 
supakuota ir laukia koridoriuje. Pamiršai, kad ketinau šiandien po 
pietų skristi į Londoną? 

— Tuomet man reikia tik tavo buto rakto. 

Ana nusisegė grandinėlę ir įteikė Tinai raktą. 

— O kaip praeisiu pro durininką? - pasiteiravo ši. - Juk jis tikrai 


pasidomės, pas ką einu. 

— Čia tai ne bėda, - atsakė Ana. - Jis vardu Semas. Pasakyk, kad 
lankaisi pas Deividą Salivaną, jis tik nusišypsos ir iškvies lifrą. 

— Kas tas Salivanas? —- parūpo Tinai. 

— Jo butas ketvirtame aukšte, jis retai kada linksminasi su ta 
pačia mergina antrą kartą. Kiekvieną savaitę Semui duoda po du 
dolerius, kad jos neįtartų, jog nėra vienintelės moterys Deivido gy- 
venime. 

— Bet grynųjų problemos taip neišspręsime, - pastebėjo Tina. — 
Nepamiršk, kad praradai piniginę su kreditine kortele, o aš teturiu 
apie septyniasdešimt dolerių. 

— Vakar nuo savo sąskaitos nusiėmiau tris tūkstančius, — atsakė 
Ana. - Kai perkeli vertingą paveikslą, negali leisti, kad kas nors 
užlaikytų, todėl būni pasiruošusi pasirūpinti visokiais bagažo pri- 
žiūrėtojais. Dar penkis šimtus esu pasidėjusi spintelėje prie lovos. 

— Ir tau dar reikės mano laikrodžio, - pridūrė Tina. 

Nusisegusi laikrodį Ana susikeitė su Tina. 

Tina įdėmiau įsižiūrėjo į draugės laikroduką. 

— Jis niekada neleis tau pamiršti, kada į pastatą įlėkė lėktuvas, - 
tarstelėjo ji, kai supypsėjo mikrobangė. 

— Gali būti, kad tai išvis nevalgoma, - įspėjo ji, krėsdama Anai į 
lėkštę vakarykštę vištieną su ryžiais. Kol kimšo, abi aptarė galimus 
pabėgimo iš miesto kelius, apsvarstė, kurią sieną saugiausia kirsti. 

Kol baigė gramdyti paskutinius trupinėlius ir užsigėrė kava, 
išnarstė visus galimus maršrutus iš Manheteno, bet Ana vis vien 
nebuvo apsisprendusi, trauks į pietus ar į šiaurę. Sukrovusi lėkštes 
į kriauklę Tina pasakė: 

— Tai tu nutark, į kurią pusę būtų greičiausia, o aš keliausiu į 
centrą ir pasistengsiu apsisukti tavo bute nesukėlusi Semo įtarimo. 

Ana apkabino draugę. 


— Būk atsargi, ten pragaras, — įspėjo ji. 

Tina atsistojo ant savo namo laiptų ir kelias sekundes pastovėjo. 
Kažkas buvo ne taip. Ir staiga ji suprato. Per vieną dieną Niujorkas 
pasikeitė. 

Gatvėse nešurmuliavo žodeliu persimesti laiko neturintys žmo- 
nės, energingiausias srautas žemėje. Tinai miestas labiau priminė 
sekmadienį. Netgi ne sekmadienį. Žmonės stovėjo ir spoksojo į 
Pasaulinio prekybos centro pusę. Vienintelį foną sudarė nuolatinis 
sirenų kauksmas, niujorkiečiams primenantis - lyg reikėtų - kad 
tai, ką jie matė per televizorius namuose, klubuose, baruose, netgi 
parduotuvių vitrinose, vyksta vos už kelių kvartalų. 

Tina nuėjo palei gatvę dairydamasi taksi, bet pažįstamus gel- 
tonus automobilius pakeitė raudoni, balti ir mėlyni gaisrininkų 
automobiliai, greitukės ir policijos mašinos, lekiančios viena kryp- 
timi. Miestelėnų būreliai, stoviniuojantys gatvių kampe, plojo sku- 
bančioms pro šalį tarnyboms tarsi jauniems samdiniams, traukian- 
tiems ginti gimtinę nuo užsienio priešo. Nebereikia kirsti sienos, 
kad galėtum tai padaryti, pagalvojo Tina. 

Ji keliavo toliau kvartalas po kvartalo supratusi, kad didžioji 
transporto masė patraukė į priemiesčius, palikusi vietinius kul- 
niuoti pėsčiomis. Tik dabar po miestą blaškėsi nauja, nematyta 
žmonių grupė. Per paskutinį šimtmetį Niujorkas sugėrė viso pa- 
saulio tautybių žmones, prie jų prisidėjo dar viena. Naujoji imi- 
grantų grupė atrodė taip, lyg būtų išlindusi iš pragaro, ir išsiskyrė 
iš kitų pelenų pilkumo odos spalva. Jie šlitinėjo po Manheteną 
tarytum maratono bėgikai, plumpsintys namo praėjus kelioms va- 
landoms po to, kai rimtesni bėgikai pasiekė finišą. Bet tie, kurie 
pakeldavo galvą, galėjo išvysti dar geresnį priminimą: Niujorko 
kontūre nebedominavo išdidūs dangoraižiai, nes juos užstojo tarsi 


nelauktas svečias virš miesto pakibusi pilka migla. Kartais debesis 

praplyšdavo ir Tina pastebėjo, kad iš žemės styro suraityto metalo 
strypai - viskas, kas liko iš aukščiausių pasaulio pastatų. Odonto- 
logas išgelbėjo jai gyvybę. 

Tina traukė pro ištuštėjusias parduotuves, restoranus mieste, 
kuris niekada nemiegojo. Niujorkas atsigaus, bet niekuomet nebe- 
bus toks pat. Teroristai gyvena tolimuose kraštuose: Vidurio Ry- 
tuose, Palestinoje, Izraelyje, netgi Ispanijoje, Vokietijoje ir Šiaurės 
Airijoje. Ji vėl pažvelgė į debesį. Dabar jie užsuko į Manheteną ir 
paliko savo vizitinę kortelę. 

Tina neturėdama didelių vilčių mostelėjo pravažiuojančiam 


taksi. Automobilis sustojo. 

Ana nušlepsėjo į virtuvę ir šoko plauti indų. Stengėsi kuo nors 
užsiimti, kad prieš akis neslinktų į viršų lipančių ugniagesių veidai, 
veidai, kurie, bijojo ji, liks įspausti jos atmintin visą gyvenimą. Ji 
atrado išvirkščiąją savo išskirtinio talento pusę. 

Nutarė verčiau galvoti apie Viktoriją Ventvort ir kaip galėtų 
sukliudyti Fenstonui sugriauti dar vieną gyvenimą. Ar Viktorija 
patikės, jog Ana nežinojo, kad Fenstonas nuo pat pradžių ketino 
pavogti van Gogą ir iščiulpti ją iki paskutinio lašo? Kodėl turėtų? 
Juk Ana buvo valdybos narė ir pati buvo nesunkiai apkvailinta. 

Ana išėjo iš virtuvės ieškoti žemėlapio. Rado porą ant knygų 
lentynos virš Tinos rašomojo stalo - Manheteno gatvių žinyną ir 
Šiaurės Amerikos, Kolumbijos vietovardžių sąrašą, įkištą tarp pa- 
skutinio bestselerio apie Džoną Adamsą, antrąjį JAV prezidentą. Ji 
stabtelėjo pasigrožėti Rotko reprodukcija ant sienos priešais knygų 
lentyną. Ne jos periodas, bet tai vienas iš mėgstamiausių draugės 
dailininkų, nes antras plakatas kabėjo jos kabinete. Jau mebe, pagal- 
vojo Ana, grįždama mintimis į dabartį. Grįžusi į virtuvę išskleidė 
ant stalo Niujorko žemėlapį. 

Nutarusi, kuriuo keliu važiuos iš Manheteno, sulankstė žemėla- 
pį ir paėmė storesnį žinyną. Ji vylėsi, kad jis padės apsispręsti, kurią 
sieną kirsti. 

Rodyklėje ji susirado Meksiką ir Kanadą, ėmė skrupulingai 
žymėtis detales tarsi ruošdama ataskaitą valdybai. Ji paprastai pa- 
siūlydavo dvi alternatyvas, bet ataskaitą baigdavo tvirtai rekomen- 
duodama kurią nors vieną iš jų. Kai mergina užvertė storą mėlyną 


knygą, ji gerai žinojo, kur traukti, kad pasiektų Angliją laiku. 

Pakeliui į Tornton Hauzą Tina svarstė, kaip paklius į Anos butą 
ir nesukėlusi durininko įtarimo išeis iš jo su lagaminu. Taksi su- 
stojo priešais namą. Tina kyštelėjo ranką į švarko kišenę. Tik tada 
suprato išėjusi be švarko. Nuraudo. Išėjo iš namų be pinigų. Tina 
spoksojo pro plastikinę pertvarą į vairuotojo pažymėjimą: Abdu- 
las Afridis, į susirūpinusius jo akių karoliukus galinio vaizdo vei- 
drodėlyje. Taksistas atsisuko, bet nenusišypsojo. Tą dieną niekas 
nesišypsojo. 

— Išėjau be pinigų, - burbtelėjo Tina ir laukė keiksmų pliūps- 
nio. 

— Nieko tokio, - sumurmėjo vairuotojas ir iššokęs iš vietos ati- 
darė jai dureles. Niujorke viskas pasikeitė. 

Padėkojusi Abdului Tina nervingai nutipeno prie pagrindinių 
durų paruošusi įžanginę kalbą. Scenarijus pasikeitė, kai ji pamatė 
Semą, susiėmusį rankomis už galvos ir garsiai raudantį. 

— Kas atsitiko? - paklausė Tina. - Pažinojote ką nors iš Pasau- 
linio prekybos centro? 

Semas pakėlė galvą. Ant stalo priešais jį stovėjo Anos, bėgančios 
maratoną, nuotrauka. 

- Ji negrįžo namo, - suvapėjo jis. - Visi kiti, kurie ten dirbo, jau 
seniausiai grįžo. 

Tina apkabino senuką. Dar viena auka. Ji labai norėjo nuramin- 


ti durininką, kad Ana sveika ir gyva. Bet ne šiandien. 
J |] | J 


Ana po aštuonių padarė pertrauką ir ėmė maigyti televizoriaus 
kanalų mygtukus. Per visus viena istorija. Ji suprato, kad negali 


ramiai stebėti nesibaigiančių reportažų, neprisimindama savo ne- 

reikšmingo vaidmens šioje dviejų dalių dramoje. Jau ketino išjung- 
ti televizorių, kai buvo paskelbta, kad į tautą kreipsis prezidentas 
Bušas. „Labas vakaras. Šiandien, mieli kraštiečiai..“ Ana įdėmiai 
klausėsi ir linktelėjo, kai prezidentas pasakė: „Žmonės žuvo lėk- 
tuvuose arba savo kabinetuose: sekretorės, verslininkai ir versli- 
ninkės.. Ana vėl prisiminė Rebeką. „Nė vienas iš mūsų niekada 
nepamirš šios dienos..“ - baigė prezidentas, ir Ana jam pritarė. Ji 
išjungė televizorių, kai Pietinis bokštas vėl subyrėjo priešais jos akis 
tarsi filmo apie katastrofą kulminacija. 

Atsilošusi mergina įsmeigė akis į žemėlapį ant stalo. Dar kartą — 
gal jau trečią - patikrino, kaip išvažiuos iš Niujorko. Ji smulkiai 
užsirašinėjo, ką turi nuveikti iki išvykimo rytoj ryte, kai atsilapojo 
durys ir įsvirduliavo Tina. Su nešiojamuoju kompiuteriu ant pe- 
ties, vilkdama išsipūtusį lagaminą. Ana išbėgo į koridorių jos pasi- 
tikti. Draugė atrodė išsekusi. 

— Atleisk, kad tiek užtrukau, mieloji, - trenkusi lagaminą kori- 
doriuje tarė Tina ir išsiurbtu kilimu nuėjo į virtuvę. - Į mano pusę 
nevažiuoja jokie autobusai, - pridūrė. — Ypač, jei pamiršai pasiimti 
pinigų, - baigė krisdama ant kėdės. 

— Apgailestauju, bet teko paimti iš tavo penkių šimtų, nes bū- 
čiau grįžusi po vidurnakčio. 

Ana nusijuokė. 

— Manoeilė virti kavos, - pasiūlė ji. 

— Mane sulaikė tik vieną kartą, - pasakojo toliau Tina. - Toks 
draugiškas policininkas, kuris patikrino mano lagaminą ir priėmė 
pasiaiškinimą, jog grįžtu iš oro uosto, kur negalėjau įsėsti į lėktuvą. 
Man netgi pavyko rasti tavo bilietą. 

— Turėjai problemų dėl buto? - pasiteiravo Ana, trečią kartą 
virdama kavą. 

— Tiktai teko raminti Semą, kuris, iš visko sprendžiant, tave die- 


vina. Atrodė tarsi būtų verkęs kelias valandas. Man net neprireikė 

paminėti Deivido Salivano, nes Semas nieko kito nedarė, tik kal- 
bėjo apie tave. Kai įlipau į liftą, jis nė nesusigriebė, kur keliauju. 

Tina apsižvalgė virtuvėje. Čia nebuvo taip švaru nuo įsikraus- 
tymo. 

— Tai ar turi planą? — paklausė žiūrėdama į žemėlapį ant virtu- 
vės stalo. 

— Taip, - atsakė Ana. - Manau, kad geriausia būtų persikelti 
keltu į Niu Džersį ir išsinuomoti automobilį, kadangi paskutinė- 
mis žiniomis visi tiltai ir tuneliai uždaryti. Nors iki Kanados sienos 
per šešis šimtus kilometrų, kodėl negalėčiau pasiekti Toronto oro 
uosto iki rytojaus vakaro? Tokiu atveju kitą rytą jau būčiau Lon- 
done. 

— Ar žinai, kada išplaukia pirmasis keltas? - pasidomėjo Tina. 

— Teoriškai jie plaukia nuolat, - atsakė Ana, - bet praktiškai po 
penktos ryto kas penkiolika minučių. Bet vienas Dievas žino, ar jie 
išvis plauks rytoj, juo labiau, ar laikysis tvarkaraščio. 

— Bet kuriuo atveju patariu anksčiau eiti į lovą ir pasistengti nu- 
migti. Užstatysiu žadintuvą pusei penkių, - patarė Tina. 

— Ketvirtai. Jeigu keltas penktą bus pasiruošęs išplaukti, noriu 
eilėje stovėti pirma. Bijau, kad ištrūkti iš Niujorko gali būti sun- 
kiausia kelionės dalis. 

— Tada geriau įsitaisyk miegamajame, o aš numigsiu ant sofos, — 
šypsodamasi atsakė Tina. 

— Na, ne, - atšovė Ana, pildama draugei dar kavos. - Tu jau ir 
taip padarei daugiau, nei galėjai. 

— Ne visai, - nesutiko Tina. 

- Jeigu Fenstonas kada sužinos, kad prie to esi prisidėjusi, - ty- 
liai ištarė Ana, — tą pačią minutę tave išspirs. 

— Tai bus mažiausia iš mano problemų, — atsiliepė Tina, bec 


daugiau nieko neaiškino. 

Džekas nevalingai nusižiovavo. Buvo ilga diena ir, atrodo, lau- 
kia dar ilgesnė naktis. 

Niekas iš jo komandos nesiruošė namo, bet pažiūrėjęs ir pasi- 
klausęs matei, kokie jie išsekę. Suskambo telefonas ant Džeko sta- 
lo. 

— Tik pamaniau, jog norėsite žinoti, bose, - pranešė Džo, — 
kad Tina Forster, Fenstono sekretorė, prieš porą valandų užsuko į 
Tornton Hauzą. Po keturiasdešimties minučių išėjo nešina lagami- 
nu ir nešiojamuoju kompiuteriu, kuriuos nusinešė namo. 

Džekas kaipmat išsitiesė. 

— Vadinasi, Petresku gyva, - tarė. 

— Ir akivaizdu, jog nenori, kad apie tai kas nors žinotų, — pri- 
dūrė Džo. 

— Kodėl? 

— Tikriausiai nori, kad mes laikytume dingusia be žinios, galbūt 
net žuvusia, — spėjo agentas. 

— Tikrai ne mes, - paprieštaravo Džekas. 

— Tai kas? 

— Spėju, kad Fenstonas. 

— Kodėl? 

— Neįsivaizduoju, - atsakė Džekas, - bet pasistengsiu tai suži- 
noti. 

— Kaip siūlote tą padaryti, bose? 

— Paliksiu operatyvininkų komandą prie Tinos Forster namų, 
tegu palaukia, kol Petresku paliks pastatą. 

— Bet mes netgi nesame tikri, kad ji ten, - nustebo Džo. 


— Ji ten, - pasakė Džekas ir padėjo ragelį. 


rugsėjo 12 d. 

Tą naktį Ana nusnūdo tik kelias minutes - galvojo apie savo 
ateitį. Ji nusprendė, jog galėtų grįžti į Danvilį ir atidaryti vietinių 
dailininkų galeriją, kol galimi darbdaviai tikės Fenstono įvykių ver- 
sija. Mergina jautė, jog vienintelė viltis išlikti - įrodyti, kokie buvo 
tikrieji Fenstono ketinimai, bet turėjo pripažinti, jog to nesugebės 
padaryti be Viktorijos pagalbos. O tai reiškia, jog teks sunaikinti 
visus pateisinamuosius dokumentus, netgi savo ataskaitą. 

Ana stebėjosi savo žvalumu, kai po keturių į jos duris pasibeldė 
Tina. 

Dušas, ištrinkti plaukai — ir ji vėl pasijuto žmogumi. 

Po kavos su riestainiais Ana aptarė savo planą su drauge. Jos 
susitarė laikytis kelių pagrindinių taisyklių, kol Ana bus išvykusi. 
Neturėdama nei kreditinės kortelės, nei mobiliojo teletono, Ana 
nusprendė skambinti bičiulei tik į namų numerį ir tik iš viešos te- 
lefono būdelės. Niekada nesirinkti tos pačios antrą kartą. Ana pri- 
sistatys „Vincentu“ ir tik juo. Skambutis niekados netruks ilgiau 
kaip vieną minutę. 

Ana išėjo iš buto be aštuonių minučių penkios apsivilkusi džin- 
sus, marškinėlius, lininį švarkelį, užsidėjusi beisbolo kepuraitę. 
Tą vėsų, tamsų rytą žengdama į gatvę mergina nežinojo, kas jos 
laukia. Mieste sutiko vos vieną kitą praeivį. Visi ėjo nunarinę gal- 
vas - miestas gedėjo. Niekas antrą kartą nedirstelėjo į ryžtingai 
žengiančią Aną su nešiojamojo kompiuterio rankine ir lagaminu. 


Kad ir kurion pusėn žiūrėtų, virš miesto kabojo pilka migla. Troš- 

kus debesis išretėjo ir kaip liga išsiplėtė į kitas kūno dalis. Kažkodėl 
Ana tikėjosi ryte dulkių debesies neberasti, bet kaip nekviestas va- 
karėlio svečias jis neskubėjo pasišalinti. 

Ana praėjo eilutę žmonių, pasišovusių duoti kraujo. Jie tikėjosi, 
kad padės surastiems ir iš griuvėsių ištrauktiems žmonėms. Ana iš- 


gyveno katastrofą, tačiau nenorėjo būti surasta. 
+6- 


Fenstonas prieš šešias ryto jau sėdėjo savo naujame kabinete Vol 
Stryte. Šiaip ar taip, Londone jau vienuolika. Pirma jis paskambi- 
no Rutai Periš. 

— Kur mano van Gogas? - griežtai paklausė jis netgi neprisista- 
tęs. 

— Labas rytas, pone Fenstonai, - pasisveikino Ruta, bet nesulau- 
kė malonaus atsakymo. — Manau, jau girdėjote, kad jūsų paveikslą 
skraidinęs lėktuvas po vakarykštės tragedijos grįžo atgal. 

— Tai kur mano paveikslas? - pakartojo Braisas. 

— Saugiai užrakintas seife bemuitėje oro uosto zonoje. Žinoma, 
mums reikės gauti naują muitinės pažymėjimą ir atnaujinti ekspor- 
to licenciją. Bet nėra reikalo tai daryti, kol... 

— Padarykite tai šiandien, - įsakė Fenstonas. 

— Šį rytą ketinau perkelti keturis Vermero paveikslus iš... 

— Velniop Vermerą. Svarbiausia supakuoti mano paveikslą ir pa- 
ruošti jį išsiųsti. 

— Bet dokumentų tvarkymas gali užtrukti kelias dienas, - pa- 
prieštaravo Ruta. — Esu įsitikinusi, jog suprantate, kad dėl neįvyk- 
dytų užsakymų... 

— Velniop kitus užsakymus! — atšovė Fenstonas. - Vos tik de- 
partamentas atšauks skrydžių apribojimus, atsiųsiu Karlą Lipmaną 


paimti paveikslo. 

— Bet mano darbuotojai jau dabar dirba kiaurą parą, kad atliktų 
papildomus darbus, kilusius dėl... 

— Daugiau nekartosiu, - pareiškė Fenstonas. - Jeigu paveikslas 
bus paruoštas pakrauti, kai mano lėktuvas nusileis Hitrou, aš patri- 
gubinsiu, kartoju, patrigubinsiu atlyginimą. 
tik žodį „patrigubinsiu“. Jis klydo. Ruta nustebo, kad jis neužsimi- 
nė apie Bokštų Dvynių ataką, nepaminėjo Anos. Ar ji liko gyva? 
Jeigu taip, kodėl ne ji atvyksta paimti paveikslo? 

Tina klausėsi kiekvieno valdytojo pokalbio žodžio su Ruta Periš 
per dubliuotą telefoną savo kabinete jam nežinant. Kaip ji norėjo 
susisiekti su Ana ir perduoti jai naujausią informaciją! Jos taip ir 
nesusitarė, kada susisieks. Galbūt Ana paskambins šį vakarą. 

Tina išjungė telefono perjungiklį, bet paliko įjungtą ekranėlį 
stalo kampe. Jis leido jai stebėti viską ir, dar svarbiau, visus, kas no- 
rėdavo susisiekti su valdytoju. Fenstonas nežinojo ir apie tai, bet juk 
niekada ir neklausė. Kam jam eiti į sekretorės kabinetą, jeigu gali 
išsikviesti ją mygtuku, o jeigu kabinete pasirodydavo Lipmanas — 
kaip visuomet, nepasibeldęs - ji žaibiškai išjungdavo ekranėlį. 

Kai Lipmanas trumpam išnuomojo trisdešimt antrąjį aukštą, 
jis visai nepasidomėjo sekretorės kabinetu. Jam rūpėjo įtaisyti val- 
dytoją didžiausioje, kokia buvo, patalpoje, o pats užėmė kabinetą 
kitame koridoriaus gale. Tina niekam neužsiminė apie papildomas 
išlaidas informacinėms technologijoms, nors gerai žinojo, kad kas 
nors tai išsiaiškins. Bet galbūt iki to laiko ji surinks pakankamai 
informacijos, kad Fenstonas kentėtų labiau, nei privertė ją kentėti. 

Baigęs pokalbį su Ruta Periš, valdytojas spustelėjo mygtuką sta- 
lo šone. Tina stvėrė bloknotą, pieštuką ir nuskubėjo į Braiso kabi- 
netą. 

— Pirmiausia man reikia išsiaiškinti, - pradėjo Fenstonas sekre- 


torei nespėjus užverti durų, - kiek darbuotojų dar turiu. Pasirū- 

pink, kad visi sužinotų, kur mes persikėlėme, ir nedelsdami pasi- 
rodytų darbe. 

— Kaip supratau, apsaugos vadas buvo vienas pirmųjų, prisista- 
tęs šį rytą, — atsakė Tina. 

— Taip, tikrai, - sutiko Fenstonas. - Jis patvirtino, kad davė įsa- 
kymą visiems darbuotojams palikti pastatą po kelių minučių, kai į 
Šiaurinį bokštą įsirėžė lėktuvas. 

— Ir pats parodė pavyzdį, kiek girdėjau, - nusišaipė Tina. 

— Kas tau pasakė? - viauktelėjo Fenstonas, pakeldamas akis. 

Tina iškart ėmė gailėtis prasižiojusi ir sukdamasi eiti pridūrė: 

— Pateiksiu sąrašą prieš vidurdienį. 

Visą rytą ji ieškojo keturiasdešimt trijų kolegų, kurie kartu su 
ja dirbo Šiauriniame bokšte. Iki dvyliktos jai pavyko susisiekti su 
trisdešimt keturiais. Paruošė laikiną dingusiųjų, galbūt - mirusių, 
sąrašą ir paliko ant Fenstono stalo prieš priešpiečius. 


Anos Petresku pavardė buvo šeštoji. 
+8- 


Kol Tina spausdino sąrašą valdytojui, Ana pagaliau pasiekė 
11-tą prieplauką. Važiavo taksi, autobusu, ėjo pėsčiomis, vėl stabdė 
taksi ir atsidūrė prie ilgiausios eilės, kantriai laukiančios kelto į Niu 
Džersį. Ji atsistojo į galą, užsidėjo akinius nuo saulės ir nulenkė 
kepurės snapelį taip, kad jis beveik uždengė jos veidą. Stovėjo su- 
kryžiavusi ant krūtinės rankas, pasistačiusi švarko apykaklę, palen- 
kusi galvą, kad ją užkalbinti būtų išdrįsęs tik visiškai nesupratingas 
Žmogus. 

Policija tikrino visus, paliekančius Manheteną. Ji pakėlė galvą, 
kai juodaplaukis tamsaus gymio jaunuolis buvo paprašytas pa- 
sitraukti į vieną šoną. Vargšelis sutriko, apsuptas trijų pareigūnų. 


Vienas klausinėjo, kitas jį apieškojo. 

Prireikė beveik valandos, kol Ana atsidūrė eilės priekyje. Ji nu- 
siėmė beisbolo kepuraitę, kad policininkai matytų ilgus šviesius 
plaukus ir baltą odą. 

— Ko vykstate į Niu Džersį? — pasiteiravo asmens kortelę tikri- 
nantis pareigūnas. 

— Mano draugė dirbo Šiauriniame bokšte. Ji dingusi. - Kiek 
patylėjusi Ana pridūrė: - Pamaniau, pabūsiu kelias dienas pas jos 
tėvus. 

— Užjaučiu, ponia, - tarė policininkas. - Tikiuosi, kad ją suras. 

— Ačiū, - sumurmėjo Ana ir trapu skubiai nusinešė daiktus į 
keltą. Jai buvo taip gėda meluoti, kad nedrįso pažvelgti policinin- 
kui į akis. Pasirėmusi ant turėklo žvelgė į pilką debesį virš Pasau- 
linio prekybos centro ir dar kelių kvartalų. Svarstė, kiek dienų, sa- 
vaičių ar net mėnesių prireiks, kol išnyks ta stora dūmų antklodė. 
Kaip miesto valdžia pasielgs su šia nusiaubta vieta ir kaip pagerbs 
žuvusius? Pakėlusi akis ji ilgai žiūrėjo į skaistų dangų virš galvos. 
Kažko trūko. Nors iki Kenedžio ir La Gardos oro uostų buvo vos 
kelios mylios, danguje nesimatė jokio lėktuvo, tarsi visi be įspėjimo 
būtų emigravę į kitą pasaulio kraštą. 

Senas variklis suparpė ir ėmė lėtai nešti keltą nuo Hadsono 
krantinės į netolimą Niu Džersį. 


Bokšto laikrodis sumušė vieną kartą. Pusė dienos praėjo. 
-e- 


— Lėktuvai iš Kenedžio oro uosto neskris dar porą dienų, - in- 
formavo Tina. 

— Ar tas pat galioja ir privatiems lėktuvams? — paklausė Fens- 
tonas. 


— Išimčių nedaroma niekam, - patikino sekretorė. 

— Saudo Arabijos karališkajai šeimynai leista išskristi rytoj, — 
įsikišo Lipmanas, stovintis prie valdytojo krėslo, - bet, regis, tai 
vienintelė išimtis. 

— Kaip tik šiuo metu siekiu jus įrašyti į tai, ką spauda vadina 
„prioritetiniu sąrašu“, - tęsė Tina, nutarusi neminėti, kad uosto 
valdžiai Fenstono noras pasiimti savo van Gogą iš Hitrou oro uos- 
to neatrodo pirmo būtinumo reikalas. 

— Ar turime draugų Kenedyje? - pasidomėjo Fenstonas. 

— Kelis, - atsakė Lipmanas, - bet visi staiga apteko turtingais 
giminaičiais. 

— Dar turite pasiūlymų? — paklausė Fenstonas, žiūrėdamas į 
juos abu. 

— Galite pervažiuoti per sieną į Meksiką arba Kanadą ir skristi 
komerciniu reisu iš ten, - pasiūlė Tina gerai žinodama, kad valdy- 
tojo tokia perspektyva nesužavės. 

Fenstonas papurtė galvą ir atsigręžęs į Lipmaną tarė: 

— Pasistenk padaryti kurį nors draugą giminaičiu - juk visiems 


ko nors reikia. - Ir pridūrė: - Visada atsiranda, kam reikia. 

— Paimsiu bet ką, - pasakė Ana. 

— Šiuo metu neturiu jums ko pasiūlyti, - atsakė pavargęs vaiki- 
nas už Happy Hxe kompanijos stalelio, segintis ženklelį sa Henko 
vardu. - Ir iki rytojaus ryto nebus grąžinta jokia mašina, - pridūrė 
jis, nesistengdamas vykdyti kompanijos šūkio, užrašyto ant stalo: 
„Visi išeina iš Laimingos nuomos su šypsena veide“. Ana neslėpė 
savo nusivylimo. 

— Furgonas, aišku, jums netiks? — spėjo Henkas. - Jis ne visai 
paskutinio modelio, bet jeigu būtinai reikia... 

— Paimsiu, - atsakė Ana puikiai žinodama, jog už jos visa eilė tik 
ir laukia, kad ji atsisakytų. Henkas padėjo ant prekystalio trigubą 
blanką ir ėmė pildyti smulkias grafas. Ana pastūmė jam vairuotojo 
pažymėjimą, prie kurio buvo padėjusi ir savo pasą, kad tarnautojas 
greičiau užpildytų dokumentus. 

— Kiek laiko norėsite naudotis transporto priemone? - pasitei- 
ravo Henkas. 

— Dieną, galbūt dvi - paliksiu ją Toronto oro uoste. 

Užpildęs visas grafas tarnautojas apsuko blanką Anai pasirašy- 
ti. 

— Jums kainuos šešiasdešimt dolerių, dar du šimtus imu užsta- 
to. 

Ana suraukė kaktą ir padavė jam pinigus. 

— Man taip pat reikia jūsų kreditinės kortelės. 

Ana ištiesė per stalą antrą šimtinę. Ji pirmą kartą bando ką nors 


papirkti. 

Henkas įsikišo kupiūrą. 

— Baltas furgonas trisdešimt aštuntoje platformoje, - pasakė 
duodamas raktą. 

Kai Ana pasiekė nurodytą vietą, iškart suprato, kodėl dvivietis 
furgonas buvo likęs paskutinis. Atrakinusi galines duris sukrovė 
vidun lagaminą ir kompiuterį. Apėjusi iš priekio įsispraudė ant 
plastiku aptrauktos vairuotojo sėdynės. Patikrino prietaisų skydelį. 
Pravažiuota šimtas šešiasdešimt tūkstančių kilometrų, maksimalus 
greitis - šimtas keturiasdešimt. Vargu. Furgonas akivaizdžiai bai- 
gia savo dieneles ir dar šeši su puse šimto kilometrų gali jį pribaigti. 
Ana abejojo, ar mašina apskritai yra verta trijų šimtų šešiasdešim- 
ties dolerių. 

Užvedusi variklį atsargiai išriedėjo iš stovėjimo aikštelės. Paste- 
bėjo vyrą galinio vaizdo veidrodėlyje, kuris skubiai pasitraukė iš 
kelio. Nenuvažiavusi nė poros kilometrų mergina suprato, kad ši 
transporto priemonė kurta ne greičiui ar komfortui. Dirstelėjusi 
į kelių žemėlapį, kurį pasidėjo ant keleivio sėdynės, ėmė dairytis 
ženklų į Džersio greitkelį ir Delavaro kanjoną. Nieko burnoje ne- 
turėjusi nuo pusryčių, Ana nusprendė pavažiuoti kelis kilometrus 


ir tik tada pagalvoti, ko užkąsti. 
e e |] 


— Neklydote, bose, - pasakė Džo, - ji važiuoja ne į Danvilį. 

— "Tai kur ji susiruošė? 

— Į Toronto oro uostą. 

— Automobiliu ar traukiniu? - paklausė jis. 

— Furgonu, — atsakė agentas. 

Džekas bandė primesti, kiek laiko truks kelionė, ir nusprendė, 


kad Petresku ketina pasiekti Torontą kitos dienos pavakarę. 

— Jau pritaisiau sekimo daviklį ant jos galinio buferio, - pridūrė 
Džo, - todėl galėsime sekti ją dieną naktį. 

— Ir pasirūpinkite, kad oro uoste jos lauktų agentas. 

— Jis jau informuotas, — patvirtino Džo. - Ir gavęs nurodymą 
sužinoti, kur ji ketina skristi. 


- Ji skris į Londoną, - spėjo Džekas. 
+8- 


Prieš trečią valandą Tina išbraukė dar keturias pavardes iš din- 
gusiųjų sąrašo. Trys iš bendradarbių dalyvavo pirmalaikiuose mero 
rinkimuose, o ketvirta nespėjo į traukinį. 

Fenstonas perskaitė sąrašą, o Lipmanas įbedė pirštą į vienintelę 
jį dominančią pavardę. Fenstonas linktelėjo, kai akys pasiekė „P“ 
raidę. Nusišypsojo. 

— Nereikėjo patiems tuo pasirūpinti, - pakomentavo advoka- 
tas. 

— Kokios naujienos iš Kenedžio? — pasidomėjo Fenstonas. 

— Rytoj išvyksta keli lėktuvai, - atsakė Lipmanas. - Diplomatai, 
skubūs ligoniai ir keli seni politikai, patikrinti valstybės departa- 
mento. Bet man pavyko rasti mums vietas penktadienio ryto rei- 
se. — Jis patylėjo, po to pridūrė: - Kai kam reikėjo naujos maši- 
nos. 

— Kokio modelio? - susidomėjo Fenstonas. 

— Ford Mustango, - atsakė Lipmanas. 

— Būčiau sutikęs ir dėl Cad//laco. 


Ana pasiekė Skrantono priemiesčius prieš pusę keturių, bet nu- 


sprendė dar porą valandų paspausti. Diena buvo giedra, gaivi, trijų 

juostų greitkelis sausakimšas ją lenkiančių automobilių. Ana nu- 
siramino tik tuomet, kai dangoraižius abipus kelio pakeitė aukšti 
medžiai. Daugumoje greitkelių greitis buvo ribojamas iki devynias- 
dešimties kilometrų per valandą, kas jos transporto priemonei tiko. 
Bet jai vis vien teko tvirtai laikyti vairą, kad furgonas neišlėktų į 
kitą juostą. Ana dirstelėjo į laikroduką ant prietaisų skydelio. Ji pa- 
sistengs pasiekti Bafalą prieš septynias, o tada padarys pertrauką. 

Patikrino galinio vaizdo veidrodėlį staiga supratusi, kaip turi 
jaustis sprunkantis nusikaltėlis. Negali naudotis nei savo krediti- 
ne kortele, nei telefonu, artėjanti sirena priverčia dvigubai tankiau 
plakti širdį. Gyveni bijodamas nepažįstamų, dairydamasis per petį 
kas kelias minutes. Ana troško būti Niujorke su draugais, dirbti 
mėgstamą darbą. Kartą tėvas pasakė... 

— O, Dieve, - išsprūdo Anai. Ar mama galvoja, kad ji žuvusi ? 
O dėdė Džordžas ir kiti giminės iš Danvilio? Gal surizikuoti jiems 
paskambinti? Po šimts, jai nelabai sekasi mąstyti kaip nusikaltė- 


lei. 
-+e- 


Lipmanas įžengė į Tinos kabinetą be įspėjimo. Ji greitai išjungė 
ekranėlį stalo kampe. 

— Ar Ana Petresku buvo tavo draugė? - paklausė advokatas nie- 
ko nepaaiškinęs. 

— Taip, ji yra mano draugė, - atsakė Tina, pakeldama akis nuo 
stalo. 

— Yra? — perklausė Lipmanas. 

— Buvo, - greitai pasitaisė Tina. 

— Išjos jokių žinių? 

— Jeigu turėčiau, juk nebūčiau palikusi jos dingusiųjų sąraše, 


tiesa? 

— Nebūtum? 
— Ne, nebūčiau, - atsakė Tina, žiūrėdama tiesiai į Lipmaną. — 
Galbūt jūs man pranešite, jeigu ji susisieks su jumis? 


Suraukęs kaktą advokatas išėjo iš kabineto. 
+8- 


Ana išsuko iš kelio į nesvetingai atrodančios užkandinės kiemą. 
Apsidžiaugė pamačiusi, kad aikštelėje stovi vos du automobiliai, o 
kai įėjo vidun, už baro rado sėdinčius tik tris klientus. Ana įsitaisė 
kabinoje, nugara į barą, užsismaukė ant akių kepuraitę ir perskaitė 
taukuotą meniu. Užsisakė pomidorų sriubos ir ypatingąjį šefo pa- 
tiekalą - keptą viščiuką. 

Palikusi dešimt dolerių po pusvalandžio ji tęsė kelionę. Nors po 
pusryčių gėrė tik kavos, netrukus ėmė imti miegas. Prieš pietus per 
aštuonias valandas ji įveikė penkis šimtus kilometrų, dabar akys 
pačios merkėsi. 

Pavargai? Padaryk pertrauką, patarė ryškus ženklas greitkelio 
pakraštyje, privertęs ją dar kartą nusižiovauti. Priešais ją į pakelės 
aikštelę ėmė sukti dvylikos ratų vilkikas. Ana dirstelėjo į laikrodį — 
po vienuolikos. Kelyje jau beveik devynias valandas. Ji nutarė porą 
valandėlių pailsėti ir tęsti kelionę toliau. Juk, šiaip ar taip, išsimie- 
gos lėktuve. 

Ana išsuko paskui sunkvežimį su priekaba į aikštelę ir nuvairavo 
į tolimąjį kampą. Iššokusi iš furgono patikrino iš lauko, ar uždary- 
tos visos durys, o tada perlipo į galą džiaugdamasi, kad arti niekas 
nestovi. Ana įsitaisė pasikišusi kompiuterio krepšį po galva. Nepa- 


togesnę pagalvę vargu ar rastum, bet ji užmigo per kelias minutes. 

— Petresku neduoda man ramybės, - tarė Lipmanas. 

— Kodėl tau rūpi lavonas? - nustebo Fenstonas. 

— Dėl to, kad nesu įsitikinęs, jog Ana - lavonas. 

— Kaip ji galėjo likti gyva? - paklausė Fenstonas, žvelgdamas 
pro langą į juodą miglą, kuri nesitraukė nuo Pasaulinio prekybos 
centro. 

— Mes likome. 

— Bet mes anksti palikome pastatą, - paprieštaravo valdytojas. 

— Ji irgi galėjo. Juk liepėte jai dingti iš kontoros likus dešimčiai 
minučių iki katastrofos. 

— Baris kitos nuomonės. 

— Baris gyvas, — priminė jam Lipmanas. 

— Netjeigu Petresku išsisuko, ji nieko negali, - nepasidavė Fens- 
tonas. 

— Ji gali pakliūti į Londoną anksčiau už mane, - pareiškė advo- 
katas. 

— Taip, bet paveikslas saugiai užrakintas Hitrou. 

— Bet visi dokumentai, kuriais galėtumėte įrodyti, kad jis pri- 
klauso jums, liko seife Šiauriniame bokšte, ir jeigu Petresku įtikin- 
tų... 

- Ką įtikintų? Viktorija Ventvort negyva, be to, nepamiršk, kad 
Petresku neatsirado, laikoma žuvusia. 

— Tačiau gali paaiškėti, kad jai taip patogu, kaip ir mums. 


— Tada reikia pasistengti, kad taip nebūtų. 


rugsėjo 19 d. 

Iš gilaus sapno Aną ištraukė garsus trinksėjimas. Pasitrynusi akis 
ji dirstelėjo pro priekinį stiklą. Vyras išvirtusiu virš džinsų pilvu 
trankė kumščiu per furgono variklio dangtį. Kitoje rankoje laikė 
alaus skardinę, iš kurios lipo putos. Ana norėjo piktai surikti ant jo, 
kai staiga suprato, jog kažkas kitas bando išlaužti galines dureles. 
Ledinis dušas nebūtų išblaivęs jos greičiau. 

Ana persiropštė į vairuotojo sėdynę ir pasuko degimo raktelį. 
Dirstelėjusi į šoninį veidrodėlį pašiurpo pamačiusi, kad tiesiai už 
jos sustojęs dar vienas keturiasdešimties tonų sunkvežimis, beveik 
nepalikęs jai vietos apsisukti. Ji nuspaudė delnu signalą, bet tai 
tik paskatino pilvūzą su alumi užsiropšti ant variklio dangčio ir 
prislinkti arčiau. Ana aiškiai pamatė jį, kai tas įsispoksojo į ją pro 
priekinį stiklą. Jis pasilenkė, iššiepė bedantę burną ir ėmė laižyti 
stiklą, o jo draugužis toliau laužė galines dureles. Aną išpylė šaltas 
prakaitas. Variklis pagaliau atgijo. 

Ana truktelėjo vairą į šoną, kad kuo daugiau išsisuktų, bet tar- 
pas tarp sunkvežimių buvo per mažas, ir jai teko įjungti atbulinę 
pavarą. Vairo stiprintuvas šiam furgonui nebuvo numatytas. Kai 
automobilis šovė atgal, Ana išgirdo riktelėjimą — nubloškė antrąjį 
užpuoliką į šoną. Atsitrenkusi į vilkiką Ana nuspaudė akselerato- 
rių. Furgonas šovė į priekį, pilvūzas nuslydo nuo dangčio ir žneg- 
telėjo ant žemės. Ana vėl įmetė atbulinę pavarą melsdama, kad 
užtektų vietos apsisukti, bet prieš susukdama vairą iki galo antrąjį 


vyrą išvydo uždėjusį ant šoninio stiklo rankas ir lėtai siūbuojantį 

furgoną. Užmynė pedalą, furgonas nutempė vyrą su savimi, bet 
trūko kelių centimetrų, kad pralįstų tarp vilkikų. Ana trečią kartą 
pavažiavo atgal ir pašiurpo pamačiusi, jog įsikabinęs į dangtį pilvū- 
zas bando atsistoti. Jis puolė ant furgono viršaus, priplojo nosį prie 
stiklo ir parodė jai ženklą — nykščiai žemyn. Tada šūktelėjo savo 
bendrui: „Šią savaitę aš pirmas“ Draugužis liovėsi supti furgoną ir 
ėmė žvengti. 

Aną išpylė šaltas prakaitas, kai pastebėjo pilvūzą, šlitiniuojantį 
į savo vilkiką. Dirstelėjusi į galinio vaizdo veidrodėlį pamatė, kad 
antrasis irgi ropščiasi į savo kabiną. 

Anai užteko sekundės dalies, kad suvoktų, ką jie turi galvoje. Ji 
taps kito jų sumuštinio mėsa. Ana taip užmynė akseleratorių, kad 
įlėkė į sunkvežimį užpakaly savęs tą akimirką, kai šis įjungė savo 
žibintus. Po to trenkėsi į priekinį, kai suriaumojo to variklis, išleis- 
damas juodo dūmo debesį priešais priekinį stiklą. Ana truktelėjo 
bėgių lazdą ir dar kartą nuspaudė greičio pedalą. Furgonas šoko 
į priekį kaip tik tuo metu, kai priekyje stovėjęs sunkvežimis paju- 
dėjo arbulas. Ji susidūrė sa masyviu purvasargiu, kuris nuplėšė jos 
furgono buterį ir purvasargį. Ji pajuto stumtelėjimą, kai į ją įsirėžė 
užpakalyje stovėjęs vilkikas, nuplėšdamas ir galinį buterį. Furgonė- 
lis išlėkė pro tarpą ir apsisuko visus tris šimtus šešiasdešimt laips- 
nių. Ana stebėjo, kaip nespėję sureaguoti du vilkikai rėžėsi vienas 
į kitą. 

Ji išlėkė iš stovėjimo aikštelės, aplenkė kelis krovininius sunkve- 
žimius ir išvažiavo į greitkelį vis tikrindama galinio vaizdo veidro- 
dėlyje, kaip sunkvežimiai atsiskiria. Pasigirdo garsus stabdžių cypi- 
mas ir signalas, kai užsižiopsojusi ji vos nesusidūrė su magistrale le- 
kiančių automobilių srautu. Kai kuriems teko sukti per dvi juostas, 
kad neatsitrenktų į ją. Pirmasis vairuotojas ilgokai spaudė signalo 


mygtuką, nepalikęs Anai abejonių dėl savo jausmų. Atsiprašydama 

ji mostelėjo pro šalį lekiančiam vairuotojui, o pati nenuleido akių 
nuo galinio vaizdo veidrodėlio bijodama išvysti atsivejantį kurį 
nors užpuoliką. Ji nuspaudė akseleratorių iki galo pasiryžusi suži- 
noti, ką įstengia jos furgonas. Šimtas dešimt ir ne daugiau. 

Ana vėl patikrino veidrodėlį. Galingas aštuoniolikos ratų vilki- 
kas artėjo prie jos antrąja juosta. Ji tvirtai įsikibo į vairą ir spaudė 
iš automobilio visas galias, bet nieko daugiau išspausti nesugebėjo. 
Sunkvežimis trumpino atstumą metras po metro, ir Ana suprato, 
kad po kelių sekundžių jis virs buldozeriu. Ana spustelėjo signalo 
mygtuką, bet furgono pypsėjimas būtų išbaidęs nebent varnėnus 
iš lizdo. Kelkraštyje pasirodė didelis žalias ženklas, įspėjantis apie 
posūkį į I-90 kelią už pusantro kilometro. 

Ana pasitraukė į vidurinę juostą, masyvus sunkvežimis neatsi- 
liko kaip magnetas, tikėdamasis įsmukti į pirmą pasitaikiusį tarpą. 
Sunkvežimio vairuotojas buvo taip arti, kad Ana matė jį per šoni- 
nį veidrodėlį. Jis plačiai iššiepė bedantę marmūzę ir pasignalizavo. 
Signalas būtų paskandinęs paskutinius Vagnerio operos taktus. 

Liko aštuoni šimtai metrų iki posūkio, skelbė naujas ženklas. 
Ji pasislinko į trečiąją juostą, priversdama visą vorą automobilių 
užgulti stabdžius ir sulėtinti greitį. Šį kartą signalą užgulė nebe vie- 
nas. Nepaisydama jų Ana sumažino greitį iki aštuoniasdešimties, ir 
išgirdo visą orkestrą signalų. 

Sunkiasvoris sunkvežimis prisigretino prie jos. Ji sumažino 
greitį, jis irgi sumažino. Iki posūkio - keturi šimtai metrų. Laimė, 
pro debesis sunkėsi pirmieji spinduliai, todėl ji tolumoje pamatė 
išvažiavimą. Nė vienas jos žibintas nebešvietė. 

Anasuprato turinti tik vieną galimybę ir privalanti viską apskai- 
čiuoti tiksliai. Privažiavusi posūkį į I-90 kelią, tvirtai laikydama 
vairą ji pravažiavo žalią greitkelius skiriantį žolės trikampį. Staiga 


nuspaudė akseleratorių, ir nors furgonas nešoko į priekį, per kelis 

metrus pralenkė sunkvežimį. Ar užteks? Persekiotojas iškart su- 
reagavo ir taip pat ėmė didinti greitį. Jis atsiliko vos per mašinos 
korpusą, kai Ana staiga pasuko vairą į dešinę ir šovė per vidurinę ir 
pirmąją juostą ant žalios skiriamosios. Furgonas nušokinėjo žolės 
kupstais į išvažiavimo juostą. Pirma juosta važiavusiam automobi- 
liui teko staiga pasukti, kad nesusidurtų su ja, kitas spėjo aplenkti 
ją kelkraščiu. Kai Ana sulėtino greitį pirmoje juostoje, įsitikino, 
kad aštuoniolikos ratų sunkvežimis tolsta greitkeliu iš akių. 

Ji sumažino greitį iki aštuoniasdešimties, nors pulsas tvinksėjo 
trigubai greičiau. Bandė nusiraminti. Kaip visiems atletams, svar- 
biausia atsistatymo greitis. Kai įsuko į I-90 kelią, žvilgtelėjo į šo- 
ninį veidrodėlį. Jos širdies plakimas vėl padažnėjo iki 150, išvydus 
antrąjį persekiojantį aštuoniolikos ratų vilkiką. 


Pūzro draugužis nepadarė tokios pačios klaidos. 

Nepažįstamajam įžengus į vestibiulį, Semas pakėlė galvą nuo 
stalo. Kai dirbi durininku, turi akimirksniu suprasti, su kuo susidū- 
rei. Ar žmogus priklauso „Labas rytas, sere“ ir „Kuo galėčiau jums 
padėti?“ kategorijai, ar užteks paprasto „Labas“? Semas pažiūrėjo į 
aukštą, vidutinio amžiaus vyriškį. Vilki madingu, bet gana nutrin- 
tu kostiumu, alkūnės jau šiek tiek blizga ir marškinių rankogaliai 
truputį nudilę. Kaklaraištis taip pat rištas tūkstantį kartų. 

— Labas rytas, - pasirinko Semas. 

— Labas rytas, — atsiliepė vyras. — Aš iš Imigracijos departamen- 
to. 

Tai privertė Semą susinervinti. Nors pats buvo gimęs Harleme, 
girdėjo pasakojant, kad kažką deportavo per klaidą. 

— Kuo galėčiau jums padėti, sere? 

— Domiuosi žmonėmis, kurie laikomi dingusiais be žinios, gal- 
būt žuvusiais per teroristų ataką antradienį. 

— Kuo nors konkrečiai? — atsargiai pasiteiravo durininkas. 

— Taip. — Vyras pasidėjo savo portfelį ant stalo ir ištraukė pavar- 
džių sąrašą. Pervedė pirštu ir sustojo prie „P“. - Ana Petresku, - 
patikslino. - Tai paskutinis adresas, kurį yra nurodžiusi. 

— Nemačiau Anos nuo tada, kai antradienio rytą ji išėjo į dar- 
bą, - atsakė Semas, - bet jos jau teiravosi keli žmonės, buvo užėjusi 
draugė, pasiėmė keletą asmeninių Anos daiktų. 

— Kąji pasiėmė? 

— Nežinau, - atsakė Semas. —- Tiesiog pažinau lagaminą. 


— Ar žinote, kuo vardu ta mergina? 

— O kodėl klausiate? 

— Labai padėtumėte, jeigu galėtume su ja susisiekti. Anos moti- 
na labai nerimauja. 

— Ne, jos vardo nežinau, - apgailestaudamas atsakė durinin- 
kas. 

— Ar pažintumėte ją iš nuotraukos? 

— Galbūt, - atsakė Semas. 

Vyras vėl atidarė portfelį. Šįkart ištraukė nuotrauką ir padavė 
Semui. Tas valandėlę tyrinėjo. 

— Taip, tai ji. Daili mergaitė. - Kiek partylėjęs pridūrė: - Bet ne 
tokia daili kaip Ana. Ji tai gražuolė. 


Išsukusi į I-90 Ana pastebėjo, kad greitis ribojamas iki šimto 
dešimties kilometrų per valandą. Ji mielai būtų jį viršijusi, bet kad 
ir kiek mygo akseleratorių, net ir iki tiek trūko kelių kilometrų. 

Nors antrasis sunkvežimis buvo gerokai atsilikęs, jis spėriai 
trumpino skirtumą, ir šį kartą ji neturėjo atsarginio išėjimo. Mel- 
dė, kad pasirodytų koks nors ženklas. Sunkvežimis buvo vos už ke- 
turiasdešimt penkių metrų nuo jos ir su kiekviena sekunde artėjo, 
kai pasigirdo sirena. 

Ji apsidžiaugė, kad ją sustabdys, ir nesijaudino, ar policininkas 
patikės paaiškinimu, kodėl šovė skersai dvi greitkelio eismo juostas 
į šoninį kelią, jau nekalbant apie tai, kodėl jos furgonas be abiejų 
buferių, purvasargių ir važiuoja neįjungtais žibintais. Ji sumažino 
greitį, bet policijos patrulis aplenkė sunkvežimį ir liepė jam sustoti. 
Ana šoniniame veidrodėlyje stebėjo, kaip abu automobiliai staigiai 
sustojo kelkraštyje. 

Tik po geros valandos ji nusiramino tiek, kad nebedirsčiojo į 


galinio vaizdo veidrodėlį kas kelias minutes. 


Klaidingas įspūdis 115 


Dar po valandos ji pasijuto alkana ir nutarė sustoti pakelės ka- 
vinėje pusryčių. Pastatė furgoną, įėjo vidun ir užėmė vietą baro 
gale. Atidžiai išstudijavusi valgiaraštį pasirinko „stipriuosius“ pus- 
ryčius: kiaušiniai, kumpis, dešra, spragintos bulvytės, pyragėliai ir 
kava. Pusryčiai jai neįprasti, bet pastarąsias keturiasdešimt aštuo- 
nias valandas viskas buvo neįprasta. 

Kramtydama Ana peržiūrėjo maršrutą. Ją persekioję girtuokliai 
padėjo neatsilikti nuo tvarkaraščio. Ana apskaičiavo, kad įveikė 
šešis šimtus dvylika kilometrų ir iki Kanados sienos liko dar aš- 
tuoniasdešimt. Ji įdėmiau ištyrė žemėlapį. Kita stotelė - Niagaros 
krioklys, iki jo dar valanda. 

Televizorius už baro transliavo ryto žinias. Blėso viltys rasti 
gyvų katastrofos aukų. Niujorkas paskelbė gedulą ir ėmėsi ilgų 
ir sunkių valymo darbų. Gedulingos apeigos, kuriose dalyvaus ir 
prezidentas, bus surengtos Vašingtone kaip nacionalinės prisimi- 
nimo dienos aktas. Po to prezidentas ketinąs skristi į Niujorką ir 
aplankyti Pasaulinio prekybos centro griuvėsius. Meras Džulijanis 
ekrane pasirodė po Bušo. Jis išdidžiai vilkėjo marškinėlius su Niu- 
jorko policijos departamento inicialais, galvą prisidengė tokia pat 
kepuraite. Jis išaukštino niujorkiečių dvasią ir prisiekė kaip įmano- 
ma greičiau pastatyti miestą ant kojų. 

Toliau sekė žinios iš Kenedžio oro uosto. Spaudos atstovas pra- 
nešė, kad komerciniai skrydžiai bus atnaujinti jau kitą rytą. /Tas 
vienintelis sakinys nulėmė Anos apsisprendimą. Ji žinojo turinti 
nusileisti Londone anksčiau, nei Lipmanas išskris iš Niujorko, 
jeigu nori pamėginti įtikinti Viktoriją... Ana dirstelėjo pro langą. 
Į aikštelę suko du sunkvežimiai. Mergina suakmenėjo, nesugebė- 
dama įžiūrėti iš kabinų lipančių vairuotojų. Kai vairuotojai įėjo į 
kavinę, Ana dairėsi atsarginio išėjimo. Vyrai susėdo už baro, nusi- 
šypsojo padavėjai ir į ją net nežvilgtelėjo. Ana anksčiau nežinojo, 


ką reiškia paranoja. 

Ana patikrino laikrodį: 7:55. Baigė kavą, paliko ant stalo šešis 
dolerius ir nuėjo prie telefono kabinos kitame kavinės gale. Ji su- 


rinko numerį su 212 kodu. 
+8- 


— Labas rytas, sere, aš esu agentas Robertsas. 

— Labas rytas, agente Robertsai, - atsakė Džekas, atsilošdamas 
kėdėje, - ką norite pranešti? 

— Stoviu automobilių poilsio aikštelėje tarp Niujorko ir Kana- 
dos sienos. 

- Ir ką gi jūs ten veikiate, agente? 

— Laikau buferį. 

— Leiskite atspėti, - tarė Džekas, - tas buferis nuo balto furgo- 
nėlio, kurį vairavo įtariamoji. 

— Taip, sere. 

— Tai kur dabar furgonas? - paklausė Džekas, stengdamasis ne- 
išduoti suirzimo. 

— Nežinau, sere. Kai įtariamoji įvažiavo į aikštelę pailsėti, turiu 
pripažinti, sere, kad ir aš užsnūdau. Kai pabudau, įtariamosios fur- 
gono nebuvo, liko tik buferis su davikliu. | 

— Tai reiškia, kad ji labai gudri arba pateko į nelaimingą atsitiki- 
mą, - nusprendė Džekas. 

— Sutinku. - Agentas patylėjo, po to paklausė: - Kaip manote, 
ko man imtis, sere? 


- Susisiekite su CŽV, - pasiūlė Džekas. 
|] e 
— Labas, čia Vincentas, yra naujienų? 


— Aha, kaip ir spėjai, Ruta Periš užrakino vii Hitrou be- 


muitėje zonoje. 

— Tada man teks jį atrakinti, - atsakė Ana. 

— Tai gali būti ne taip lengva, - įspėjo Tina, - nes Lipmanas 
rytoj rytą išskrenda iš Kenedžio oro uosto paimti paveikslo. Taigi 
prie tavęs prisijungs po dvidešimt keturių valandų. - Kiek parylė- 
jusi pridūrė: - Yra dar viena problema. 

— Tikrai? - nustebo Ana. 

— Lipmanas nėra įsitikinęs, kad tu žuvusi. 

— Kodėl? 

— Jis kamantinėja apie tave, todėl būk itin atsargi. Nepamiršk, 
kaip reagavo Fenstonas, kai sugriuvo Šiaurinis bokštas. Galbūt ne- 
teko keleto savo darbuotojų, bet krimtosi tik dėl Monė savo kabi- 
nete. Dievas žino, ką jis padarytų, jeigu prarastų ir savo van Gogą. 
Jam svarbesni mirę dailininkai nei gyvi žmonės. 

Kai padėjo ragelį, Ana pajuto, kaip kaktą išmušė prakaito karo- 
liukai. Patikrino laikrodį: 32 sekundės. 


— „Mūsų draugas“ iš Kenedžio patvirtino, kad rado vietą ryto- 
jaus ryto reise, 7:20, - informavo Lipmanas. - Bet Tinos apie tai 
neįspėjau. 

— Kodėl? - nustebo Fenstonas. 

— Nes Petresku namo durininkas papasakojo man, kad matė į 
Tiną panašią merginą, išeinančią iš pastato antradienio vakare. 

— Antradienio vakare? - pakartojo Fenstonas. - Tai galėtų 
reikšti... 

— Ir ji išsinešė Petresku lagaminą. 

Fenstonas suraukė antakius, bet nieko neatsakė. 

— Ar norite, kad tuo pasirūpinčiau? 

— Ką turi galvoje? - perklausė valdytojas. 

— Pradžiai pritaisyčiau blakę prie jos namų telefono. Jeigu Pe- 


tresku susisieks su ja, mes tiksliai žinosime, kur ji yra ir ką sumanė. 

Fenstonas nieko neatsakė, o Lipmanas suprato, jog tai kaip vi- 


sios B 
suomet reiškia „taip“. 
. || . 


Kanados siena 6.5 km - skelbė ženklas pakelėje. Ana nusišyp- 
sojo. Bet šypsena tuoj dingo, kai įsukusi už posūkio atsirėmė į ilgą, 
kiek akys užmato, automobilių eilę. 

Išlipusi ant kelio ėmė tampyti sustingusias galūnes. Perkreipė 
lūpas pamačiusi, kas liko iš jos vargano automobilio. Ką ji paaiš- 
kins Happy Hire kompanijai? Ji tikrai nenorėjo skirtis su grynai- 
siais - nuo penkių šimtų dolerių už padarytą žalą, jei gerai prisimi- 
nė. Rąžydamasi pastebėjo, kad kita kelio puse niekas nevažiuoja. 
Atrodo, niekas nesiveržia į Jungtines Valstijas. 

Per dvidešimt minučių mergina pajudėjo į priekį vos per de- 
vyniasdešimt metrų ir atsidūrė priešais degalinę. Ji apsisprendė 
iš karto ir sulaužė dar vieną savo įprotį. Įsukusi furgoną į aikštelę, 
pravažiavo pro pompas ir pastatė jį po medžiu. Po didžiuliu ženklu 
„Aukščiausio lygio automobilių plovykla“. Išsitraukusi abu krep- 


šius pradėjo šešių kilometrų žygį iki sienos. 

— Labai apgailestauju, brangioji, - tarė Arnoldas Simpsonas, 
žiūrėdamas per stalą į Arabelą Ventvort. - Šiurpus reikalas, - pri- 
dūrė įsimesdamas antrą cukraus gabaliuką į arbatą. Arabela nieko 
neatsakė, kai Simpsonas pasilenkęs ant stalo sudėjo rankas, tarsi 
ketindamas melstis. Jis maloniai šypsojosi klientei ir jau ketino pa- 
reikšti savo nuomonę, kai atsivertusi bylą ant kelių Arabela tarė: 

— Kaip mūsų šeimos advokatas galbūt galėtumėte paaiškinti, 
kokiu būdu mano tėvas ir Viktorija sugebėjo pasidaryti tokių mil- 
žiniškų skolų per tokį trumpą laiko tarpą? 

Simpsonas atsilošė ir dirstelėjo per pusmėnulio formos akinių 
viršų. 

— Mes su jūsų tėvu, - pradėjo jis, - buvome artimi draugai dau- 
giau kaip keturiasdešimt metų. Mes, kaip jūs gerai žinote, kartu 
baigėme Itoną. - Simpsonas nutilęs palietė tamsiai mėlyną kakla- 
raištį su melsva juostele, kuris atrodė taip, tarsi būtų nešiotas nuo 
mokyklos baigimo. 

— Mano tėvas visuomet sakydavo „panašiu metu“, o ne „kar- 
tu“, — atšovė Arabela. - Tai gal malonėtumėte atsakyti į mano 
klausimą? 

— Kaip tik prie jo ėjau, — išmuštas iš vėžių sulemeno advoka- 
tas, kuisdamasis po aplankus, kuriais buvo užverstas jo stalas. - A, 
štai! - paskelbė jis, paimdamas vieną, pažymėtą „Londono Loidas“ 
antrašte. Jis atvertė aplanką ir pasitaisė akinius. - Kai jūsų tėvas 
1971 metais prisijungė prie L/oyd, jis pasirašė kontraktą su keliais 


sindikatais, užstatydamas Ventvorto dvarą. Daug metų draudimo 

veikla davė gražius procentus ir jūsų tėvas gaudavo stambias meti- 
nes pajamas, - Simpsonas pervedė pirštu skaičių eilutę. 

— Tai kodėl tuo metu jam nepabrėžėte, ką reiškia neribota atsa- 
komybė? - paklausė Arabela. 

— Pripažįstu, - tęsė Simpsonas, - nekreipdamas dėmesio į klau- 
simą, - jog, kaip ir dauguma, nesitikėjau tokios virtinės prastų 
metų. 

— Čia tas pats, kas lošti ir tikėtis praturtėti iš ruletės, - pastebėjo 
Arabela. - Kodėl jūs nepatarėte jam nutraukti nuostolingą veiklą 
ir palikti stalą? 

- Jūsų tėvas buvo užsispyręs žmogus, - atsakė advokatas. - Net- 
gi patyręs kelias nesėkmes jis neprarado vilties, kad geri laikai su- 
grįš. 

— Bet taip neatsitiko, - įsiterpė Arabela, atsiversdama naują by- 
los lapą. 

— Deja, ne, - patvirtino Simpsonas taip giliai susmegdamas į 
savo krėslą, kad beveik pasislėpė už stalo. 

— O kas nutiko stambiam akcijų ir vertybinių popierių portfe- 
liui, kurį šeima buvo sukaupusi per daugelį metų? 

— Juos teko likviduoti pirmiausiai, kad išlaikytų perviršį savo 
sąskaitoje. Tiesą sakant, — tęsė advokatas versdamas kitą lapą, — 
bijau, kad jūsų tėvo mirties dieną nuostoliai siekė daugiau kaip de- 
šimt milijonų svarų. 

— Kai paliko Courts banką, - pastebėjo Arabela. — Pasirodo, 
kad prieš trejus metus jis pervedė savo sąskaitą į nedidelį Niujorko 
banką, Fenstono finansus. 

— Visiškai teisingai, brangioji ponia, - atsakė Simpsonas. - Tie- 
są sakant, man taip ir liko paslaptis, kaip ta įstaiga... 

— Man tai visai neatrodo paslaptis, - atšovė Arabela, traukdama 
laišką iš savo bylos. - Akivaizdu, kad jie numatė jį kaip akivaizdų 
taikinį. 


Klaidingas įspūdis 121 


— Bet aš vis vien nesumoju, kaip jie sužinojo... 

— Jiems užteko perskaityti bet kurio stambaus dienraščio finan- 
sų puslapius. Juose kasdien skelbiamos problemos, susijusios su 
Loidu, ir mano tėvo pavardė nuolat buvo linksniuojama kartu su 
keliomis kitomis, susijusiomis su nesėkmingais, jei ne bankruravu- 
siais sindikatais. 

— Tai tik jūsų spekuliacijos, - pareiškė Simpsonas, keldamas 
toną. 

— Vien todėl, kad laiku to nenumatėte, - atkirto Arabela, - dar 
nereiškia, jog tai spekuliacijos. Tiesą sakant, mane stebina, kad 
leidote 27442a72 savo draugui palikti Coutts banką, kuris tarnavo 
mūsų šeimai per du šimtus metų, ir pereiti pas tuos sukčius. 

Simpsonas nuraudo kaip burokėlis. 

— Man regis, jūs griebiatės politikų įpročio vaidinti gudrią po 
laiko, ponia. 

— Ne, sere, - atkirto Arabela. - Velioniui mano vyrui taip pat 
buvo siūloma galimybė įstoti į Loidą. Brokeris patikino jį, kad fer- 
mos užteks būtinam užstatui, kaip tik todėl Angusas parodė jam 
duris. 

Simpsonas prarado amą. 

— Tai gal galėčiau paklausti, kaip Viktorija, turėdama jus savo 
patarėju, sugebėjo mažiau kaip per metus padvigubinti įsiskolini- 
mą? 

— Manęs dėl to nekaltinkite, - metė Simpsonas. - Galite nu- 
kreipti savo pyktį į mokesčių rinkėjus, kurie visuomet išsireikalauja 
savo dalies, - pridūrė advokatas, ieškodamas aplanko, pažymėto 
„Mirties mokestis“. - A, štai kur jis. Mirties atveju Valstybės iždui 
atitenka teisė į 40 procentų viso turto, nebent jis pereina tiesiai 
sutuoktiniui, kaip, manau, velionis vyras turėjo jums paaiškinti. 
"Tačiau man pavyko, - negaliu nepasigirti savo sugebėjimais, - pa- 
siekti susitarimą su inspektoriais dėl vienuolikos milijonų svarų, 


tuo ledi Viktorija liko patenkinta. 

— Mano sesuo buvo naivi senmergė, be tėvo nekėlusi iš namų 
kojos, iki trisdešimties netgi neturėjusi savo banko sąskaitos, — 
atsakė Arabela, — bet jūs vis tiek leidote jai pratęsti kontraktą su 
Fenstono finansais, kuris įmurkdė ją į skolas dar giliau. 

— Priešingu atveju būtų reikėję parduoti namą. 

— Visai ne, - atšovė Arabela. - Man užtektų paskambinti lordui 
Hinlipui, Krisčio aukciono namų direktoriui, ir pasakyti, kad par- 
davęs galės pasilikti tai, kas liks virš trisdešimties milijonų už mūsų 
šeimos van Gogą. 

— Jūsų tėvas niekuomet nebūtų sutikęs parduoti van Gogo. 

— Mano tėvo nebuvo gyvo, kai pritarėte antrai paskolai, - užsi- 
puolė Arabela. - Ir tokį sprendimą priimti Viktorijai patarėte jūs! 

— Neturėjau kitos išeities, brangioji ponia, tokios buvo pirmojo 
kontrakto sąlygos. 

— Kurį pasirašant jūs dalyvavote, bet, iš visko sprendžiant, kurio 
net nebuvote perskaitęs. Nes mano sesuo ne tik sutiko mokėti 16 
procentų palūkanų, bet netgi leidote jai užstatyti paveikslą. 

— Jūs vis tiek galite pareikalauti, kad jie parduotų paveikslą, ir 
problema bus išspręsta. 

- Ir vėl klystate, pone Simpsonai, - paprieštaravo Arabela. — 
Jeigu jūs būtumėte perskaitęs bent vieną pirmojo kontrakto pus- 
lapį, būtumėte žinojęs, kad ginčo atveju sprendimo teisė pereina 
Niujorko jurisdikcijon, o aš tikrai neturiu tokių lėšų, kad pričiup- 
čiau Braisą Fenstoną jo teritorijoje. 

— Jūs neturite teisės to daryti, - atšovė Simpsonas, - nes aš... 

— Aš esu paveldėtoja, - tvirtai atsakė Arabela. 

— Neliko testamento, kuriame būtų aiškiai nurodyta, kam Vik- 
torija palieka dvarą, - suriko advokatas. 

— Tai dar viena pareiga, kurią jūs „įvykdėte“ savo išmanymo ir 
toliaregiškumo dėka. 


— Mes su jūsų seserimi kaip tik diskutavome... 

- Per vėlu, - tarė Arabela. - Man šiandien ir dabar reikia sto- 
ti į kovą su nesąžiningų žmogumi, kuris, jūsų dėka, gali pasiremti 
įstatymais. 

— Aš esu įsitikinęs, - pradėjo Simpsonas, sudėdamas ant stalo 
delnus tarsi paskutiniam palaiminimui, - kad sugebėsiu visa tai 
išpainioti... 

— Aš tiksliai žinau, ką jūs galite, - kildama iš savo vietos atsakė 
Arabela. - Supakuokite visus dokumentus, susijusius su Ventvorto 
dvaru, ir persiųskite į Ventvort Holą. - Ji piktai pažvelgė į advo- 
katą. - Ir kartu pridėkite paskutinę savo sąskaitą, — ji dirstelėjo į 


laikrodį, - už vieną neįkainojamų patarimų valandą. 

Ana žingsniavo kelio viduriu, tempdama už rankenos lagaminą, 
užsimetusi ant kairio peties nešiojamojo kompiuterio krepšį. Su 
kiekvienu žingsniu ji vis labiau juto į ją - keistą vienišą figūrėlę — 
nejudančiose mašinose spoksančius keleivius. 

Per penkiolika minučių ji įveikė pusantro kilometro, ir viena 
ant kelkraščio žolės iškylą surengusi šeima pasiūlė jai vyno. Antra 
tiek numinti prireikė aštuoniolikos minučių, bet pasienio posto 
dar nebuvo matyti. Tik po dvidešimties minučių ji praėjo ženklą, 
skelbiant, kad iki sienos liko pusantro kilometro. Ji paspartino 
žingsnį. 

Paskutinis kilometras priminė jai, kurie raumenys skauda po 
ilgo, sunkaus bėgimo, ir tada ji išvydo finišo liniją. Adrenalino 
pliūpsnis suteikė naujų jėgų. 

Kai iki užtvaros liko keli šimtai metrų, laukiančiųjų žvilgsniai 
vertė ją jaustis tarsi lendančią be eilės. Vengdama susitikti su kitų 
akimis, ji sulėtino žingsnį. Prie baltos juostos, kur automobiliams 
buvo liepiama išjungti variklį ir laukti, sustojo. 

Tą dieną dirbo du muitinės pareigūnai, priversti aptarnauti 
ketvirtadienio ryte neįprastai ilgą eilę. Sėdėjo mažose būdelėse, 
atidžiau nei įprastai tikrino visų dokumentus. Ana bandė sugauti 
jaunesnio pareigūno žvilgsnį tikėdamasi, kad šis jos pasigailės, bet 
nereikėjo veidrodžio, kad suprastų, jog po to, ką iškentė per pasku- 
tines dvidešimt keturias valandas, atrodo ne geriau, kaip ištrūkusi 


iš Šiaurinio bokšto. 

Pagaliau jaunesnysis iš pasieniečių pakvietė ją prieiti. Patikrinęs 
jos kelionės dokumentus klausiamai ją nužvelgė. Kiek ji vilko tuos 
lagaminus? Atidžiai patikrino jos pasą. Viskas atrodė tvarkoje. 

— Kokiu tikslu vykstate į Kanadą? - paklausė jis. 

— Vykstu į meno seminarą Magilio universitete. Mano daktaro 
tezių tema — priešrafaelitų judėjimas, - atsakė ji, žiūrėdama jam 
tiesiai į akis. 

— Kokie dailininkai konkrečiai? — nerūpestingai paklausė pa- 
sienietis. 

Gudruolis arba gerbėjas. Ana nutarė žaisti toliau. 

— Rosetis, Holmanas Hantas, Morisas bei keli kiti. 

— O kaip kitas Hantas? 

— Alfredas? Ne tikras prerafaelitas, bet... 

— Ber kaip dailininkas ne prastesnis. 

— Sutinku, - neprieštaravo Ana. 

— Kas rengia seminarą? 

— E... Vernas Svansonas, - atsakė Ana vildamasi, kad jis nebus 
girdėjęs garsiausio šios srities specialisto. 

— Puiku, tada galėsiu su juo susipažinti, 

— Ką turite galvoje? 

— Na, jeigu jis tebedirba meno istorijos profesoriumi Jeilyje, 
vyks iš Niu Heiveno, tiesa? O kadangi iš JAV neskrenda jokie lėk- 
tuvai, tai vienintelis būdas kirsti sieną čia. 

Ana nesugalvojo, ką atsakyti, todėl apsidžiaugė, kai už nugaros 
stovėjusi moteris garsiai ėmė skųstis savo vyrui, kaip lėtai slenka 
eilė. 

— Baigiau Magilį, —- šypsodamasis tarė pareigūnas ir atidavė 
Anai pasą. Ana spėliojo, ar nukaitę skruostai išduos jos suglumi- 
mą. — Mes visi labai užjaučiame jus dėl to, kas nutiko Niujorke, — 


pridūrė jis. 

— Ačiū, - atsakė Ana, eidama per sieną. Sveiki atvykę į Kana- 
dą. 


— Kas čia? — paklausė kažkas. 

— Dešimtame aukšte elektros gedimas, - atsakė žaliu darbiniu 
kostiumu vilkintis vyras su Jankių beisbolo kepuraite ir įrankių 
dėže prie durų. Užsimerkęs jis nusišypsojo apsaugos kamerai. Iš- 
girdęs trakštelėjimą, patraukė už rankenos ir nieko neklausinėjęs 
įsmuko vidun. 

Praėjęs pro liftą pasuko laiptais. Šitaip mažesnė tikimybė, kad 
kas nors jį įsidėmės. Pasiekęs dešimtą aukštą sustojo ir skubiai ap- 
sidairė koridoriuje. Nieko nesimato; pusė keturių visuomet ramus 
metas. Kodėl - negalėtų paaiškinti, tiesiog žinojo iš patirties. Pa- 
siekęs duris nuspaudė skambutį. Niekas neatsako. Be to, jis buvo 
patikintas, kad šeimininkė dar mažiausiai dvi valandas užtruks 
darbe. Vyras pasidėjo dėžę ant grindų ir apžiūrėjo abi spynas. Į Fort 
Noksą nepanašu. Tiksliai, kaip operuoti pasirengęs chirurgas, ati- 
darė savo įrankinę ir atsirinko kelis smulkius instrumentus. 

Po dviejų minučių keturiasdešimties sekundžių jis buvo viduje. 
Greitai surado visus tris telefonus. Pirmasis buvo svetainėje ant sta- 
lo po Varholo Marlyn Monroe reprodukcija. Antrasis stovėjo prie 
jos lovos, šalia nuotraukos. Įsibrovėlis dirstelėjo į moterį nuotrau- 
kos centre. Ji stovėjo tarp tokių panašių vyrų, kad jie galėjo būti tik 
tėvas su sūnumi. 

Trečiasis telefonas buvo įrengtas virtuvėje. Dirstelėjęs į šaldytu- 
vo duris jis išsišiepė: jie abu yra „49“ gerbėjai. 

Po šešių minučių ir devynių sekundžių apsimetėlis elektrikas 


stovėjo koridoriuje ir skubiai leidosi laiptais žemyn. Darbui atlikti 

neprireikė nė dešimties minučių. Už tai gaus tūkstantį dolerių. Tai 


ne chirurgas. 


Ana viena iš paskutiniųjų įlipo į tarpmiestinį autobusą, išvyks- 
tantį iš Niagaros krioklių trečią valandą dienos. 

Po dviejų valandų autobusas sustojo vakariniame Ontarijo eže- 
ro krante. Ana pirmoji nulipo laipteliais ir nesustojusi pasigrožėti 
architekto Mies van der Rohe pastatais, kurie puikavosi Toronto 
peizaže, susistabdė pirmą laisvą taksi. 

- Prašyčiau į oro uostą ir kuo skubiau. 

— Kuris terminalas? —- paklausė vairuotojas. 

Ana pagalvojo. 

— Europa. 

— Trečiasis, - nusprendė vairuotojas, pajudėdamas iš vietos. Po 
to paklausė: — Iš kur jūs? 

— Iš Bostono, - atsiliepė Ana. Ji nenorėjo kalbėti apie Niujor- 
ką. 

— Siaubingi įvykiai Niujorke, - tęsė taksistas. - Vienas iš tų is- 
torinių momentų, kai kiekvienas tiksliai prisimena, kur tuo metu 
buvo. Sėdėjau taksi, išgirdau per radiją. O jūs? 

— Aš buvau Šiauriniame bokšte, — atsakė Ana. 

Vairuotojas suprato, kad susidūrė su sarkastiška pokštininke. 

Nuo Prieplaukos gatvės iki Lesterio B. Pirsono tarptautinio oro 
uosto, dvidešimt septynis kilometrus, taksi įveikė vos per dvidešimt 
penkias minutes. Ir visą tą laiką vairuotojas pratylėjo. Kai pagaliau 
sustojo priešais trečiąjį terminalą, Ana susimokėjo ir skubiai nuėjo 
į oro uostą. Sustojo priešais švieslentę su skrydžiais, o skaitmeninis 


laikrodis žybtelėjo dvidešimt aštuonias minutes po penkių. 

Paskutinis reisas į Hitrou kaip tik baigė registraciją. Ana nusi- 
keikė. Akys ieškojo paskutinių to vakaro skrydžių: Tel Avivas, Ban- 
kokas, Honkongas, Sidnėjus, Amsterdamas... Amsterdamas! Kaip 
patogu, pagalvojo ji. KL692 reisas numatytas šeštą valandą, C31 
vartai, registracija kaip tik pradėta. 

Ana nubėgo prie KLM stalo ir paklausė vyro, nespėjusio pakelti 
galvos: 

— Ar galėčiau pakliūti į Amsterdamo lėktuvą? 

Jis nustojo skaičiuoti bilietus. 

— Taip, bet reikėtų paskubėti, nes netrukus uždarys vartus. 

— Ar turite vietų prie lango? 

— Prie lango, iš krašto, centre - kokios pageidausite. 

— Kodėl taip? 

— Atrodo, kad šiandien nedaug kas pageidauja skristi, ir ne vien 


todėl, kad diena trylikta. 
-e- 


— Kenedžio oro uostas patvirtino vietą septynios dvidešimt rei- 
se rytoj rytą, - pranešė Lipmanas. 

— Gerai, - atsiliepė Fenstonas. - Paskambink man, kai lėktuvas 
pakils. Kada leidiesi Hitrou? 

— Apie septintą, —- atsakė advokatas. - Art Locations lauks ant 
nusileidimo tako, kad iškart galėtų pakrauti paveikslą į lėktuvą. 
"Triskart didesnė suma apsuko jiems galvą. 

— Kada tikiesi sugrįžti? 

— Prieš pusryčius po paros. 

— Turi kokių žinių apie Petresku? 

— Ne, - atsakė Lipmanas. - Tinai skambino tik kartą, vyras. 

— Nieko iš... 

Į kabinetą įėjo sekretorė. 

- Ji pakeliui į Amsterdamą, - perdavė Džo. 

— Amsterdamą? - pakartojo Džekas, barbendamas pirštais į 
stalą. 

— Nespėjo į paskutinį lėktuvą, skrendantį į Hitrou. 

— Tada ji pirmuoju reisu rytoj ryte skris į Londoną. 

— Mes jau turime agentą Hitrou, - atsakė Džo. - Gal dar kur 
nors reikėtų? 

— Taip, Gatvike ir Stanstede, - paprašė Džekas. 

- Jeigu jūs neklystate, ji pasirodys Londone tik keliomis valan- 
domis anksčiau už Karlą Lipmaną. 

— Kaip suprasti? - paklausė Džekas. 

— Privačiam Fenstono lėktuvui skirtas laikas pakilti iš Kenedžio 
oro uosto rytoj ryte septynios dvidešimt, lėktuvu keliaus tik Lip- 
manas. 

— Tuomet jie tikriausiai ketina susitikti, - tarė Džekas. - Pa- 
skambink agentui Krasančiui į mūsų ambasadą Londone ir pa- 
prašyk pastatyti daugiau agentų visuose trijuose oro uostuose. Aš 
noriu žinoti, ką tiedu suplanavo. 

— Mes būsime ne savo teritorijoje, - priminė jam Džo. - Jeigu 
sužinos britai, nekalbant jau apie CŽV... 

— Visuose trijuose oro uostuose, - pakartojo Džekas prieš pa- 


dėdamas ragelį. 
T 


Po kelių akimirkų, kai Ana įžengė į lėktuvą, durys buvo uždary- 
tos. Ji buvo palydėta į savo vietą ir paprašyta užsisegti saugos diržą, 
kadangi lėktuvas netrukus kilsiąs. Ana apsidžiaugė pamačiusi, kad 


eilėje sėdės viena, ir vos tik buvo išjungtas įspėjimas dėl diržų, ji 

pakėlė ranktūrius ir atsigulė užsiklojusi dviem apklotais. Užsnūdo 
lėktuvui nespėjus pasiekti kreiserinio aukščio. 

Kažkas švelniai purtė ją už peties. Ana mintyse nusikeikė. Pa- 
miršo įspėti palydovę, kad valgyti nenorės. Ana atsimerkė ir marks- 
tydamasi pažvelgė į stiuardesę. 

— Ačiū, ne, - tvirtai pasakė ir vėl užsimerkė. 

- Atleiskite, bet turiu jūsų paprašyti atsisėsti ir užsisegti diržą, — 
mandagiai paprašė palydovė. - Po dvidešimties minučių leisimės. 
Jeigu norėtumėte persukti laikrodį, vietinis laikas Amsterdame — 


6:55. 


rugsėjo 14 d. 

Lipmanas atsikėlė gerokai anksčiau nei pasirodė jo paimti atva- 
žiavęs limuzinas. Tokią dieną pramiegoti nevalia. 

Jis išlipo iš lovos ir pasuko tiesiai į vonią. Kaip kruopščiai be- 
gramdys, jau po pietų ant jo skruostų matysis šeriai. Per ilgą savait- 
galį jis spėdavo užsiauginti barzdą. Nusiprausęs po dušu ir nusisku- 
tęs Lipmanas nesivargino gaminti pusryčių. Vėliau kompanijos 
lėktuve bus pavaišintas kava ir prancūziškais rageliais. Kas šiame 
apšniaukštame nepopuliaraus rajono kvartale būtų patikėjęs, kad 
po poros valandų Lipmanas bus vienintelis Gu/fstream V lėktuvo 
keleivis į Londoną? 

Jis perėjo per pustuštę drabužinę ir išsirinko paskutinį savo pir- 
kinį - mėgstamiausius marškinius ir naują kaklaraištį. Nenorėjo, 
kad pilotas atrodytų puošniau už jį. 

Laukdamas limuzino Lipmanas rymojo prie lango ir mąstė, kad 
šis ankštas butukas ne ką geresnis už kamerą, kurioje praleido ke- 
tverius metus. Jis žvelgė į 43-iąją gatvę, kurioje pasirodė ir privažia- 
vęs prie jo namo durų sustojo visai čia nederantis limuzinas. 

Lipmanas sėdo į galą nieko nepasakęs duris atidariusiam vai- 
ruotojui ir, kaip Fenstonas, paspaudė mygtuką ranktūryje, kad 
pilkšva stiklo pertvara atsiskirtų nuo jo. Kitą parą jis gyvens visiš- 
kai kitame pasaulyje. 

Po keturiasdešimt penkių minučių limuzinas išsuko iš Van Viko 
greitkelio į Kenedžio oro uostą. Vairuotojas įlėkė pro įvažiavimą, 


apie kurį žino nedaugelis keleivių, ir sustojo prie nedidelio termi- 

nalo, skirto aptarnauti privilegijuotuosius, skrendančius nuosavais 
lėktuvais. Lipmanas išlipo iš mašinos ir buvo palydėtas iki laukia- 
mojo, kur jau lūkuriavo kompanijos lėktuvo pilotas. 

-— Gal yra vilties pakilti anksčiau nei numatyta? - paklausė Lip- 
manas, nugrimzdamas į patogų odinį krėslą. 

— Ne, pone, - atsakė kapitonas, — lėktuvai kyla kas keturias- 
dešimt penkios sekundės, mums patvirtintas septynių dvidešimt 
laikas. 

Lipmanas suniurzgė ir nukreipė dėmesį į rytinius laikraščius. 
New York Times vedamajame buvo skelbimas, kad prezidentas Bu- 
šas žada 50 milijonų dolerių premiją tam, kas sugaus Osamą bin 
Ladeną. Lipmano nuomone, tai teksasietiškas požiūris į teisę ir tei- 
singumą, nesikeičiantis paskutinį šimtą metų. WZ// Street Journal 
puslapyje Fenston0 finansai įrašyti į sąrašą kaip atpigę dar dvylika 
centų, kartu su kitomis kompanijomis, kurių valdybos buvo įsikū- 
rusios Pasauliniame prekybos centre. Nieko, kai jis gaus van Gogą, 
kompanija išgyvens akcijų smukimą, o jis pasirūpins pagrindų su- 
tvirtinimu. Lipmano mintis nutraukė įgulos narys. 

— Galite sėsti į lėktuvą, pone, maždaug po penkiolikos minučių 
kilsime. 

Kitas automobilis nuvežė advokatą iki trapo ir lėktuvas ėmė 
suktis Karlui dar nebaigus gerti apelsinų sulčių. Bet Lipmanas su- 
gebėjo atsipalaiduoti tik tada, kai lėktuvas pasiekė įprasto skridi- 
mo aukštį ir buvo išjungtas įspėjimas prisisegti diržus. Jis pasilenkė 
į priekį, paėmė mobilųjį telefoną ir surinko Fenstono asmeninį 
numerį. 

— Aš jau skrendu, - pranešė jis, - ir nematau priežasties, kodėl 
negalėčiau rytoj tokiu metu nusileisti. - Patylėjęs pridūrė: - Su 
olandu, sėdinčiu greta manęs. 


— Pasuk man, kai tik nusileisi, - atsakė valdytojas. 

Tina atjungė dubliuotą telefoną. 

Lipmanas paskutiniu metu vis dažniau ėmė lankytis jos kabine- 
te - ir niekada nepasibelsdavo. Jis neslėpė tikįs, kad Ana gyva ir su 
ja susisiekia. 

Valdytojo lėktuvas išskrido iš oro uosto laiku, - Tina nuklausė 
jo pokalbį su Fenstonu. Ji suprato, kad Ana aplenkė jį vos keliomis 
valandomis ir tai, jeigu spėjo nukakti į Londoną. 

Tina įsivaizdavo, kaip Lipmanas grįžta į Niujorką, su lipnia 
šypsena įteikia valdytojui paveikslą. Tina toliau kopijavo paskuti- 
nius kontraktus, prieš tai persiuntusi juos asmeniniu adresu. Tai ji 
darydavo tik gerai žinodama, kad advokato kontoroje nėra, o val- 


dytojas labai užsiėmęs. 
+6- 


Pirmas lėktuvas iš Šipholo į Londono Gatviko oro uostą tą rytą 
buvo numatytas dešimtą. Ana nusipirko bilietą British Airways 
atstovybėje ir buvo įspėta, kad reisas vėluos dvidešimčia minučių, 
nes atskrendantis lėktuvas dar nenusileidęs. Pasinaudodama delsa 
Ana nusiprausė po dušu ir persirengė. Šipholas buvo pritaikytas 
naktiniams keleiviams. Susitikimui su Viktorija Ana išsirinko kon- 
servatyviausią savo kuklios drabužinės kostiumėlį. 

Sėdėdama „Nero“ kavinėje ir vaišindamasi kava Ana pervertė 
Herald Tribune: „50 milijonų dolerių premija“, skelbė antraštė ant- 
rajame puslapyje, mažiau, nei van Gogas galėtų išplėšti bet kuriose 
varžytynėse. Ana negaišo laiko skaitydama straipsnį, nes reikėjo 
nuspręsti, kam teikti pirmenybę susitikus su Viktorija. 

Pirma, ji turi išsiaiškinti, kur yra paveikslas. Jeigu paveikslą 


saugo Ruta Periš, ji patarsianti Viktorijai, kad paskambintų Rutai 

ir lieptų jai nedelsiant grąžinti paveikslą į Ventvort Holą. Ir dar 
pridurtų, jog mielai paaiškintų Rutai, kad Fenstono finansai nega- 
li paimti paveikslo be ledi Viktorijos sutikimo, juolab, jei dingtų 
paskutinė egzistuojanti sutarties kopija. Ji jautė, kad.ledi Viktorija 
tam nepritars, bet jeigu sutiks, Ana susisieks su ponu Nakamura 
Tokijuje ir pamėgins išsiaiškinti... 

— Pradedama registracija į British Airways 8112 reisą, skrendan- 
tį į Londono Gatviko oro uostą, prie D14 vartų, - paskelbė balsas 
per garsiakalbį. 

Kol skrido per Lamanšą, Ana kelis kartus perkratė savo planą 
ieškodama logikos spragų, bet suprato, jog tik dviem žmonėms jis 
gali atrodyti nelogiškas. Lėktuvas nusileido Gatvike po trisdešimt 
penkių minučių. 

Pastačiusi koją ant Anglijos žemės Ana patikrino laikrodį: už 
devynių valandų Lipmanas nusileis Hitrou. Praėjusi pasų kontrolę, 
pasiėmusi savo bagažą nuėjo ieškoti automobilių nuomos. Happy 
Hl/ye kompaniją apėjo ir sustojo prie Avis stalelio. 

Ana nematė prašmatniai apsitaisiusio jaunuolio prie neapmo- 
kestintų prekių krautuvėlės, kuždančio į mobilųjį: „Ji nusileido. 
Seku ją". 


Lipmanas įsitaisė plačiame odiniame krėsle, gerokai patoges- 
niame už visus jo baldus 43-iosios gatvės bute. Palydovė atnešė 
juodos kavos paauksuotame porceliano puodelyje ant sidabrinio 
padėklo. Atsilošęs jis mąstė apie laukiančią užduotį. Žinojo šian- 
dien esąs tik kurjeris, nors krovinys, kurį perves, yra vienas iš bran- 
giausių paveikslų žemėje. Jis niekino Fenstoną, laikantį jį žemesniu 
už save. Jeigu valdytojas bent kartą būtų pripažinęs advokato indė- 


lį į kompanijos sėkmę ir vertintų jo idėjas kaip gerbiamo kolegos, o 

ne apmokamo liokajaus, beje, ne per geriausiai apmokamo... Jeigu 
bent retkarčiais pasakytų „ačiū“ - to būtų užtekę. Tiesa, Fenstonas 
ištraukė jį iš pamazgų duobės, bet tik todėl, kad panardintų į kitą. 

Karlas gelbėjo Fenstono kailį jau daugiau kaip dešimtmetį ir 
stebėjo, kaip tas primityvus emigrantas iš Bucharešto kopia turto 
ir statuso laiptais. Laiptais, kuriuos jis, kaip nežinomas pagalbinin- 
kas, laikė ant savo pečių. Bet per vieną naktį tai gali pasikeisti. Jeigu 
Braisas padarys bent vieną klaidą, jų vaidmenys susikeis vietomis. 
Fenstonas baigs dienas kalėjime, o Lipmano rankose atsidurs tur- 
tas, kurio niekas nesuseks. 

— Gal malonėsite dar kavos, pone Lipmanai? - pasiūlė palydo- 


vė. 
+-8- 


Anai nereikėjo žemėlapio į Ventvort Holą, nors teko prisiminti, 
kaip aplenkti nesuskaičiuojamus žiedus pakeliui į Ventvortą. 

Po keturiasdešimties minučių ji įvažiavo pro dvaro vartus. Ana 
menkai teišmanė baroko architektūrą, kuri dominavo septyniolik- 
tojo amžiaus pabaigos aštuonioliktojo pradžios Anglijos aristokra- 
tų dvaruose, kol apsilankė Ventvort Hole. Rūmai - taip Viktorija 
vadino savo namus - buvo statyti 1697 m. sero Džono Venbru. Tai 
buvo pirmasis jo kūrinys, vėliau jis ėmėsi Hovardo pilies, dar vėliau 
statė Bleinheimo rūmus kitam garsiam karvedžiui, po kurių tapo 
labiausiai graibstomas to meto architektas. 

Ilga alėja iki namų slėpėsi rūmų amžiaus ąžuolų paunksnėje, 
nors darnią eilę vietom išretino žiauri 1987 m. audra. Ana prarie- 
dėjo pro tvenkinį, pilną Magoi Koi karpių - imigrantų iš Japonijos, 
ir dvi teniso aikštes, kroketo pievelę, nubarstytą pirmųjų rudens 
lapų. Už posūkio stūksojo didžiuliai rūmai, apsupti tūkstančių 


akrų žemės. 

Viktorija kartą užsiminė Anai, kad rūmuose yra šešiasdešimt 
septyni kambariai, keturiolika iš jų — skirti svečiams. Ji nakvojo 
antrame aukšte, van Gogo kambaryje, kuris buvo maždaug tokio 
dydžio kaip visas jos butas Niujorke. 

Priartėjusi prie rūmų mergina pastebėjo, kad šeimos vėliava su 
kryžiumi plevena nuleista iki pusės rytiniame bokšte. Sustojusi 
Ana ėmė svarstyti, kuris iš senyvų ponios giminaičių iškeliavo ana- 
pus. 

Masyvios ąžuolinės durys prasivėrė Anai nespėjus pasiekti laip- 
tų viršaus. Ji meldėsi, kad Viktorija būtų namuose, o Fenstonas ne- 
įtartų, jog ji Londone. 

— Labas rytas, pone, - pasisveikino liokajus. - Kuo galėčiau pa- 
dėti? | 

Čia aš, Endriau, norėjo atsakyti Ana, nustebinta formalaus jo 
tono. Jis buvo toks draugiškas, kai ji pirmąkart viešėjo pilyje. Ta- 
čiau ji nutarė laikytis protokolo. 

— Norėčiau pasikalbėti su ledi Viktorija. Skubiai. 

— Bijau, jog tai neįmanoma, - atsakė Endrius, - bet aš pažiūrė- 
siu, ar ponia neužsiėmusi. Gal malonėtumėte palaukti čia, kol aš 
pasiteirausiu? 

Kaip suprasti: „Tai neįmanoma, bet aš pasižiūrėsiu, ar ponia ne- 
užsiėmusi ? 

Laukdama fojė Ana dirstelėjo į ledi Katerinos Ventvort portre- 
tą, tapytą Geinsboro. Ji prisiminė visus šių namų paveikslus, bet 
akys vis krypo į mėgstamiausią, laiptų viršuje - Romnio Ponią Si- 
dons kaip Porciją. Po to ji pasisuko į pusryčių kambarį, kur pasi- 
sveikino su Stubso „Akteonu, Derbio nugalėtoju“, mėgstamiausiu 
sero Hario Ventvorto žirgu, vis dar saugiame savo gardelyje. Jeigu 
Viktorija paklausytų jos patarimo, bent jau galėtų išsaugoti likusią 
savo kolekcijos dalį. 


Vyresnysis liokajus grįžo neskubiu žingsniu. 


Klaidingas įspūdis 139 


— Ponia priims jus, - pranešė jis. - Malonėkite aplankyti ją prii- 
mamajame. — Jis nežymiai linktelėjo ir nusivedė ją per vestibiulį. 

Ana stengėsi sutelkti dėmesį į šešių punktų planą, bet pirma 
teks pasiaiškinti, kodėl visą parą vėluoja į numatytą susitikimą, 
nors Viktorija tikrai bus girdėjusi apie antradienio košmarą ir gal- 
būt netgi nustebs, kad jai pavyko likti gyvai. 

Kai Ana įžengė į kambarį, pamatė Viktoriją nunarinusią galvą, 
gedulingais juodais drabužiais, sėdinčią ant sofos su mieguistu šo- 
kolado spalvos labradoru prie kojų. Ji neprisiminė, kad šeimininkė 
būtų turėjusi šunį, ir labai nustebo, kad ji nepašoko ir neatskubėjo 
suja šiltai kaip visuomet pasisveikinti. Viktorija pakėlė galvą ir Ana 
aiktelėjo, kai į ją įsmigo šaltas Arabelos Ventvort žvilgsnis. Ji aki- 
mirksniu suprato, kodėl šeimos vėliava ant stiebo pusiau nuleista. 
Ana tylėjo bandydama susitaikyti su mintimi, jog niekada neišvys 
Viktorijos ir dabar turės įtikinėti jos seserį, kurią mato pirmą kartą 
gyvenime. Ana net neprisiminė jos vardo. Veidrodinis Viktorijos 
atspindys nepakilo nuo sofos, nepasiūlė paspausti rankos. 

— Gal pageidausite arbatos, dr. Petresku? - paklausė Arabela to- 
kiu tonu, kad neliko nieko kita, kaip atsakyti: „Ne, dėkui: 

— Ne, dėkui, - atsakė Ana, likusi stovėti. - Ar galėčiau sužinoti, 
kaip mirė Viktorija? — tyliai paklausė ji. 

— Maniau, jau žinote, - šiurkščiai atsiliepė Arabela. 

— Net neįsivaizduoju, ką turite galvoje, - sumurmėjo Ana. 

— Tai ko čia atvažiavote? Ar ne surinkti šeimos sidabro? — pa- 
klausė šeimininkė. 

— Atvykau įspėti Viktorijos, kad neleistų išvežti van Gogo, kol 
ne... 

- Jie išsigabeno paveikslą antradienį, - patylėjusi atsakė Arabe- 
la. - Net nesistengė parodyti gero tono ir palaukti laidotuvių. 

— Bandžiau prisiskambinti, bet man nedavė jūsų numerio. Jeigu 


būtų pavykę... - nerišliai murmėjo Ana. - Dabar jau per vėlu. 

— Per vėlu kam? - pasidomėjo Arabela. 

— Išsiunčiau Viktorijai savo ataskaitos kopiją, kurioje rekomen- 
davau... 

— Taip, aš perskaičiau jūsų ataskaitą, — atsakė Arabela, - bet 
jūs teisi - jau per vėlu. Naujasis mano advokatas įspėjo mane, kad 
gali praeiti ne vieneri metai, kol bus sutvarkytas palikimas, o per tą 
laiką aš galiu prarasti viską. 

— Štai kodėl jis nenorėjo, kad keliaučiau į Europą ir asmeniškai 
susitikčiau su Viktorija, - nieko nepaaiškinusi tarstelėjo Ana. 

— Ne visai jus supratau, — tarė Arabela, įdėmiau į ją sužiurusi. 

— Antradienį Fenstonas atleido mane iš darbo, - paaiškino 
Ana. - Dėl to, kad ataskaitos kopiją išsiunčiau Viktorijai. 

— Viktorija perskaitė jūsų patarimus, — tyliai ištarė Arabela. — 
Yra laiškas, patvirtinantis, kad ji ketino pasinaudoti jūsų rekomen- 
dacija prieš žiaurią savo mirtį. 

— Kaipji mirė? - tyliai paklausė Ana. 

— Ji buvo nužudyta šlykščiausiu ir niekšiškiausiu būdu, - atsakė 
ponia. Ir patylėjusi pridūrė žvelgdama Anai į akis: - Aš neabejoju, 
kad ponas Fenstonas galėtų papasakoti daugiau. 

Ana nunarino galvą nesumodama, ką atsakyti, kai jos šešių 
punktų planas subiro į šukeles. 

— Brangioji mano Viktorija buvo tokia patikli ir, bijau, tokia 
naivi, - tęsė Arabela, - tačiau joks žmogus nenusipelno tokio elge- 
sio, juolab toks geraširdis kaip mano miela sesutė. 

— Užjaučiu, — išlemeno Ana. — Aš nežinojau. Turite manimi 
patikėti. Net neįtariau. 

Arabela žvelgė per pievelę ir tylėjo. Paskui atsigręžė į drebančią 
Aną. 

— Aš tikiu jumis, - pagaliau ištarė. - Iš karto pamaniau, kad jūs 
kalta dėl šios šlykščios šarados. 


Pacylėjusi pridūrė: 

— Dabar matau, kad klydau. Apgailestauju, jau per vėlu. Dabar 
nieko negalime pakeisti. 

— Nesu tuo įsitikinusi, — atsiliepė Ana, ryžtingai žvelgdama 
Arabelai į akis. - Bet jeigu norime pabandyti, tai privalau paprašy- 
ti jūsų pasitikėti manimi, kaip pasitikėjo Viktorija. 

— Ką reiškia „pasitikėti jumis“? —- paklausė Arabela. 

— Suteikite man galimybę įrodyti, kad ne aš atsakinga už jūsų 
sesers mirtį, - paprašė Ana. 

— Kaip tikitės tai padaryti? - paklausė Arabela. 

— Atgaudama jūsų van Gogą. 

— Juk jau sakiau, kad paveikslas išgabentas. 

- Žinau, - sutiko Ana, - bet jis vis tiek dar yra Anglijoje, nes 
Fenstonas išsiuntė Lipmaną paimti paveikslo. - Ana dirstelėjo į 
laikrodį. - Jis leisis Hitrou oro uoste po kelių valandų. 

— Tačiau jeigu net perimsite paveikslą, kaip išspręsite proble- 
mą? 

Ana trumpai nupasakojo savo planą ir apsidžiaugė pamačiusi, 
kad Arabela protarpiais pritardama linkteli. 

— Man reikia jūsų paramos, nes dėl viso šito galiu atsidurti už 
grotų, - baigė Ana. . 

Arabela valandėlę patylėjo, po to tarė: 

— Jūs esate drąsi mergina ir aš abejoju, ar pati suprantate, kokia 
drąsi esate. Bet jeigu sutinkate rizikuoti, aš prisidėsiu visomis ke- 
turiomis, - pridūrė. 

Ana nusišypsojo išgirdusi neįprastą anglišką posakį ir pasakė: 

— Ar žinote, kas saugo paveikslą? 

Arabela pakilo nuo sofos ir priėjusi prie rašomojo stalo paėmė 
vizitinę kortelę. Šuo nubindzeno jai iš paskos. 

— Tokia ponia Ruta Periš, - perskaitė. - Art Locations kompa- 
nija. 

— Taip ir maniau, - atsakė Ana. - Tada privalau važiuoti nieko 


nelaukusi, nes Lipmanas pasirodys po kelių valandų. 

Ana priėjusi ištiesė ranką, bet šeimininkė tiesiog sugavo ją 
abiem delnais ir tarė: 

- Jeigu kaip nors galėčiau padėti atkeršyti už sesers mirtį... 

— Bet kaip? 

— Bet kaip, - patvirtino Arabela. 

- Kai griuvo Šiaurinis bokštas, visi dokumentai, susiję su Vik- 
torijos Ventvort skola, buvo sunaikinti, - atsakė Ana. - Įskaitant ir 
sutarties originalą. Vienintelė kopija yra jūsų žinioje. Jeigu... 

— Daugiau nieko nesakykite, - nutraukė Arabela. 

Ana nusišypsojo. Dabar turi reikalų ne su gerąja Viktorija. 

Apsisukusi išėjo ir pasiekė vestibiulį gerokai anksčiau, nei lioka- 
jus spėjo atidaryti jai duris. 

Arabela iš priimamojo žiūrėjo, kaip mergina nuvažiuoja alėja ir 


dingsta iš akių. Nelinksmai svarstė, ar dar kada nors ją pamatys. 
[J | |] 


— Petresku ką tik paliko Ventvort Holą, - pranešė balsas. - Ji 


važiuoja į centrinį Londoną. Seku ją. Intormuosiu. 

Ana išvažiavo iš Ventvort Holo ir pasuko į M25, dairydamasi 
ženklo į Hitrou. Patikrino laikrodį prietaisų skydelyje. Beveik ant- 
ra popiet, todėl ji nespėjo paskambinti Tinai, kuri dabar jau sėdi 
už savo darbo stalo Vol Stryte. Bet jai būtinai reikia paskambinti, 
jeigu atsiras bent menkiausia tikimybė, kad pavyks jos gudrus ma- 
nevras. 

Važiuodama pro Ventvorto kaimą Ana bandė prisiminti užei- 
gą, į kurią Viktorija vedėsi pietauti. Tada ji pastebėjo pažįstamą 
kryžių, pusiau nuleistą plevėsuojantį ant stiebo. 

Ana įsuko į „Ventvorto herbo“ kiemą ir sustojo šalia įėjimo. Pro 
priimamąjį nudrožė tiesiai į barą. 

— Gal malonėtumėte pakeisti penkis dolerius? - paklausė ji bar- 
menės. - Man reikia paskambinti. 

— Žinoma, meilute, — iškart atsakė ta. Atidariusi kasą padavė 
Anai du svarus. Apiplėsimas vidury dienos, norėjo pasakyti jai Ana, 
bet neturėjo laiko ginčytis. 

— Telefonas už restorano, iš dešinės. 

Ana surinko numerį, kurio negalėjo pamiršti. Telefonas su- 
skambėjo vos dukart ir kažkas atsiliepė: 

— Laba diena, $o:bio aukciono namai. 

Ana įmetė monetą į plyšį ir tarė: 

— Prašyčiau pakviesti Marką Poltimorą. 

— Tuoj sujungsiu. 

— Markas Poltimoras. 

— Markai, čia Ana, Ana Petresku. 

— Ana, koks malonus netikėtumas! Mes visi nerimavome dėl 
tavęs. Kur buvai antradienį? 

— Amsterdame, - atsakė ji. 

— Na ir ačiū Dievui, - atsiliepė Markas. - Siaubingi reikalai. 
Kaip Fenstonas? 

— Tuo metu jo pastate nebuvo, - atsakė Ana, - todėl ir skambi- 
nu. Jis nori išgirsti tavo nuomonę apie van Gogą. 

— Dėl autentiškumo ar kainos? - pasidomėjo Markas. - Nes dėl 
kilmės aš linkęs pasikliauti tavimi. 

— Dėl kilmės nėra klausimų, - atsakė Ana, - norėčiau antros 
nuomonės - dėl paveikslo vertės. 

— Kalbame apie mums žinomą paveikslą? 

— Autoportretą su aprista ausimi, - atsakė Ana. 

— Ventvorto Autoportretą? - perklausė Markas. - Pažįstu tą 
giminę visą gyvenimą ir net neįtariau, kad jie ketina parduoti pa- 
veikslą. 

— Aš ir nesakau, kad ketina, - daugiau nieko neaiškino Ana. 

— Ar galėtum atgabenti paveikslą ekspertizei? — pasiteiravo 
Markas. 

— Norėčiau, bet neturiu pakankamai saugaus transporto. Tikė- 
jausi, kad tu man padėsi. 

— Kur paveikslas dabar? - paklausė Markas. 

— Laikomas Hitrou muitinės sandėlyje. 

— A, tai visai paprasta, - atsakė Markas. - Mes kasdien vežame 
paveikslus iš Hitrou. Ar rytoj būtų patogu? 

- Šiandien, jei įmanoma, — atsakė Ana, — tu juk žinai, koks 
mano bosas. ( 

— Luktelk, man reikia išsiaiškinti, ar mašina jau išvažiavusi. — 
Linija nutilo, Ana girdėjo tik dunksint savo širdį. Ji įmetė į plyšį 
antrą monetą — mažų mažiausiai reikėjo, kad ryšys nutrūktų. - Tau 
pasisekė. Mūsų darbuotojas ima kelis kitus siuntinius apie ketvirtą. 


Ar gerai? 

— Puiku, bet padaryk man dar vieną paslaugą, paprašyk pasi- 
skambinti Rutai Periš iš 47: Locations prieš pat atvažiuojant. 

— Būtinai. Kiek laiko turėsime paveikslui įvertinti ? 

— Keturiasdešimt aštuonias valandas. 

— Juk ateitum į 5074į, jeigu kada sugalvotum parduoti Avt0po071+- 
retą, tiesa, Ana? 

— Žinoma. 

— Nekantrauju, kada jį pamatysiu, - atsiliepė Markas. 

Ana padėjo ragelį sužavėta, kaip lengvai jai sekasi meluoti. Ir 
pamažu ėmė suvokti, kaip paprasta buvo Fenstonui ją apmauti. 

Ji išriedėjo iš „Ventvorto herbo“ kiemo galvodama, jog viskas 
dabar priklauso nuo to, ar Ruta Periš bus savo kontoroje. Pasieku- 
si miesto aplinkkelį Ana liko pirmoje juostoje ir mintyse perkratė 
viską, kas gali nepavykti. Ar Ruta žino, kad ji atleista? Ar Fens- 
tonas pranešė, kad ji žuvusi? Ar Ruta sutiks klausyti jos, duodan- 
čios tokį esminį nurodymą? Ana žinojo, jog tai išsiaiškinti gali tik 
vienu būdu. Net pagalvojo, jog reikėtų paskambinti Rutai, bet po 
to nusprendė, kad įspėjimas tik suteiks jai laiko pasitikrinti. Jei- 
gu apskritai yra koks nors šansas paimti paveikslą, reikia užklupti 
Rutą netikėtai. 

Ana buvo taip užsigalvojusi, kad vos nepražioplino posūkio į 
oro uostą. Išvažiavusi iš M25 prariedėjo pirmojo, antrojo, trečiojo 
ir ketvirtojo terminalo ženklus ir pasuko į krovinių saugyklas tuoj 
už Pietinio aptvaro kelio. 

Ji pasistatė automobilį klientų aikštelėje tiesiai priešais Ay? 
Locations. Dar truputį pasėdėjo mašinoje norėdama susikaupti. 
Kodėl ji visko nemeta? Kam jai kištis, šitaip rizikuoti ? Ji pagalvojo 
apie Viktoriją ir tai, kaip netiesiogiai prisidėjo prie jos mirties. „Su- 
siimk, moterie, — garsiai pasakė Ana. - Jie arba žino, arba ne, jeigu 
jau buvo informuoti, grįši į mašiną po dviejų minučių“ Ana dirs- 


telėjo į veidrodėlį. Ar yra kokių kaltės ženklų? „Sutvarkyk tai, — 

paragino save griežčiau ir atidarė dureles. Sukdama prie karuselės 
pastato giliai įkvėpė. 

Stumtelėjusi varstomas duris susidūrė su registratore, kurios 
anksčiau nebuvo mačiusi. Pradžia nekokia. 

— Ar Ruta vietoj? - paklausė žvaliai, tarsi kasdien užsuktų į jos 
kabinetą. 

— Ne, priešpiečiauja Karališkojoje akademijoje ir aptarinėja 
Rembranto parodos reikalus. 

Ana nusiminė. 

— Bet tuoj turėtų grįžti. 

— Tada aš palauksiu, - nusišypsojo Ana. 

Ji atsisėdo priimamajame, pasiėmė pasenusį Newsweek numerį 
su Alu Goru ant viršelio, pasklaidė puslapius. Suprato, kad negali 
nežvilgčioti į laikrodį virš registratūros, nestebėti, kaip iš lėto slen- 
ka minutės: 3:10, 3:15, 3:20. 

Pagaliau, po trijų dvidešimt dvi pro duris įžengė Ruta. 

— Yra naujienų? — paklausė ji registratorės. 

— Ne, - atsakė mergina, - bet jūsų laukia viena ponia. 

Ana sulaikė kvapą, kai Ruta atsisuko. 

— Ana! — sušuko ji. - Kaip gera jus matyti! - Pirmas barje- 
ras peršoktas. — Svarsčiau, ar po tragedijos Niujorke liksite prie 
šio projekto. - Antras taip pat. - Ypač po to, kai jūsų valdytojas 
man pranešė, kad ponas Lipmanas asmeniškai atskrenda paimti 
paveikslo. - Trečias irgi. Niekas Rutos neįspėjo, kad dr. Petresku 
laikoma dingusia be žinios, galimai žuvusia. 

— Atrodote išblyškusi, - tęsė Ruta, - ar gerai jaučiatės? 

- Kuo puikiausiai, - atsakė Ana, kliūdama už ketvirtojo barje- 
ro, tačiau likdama ant kojų, nors prieš akis dar stovėjo kitos šešios 
kliūtys. 

— Kur buvote vienuoliktąją? — susirūpinusi paklausė Ruta. — 
Mes bijojom blogiausio. Būčiau paklaususi pono Fenstono, bet jis 


niekada nesuteikia galimybės ko nors paklausti. 

— Vykdžiau pirkimą Amsterdame, - atsakė Ana, - bet Karlas 
Lipmanas vakar paskambino man ir paprašė nuskridus dar kartą 
patikrinti, ar viskas tvarkoje, kad atskridęs iš karto galėtų perkelti 
paveikslą į lėktuvą. 

— Jis daugiau nei patikrintas, — susierzinusi atšovė Ruta, - bet 
aš palydėsiu jus iki sandėlio, kad pati pamatytumėte. Luktelkite 
minutę. Noriu įsitikinti, kad nepraleidau jokių skambučių, ir per- 
duosiu sekretorei, kur išeinu. 

Ana nekantriai mindžikavo vietoje spėliodama, ar Ruta skam- 
bins į Niujorką tikrinti jos pasakojimo. Kodėl turėtų? Ruta praei- 
tyje bendravo tiktai su ja. 

Ponia Periš grįžo po kelių minučių. 

— Katik gavau, - tarė, įteikdama Anai atspausdintą elektroninį 
laišką. Anai nutirpo rankos. - Patvirtinama, kad ponas Lipmanas 
turi leistis oro uoste tarp septintos ir pusės aštuonių vakaro. Jis 
tikisi, kad bus sutiktas ant pakilimo tako ir perkėlęs paveikslą po 
valandos galės sukti atgal. 

— Tikrai Lipmanas, - pastebėjo Ana. 

— Tuomet geriau pasiskubinkime, - pasiūlė Ruta, eidama durų 
link. 

Ana linktelėjo, nusekė paskui ją ir sėdo į jos Land Roverio ke- 
leivio sėdynę. 

— Šiurpus atvejis su ledi Viktorija, - pradėjo Ruta, apsukdama 
mašiną ir važiuodama prie sandėlio. — Žiniasklaida mėgaujasi ta 
žmogžudyste — paslaptingas žudikas, virtuviniu peiliu perrėžta 
gerklė... o policija neturi jokių įtariamųjų. 

Ana tylėjo mintyse gromuliuodama žodžius „perrėžta gerklė“ 
ir „paslaptingas žudikas“. Ar todėl Arabela sakė, kad ji yra tikra 
drąsuolė? 

Ruta sustojo prie niekuo neišsiskiriančio betoninio pastato, 
kuriame Anai jau keletą kartų teko lankytis praeityje. Ji patikrino 
laikrodį - 3:40. 

Ruta parodė leidimą sargybiniui, tas tuojau pat atrakino aštuo- 
nių centimetrų plieno duris ir palydėjo abi ilgu pilku betoniniu 
koridoriumi, kuris Anai priminė slėptuvę. Apsaugininkas sustojo 
prie antrų durų su skaitmeniniu pulteliu. Ruta palaukė, kol jis pa- 
sitrauks į šalį, ir surinko šešiaženklį numerį. Atvėrė sunkias duris į 
monolitinį kvadratinį kambarėlį. Termometras ant sienos rodė 20 
laipsnių Celsijaus. 

Kambarėlis buvo pilnas medinių lentynų, kuriose gulėjo galybė 
paveikslų, laukiančių, kada bus išgabenti į skirtingas pasaulio vie- 
tas. Visi supakuoti į išskirtines raudonas Art Locations dėžes. Ruta 
patikrino aprašą ir tik tada nuėjo palei lentynų eilę. Pabaksnojo 
dėžę, kurios kampai buvo pažymėti 47 numeriu. 

Ana nudrožė prie jos tempdama laiką. Ji taip pat patikrino 
aprašą: keturiasdešimt septintas numeris, Vincentas van Gogas, 
Autoportretas su aprišta ausimi, 60 ir 48 centimetrų. 

— Atrodo, viskas tvarkoje, - tarė Ana, kai prie durų pasirodė 
apsaugininkas. 

— Prašau atleisti, panele Periš, bet ten laukia du Sotbio darbuo- 
tojai, kuriems liepta paimti van Gogą ekspertizei. 

— Ar jūs ką nors apie tai žinote? - paklausė Ruta, gręždamasi į 
Aną. 

— A, taip, - nė nemirktelėjusi atsakė Ana. - Valdytojas liepė 
man įvertinti paveikslą dėl draudimo prieš gabenant į Niujorką. 
Paveikslo jiems reikės vos valandai, tada atsiųs atgal. 

— Ponas Lipmanas nieko apie tai neužsiminė, - nusistebėjo 
Ruta. - Elektroniniame laiške nieko nerašoma. 

— Tiesą sakant, Lipmanas toks primityvus, kad van Gogo ne- 
atskirtų nuo van Morisono, - atsakė Ana. Kiek patylėjo. Paprastai 
ji nemėgo rizikuoti, bet negalėjo leisti, kad Ruta skambintų Fens- 
tonui. - Jeigu abejojate, pasiskambinkite į Niujorką valdytojui, — 


pasiūlė ji. - Tada viską ir išsiaiškinsite. 

Ana nervinosi laukdama, kol Ruta svarstė pasiūlymą. 

— Kad vėl nukąstų man galvą? — atsiliepė toji. - Na jau ačiū, 
patikėsiu jūsų žodžiu. Ar tai reiškia, kad prisiimate atsakomybę pa- 
sirašyti paėmimo aktą? 

- Žinoma, - atsakė Ana ir pridūrė, tikėdamasi, kad nuskambės 
solidžiai: — Tai tiesiog viena iš banko patikėtinio pareigų. 

— Tai jūs ir ponui Lipmanui paaiškinsite apie plano pasikeiti- 
mą? 

— To net neprireiks, - atsakė Ana. - Paveikslas grįš jam nespėjus 
nusileisti. 

Atrodė, kad Rutai akmuo nuo širdies nusirito, kai ji kreipėsi į 
sargybinį: „Keturiasdešimt septintas“. 

Jos abi palydėjo apsaugininką, kai jis nukėlė nuo lentynos rau- 
doną dėžę ir nunešė prie šarvuoto Sotbio furgono. 

— Pasirašykite čia, - paprašė vairuotojas. 

Ana priėjusi pasirašė paėmimo dokumentą. 

— Kada parvešite paveikslą atgal? - paklausė vairuotojo Ruta. 

— Nesu informuotas, nieko apie... 

— Aš paprašiau Marko Poltimoro parvežti paveikslą po poros 
valandų, - įsiterpė Ana. 

— Pasistenkite, kad grįžtų, kol nenusileido pono Lipmano lėk- 
tuvas, —- paprašė Ruta, - nes su tuo žmogumi pyktis nenorėčiau. 

— Gal jums būtų ramiau, jei palydėčiau paveikslą į Sotbį? - ne- 
kaltai pasiteiravo Ana. - Gal man pavyktų paspartinti procesą? 

— Ar sutiktumėte tai padaryti? - paklausė Ruta. 

— Ko gero, būtų išmintinga tokiomis aplinkybėmis, - atsakė 
Ana ir įlipusi į furgoną įsitaisė tarp vyrų. 

Ruta pamojavo pro vartus į popietės eismą Londono kryptimi 


įsiliejusiam furgonui. 

Braiso Fenstono Gu/fstream V palietė Hitrou nusileidimo taką 
po septynių dvidešimt dvi ir Ruta stovėjo ant pakilimo tako lauk- 
dama didžiojo banko atstovo. Ji jau perdavė muitinei visas detales, 
susijusias su kroviniu, kad popieriai būtų baigti ruošti, kai grįš Ana. 

Paskutinę valandą Ruta vis dažniau žvilgčiojo į pagrindinius 
vartus, laukdama pasirodant šarvuoto furgono. Ji jau skambino į 
aukcioną ir buvo patikinta merginos iš Impresionistų skyriaus, kad 
paveikslas atkeliavo. Tačiau tai buvo daugiau kaip prieš dvi valan- 
das. Galbūt jai reikėjo paskambinti į Valstijas ir dar kartą paklaus- 
ti? Ber kam tikrinti vieną iš patikimiausių savo klientų? Ruta vėl 
sutelkė dėmesį į lėktuvą ir nusprendė nieko nesakyti. Šiaip ar taip, 
Ana pasirodys po kelių minučių. 

Fiuzeliažo durys nusileido ir žemyn išsilankstė laipteliai. Stiu- 
ardesė pasitraukė į šoną, praleisdama vienintelį savo keleivį. Karlas 
Lipmanas žengė ant pakilimo tako ir paspaudė ranką Rutai, o tada 
sėdo su ja į limuziną, turintį nugabenti juos iki privataus laukia- 
mojo. Jis nevargo prisistatinėdamas, tiesiog nusprendė, kad Ruta 
žino, kas jis toks. 

— Problemų yra? — pasidomėjo jis. 

— Kiek žinau, ne, - ramiai atsakė Ruta, kai vairuotojas sustojo 
prie administracinio pastato. - Mes įvykdėme jūsų nurodymus pa- 
punkčiui, nepaisant tragiškos ledi Viktorijos žūties. 

— Aha, - burbtelėjo Lipmanas, lipdamas iš automobilio. — 
Kompanija atsiųs vainiką į jos laidotuves. - Ir be pauzės pridūrė: — 


Ar viskas paruošta kelionei atgal? 

— Taip, - atsakė Ruta. - Galėsime pakrauti, kai tik kapitonas 
užpildys lėktuvą degalais — neturėtų trukti ilgiau kaip valandą. 
"Tada galėsite keliauti. 

— Malonu tai girdėti, — atsiliepė Lipmanas, smukdamas pro 
varstomas duris. - Užsisakėme pakilimą pusei devynių, nenoriu jo 
praleisti. 

— Tuomet man būtų geriau jus palikti ir prižiūrėti paveikslo 
perkėlimą, - pasiūlė Ruta. — Aš pranešiu, kai jis bus saugiai pa- 
krautas į lėktuvą. 

Banko advokatas linktelėjo ir nugrimzdo odiniame krėsle. Ruta 
pasisuko eiti. 

— Škotiško su ledu, — užsakė Lipmanas, permetęs trumpą pietų 
meniu. 

Pasiekusi duris Ruta atsisuko ir tarė: 

— Kai Ana grįš, perduokite jai, kad būsiu muitinėje, lauksiu, kol 
baigs tvarkyti dokumentus. 

— Ana? - pašoko Lipmanas. 

— Taip, ji čia visą popietę. 

— Ką veikia? - artėdamas prie Rutos paklausė Lipmanas. 

— Tikrina krovinio deklaraciją, - stengdamasi kalbėti nerūpes- 
tingai atsakė Ruta, - ir rūpinasi, kad būtų įvykdyti pono Fenstono 
pageidavimai. 

— Kokie dar pageidavimai? - viauktelėjo advokatas. 

— Nusiųsti van Gogą į Sotbį įvertinimui dėl draudimo. 

— Valdytojas nedavė tokio nurodymo, - pareiškė Lipmanas. 

— Bet aukcionas atsiuntė savo furgoną, dr. Petresku patvirtino 
nurodymą. 

— Petresku buvo atleista prieš tris dienas. Tuojau pat sujunkite 
mane su Sotbiu. 

Ruta puolė prie telefono ir surinko pagrindinį numerį. 


— Su kuo ji ten bendravo? 

— Su Marku Poltimoru, - tiesdama Lipmanui ragelį atsakė 
Ruta. 

— Poltimorą, - burbtelėjo jis, vos išgirdęs minint Sotbio pava- 
dinimą, po to suprato, kad šnekasi su atsakikliu. Lipmanas tėškė 
ragelį. - Jo namų numerį turite? 

— Ne, - atsakė Ruta, - bet turiu mobilųjį. 

— Skambinkite. 

Ruta greitai susirado numerį delninuke ir ėmė rinkti vėl. 

— Markai? — tarė ji. 

Lipmanas stvėrė iš jos telefoną. 

— Poltimoras? 

— Klausau. 

— Mano pavardė Lipmanas. Aš esu... 

— Aš žinau, kas jūs esate, pone Lipmanai, - atsakė Markas. 

— Gerai, nes, kiek suprantu, pas jus yra mūsų van Gogas. 

— Tiksliau - buvo, - atšovė Markas, - bet dr. Petresku, jūsų 
meno direktorė, informavo mus, dar net nespėjusius apžiūrėti pa- 
veikslo, jog apsigalvojote ir norite gabenti drobę tiesiai į Hitrou, 
kad nedelsdami išsivežtumėte į Niujorką. 

- Ir jūs sutikote? - paklausė Lipmanas, su kiekvienu žodžiu kel- 
damas toną. 

— Neturėjome kito pasirinkimo, pone. Juk ant krovinio dekla- 


racijos buvo jos pavardė. 

— Labas, čia Vincentas. 

— Labas. Ar tiesa tai, ką girdėjau ką tik? 

— O ką girdėjai? 

— Kad pavogei paveikslą. 

— Ar pranešta policijai? 

— Ne, jis negali rizikuoti vien todėl, kad akcijos vis krenta, o 
paveikslas nebuvo apdraustas. 

— Kąjis sugalvojo? 

— Jis siunčia kažką į Londoną tave susekti, bet niekaip neišsiaiš- 
kinu ką. 

— Galbūt, kai pasieks Londoną, manęs ten nebus. 

— O kur būsi? 

— Vykstu namo. 

— Ar paveikslas saugus? 

— Kaip banke. 

— Gerai. Tau vertėtų žinoti dar kai ką. 

— Ką? 

— Šiandien Fenstonas dalyvauja tavo laidotuvėse. 

Ryšys nutrūko. Penkiasdešimt dvi sekundės. 

Ana padėjo ragelį dar labiau susirūpinusi, kad stato Tiną į tokį 
pavojų. Ką padarys Fenstonas sužinojęs, kaip jai vis pavyksta vienu 
žingsniu jį aplenkti? 

Ji priėjo prie registracijos stalo. 

— Ar turite registruojamo bagažo? - pasiteiravo moteris už sta- 
lo. Ana nukėlė raudoną dėžę nuo vežimėlio ant svarstyklių. Šalia 


pastatė savo lagaminą. 

— Turite viršsvorio, ponia, - pasakė moteris. - Bijau, kad ketu- 
riolika su puse kilogramo per daug. - Ana išsitraukė pinigų, kol 
moteris klijavo lapelį ant jos lagamino ir pritvirtino didelį „FRA- 
GILE“ lipduką prie raudonosios dėžės. - Keturiasdešimt treti var- 
tai, — nurodė ji, įteikdama bilietą. — Pradės laipinti maždaug po 
pusės valandos. Gero skrydžio. 

Ana pasuko prie išvykimo vartų. 

Kad ir ką Fenstonas atsiunčia iš Niujorko ją susekti, lėktuvas 
nusileis jai seniai išvykus. Bet Ana žinojo, kad jiems tereikia ati- 
džiai perskaityti jos ataskaitą ir sužinos, koks galutinis paveikslo 
kelionės taškas. Jai tik reikia pasistengti juos pralenkti. Bet prieš 
tai svarbu paskambinti kai kam, su kuo nešnekėjo jau daugiau kaip 
dešimt metų, ir įspėti, kad atvyksta. Ana eskalatoriumi pakilo į 
antrąjį aukštą ir stojo į ilgą eilę prie keleivių patikrinimo. 

— Ji suka prie keturiasdešimt trečiųjų vartų, - pranešė balsas, — 
ir aštuonios keturiasdešimt keturios išskrenda British Airways 272 


reisu į Buchareštą... 
+8- 


Fenstonas įsispraudė į garbingą postą užimančių žmonių eilę, 
kuriai per gedulingą ceremoniją Pasaulinio prekybos centro vieto- 
je ranką spaudė prezidentas Bušas ir meras Džulijanis. 

Jis pasisukiojo, kol prezidento sraigtasparnis pakilo, o tada pri- 
sijungė prie kitų gedinčiųjų. Įsimaišęs į minią klausėsi garsiai skai- 
tomų pavardžių. Kiekviena buvo palydėta varpo dūžiu. 

Gregas Abotas. 

Jis dairėsi po minią. 

Kelė Galikson. 

Tyrinėjo artimųjų ir draugų, susirinkusių prisiminti savo bran- 


gius žmones, veidus. 

Ana Petresku. 

Fenstonas žinojo, kad Petresku motina gyvena Bucharešte ir 
į pamaldas nebus atvykusi. Jis įdėmiau įsižiūrėjo į nepažįstamus 
žmones svarstydamas, kuris iš jų galėtų būti dėdė Džordžas iš Dan- 
vilio. 

Rebeka Randžer. 

Jis žvilgrelėjo į Tiną. Jos akys priplūdusios ašarų, tikrai ne dėl 
Petresku. 

Brulijas Rilas Polanko. 

Kunigas nulenkė galvą, sukalbėjo maldą, užvertė Bibliją ir per- 
žegnojo. 

— Vardan Dievo Tėvo ir Sūnaus, ir Šventosios Dvasios, - baigė 
jis. 


- Amen, - atsiliepė visi unisonu. 
e |] e 


Tina žiūrėjo į Fenstoną, neišliejusį nė ašarėlės, kaip įprastai min- 
džikuojantį vietoje — tai rodo, kad jam nuobodu. Kai kiti mažomis 
grupelėmis kalbėjosi apie velionius, perdavinėjo užuojautą ir pa- 
garbą, Fenstonas dingo niekam nepareiškęs užuojautos. Daugiau 
niekas neprisijungė prie valdytojo, kai jis ryžtingai pasuko prie jo 
laukiančio automobilio. 

Tina stovėjo tarp žmonių, nors nepaleido iš akių Fenstono. 
Vairuotojas atidarė jam dureles. Fenstonas įlipo į automobilį ir at- 
sisėdo šalia moters, kurios sekretorė niekuomet nebuvo mačiusi. 
Nė vienas neprabilo, kol vairuotojas grįžo į savo vietą ir spustelėjo 
stiklo pertvaros mygtuką. Nieko nelaukusi mašina įsiliejo į vidur- 
dienio eismą. Tina žiūrėjo, kol valdytojas dingo iš akių. Vylėsi, kad 
Ana greitai paskambins. Tiek turi jai pasakyti! Dabar reikia išsiaiš- 
kinti, kas toji moteris. Ar jie šnekėjosi apie Aną? Gal Tina sukėlė 


draugei nereikalingą pavojų? Kur van Gogas? 

Moteris, sėdinti šalia Fenstono, vilkėjo pilką kelnių kostiumą. 
Anonimiškumas buvo didžiausias jos turtas. Ji niekuomet nesilan- 
kė Fenstono kontoroje ar bute, nors pažinojo jį bemaž dvidešimt 
metų. Pirmą kartą susipažino su Niku Munteanu, kai šis dirbo pre- 
zidento Nikolajaus Čaušesku reketininku. 

Pagrindinė Fenstono pareiga Čaušesku režime buvo pervedi- 
nėti stambias sumas į nesuskaičiuojamas bankų sąskaitas visame 
pasaulyje — kaip kyšius diktatoriui ištikimiems šalininkams. Kai 
jie nebebūdavo ištikimi, šalia Fenstono sėdinti moteris pašalinda- 
vo juos ir tuomet jis perkeldavo jų įšaldytas sąskaitas kitur. Fens- 
tonas specializavosi pinigų plovime visur: atokiose Kuko salose 
ir artimoje gimtinei Šveicarijoje. Jos amatas — atsikratyti kūnų, o 
pagrindinis įrankis — virtuvinis peilis, kurį gali įsigyti bet kurioje 
ūkinių prekių parduotuvėje ir kuriam, priešingai nei ginklui, ne- 
reikia leidimo. 

Abu tiesiogine žodžio prasme žinojo, kur palaidoti kūnai. 

1985 m. Čaušesku nutarė išsiųsti savo asmeninį bankinin- 
ką į Niujorką, kad atidarytų jam banko skyrių. Ketverius metus 
Fenstonas buvo praradęs ryšį su dabar šalia sėdinčia moterimi, 
kol 1989 m. diktatorius savo kraštiečių buvo suimtas, nuteistas ir 
per Kalėdas nužudytas. Viena iš tų, kuri išvengė panašaus likimo, 
buvo Olga Kranc, įveikusi septynias sienas ir pasiekusi Meksiką, iš 
kurios prasmuko į Ameriką ir tapo viena iš nelegalių imigrančių, 
kurios nepretendavo į bedarbio pašalpą ir gyveno iš nesąžiningų 
darbdavių mokamų grynųjų. Dabar ji sėdėjo šalia savo darbdavio. 

Fenstonas buvo vienas iš nedaugelio, kurie žinojo, kas iš tikrųjų 
yra Kranc. Pirmą kartą jis pamatė ją per televiziją, kai keturiolikos 
metų ji atstovavo savo šaliai tarptautinėse gimnastikos varžybose, 


konkuravo su Tarybų Sąjungos gimnastėmis. 

Kranc nusileido tik savo komandos draugei Marai Moldovjanu, 
ir spauda jau žadėjo joms kitos olimpiados auksą ir sidabrą. Deja, 
nė viena Maskvos nepasiekė. Moldovjanu žuvo tragiškomis aplin- 
kybėmis, per treniruotę darydama dvigubą salto nukrito ir nusi- 
laužė kaklą. Kranc buvo vienintelė tuo metu salėje buvusi mergai- 
tė. Ji prisiekė laimėti auksą draugės atminimui. 

Kranc išvažiuoti sukliudė proziškesnė priežastis. Likus kelioms 
dienoms iki olimpinės rinktinės atrankos per apšilimą ji pasitempė 
pakinklio sausgyslę. Žinojo, kad kitos progos neturės. Kaip ir kitų 
neperspektyvių atletų, jos pavardė netrukus dingo iš antraščių. 
Fenstonas manė, kad daugiau apie ją neišgirs, bet vieną rytą išvydo 
ją išeinančią iš Čaušesku kabineto. Neaukšta, raumeninga mergina 
atrodė vyresnė, bet nepraradusi lankstumo. Ir tokio plieninių akių 
žvilgsnio niekada nepamirši. 

Keli gudriai pateikti klausimai atskleidė Fenstonui, kad Kranc 
tapo asmeninių diktatoriaus sargybinių būrio galva. Konkrečios 
jos pareigos — laužyti tam tikrus kaulus tiems, kurie neįtiko dikta- 
toriui ar jo Žmonai. 

Kaip visi gimnastai, Kranc savo srityje troško būti geriausia. Iš- 
tobulinusi visas privalomosios programos dalis — „sulaužyti ran- 
kas“, „sulaužyti kojas“, „perlaužti kaklą“, ji perėjo prie laisvosios 
programos „perpjauti gerklę“, rungties, kurioje iš jos niekas nepa- 
veržtų aukso medalio. Daug valandų atkaklių treniruočių paver- 
tė ją tobula skerdike. Kai kiti šeštadienio popietėmis ėjo į futbolo 
rungtynes ar kino teatrą, Kranc savo laisvalaikį leido Bucharešto 
priemiesčio skerdykloje. Savaitgaliai prabėgdavo pjaunant avims ir 
veršiukams gerkles. Jos olimpinis rekordas buvo keturiasdešimt du 
per valandą. Finalo nepasiekė nė vienas kitas skerdikas. 

Čaušesku jai dosniai mokėjo. Kranc sutarties sąlygos buvo pa- 
prastos: ji privalėjo būti pasiekiama bet kuriuo metu ir daugiau 


niekam nedirbti. Per dvylika metų jos alga išaugo nuo ketvirčio 

milijono iki milijono dolerių. Tikrai nepavadinsi galą su galu vos 
suduriančia nelegalia imigrante. 

Fenstonas ištraukė iš portfelio aplanką ir be žodžių padavė OL- 
gai. Ji atvertė viršelį ir įdėmiai peržiūrėjo penkias nesenas Anos 
nuotraukas. 

— Kur ji šiuo metu? - paklausė Kranc, taip ir neatsikračiusi vi- 
durio Europos akcento. 

— Londone, - atsakė Fenstonas prieš paduodamas jai antrą ap- 
lanką. 

Ji vėl atsivertė aplanką ir ištraukė vieną spalvotą nuotrauką. 

— Kas jis? — paklausė. 

— Jis dar svarbesnis už merginą, - paaiškino Fenstonas. 

— Nejaugi? — paklausė Kranc, įdėmiau apžiūrinėdama fotogra- 
fiją. 

— Jis yra nepakeičiamas, priešingai nei ji, - paaiškino bankinin- 
kas. —- Kad ir ko imtumeisi, nežudyk merginos, kol ji nenuves prie 
paveikslo. 

— Ojeigu ne? 

— Nuves, - patikino Fenstonas. 

— Kiek gausiu už vyruko, kuris ir taip jau neteko ausies, pagro- 
bimą? — pasidomėjo Kranc. 

— Milijonas dolerių. Pusė iš anksto, kita pusė - kai įteiksi man 
jį sveiką. 

— O mergina? 

— Tas pats tarifas, bet tik tuomet, kai antrą kartą sudalyvausiu 
jos laidotuvėse. 

Fenstonas pabeldė į stiklo pertvarą ir vairuotojas sustojo prie 
šaligatvio. 

— Beje, - pridūrė Fenstonas, - aš jau nurodžiau Lipmanui padė- 
ti pinigus į įprastą vietą. 


Kranc linktelėjo, atidarė dureles ir dingo minioje. 


rugsėjo 15 d. 

— Viso gero, Semai, - tarė Džekas, kai mobilusis telefonas už- 
grojo „Danny Boy“. Jis leido jam skambėti, kol išėjo į Rytų 54-ąją 
gatvę, nes nenorėjo, kad durininkas nugirstų pokalbį. Nuspaudė 
žalią mygtuką žingsniuodamas gatve. 

— Ką man turi, Džo? 

— Petresku nusileido Gatvike, - pradėjo agentas, - išsinuomojo 
automobilį ir nuvažiavo tiesiai į Ventvort Holą. 

— Kick laiko ji ten išbuvo? 

— Pusvalandį, ne daugiau. Kai išėjo, užsuko į vietos smuklę pa- 
skambinti ir nuvažiavo į Hitrou, kur susitiko su Ruta Periš iš 477 
Locations kompanijos. 

Džekas nepertraukinėjo. 

— Apie ketvirtą Sotbio furgonas atvyksta, paima raudoną 
dėžę... 

— Kokio dydžio? 

— Devyniasdešimt prie šešiasdešimt. 

— Galima nespėlioti, kas viduje, - tarstelėjo Džekas. - Kur fur- 
gonas nuvažiavo? 

- Jie pristatė paveikslą į kontorą Vest Ende. 

— O Petresku? 

— Ji važiavo kartu. Kai furgonas įsuko į Bondo gatvę, du nešikai 
nusinešė paveikslą, o ji nusekė paskui juos. 

— Kadaji išėjo? 

— Po dvidešimties minučių, jau viena. Raudoną dėžę nešėsi vie- 


na. Susistabdė taksi, įdėjo paveikslą į bagažinę ir dingo. 

— Dingo? - garsiau šūktelėjo Džekas. - Kaip suprasti, dingo?! 

— Mes neturime daug laisvų agentų, - paaiškino Džo. - Dau- 
guma vaikinų dirba kiaurą parą mėgindami išsiaiškinti teroristų 
grupuotes, kurios prisidėjo prie antradienio atakų. 

— Suprantu, - ramiau atsiliepė Džekas. 

— Bet po kelių valandų mes ją vėl susekėme. 

— Kur? - paklausė Džekas. 

— Gatviko oro uoste. Pats supranti, daili blondinė su raudona 
dėže paprastai išsiskiria iš minios, - atsakė Džo. 

— Agentas Robetsas būtų pražioplinęs, - burbtelėjo Džekas, 
gaudydamas taksi. 

— Agentas Robertsas? - nustebo Džo. 

— Kitą kartą papasakosiu, - sėsdamasis į automobilį tarė Dže- 
kas. — Tai kur ji dabar susiruošė? 

— Į Buchareštą. 

— Kam ji gabena neįkainojamą van Gogo šedevrą į Buchareš- 
tą? — nustebo Džekas. 

— Spėju, toks Fenstono nurodymas, - atsakė Džo. - Juk kaip 
ne kaip tai yra jų gimtasis miestas ir nesugalvočiau geresnės vietos 
paslėpti paveikslą. 

— O ko siuntė Lipmaną į Londoną, jei ne paimti paveikslo? 

— Dūmų uždanga, - spėjo Džo, - kas taip pat paaiškintų, ko- 
dėl Fenstonas dalyvavo Anos laidotuvėse, nors puikiai žino, kad ji 
gyva ir jam tebedirba. 

— Reikia pagalvoti apie alternatyvą, - burbtelėjo Džekas. 

— Kokią, bose? 

— Kad Petresku daugiau nebedirba Braisui ir pavogė van Gogą. 

— Kodėl ji taip rizikuoja? Juk žino, kad Fenstonas nepaliks jos 
ramybėje. 

— Nežinau, bet tai sužinoti yra vienas būdas. - Džekas nuspaudė 


raudoną telefono mygtuką ir nurodė taksistui adresą Vest Saide. 

Fenstonas išjungė grotuvą ir susiraukė. Abu ką tik perklausė 
juostą trečią kartą. 

— Kada acleisite tą kalę? — tepaklausė Lipmanas. 

— Neatleisiu, kol ji yra vienintelė, galinti nuvesti mus prie pa- 
veikslo, - atsiliepė valdytojas. 

Lipmanas piktai pasižiūrėjo. 

— Ar girdėjote vieną esminį žodį jos pokalbyje? — paklausė jis. 
Fenstonas kilstelėjo antakį. - Yažiuoju, - pasakė Lipmanas. Fens- 
tonas nieko neatsakė. - Jeigu būtų pasakiusi grįžtu, grįžtu namo, 
tai reikštų į Niujorką. 

— Bet ji pasakė važiuoju, - baigė Fenstonas, - vadinasi, važiuoja 


į Buchareštą. 
+-8- 


Džekas atsilošė taksi ir ėmė svarstyti, koks galėtų būti kitas Pe- 
tresku žingsnis. Jis vis dar negalėjo nuspręsti, ar ji profesionali nu- 
sikaltėlė, ar tiesiog visiška mėgėja. O kur Tinos Forster vieta šioje 
lygtyje? Ar gali būti, kad Fenstonas, Lipmanas, Petresku ir Forster 
dirba išvien? Jeigu taip, kodėl Lipmanas grįžo į Niujorką praleidęs 
vos porą valandų Londone? Nes akivaizdžiai nesusitiko su Petres- 
ku ir neparvežė paveikslo į Niujorką. 

Jeigu Petresku veikia viena, ji tikrai turėtų suprasti, jog tik laiko 
klausimas, kada Fenstonas ją nutvers. Nors, turėjo pripažinti, Pet- 
resku dabar savo teritorijoje ir, atrodo, nenutuokia, į kokį pavojų 
save pastatė. 

Bet Džekas negalėjo rasti paaiškinimo, kam Anai vogti mili- 
jonų vertą paveikslą, jei nėra vilties parduoti tokio gerai žinomo 


šedevro nežinant jos buvusiems kolegoms. Meno pasaulis toks 

mažas, o žmonių, kurie gali skirti tiek pinigų —- dar mažiau. Net 
jeigu pavyktų, kaip mergina tikisi nuslėpti pinigus? FTB per kelias 
valandas suseks tokią sumą, kad ir kur ją slėptų, ypač po vienuolik- 
tosios įvykių. Čia kažkas nesueina. 

Jeigu jai pavyktų įvykdyti savo įžūlų sumanymą, Fenstonas ne- 
maloniai nustebtų ir reaguotų atitinkamai. 

Kai taksi įsuko į Centrinį parką, Džekas bandė susieti paskuti- 
nių dienų įvykius. Jis netgi tikėjosi, kad po rugsėjo vienuoliktosios 
bus nušalintas nuo Fenstono bylos, bet Meisis užsispyrė neleisti 
išsisukti kitiems žmogžudyste kaltinamiems nusikaltėliams tik to- 
dėl, kad visi agentai užsiėmę teroristais. 

Džekui nebuvo sunku gauti kratos orderį Anos butui, kol ji din- 
gusiųjų sąraše. Juk reikia susisiekti su giminėmis ir draugais, galbūt 
Ana pranešė apie save. Be to, tvirtino Džekas teisėjui, yra tikimybė, 
kad Petresku užsirakinusi namie bando atsigauti nuo patirto šoko. 
Teisėjas pasirašė orderį daug neklausinėjęs. 

— Tikiuosi, kad ją rasite, - pasakė jis. Jo prakilnybei tai teko 
sakyti nebe pirmą kartą tą dieną. 

Semas prapliupo verkti vos paminėjus Anos vardą. Jis pažadėjo 
Džekui padėti kuo galėdamas ir palydėjo iki buto, netgi atrakino 
duris. 

Džekas apėjo nediduką, švarų butą, kol durininkas laukė kori- 
doriuje. Agentas nesužinojo nieko daugiau, nei jau ir taip žinojo. 
Adresų knygelėje pasitikrino dėdės numerį Danvilyje, Ilinojaus 
valstijoje, ant voko rado mamos adresą Bucharešte. Galbūt vie- 
nintelis jį nustebinęs dalykas buvo koridoriuje kabantis nedidukas 
pieštuku pieštas Pikaso piešinys. Jis atidžiau patyrinėjo matadorą 
su buliumi. Tikrai ne reprodukcija. Negalėjo patikėti, kad Ana pa- 
vogė jį ir paliko koridoriuje, kad visi žavėtųsi. O gal tai premija iš 
Fenstono, kad padėjo įsigyti van Gogą? Jeigu taip, tai bent paaiš- 
kintų, kodėl ji šitaip elgiasi. Įėjęs į miegamąjį jis rado įrodymą, kad 

Tina lankėsi bute vienuoliktosios vakarą. Prie Anos lovos gulėjo 
laikrodis. Džekas patikrino: jis rodė 8:46. 

Agentas grįžo į svetainę ir apžiūrėjo nuotrauką ant Anos rašo- 
mojo stalo. Ten tikriausiai ji buvo su tėvais. Atidarė stalčių, rado 
jame šūsnį laiškų, parašytų jam nesuprantama kalba ir dažniausiai 
pasirašytų „mama“. Buvo pora, siųstų kažkokio Antono. Džekas 
spėjo, kad tai koks nors jos giminaitis arba draugas. Jis dar kar- 
tą pažvelgė į nuotrauką ir nevalingai pagalvojo, kad pamačiusi ją 
mama pakviestų Aną paragauti jos airiško avienos troškinio. 

— Po šimts, - sumurmėjo Džekas pakankamai garsiai, kad išgir- 
do vairuotojas. 

— Kas nutiko? - paklausė tas. 

— Pamiršau paskambinti mamai. 

— Tada tavęs laukia rimti nemalonumai, - nusišypsojo taksis- 
tas. — Aš tai jau Žinau: pats esu airis. 

Po galais, negi tai taip akivaizdu? - pagalvojo Džekas. Jis tikrai 
neturėjo pamiršti paskambinti mamai ir pranešti, kad negalės daly- 
vauti „airiško troškinio vakare“, tradiciniame gėlų viršenybės prieš 
kitus Viešpaties kūrinius paminėjime tėvų namuose. Juolab, kad 
yra vienturtis. Reikia nepamiršti paskambinti mamai iš Londono. 

Tėvas troško, kad Džekas taptų advokatu, ir abu aukojosi, kad 
sūnus galėtų mokytis teisės. Dvidešimt šešerius metus išdirbęs 
Niujorko policijoje, Džeko tėvas padarė išvadą, kad iš nusikaltimų 
pelno gauna tik advokatai ir nusikaltėliai, tad jo sūnui belieka nu- 
spręsti, kuo iš tų dviejų tapti. 

Nepaisydamas savotiško tėvo patarimo, Džekas užsirašė į FTB 
vos baigęs teisę Kolumbijos universitete. Tėvas ir toliau kiekvieną 
šeštadienį graužė jį tapti advokatu, o mama kamantinėjo, kada jis 
pagaliau padarysiąs ją senele. 

Džekui patiko visi tarnybos aspektai nuo atvykimo į Kvantiko 


jūros pėstininkų bazę apmokymams, darbo Niujorko agentūroje 

iki paaukštinimo vyresniuoju agentu. Atrodo, jis vienintelis nuste- 
bo, kad iš bendramokslių buvo paaukštintas pirmasis. Net tėvas 
nenoromis jį pasveikino ir pridūrė: 

— "Tai tik įrodo, koks pasiutusiai puikus būtum advokatas! 

Meisis taip pat aiškiai leido suprasti, kad perduos jam savo pa- 
reigas, kai bus sugrąžintas į Vašingtoną. Bet prieš tai Džekui teks 
patupdyti į cypę žmogų, kuris visas Meisio viltis apie paaukštinimą 
palieka fantazijomis. Kol kas, nenoromis pripažino Džekas, jis tik 
palietė pirštine Braisą Fenstoną ir dabar tikisi, kad jį nokautuos 
mėgėja. 

Liovęsis svajoti jis susisiekė su sekretore. 

— Sele, užregistruok mane artimiausiam skrydžiui į Buchareštą 
per Londoną. Keliauju namo susikrauti daiktų. 

— Turiu tave įspėti, Džekai, - atsiliepė ta, - kad Kenedžio oro 
uostas kitai savaitei prikimštas. 

- Sele, privalai nuskraidinti mane į Londoną. Man vis vien, net 


jeigu reikės sėdėti šalia piloto. 
+: 


Taisyklės buvo paprastos. Kranc kiekvieną dieną pavogdavo 
naują telefoną. Paskambindavo valdytojui kartą, o baigusi pokalbį 
aparatą sunaikindavo. Šitaip jos niekas negalėjo susekti. 

Fenstonas sėdėjo už savo stalo, kai užsidegė raudonas asmeni- 
nės jo linijos mygtukas. Tik vienas žmogus žinojo tą numerį. Jis 
pakėlė ragelį. 

— Kurji? 

— Bucharešte, - pasakė jis ir padėjo ragelį. 

Olga šiandienos telefoną paskandino Temzėje ir sugavo taksi. 


— Į Gatviką. 

Kai Džekas nusileido Hitrou oro uosto laipteliais, visai nenu- 
stebo radęs prie išėjimo stovintį ir jo laukiantį Tomą Krasantį. Už 
seno bičiulio stovėjo automobilis veikiančiu varikliu, kitas agentas 
laikė atidaręs jam dureles. 

Nė vienas neprasižiojo, kol durelės užsitrenkė ir mašina pajudė- 
jo iš vietos. 

— Kur dabar Petresku? - pirmiausia paklausė Džekas. 

— Ji nusileido Bucharešte. 

— O paveikslas? 

— Išsivežė iš muitinės ant bagažo vežimėlio, - atsakė Tomas. 

— Ta moteris turi stilių. 

— Sutinku, - atsiliepė Tomas, - bet tikriausiai nesuvokia, kam 
stojo skersai kelio. 

— Spėju, kad ji netrukus sužinos, - atsakė Džekas. - Vienas da- 
lykas aiškus: jeigu ji pavogė paveikslą, aš būsiu ne vienintelis, kuris 
jos ieško. 

— Tada turėsi užmesti akį ir į juos, - nutarė Tomas. 

— "Tavo tiesa, bet tik tuo atveju, jeigu pasieksiu Buchareštą, kol 
ji neišvyko kur nors toliau. 

— Tada negaišk laiko, - susigriebė Tomas ir pridūrė: - Mes čia 
turime laukianti sraigtasparnį, nugabens tave į Gatviką, kur pusva- 
landžiui sulaikytas reisas į Buchareštą. 

— Kaip tau pavyko? - nustebo Džekas. 

— Sraigtasparnis mūsų, sulaikymas - jų. Ambasadorius paskam- 
bino į Užsienio reikalų ministeriją. Nežinau, ką pasakė, - prisipa- 
žino Tomas, kai jie sustojo prie sraigtasparnio, - bet pavyko išpešti 
tik pusę valandos. 

— Ačiū už viską, - padėkojo Džekas, lipdamas iš automobilio. 


Pasuko prie laukiančio sraigtasparnio. 

- Ir pasistenk nepamiršti, - perrėkdamas sparnų keliamą triukš- 
mą sušuko "Tomas, — kad oficialiai Bucharešte nedirbame, todėl 


būsi vienas! 

Ana išėjo į pagrindinę tarptautinio Bucharešto oro uosto salę 
stumdama vežimėlį su medine dėže, dideliu lagaminu ir nešio- 
jamojo kompiuterio rankine. Ji sustojo išvydusi prie jos lekiantį 
vyrą. 

Mergina įtariai į jį pasižiūrėjo. Maždaug metro aštuoniasdešim- 
ties, pliktelėjęs, tvirto sudėjimo, tankiais juodais ūsais. Galėjo būti 
pradėjęs septintą dešimtį. Vilkėjo ankštą kostiumą, matyt, anks- 
čiau buvo liesesnis. Jis sustojo priešais Aną. 

— Mano vardas Sergėjus, — prisistatė jis gimtąja kalba. —- An- 
tonas pranešė man, kad jus reikia paimti. Jau užsakė jums numerį 
nedideliame senamiesčio viešbutyje. 

Sergėjus, paėmęs Anos vežimėlį, nustūmė prie laukiančio tak- 
si. Atidarė geltono Merysedeso, kuris jau buvo įveikęs beveik penkis 
šimtus tūkstančių kilometrų, galines dureles ir palaukė, kol keleivė 
įsės. Tik tada sukrovė daiktus į bagažinę ir sėdo už vairo. 

Ana spoksojo pro langą ir mąstė, kaip smarkiai pasikeitė mies- 
tas nuo jos gimimo. Dabar Buchareštas - veržli, energinga sostinė, 
reikalaujanti savo vietos prie Europos stalo. Šiuolaikiški biurai ir 
madingi prekybos centrai per dešimtmetį pakeitė pilką komunis- 
tinį fasadą. 

Sergėjus privažiavo prie jaukaus viešbutuko, įsitaisiusio siauroje 
senamiesčio gatvelėje. Iškėlė raudonąją dėžę iš bagažinės, Ana pa- 
siėmė likusį bagažą ir patraukė į viešbutį. 

— Pirmiausia norėčiau aplankyti mamą, - pasakė Ana užsiregist- 


ravusi. 

Sergėjus dirstelėjo į laikrodį. 

— Paimsiu jus maždaug devintą. Galėsite kelias valandas numig- 
ti. 

— Dėkui, - atsakė Ana. 

Taksistas nulydėjo akimis merginą, nueinančią su raudona 


dėže. 
+8- 


Džekas pirmas pastebėjo ją, kai laukė eilėje sėsti į lėktuvą. Pa- 
grindinis sekimo metodas: atsilik, kad įsitikintum, jog tavęs ne- 
seka. Triuko esmė - neleisti persekiotojui suprasti, kad tu jį seki. 
Elkis normaliai, nesigręžiok. Nelengva. 

Jo treneris Kvantiko bazėje kiekvieną vakarą po pamokų sekda- 
vo kurį nors naujoką pakeliui namo. Jeigu pavykdavo jo nusikra- 
tyti, gaudavai rekomendaciją. Džekas nuėjo dar toliau. Nusikratęs 
seklio pats nepastebėtas nusekė savo viršininką iki namų. 


Džekas užlipo ant lėktuvo laiptų. Neatsigręžė. 
+-8- 


Kai kelios minutės po devynių Ana išėjo iš viešbučio, rado Ser- 
gėjų laukiantį prie savo seno Mersedeso. 

— Labas rytas, Sergėjau, - pasisveikino mergina, kai jis atidarė 
jai galines dureles. 

— Labas rytas, ponia. Ar vis dar norite aplankyti savo mamą? 

— Taip, - atsiliepė Ana. - Ji gyvena... 

Sergėjus mostelėjo ranka, lyg sakytų, jog puikiausiai žino, kur 
ją vežti. 

Ana patenkinta nusišypsojo, kai taksi pravažiavo pro miesto 
centre šniokščiantį didingą fontaną, kuris būtų papuošęs ir Versa- 


lio pievelę. Kai taksistas pasiekė priemiesčius, vaizdas staiga tapo 

nespalvotas. Kol vairuotojas pasiekė atokų Berceni rajoną, Ana 
suprato, kad naujajai valdžiai teks dar daug padirbėti, kad po Čau- 
šesku režimo žlugimo rinkėjams žadėtoji suklestėjimo programa 
pasiektų visus užkampius. Nutolus vos keliolika kilometrų nuo 
miesto, Ana grįžo į savo vaikystės laikus. Kraštiečiai prislėgti, ne 
pagal metus susenę. Tik maži futbolą žaidžiantys vaikai nejuto, 
kaip viskas aplinkui apleista. Aną baugino tai, kad mama kate- 
goriškai užsispyrė likti gimtame krašte po to, kai per maištą žuvo 
Anos tėvas. Ana tiek kartų bandė ją įtikinti persikelti į Ameriką, 
bet mama nesileido įkalbinėjama. 

1987 m. dėdė, kurio Ana nebuvo mačiusi, pakvietė paviešėti ją 
Ilinojuje. Netgi atsiuntė jai du šimtus dolerių, kad lengviau išvyk- 
tų. Tėvas liepė jai važiuoti ir kuo greičiau, o mama tada išpranaša- 
vo, kad duktė nebesugrįš. Ana nusipirko bilietą į vieną pusę, o dėdė 
pažadėjo sumokėti už kelionę atgal, kai ji užsimanys namo. 

Ana tuomet buvo septyniolikos ir įsimylėjo Ameriką dar ne- 
įplaukusi į uostą. Po kelių savaičių Čaušesku ėmėsi griežtų prie- 
monių prieš tuos asmenis, kurie drįso pasipriešinti drakoniškam jo 
režimui. Tėvas parašė Anai, kad namo grįžti nesaugu. 

Tai buvo paskutinis jo laiškas. Po trijų savaičių jis prisidėjo prie 
sukilėlių ir dingo. 

Anai siaubingai trūko mamos. Ji nuolat prašė persikelti pas juos 
į Ilinojų. Bet mama visuomet atsakydavo taip pat: „Cia mano gim- 
tinė, čia aš gimiau, čia ir numirsiu. Aš per sena pradėti naują gyve- 
nimą“ Per sena, stebėjosi Ana. Jos mamai buvo vos penkiasdešimt 
vieneri, bet penkiasdešimt vieneri užsispyrusios rumunės metai, 
todėl Ana nenoromis susitaikė, kad niekas nepakeis mamos nuo- 
monės. Po mėnesio dėdė Džordžas užrašė Aną į vietos mokyklą. 
Kol neramumai Rumunijoje tęsėsi, Ana baigė koledžą ir priėmė 
pasiūlymą studijuoti humanitarinius mokslus Pensilvanijos uni- 


versitete, sritį, kuriai neegzistuoja kalbos barjerai. 

Dr. Petresku vis tiek kas mėnesį rašė mamai net gerai suprasda- 
ma, kad ne visi laiškai ją pasiekia. Nereguliariai ateinančiuose at- 
sakymuose kartodavosi tie patys klausimai, į kuriuos ji jau būdavo 
atsakiusi. 

Pirma, ką padarė Ana nuėjusi dirbti į aukcioną po koledžo, tai 
atidarė atskirą banko sąskaitą savo mamos vardu Bucharešte, į ku- 
rią kiekvieno mėnesio pirmą dieną automatiškai pervesdavo po ke- 
turis šimtus dolerių. Nors mieliau būtų... 

— Palauksiu jūsų, - pažadėjo Sergėjus, kai sustabdė automobilį 
prie nutriušusio daugiaaukščio Piazza Resitei. 

— Ačiū, - padėkojo Ana, žvelgdama į prieškarinį namą, kuriame 
pati gimė ir kuriame tebegyveno jos mama. Anai beliko spėlioti, 
kur mama leidžia pinigus. Išlipo ant žole apžėlusio tako, kuris ka- 
daise jai atrodė toks platus, nes negalėjo peršokti. 

Kamuolį gainioję vaikai įtariai žvelgė į nepažįstamą moterį 
dailiu lininiu švarkeliu, madingai suplėšytais džinsais ir dailiais 
sportiniais batais žengiančią per duobėtą taką. Jie taip pat vilkėjo 
suplėšytus džinsus. Liftas neatsiliepė į mygtuko spaudimą. Niekas 
nesikeičia... Šai kodėl, pagalvojo Ana, geidžiamiausi butai yra apa- 
tiniuose aukštuose. Ji negalėjo suprasti, kodėl mama seniai neišsi- 
kraustė. Ana siuntė jai pakankamai pinigų, kad galėtų išsinuomo- 
ti patogų butą kitame miesto gale. Kuo aukščiau lipo, tuo labiau 
augo Anos kaltės jausmas. Ji spėjo pamiršti, kaip čia bjauru, bet 
vaikystėje, kaip ir gatvėje futbolą žaidžiantys vaikai, ji nieko kita 
nebuvo mačiusi. 

Kai Ana pagaliau pasiekė šešioliktą aukštą, sustojo atgauti kva- 
pą. Nieko keista, kad mama taip retai išeina iš namų. Viršutiniuose 
aukštuose gyveno namuose įkalinti šešiasdešimtmečiai. Ana prieš 
belsdamasi pastoviniavo prieš duris, nemačiusias dažų nuo tada, 
kai paskutinį kartą už jų stovėjo. 

Teko palaukti, kol trapi, baltaplaukė, nuo galvos iki kojų juodai 
vilkinti dama pravėrė durų plyšį. Mama ir dukra pažvelgė viena į 

kitą. Staiga Elza Petresku atlapojo duris ir apsikabinusi dukrą su- 
šuko pasenusiu kaip ir ji pati balsu: „Ana, Ana, Ana!“ Abi puolė į 
ašaras. 

Moteris nepaleido dukters rankos, kai įsivedė į jos gimtuosius 
namus. Čia buvo nepriekaištingai švaru, ir Ana kuo puikiausiai 
viską prisiminė, nes per tą laiką niekas nepasikeitė. Sofa ir kėdės - 
paveldėti iš senelės, neįrėmintos juodai baltos šeimos nuotraukos, 
anglių dėžė be anglių, kilimas, toks senas, kad rašto nebesimatė. 
Vienintelis naujas dalykas kambaryje - nuostabus paveikslas, ka- 
bantis ant plikų sienų. Grožėdamasi tėvo portretu Ana prisiminė, 
nuo ko prasidėjo jos meilė menui. 

— Ana, Ana, kiek daug noriu tavęs paklausti, - pradėjo mama. — 
Nuo ko man pradėti? — pasiteiravo ji, nepaleisdama dukros ran- 
kos. 

Leidosi saulė, kai Ana baigė atsakinėti į mamos klausimus. Tada 
vėl ėmė prašyti: „Prašau, mamyte, keliauk su manim į Ameriką“ 

— Ne, - atkakliai spyrėsi mama, - visi mano draugai, visi mano 
prisiminimai čia. Aš per sena pradėti iš naujo. 

— "Tai gal bent jau persikelk į kitą rajoną? Surasčiau tau ką nors 
pirmuose aukštuose... 

— Čia aš ištekėjau, — tyliai atsiliepė mama, - čia gimei tu, čia 
pragyvenau su tavo tėčiu daugiau kaip tris dešimtmečius ir čia, kai 
Dievas panorės, numirsiu. - Ji nusišypsojo dukrai. - Kas prižiūrės 
tavo tėvo kapą? — paklausė tarsi pirmą kartą. Ji pažvelgė dukrai į 
akis. — Juk Žinai, kaip jis džiaugėsi, kad įsikūrei Amerikoje pas jo 
brolį... - Patylėjusi baigė: - Matau, kad jis buvo teisus. 

Ana apsidairė po kambarį. 

— O kodėl nesinaudoji pinigais, kuriuos siunčiu kas mėnesį? 

— Naudojuosi, - tvirtai atsakė ji, - tik ne savo reikmėms, nes 
man nieko nereikia. 


— Tai kam juos išleidi? - paklausė Ana. 

— Antonui. 

— Antonui? - pakartojo Ana. 

— Taip, atiduodu Antonui, - patvirtino mama. - Juk žinai, kad 
jis išleistas iš kalėjimo)? 

- O, taip, - atsakė Ana. - Jis parašė man iškart po to, kai Čau- 
šesku buvo suimtas. Paprašė paskolinti tėvelio nuotrauką. - Ana 
nusišypsojo žiūrėdama į tėvo portretą. 

— Labai panašus, - pasakė mamai. 

— "Tai jau taip, — sutiko ta. 

— Jį grąžino į darbą akademijoje. Dabar jis - dailės istorijos pro- 
fesorius. Jeigu būtum ištekėjusi už jo, būtum profesorienė. 

— Arjis vis dar tapo? - pasidomėjo Ana, išsisukdama nuo kito 
neišvengiamo mamos klausimo. 

— Taip, - atsakė toji, - bet pagrindinis jo darbas - mokyti Meno 
universiteto studentus. Rumunijoje iš dailės nepragyvensi, - liūd- 
nai pridūrė ji. - O Žinai, su tokiu talentu Antonas taip pat turėjo 
išvažiuoti į Ameriką. 

Ana dar kartą pažvelgė į nuostabų Antono tapytą tėvo portretą. 
Mama teisi: turėdamas tokią dovaną Amerikoje Antonas klestėtų. 

— O kąjis veikia su pinigais? - pasidomėjo. 

— Perka drobes, dažus, teptukus ir kitas priemones, kurių ne- 
įperka studentai, taigi matai, kad tavo labdara panaudojama ge- 
riems tikslams. — Patylėjusi pridūrė: - Antonas buvo pirmoji tavo 
meilė, taip, Ana? 

Ana nebūtų patikėjusi, kad mama vis dar gali priversti ją nu- 
rausti. 

— Taip, - pripažino. - Ir manau, kad buvau pirmoji jo. 

— Dabar jis vedęs, turi berniuką, vardu Piteris. 

Mama patylėjo. 

— Ar tu turi simpatiją? 


— Ne, mamyte. 

— Ar todėl grįžai namo? O gal bėgi nuo ko nors? 

— Kodėl taip klausi? - klausimu išsigynė Ana. 

— Tavo žvilgsnis liūdnas, išsigandęs, - žvelgdama į dukrą pasakė 
Elza. - Niekada nemokėjai paslėpti to vaikystėje. 

— Turiu vieną kitą bėdą, - pripažino Ana, - bet laikas viską iš- 
spręs. - Ji nusišypsojo. - Tiesą sakant, manau, kad Antonas galėtų 
padėti vienos nusikratyti, ir tikiuosi susitikti su juo akademijoje. 
Gal nori jam ką nors perduoti? 

Mama neatsakė. Ji tyliai užsnūdo. Ana pataisė pledą ant mamos 
kelių ir pabučiavo į kaktą. 

— Grįšiu rytoj ryte, mama, - sušnibždėjo ji. 

Mergina tyliai išsmuko iš kambario. Leisdamasi prišiukšlintais 
laiptais ji apsidžiaugė, kad geltonasis Mersedesas tebestovi prie ša- 


ligatvio. 

Ana grįžo į viešbutį, palindo po dušu, persirengė, ir naujasis jos 
vairuotojas nuvežė prie Piatos universiteto Meno akademijos. 

Pastatas laikui bėgant neprarado savo elegancijos ir žavesio. Li- 
pant laiptais masyvių raižytų durų link Aną užplūdo prisiminimai 
apie tai, kaip prasidėjo pažintis su galerijose kabančiais meno še- 
devrais, kurių ji nesitikėjo pamatyti. Priėjusi prie budinčiojo stale- 
lio Ana paklausė, kur vyksta profesoriaus Teodoresku paskaita. 

— Pagrindiniame amfiteatre, trečiame aukšte, — paaiškino budė- 
jusi mergina, - bet ji jau prasidėjo. 

Ana padėkojo studentei ir nepaklaususi kelio užlipo plačiais 


marmuro laiptais į trečiąjį aukštą. Prie plakato šalia salės sustojo. 


PIKASO ĮTAKA DVIDEŠIMTOJO AMŽIAUS MENUI 
Profesorius Antonas Teodoresku 
Šiandien 19:00 


Anai nereikėjo rodyklės, kad pasuktų dešinėn. Nedrąsiai stum- 
telėjusi duris apsidžiaugė pamačiusi, kad auditorija skendi tamsoje. 
Ji nusileido laipteliais palei kėdžių eiles ir atsisėdo salės gale. 

Ekrane nušvito „Gernika“ skaidrė. Antonas aiškino, kad ta di- 
delė drobė buvo nutapyta 1937 metais, Ispanijos pilietinio karo 
metu, kai Pikaso buvo kūrybos viršūnėje. Profesorius pasakojo, 


kad nutapyti sprogdinimus ir skerdynes dailininkui prireikė trijų 

savaičių, ir paveikslui neabejotinai darė įtakos neapykanta ispanų 
diktatoriui Frankui. Studentai atidžiai klausėsi, keletas užsirašinė- 
jo. Efektinga Antono pasakojimo maniera priminė Anai, kodėl ji 
prieš tiek metų buvo jį įsimylėjusi, kodėl ne tik padovanojo me- 
nininkui savo nekaltybę, bet ir pradėjo nesibaigiantį romaną su 
menu. 

Kai profesorius baigė pasakoti, plojimai nepaliko Anai abejo- 
nių, kad paskutinio kurso studentams jo paskaita patiko. Antonas 
neprarado sugebėjimo motyvuoti jaunuolius ir skatinti jų entuziaz- 
mo pasirinktoje srityje. 

Ana žiūrėjo, kaip pirmoji jos meilė susirenka skaidres ir prade- 
da krauti jas į seną portfelį. Aukštas, nerangus, juodų garbanotų 
plaukų ševeliūra, senu rudu velvetiniu švarku ir prasagstytais marš- 
kiniais atrodė kaip amžinas studentas. Ji negalėjo nepastebėti, kad 
Antonas pasunkėjo keliais kilogramais, tačiau savo žavesio nepra- 
rado. Kai išėjo paskutinis studentas, Ana pajudėjo salės apačion. 

Antonas dirstelėjo virš pusmėnulio akinukų tikėdamasis išgirsti 
ateinančio studento klausimą. Pamatęs Aną nieko nepasakė. Tik- 
tai žiūrėjo. 

— Ana! - pagaliau sušuko jis. - Ačiū Dievui, kad nemačiau ta- 
vęs auditorijoje, nes apie Pikasą žinai daugiau už mane. 

Ana pakštelėjo jį į abu skruostus ir juokdamasi atsakė: 

— Nepraradai savo žavesio ir sugebėjimo meilikauti. 

Antonas apsimetė, kad ginasi, ir plačiai nusišypsojo. 

— Ar Sergėjus laukė tavęs oro uoste? 

— Taip, dėkui, - atsakė Ana. - Kur su juo susipažinai? 

— Kalėjime, - paaiškino Antonas. - Jam pasisekė likti gyvam 
per Čaušesku režimą. Ar aplankei savo šventąją mamytę? 

— Taip, - patvirtino mergina, - ji ir toliau gyvena ne geriau kaip 


kalėjime. 

- Sutinku, bet nemanyk, kad nebandžiau nieko pakeisti. Tačiau 
bent jau tavo doleriai jos dosnumo dėka leidžia kai kuriems mano 
studentams... 

- Žinau, - nutraukė jį Ana, - mama man jau papasakojo. 

— Tu dar nieko nežinai, - pradėjo Antonas. - Leisk man paro- 
dyti tavo investicijų rezultatą. 

Profesorius paėmė Aną už rankos, lyg jie tebebūtų studentai, ir 
nusivedė ilgu koridoriumi į antrąjį aukštą, kurio sienos buvo nuka- 
binėtos visokio dydžio paveikslais. 

- Šių metų nugalėtojai, - paaiškino jis, ištiesdamas rankas kaip 
išdidus tėvas. - Ir kiekvienas dalyvis tapė ant drobės, kurią parūpi- 
nai tu. Tiesą sakant, vienas iš apdovanojimų pavadintas tavo var- 
du - Petresku premija. 

Kiek parylėjęs pridūrė: 

— Kaip būtų gerai, kad išrinktum nugalėtoją. Tai būtų garbė ne 
tik man, bet ir vienam iš mano mokinių. 

— Man būtų malonu, - šypsodamasi atsakė Ana, eidama palei 
ilgą paveikslų eilę. Ji neskubėdama slinko nuo vienos drobės prie 
kitos, protarpiais sustodama atidžiau apžiūrėti paveikslą. Antonas 
akivaizdžiai išmokė juos vertinti piešimą prieš puolant į kitas ste- 
ras. Palik ramybėje teptuką, jei nemoki valdyti pieštuko, mėgo kar- 
toti jis. Tačiau platus temų spektras ir drąsus požiūris rodė, kad 
profesorius nekliudė studentų saviraiškai. Ne visiems pavyko, bet 
kai kurie darbai rodė aiškų talentą. Ana pagaliau sustojo priešais 
aliejiniais dažais tapytą drobę, pavadintą Lažsve, kurioje buvo vaiz- 
duojama virš Bucharešto tekanti saulė. 

— Pažįstu vieną poną, kuris ją įvertintų, - tarė Ana. 

— Tu nepraradai savo sugebėjimų, - pastebėjo Antonas šypso- 
damasis. - Danuta Sekalska - šių metų žvaigždė, jai pasiūlyta tęsti 
mokslus Londono Sleido menų mokykloje, jeigu mums pavyks su- 
rinkti lėšų jos studijoms. - Profesorius žvilgtelėjo į laikrodį. - Ar 


turi laiko taurei vyno? 

— Žinoma, — atsakė Ana. — Turiu prisipažinti, kad man reikia 
tavo paslaugos... — Patylėjusi pridūrė: - Tiesą sakant, dviejų pas- 
laugų. 

Antonas vėl paėmė ją už rankos ir nusivedė koridoriumi į dar- 
buotojų valgyklą. Kai įėjo į dėstytojų kambarį, Aną pasitiko links- 
mas dėstytojų, susėdusių grupelėmis ir pasakojančių anekdotus 
prie kavos puodelio, šurmulys. Atrodo, kad jie nepastebėjo, jog 
baldai, puodeliai, lėkštelės ir gal net sausainiai nebūtų įtikę jokiam 
savigarbos turinčiam valkatai, užsukusiam į Niujorko Gelbėjimo 
armijos valgyklą. 

Antonas pripylė du puodelius kavos. 

- Juoda, kiek pamenu. Ne visai Starbucks, pasišaipė, - bet pa- 
mažu judame jos link. - Kelios galvos nulydėjo profesorių, vedantį 
buvusią savo studentę prie židinio. Antonas įsitaisė priešais Aną. — 
Na, tai kuo galiu padėti, Ana? - pasiteiravo jis. - Esu neabejotinai 
tau skolingas. 

— Ne man, mano mamai, - tyliai atsakė mergina. - Man reikia 
tavo pagalbos. Negaliu priversti jos išleisti sau bent centą. Ji galėtų 
įsigyti naują kilimą, sofą, televizorių, net telefoną, jau nekalbant, 
kad galėtų perdažyti lauko duris. 

— Manai, kad aš nebandžiau? - pakartojo Antonas. - Kaip ma- 
nai, iš ko paveldėjai tokį užsispyrimą? Netgi pasiūliau jai krausty- 
tis pas mus. Ne rūmai, bet bent jau vaizdas kur kas geresnis už tą 
lindynę, kurioje dabar gyvena. - Antonas nugėrė didelį gurkšnį. — 
Bet pažadu vėl pabandyti. Dar arkakliau. 

— Dėkui, - atsiliepė Ana ir patylėjo, kol Antonas susisuko ciga- 
retę. - Matau, man nepavyko įtikinti tavęs, kad mestum rūkyti. 

— Čia nėra ryškių Niujorko žiburių, kurie nukreiptų dėmesį, - 
atsakė jis juokdamasis. Prisidegė suktinukę ir paklausė: — Tai kokia 
antroji paslauga? 


— Dėljos turėsi ilgai ir gerai pamąstyti, - ramiai atsakė Ana. 

Antonas padėjo puodelį, giliai užsitraukė ir atidžiai klausėsi, 
kol Ana smulkiai papasakojo, kaip jis galėtų jai padėti. 

— Ar tareisi dėl to su savo mama? 

— Ne, - pripažino Ana. - Manau, būtų geriau, jei ji nesužinotų, 
kokia tikroji mano atvykimo priežastis. 

— Kiek laiko turėsiu? 

— Tris, gal keturias dienas. Priklauso nuo to, kaip man seksis 
išvykus, — pridūrė nepaaiškinusi. 

— O jeigu mane sugaus? — paklausė Antonas, vėl užsitraukda- 
mas cigaretės. 

— Greičiausiai vėl grįši į kalėjimą, - atviravo Ana. 

— O tu? 

— Paveikslas bus nusiųstas į Niujorką kaip įrodymas prieš mane. 
Jeigu nori daugiau pinigų... 

— Ne, aš tebeturiu tuos aštuonis tūkstančius tavo mamos dole- 
rius, todėl... 

— Aštuonis tūkstančius? 

— Su doleriu Rumunijoje gali daug nuveikti. 

— Ar galiu tave papirkti ? 

— Papirkti mane? 

— Jeigu imsies, sumokėsiu tiek, kad tavo mokinė, Danuta Se- 
kalska, išvažiuotų į Sleidą. 

Antonas valandėlę pagalvojo. 

— "Tai žadi grįžti po trijų dienų, - pasitikslino, baigdamas pešti 
savo suktinę. 

— Vėliausiai po keturių, - patvirtino Ana. 


— Tada tikėkimės, kad nesu blogesnis nei apie mane galvoji. 
e: 


— Čia Vincentas. 


— Kur tu? 

— Lankau mamą. 

— Tada ilgai neužsibūk. 

— Kodėl? 

— Persekiotojas žino, kur tu. 

— Manau, kad jis vėl mane pražiopsos. 

— Nesu įsitikinusi, kad persekioja vyras. 

— Kodėl taip sakai? 

— Mačiau Fenstoną kalbant su kažkokia moterimi mašinoje per 
tavo laidotuves. 

— Tai ne įrodymas, kad... 

— Sutinku, bet man neramu, nes anksčiau nesu jos mačiusi. 

— Gali būti viena iš jo mergužėlių. 

— Su tokia niekas nenorėtų prasidėti. 

— Kaipji atrodo? 

— Metro penkiasdešimt dviejų centimetrų, liekna, tamsiaplau- 
kė. 

— Ten, kur keliauju, bus daug tokių. 

— Ar vežiesi su savim ir paveikslą? 

— Ne, palikau ten, kur niekas nesugalvos ieškoti. 


Ryšys nutrūko. 
+-8- 


Lipmanas išjungė pasiklausymo įrangą. 

— Kur niekas nesugalvos ieškoti, - pakartojo. 

— Nesugalvos ar neieškos? - paklausė Fenstonas. - Jis vis tiek 
turi būti dėžėje. 

— Sutinku, bet ką ji toliau sumanė? 

— Keliauja, kur bus daug metro penkiasdešimties, lieknų, tam- 
siaplaukių žmonių. 


— Japonija, - spėjo Lipmanas. 

— Kodėl esi tuo įsitikinęs? - paklausė Fenstonas. 
— Viską galima rasti jos ataskaitoje. Ji mėgins parduoti paveikslą 
žmogui, kuris nepajėgs jam atsispirti. 


— Nakamurai, — pratarė Fenstonas. 


rugsėjo 16 d. 


29 


Džekas apsistojo viešbutyje, kuris puikavosi neonine iškaba 
„Bucharešto tarptautinis“. Ir visą naktį praleido sukiodamas ra- 
diatorių, nes buvo per šalta arba aparatas per garsiai ūžė. Pabudo 
po šešių, pusryčių nevalgė bijodamas, kad bus tokie pat nepaken- 
čiami kaip radiatorius. 

Kai išlipo iš lėktuvo, daugiau tos moters nematė, tai reiškia, kad 
jis suklydo arba nepažįstamoji — tikra profesionalė. Tačiau Džekas 
daugiau neabejojo, kad Ana veikia viena, vadinasi, Fenstonas ne- 
trukus pasiųs ką nors atimti paveikslą. Tiktai ką dr. Petresku sau 
galvoja? Negi ji nesupranta, į kokį pavojų lenda? Džekas jau nuta- 
rė, kad labiausiai tikėtina užklupti Aną viešinčią pas mamą. Šį kar- 
tą jis jos lauks. Džekas svarstė, ar moteris, kurią jis pastebėjo eilėje 
į lėktuvą, galvoja taip pat, ir jeigu taip, ar ji yra Fenstono pėdsekė, 
ar dirba kam nors kitam? 

Viešbučio portjė pasiūlė jam turisto žemėlapį, kuriame buvo 
spalvomis paryškintos gražesnės miesto dalys, bet priemiesčių ne- 
simatė, todėl jis nuėjo prie kiosko ir įsigijo kelionės vadovą „Viskas, 
kąjums reikia žinoti apie Buchareštą“. Apie Berceni rajoną, kur gy- 
veno Anos motina, nebuvo nė vieno paragrafo, tačiau sudarytojai 
pasirūpino apimti ir Piazza Resitei smulkesniame sulankstomame 
žemėlapyje vadovo gale. Pasitelkęs degtuką agentas pagal kairiame 
apatiniame kampe nurodytą mastelį nustatė, kad Anos gimtasis 


namas yra maždaug už dešimties kilometrų nuo viešbučio. 

Jis nutarė pirmus keturis kilometrus eiti pėsčias. Ne vien todėl, 
kad norėjo pasimankštinti, bet ir todėl, kad įsitikintų, jog niekas 
neseka. 

Džekas paliko „Tarptautinį“ pusę aštuonių ryto ir sparčiai nu- 


žingsniavo. 
. |] o 


Ana taip pat neramiai miegojo naktį, kol raudonoji dėžė gulėjo 
po jos lova. Ji net ėmė abejoti, ar verta, kad ir trumpam, Antonui 
užkrauti tokią nebūtiną riziką, kuri padėtų įvykdyti jos sumanymą. 
Jie sutarė susitikti akademijoje aštuntą ryto, tokiu metu, kurio eg- 
zistavimo nepripažino joks save gerbiantis studentas. 

Pirma, ką ji pastebėjo išėjusi iš viešbučio, buvo prie durų sena- 
me Mersedese laukiantis Sergėjus. Įdomu, kiek laiko jis čia stovi? 
Vyras iššoko iš automobilio. 

— Labas rytas, ponia, - pasisveikino, kraudamas raudoną dėžę 
į bagažinę. 

— Labas rytas, Sergėjau, — atsakė Ana. — Norėčiau važiuoti į 
akademiją, ten paliksiu dėžę. 

„Vairuotojas linktelėjo ir atvėrė jai galines dureles. 

Važiuodamas į Piatos universitetą Sergėjus papasakojo Anai, 
kad yra vedęs daugiau kaip trisdešimt metų, turi armijoje tarnau- 
jantį sūnų. Ana norėjo paklausti, ar jam neteko susitikti su jos tėvu, 
bet tada pastebėjo prie akademijos laiptų stovintį ir nerimaujantį 
Antoną. 

Sergėjus sustabdė mašiną, ištraukė iš bagažinės dėžę. 

- Čia jis? — įtariai nudelbė raudoną dėžę profesorius. Ana link- 
telėjo. Antonas nuėjo paskui Sergėjų, lipantį laiptais su dėže. An- 


tonas atidarė jam duris ir abu dingo pastato viduje. 

Ana vis dirsčiojo į savo laikrodį ir žvalgėsi į laiptus. Jų nebu- 
vo vos kelias minutes, bet ji nesijautė esanti viena. Ar Fenstono 
persekiotojas stebi ją šią minutę? Ar išsiaiškino, kur van Gogas? 
Vyrai vėl grįžo nešini dėže, tik jau kita. Nors ji buvo lygiai tokio 
paties dydžio, medžio lentos buvo lygios, be antspaudų. Sergėjus 
įkėlė naują dėžę į Mersedeso bagažinę, užtrenkė dangtį ir vėl sėdo 
už vairo. 

— Dėkui, - pasakė Ana ir pabučiavo Antoną į abu skruostus. 

— Kažin ar sumerksiu akis, kol sugrįši, - sumurmėjo jis. 

— Po trijų, vėliausiai - po keturių dienų grįšiu, - pažadėjo mer- 
gina. - O tada su džiaugsmu perimsiu paveikslą iš tavęs, ir nė šuo 
nesulos. 

Ji sėdo į mašiną. 

Sergėjui pajudėjus ji žiūrėjo pro galinio vaizdo veidrodėlį į vie- 
nišą susirūpinusią Antono figūrėlę akademijos laiptų papėdėje. Ar 


jis sudėjo bluostą galvodamas apie jo laukiantį darbą, svarstė ji. 
-o- 


Džekas nesigręžiojo, bet nuėjęs pusantro kilometro įsmuko į 
didelį prekybos centrą ir pasislėpė už kolonos. Jis palaukė, kol ji 
pracis. Ji nepraėjo. Mėgėja būtų praėjusi pro šalį ir neatsispyrusi 
dirstelėti vidun, gal net įžengti į pastatą. Jis ilgai negaišo supratęs, 
kad sukels tik dar daugiau įtarimų. Nusipirkęs sumuštinį su kiau- 
liena ir kiaušiniu išėjo į gatvę. Kol šlamštė savo pusryčius, bandė 
suvokti, kodėl yra sekamas. Kam ji dirba? Kokią gavo instrukciją? 
Ar tikisi, kad jis nuves pas Aną, ar jis tapo pasirinktinio agentų pa- 
tikrinimo auka (kiekvienas FTB agentas to bijo), ar tiesiog darosi 
paranojiškas? 

Vos tik išėjo iš miesto centro, Džekas sustojo pastudijuoti že- 


mėlapio. Nutarė gaudyti taksi, nes Breceni rajone vargu ar pavyks 

tai padaryti, jeigu netikėtai tektų skubiai trauktis. Taksi taip pat 
paprasčiau pamesti uodegą, nes užmiestyje geltonas automobilis 
geriau matomas. Jis dar kartą patikrino žemėlapį, kitoje sankryžoje 
pasuko į kairę ir nebandė atsigręžti, netgi nedirstelėjo į vitriną su 
panoraminiu langu. Jeigu ji profesionalė, tai būtų nepaneigiamas 


kaltės įrodymas. Jis šūktelėjo taksi. 
+8- 


Ana paprašė vairuotojo - Sergėjų dabar laikė vairuotoju - nu- 
vežti ją į tą patį rajoną, kuriame lankėsi vakar. Ana norėjo paskam- 
binti mamai ir įspėti, kada pasirodys, bet tai buvo neįmanoma, nes 
Elza Petresku nemėgo telefonų. „Jie - kaip liftai, - kartą pasakė ji 
dukrai, - kai sugenda, niekas neateina taisyti, o nereikalingas sąs- 
kaitas vis tiek tenka apmokėti“ Ana žinojo, kad mama pakirs šeštą, 
kad tik viską paruoštų, trečią kartą išvalytų ir išblizgintų ir taip 
sterilų butuką. 

Kai Sergėjus sustojo prie žole apžėlusio tako galo priešais Piazza 
Resitei, mergina pažadėjo jam maždaug po valandos grįžti ir vykti į 


Otopenio oro uostą. Vyras linktelėjo. 
-+0- 


Šalia jo sustojo taksi. Džekas priėjo prie vairuotojo pusės ir pa- 
rodė, kad nuleistų stiklą. 

— Ar kalbate angliškai ? 

- Šiek tiek, — nenoriai atsakė vairuotojas. 

Džekas išskleidė žemėlapį ir parodė į Piazza Resitei prieš sėsda- 
masis šalia. Taksistas nepatikliai perkreipė lūpas, po to dar kartą 
nužvelgė Džeką. Tas linktelėjo. Vairuotojas patraukė pečiais ir pra- 


dėjo maršrutą, kurio iki šiol nepageidavo joks klientas. 

Taksi išsuko į vidurinę juostą, ir abu sužiuro į galinio vaizdo veid- 
rodėlį. Juos sekė dar vienas automobilis. Jokio keleivio nesimatė, 
bet ji ir nebūtų sėdusi į priekį. Pasimetė ar važiuoja viename iš trijų 
taksi, kurie matosi užpakalyje? Ji profesionalė, bus viename iš tų 
trijų, ir Džekas nujautė, kad moteris tiksliai žino, kur jis keliauja. 

Džekas žinojo, jog kiekvienas stambus miestas turi aptriušusių 
rajonų, bet nieko panašaus į Berceni jam neteko macyti: ant kiek- 
vieno kampo niūrūs, aukšti betono daugiaaukščiai tarp lūšnų, ki- 
taip nepavadinsi. Netgi Harlemo grafitis pasišlykštėtų. 

Taksi jau mažino greitį, kai Džekas pastebėjo dar vieną geltoną 
Mersedesą, stovintį prie kelkraščio už kelių metrų nuo jo, gatvėje, 
kurioje per visus metus antras taksi nepasirodydavo. 

— Važiuok toliau, - šūktelėjo Džekas, bet jo automobilis ir to- 
liau mažino greitį. Jis stipriai paplojo vairuotojui per petį ir moste- 
lėjo važiuoti pirmyn. 

— Bet čia ta vieta, kurios prašėte, — spyrėsi taksistas. 

— Važiuok toliau, - suriko Džekas. 

Nustebęs vairuotojas vėl truktelėjo pečiais ir šovė pro nejudantį 
taksi. 

— Pasuk už kito kampo, - paprašė Džekas, rodydamas į kairę. 
Vairuotojas linktelėjo dar labiau sumišęs. Jis laukė tolesnių nuro- 
dymų. 

— Apsisuk, — iš lėto paprašė Džekas, - ir sustok kelio gale. 

Vairuotojas išpildė prašymą dirsčiodamas į klientą sutrikusio- 
mis akimis. 

Sustojus Džekas išlipo iš automobilio ir lėtai priėjo prie kampo, 
keikdamas atsitiktinę klaidą. Įdomu, kur moteris, nes ji tos pačios 
klaidos, akivaizdu, nepadarė. Džekas turėjo įtarti, kad Ana jau na- 
mie ir vienintelė jos transporto priemonė gali būti tas taksi. 

Džekas dėbtelėjo į pilką blokų pastatą, kur Ana viešėjo pas 


mamą, ir prisiekė niekada nesiskųsti dėl vargano dviejų kambarių 


190 JEFFREY ARCHER 


butuko Vest Saide. Jam teko pralaukti keturiasdešimt minučių, kol 
mergina išėjo iš namo. Agentas liko ramiai stovėti, kai ji priėjo ta- 
keliu prie savo Mersedes. 

Džekas vėl šoko į taksi ir karštligiškai gestikuliuodamas įsakė: 
„Sek juos, bet laikykis atstumo, kol kelias tuščias“. Jis netgi nebuvo 
tikras, jog vairuotojas jį suprato. Taksi atsiplėšė nuo kelkraščio ir 
nors Džekas plekšnojo vairuotojui per petį prašydamas sumažinti 
greitį, du geltoni taksi automobiliai panėšėjo į kupranugarius dy- 
kumoje, kai važiavo tuščiomis gatvėmis. Džekas nusikeikė supra- 


tęs, jog sudegė. Dabar jį būtų pastebėjęs netgi seklys mėgėjas. 
. |] s 


— Ar žinote, kad jus kažkas seka? —- pajudėdamas iš vietos pasi- 
teiravo Sergėjus. 

— Ne, nors nesistebiu, - atsiliepė Ana, bet pašiurpo, nes Sergė- 
jus patvirtino didžiausią jos baimę: - Ar matėte kas? 

— Probrėkšmiais, - atsakė vairuotojas. - Vyras, maždaug tris- 
dešimties — trisdešimt penkerių, lieknas, juodaplaukis, bijau, kad 
ir viskas. 

Vadinasi, Tina klydo sakydama, kad persekiotoja moteris, pir- 
miausiai pagalvojo Ana. 

— Be to, jis profesionalas, - pridūrė Sergėjus. 

— Kodėl taip manote? - susirūpino Ana. 

— Kai taksi pravažiavo pro mane, jis neatsisuko, - paaiškino 
Sergėjus. - Patikėkite manimi, aš galiu atskirti, kurioje jis įstatymo 
pusėje. 

Ana suvirpėjo, kai vairuotojas dar kartą dirstelėjo į galinio vaiz- 
do veidrodėlį. 

— Aš esu visiškai įsitikinęs, kad jis mus dabar seka, tad nesigrę- 
žiokite, — griežtai paprašė Sergėjus. - Tuomet jis supras, kad mes 


jį pastebėjome. 

— Ačiū, — tarė Ana. 

— Ar vis dar norite, kad vežčiau į oro uostą? 

— Kito pasirinkimo neturiu, - paaiškino Ana. 

— Galėčiau jo nusikratyti, - pasiūlė Sergėjus, - bet tuomet jis 
tikrai supras, kad apie jį žinote. 


— Nėra prasmės, - atsakė Ana. - Jis jau žino, kur aš vykstu. 
|] ė |] 


Džekas kaip tik tokiam skubiam atvejui visuomet nešiojosi 
pasą, piniginę ir kreditinę kortelę. 

— Prakeikimas, - burbtelėjo jis, pamatęs oro uosto ženklą ir pri- 
siminęs, kad neišpakuotas lagaminas pūpso jo viešbučio kambary- 
je. 

Dar trys ar keturi taksi važiavo Otopenio oro uosto link. Dže- 
kas ėmė svarstyti, kuriame iš jų sėdi ta moteris, ar ji pasiruošusi 


skristi ir jau įsigijusi bilietą į tą patį reisą, kaip ir Ana Petresku. 
+-6- 


Ana padavė Sergėjui dvidešimties dolerių kupiūrą gerokai prieš 
pasiekiant oro uostą ir pasakė, kokiu reisu ketina grįžti. 
Ar galėsite mane paimti? —- paklausė ji. 

- Žinoma, — pažadėjo Sergėjus, stabdydamas mašiną priešais 
tarptautinį terminalą. 

- Jis mus tebeseka? — pasiteiravo Ana. 

— Taip, - patvirtino Sergėjus, šokdamas iš automobilio. 

Pasirodęs nešikas padėjo iš bagažinės iškelti dėžę ir lagaminą 
ant vežimėlio. 

— Būsiu čia, kai grįšite, — patikino taksistas Aną prieš jai dings- 


tant terminale. 

Džeko taksi sustojo už geltonojo Mersedeso. Džekas iššoko ir 
pribėgo prie vairuotojo lango, mojuodamas dešimties dolerių ku- 
piūra. Sergėjus iš lėto atsuko langą ir paėmė atkištą pinigą. Džekas 
nusišypsojo. 

— Ta ponia iš jūsų taksi. Ar žinote, kur ji vyksta? 

— Taip, - atsiliepė Sergėjus, glostydamas tankius ūsus. 

Džekas ištraukė dar vieną dešimtinę, kurią Sergėjus patenkintas 
priglaudė kišenėje. 

— Kurgi? 

— Į užsienį, - atsakė Sergėjus ir įmetęs pirmą bėgį nuvažiavo. 

Džekas nusikeikė, grįžo prie savo taksi, susimokėjo - tris do- 
lerius - ir nuskubėjo į oro uostą. Tada ramiai patikrino kiekvieną 
kryptį. Po kelių akimirkų pastebėjo nuo registratūros stalo eskala- 
toriaus pusėn nueinančią Aną. Jis nepajudėjo, kol ji dingo iš akių. 
Per tą laiką, kai jis pasiekė eskalatoriaus viršų, Ana atsidūrė kavinė- 
je. Atsisėdo tolimajame kampe, iš kur galėjo viską ir, svarbiausia, 
visus matyti. Dabar seka ne tik jis: sekamas asmuo stebi jį. Ana jau 
išmoko būti įrankiu, todėl dabar gali surasti ir savo taikinį. Džekas 
bijojo, kad veiksmas gali tapti vaizdingu pavyzdžiu Kvantiko bazės 
kursantams, kaip nereikia sekti įtariamojo. 

Jis grįžo tuo pačiu keliu į pirmąjį aukštą ir patikrino skrydžių 
švieslentę. Tą dieną buvo tik penki tarptautiniai reisai: Maskva, 
Honkongas, Niu Delis, Londonas ir Berlynas. 

Džekas atmetė Maskvą, nes lėktuvas turėjo išskristi po keturias- 
dešimties minučių, o Ana tebesėdi kavinėje. Niu Delis ir Berlynas 
numatytas tik vakare. Džekas nusprendė, kad Honkongo Petresku 
taip pat nesirinks, nors skrydis po dviejų valandų, o Londono rei- 
sas — penkiolika minučių vėliau. Tikriausiai Londonas, nusprendė 
jis, bet nutarė nerizikuoti. Jis nusipirks du bilietus: vieną į Hon- 
kongą, antrą — į Londoną. Jeigu Petresku nepasirodys prie vartų 
sėsti į Azijos lėktuvą, jis įlips į Hitrou skrendantį reisą. Įdomu, ar 

Anos persekiotoja taip pat svarsto visas galimybes? Nuojauta kuž- 
dėjo, kad ji jau žino, kur mergina keliaus. 

Nusipirkęs abu bilietus ir dukart paaiškinęs, kad bagažo neturi, 
jis patraukė prie 33 vartų užsiimti stebėjimo vietos. Pasiekęs tiks- 
lą įsimaišė tarp keleivių, laukiančių prie 31 vartų įlipti į Maskvon 
skrendantį orlaivį. Džekas netgi pagalvojo, ar nevertėtų grįžti į 
viešbutį pasiimti daiktų, susimokėti ir vėl sugrįžti, bet tik trum- 
pam, nes, kai reikia rinktis - prarasti daiktus ar taikinį, labai ne- 
pasirinksi. 

Džekas paskambino viešbučio vadybininkui į „Bucharešto 
tarptautinį“ mobiliuoju ir daug nesiplėsdamas paaiškino, kad jam 
reikėję išvykti. Galėjo įsivaizduoti, koks nustebęs buvo vadybinin- 
ko veidas, kai jis paprašė supakuoti jo krepšius ir palikti registratū- 
roje. Tačiau pažadėtieji papildomi dvidešimt dolerių iškart padarė 
įspūdį. 

— Aš asmeniškai tuo pasirūpinsiu, pone. 

Džekas svarstė, ar Ana nesugalvojo pasinaudoti oro uostu kaip 
spąstais, kad pati grįžtų į Buchareštą pasiimti raudonosios dėžės. Jis 
pasielgė itin neprofesionaliai ėmęs persekioti jos vairuotoją. Jeigu 
Petresku suprato, kad kažkas ją seka, tai natūrali mėgėjos reakcija 
būtų pamėginti kuo greičiau atsikratyti uodegos. Tik profesiona- 
las imtųsi tokio gudraus taktinio manevro išvengti persekiotojo. 
Ar gali būti, kad Ana - Fenstonui tebedirbanti profesionali žudi- 
kė? Ar tokiu atveju jis pats nėra persekiojamasis? 

Kaip tik buvo pradėti registruoti keleiviai skrydžiui į Maskvą, 
kai pro šalį praėjo Ana. Atrodė rami, kai atsisėdo tarp laukiančių 
Catbay Pacific 017 reiso į Honkongą. Kai mergina įsitaisė krėsle, 
agentas išsmuko iš pagrindinės salės ir nelįsdamas į akis laukė pa- 
skutinio kvietimo registruotis į Honkongo lėktuvą. Po keturiasde- 


šimties minučių jis trečią kartą nusileido eskalatoriumi. 

Visi trys įlipo į Honkongo Boingą 747 skirtingu laiku. Vienas 
skrido pirmąja klase, kitas - verslo, o trečias pasirinko ekonominę 


klasę. 


rugsėjo 17 d. 

— Atleiskite, ponia, kad trukdau, bet Simpsonas X Simpsonas 
pristatė didelę dokumentų dėžę. Pasakykite man, kur ją padėti. 

Arabela nuleido rašiklį ir pakėlė akis nuo rašomojo stalo. 

— Endriau, ar pameni, kai buvai antrasis liokajus, o aš buvau vai- 
kas? 

— Prisimenu, ponia, - šiek tiek suglumęs atsakė liokajus. 

— Ir kiekvienais metais per Kalėdas mes žaisdavome žaidimą 
„Surask dovaną“. 

— Tikrai taip, ponia. 

— Per vienas Kalėdas tu paslėpei saldainių dėžutę. Mes su Vik- 
torija visą popietę jos ieškojome, bet taip ir neradome. 

— Taip, ponia. Panelė Viktorija apkaltino mane juos suvalgius 
ir pravirko. 

— Bet jūs vis tiek nesutikote išduoti, kur saldainiai. 

— Tikrai taip, ponia, bet turiu prisipažinti, jog jūsų tėvas paža- 
dėjo man šešis pensus, jeigu neatskleisiu, kur juos paslėpiau. 

— Kodėl jis taip pasielgė? - nustebo Arabela. 

— Beje, savo šešių pensų taip ir negavau, — pasiguodė Endrius. 

— Ar dar prisimenate, kur paslėpėte saldainius? 

Liokajus kelias sekundes galvojo, po to nusišypsojo. 

— Taip, ponia, — patvirtino, - ir, kiek man žinoma, jie vis dar 
yra ten. 

— Puiku, nes aš noriu, kad ką tik siuntinių kompanijos pristaty- 


tą dėžę padėtumėte ten pat. 

— Kaip pageidaujate, ponia, - atsakė Endrius, tarsi supratęs, ką 
jo ponia turi galvoje. 

— O per kitas Kalėdas, Endriau, jeigu bandysiu jos ieškoti, pasi- 
stenkite neišduoti, kur ji paslėpta. 

— Ar tokiu atveju gausiu savo šešis pensus, ponia? 

- Šilingą, - pažadėjo Arabela, - jeigu niekas kitas neras, kur tie 


dokumentai. 


Ana įsitaisė prie lėktuvo lango ekonominės klasės gale. Jeigu 
Fenstono žmogus, pasiųstas jos sekti, įlips į lėktuvą, kaip ji tikėjosi, 
Ana bent jau žinos, su kuo susidūrė. Ji ėmė svarstyti, kaip jis suži- 
nojo, kad ji Bucharešte. Iš kur gavo mamos adresą, kaip suprato, 
kad kita jos stotelė — Tokijas? 

Vyrui, kurį ji matė nuo registratūros stalo, pribėgusiam prie 
Sergėjaus taksi ir pabeldusiam į stiklą, tikrai nereikėjo transporto, 
nors vairuotojas palaikė jį tokiu. Ana spėliojo, ar tik ne skambučiai 
Tinai ją išdavė. Ji buvo įsitikinusi, kad draugė jos niekuomet ne- 
išduotų, vadinasi, tapo bendrininke pati nežinodama. Lipmanui 
visai nesunku įkišti blakę į jos telefoną ar dar blogiau. 

Ana per paskutinius du pokalbius tyčia pametėjo užuominas, 
kurias pašalinė ausis turėjo nugirsti: vykstu namo ir ten, kur keliau- 
ju, bus daug tokių. Kitą kartą ji užsimins apie tai, kas Fenstono šunį 


nusiųs visai priešingon pusėn. 
+6- 


Džekas sėdėjo verslo klasėje ir siurbčiodarmnas dietinę kokakolą 


stengėsi suvokti paskutinių dviejų dienų įvykius. Jeigu esi vienas, 

visuomet ruoškis blogiausiam scenarijui, iki koktumo kartojo inst- 
ruktorius kiekvienam agentui naujokui. 

Jis bandė mąstyti logiškai. Seka moterį, pavogusią šešiasdešim- 
ties milijonų vertės paveikslą. Ar paliko jį Bucharešte, ar perkėlė į 
naują dėžę, ketindama parduoti ją kam nors Honkonge? O dar ta 
kita, kuri persekioja Aną? Čia paaiškinti nesunku. Jeigu Petresku 
pavogė paveikslą, tą moterį aiškiai pasamdė Fenstonas, kad pasek- 
tų ir rastų van Gogą. Iš kur ji žino, kur keliaus Ana? Ar dabar su- 
pranta, kad Aną persekioja dviese? Kokius nurodymus ji gavo tam 
atvejui, jeigu suras paveikslą? Džekas jautė, kad vienintelis būdas 
išpirkti gerą vardą — aplenkti jas abi per žingsnį ir daugiau neap- 
leisti pozicijos. 

Pajuto, kad painiojasi į spąstus, apie kuriuos nuolat primindavo 
jaunesniems savo bendradarbiams: niekada nesileisk įtikinamas, 
kad įtariamasis yra nekaltas. Tai už tave padarys teismas. Tu priva- 
lai tikėti jo kalte ir retais, labai retais atvejais su nuostaba įsitikinsi, 
jog klydai. Jis neprisimena, jog instruktorius ką nors būtų minė- 
jęs apie tai, kaip elgtis, jeigu įtariamasis tau patrauklus. Nors FTB 
vadovėlyje yra nuostata: „Agentas jokiomis aplinkybėmis negali 
užmegzti asmeninių santykių su jokiu įtariamuoju“. 1999 metais 
šis nurodymas Kongreso direktyva buvo papildytas žodžiais „mo- 
teriškos ar vyriškos lyties“. 

Tačiau Džekui vis vien buvo įdomu, ką Ana ketina veikti su 
van Gogu. Jeigu ji pamėgintų parduoti paveikslą Honkonge, kur 
ji padės tokią pinigų sumą ir kaip ketina pasinaudoti nusikaltimo 
pelnu? Jis negalėjo patikėti, kad mergina trokšta likusį gyvenimą 
praleisti Bucharešte. 


Ir tada jis prisiminė, kad Ana lankėsi Ventvort Hole. 

Kranc viena skrido pirmąja klase. Ji visuomet rinkosi pirmąją 
klasę, nes taip galėjo įlipti paskutinė, o išlipti pirma, ypač tuo atve- 
ju, kai gerai žinojo, kur skrenda auka. 

Tačiau dabar ji žinojo, kad Petresku seka dar kažkas, todėl rei- 
kėjo būti atsargesnei. Juk negali žudyti Petresku prie liudininkų, 
netgi jei jis vienas. 

Kranc svarstė, kas galėtų būti tas aukštas, tamsiaplaukis vyras ir 
kam jis atsiskaito. Ar Fenstonas pasiuntė dar ką nors šniukštinėti 
ją, ar tai kitos šalies vyriausybei dirbantis agentas? Jeigu taip, tai 
kokiai? Turėtų būti ramunas arba amerikietis. Jis neabejotinai pro- 
fesionalas, nes jo nepastebėjo nei prieš, nei po tos žiaurios klaidos 
su geltonu taksi. Veikiausiai amerikietis. Tikėjosi, kad amerikietis, 
jeigu jį teks nužudyti, gaus premiją. 

Kranc neatsipalaidavo viso ilgo skrydžio į Honkongą metu. 
Jos instruktorius Maskvoje mėgo kartoti, kad dėmesys paprastai 


atbunka ketvirtą dieną. Rytoj. 


rugsėjo 16 d. 

— Keleiviai, tęsiantys kelionę toliau... 

— Kaip tik to man ir reikia, - saumurmėjo Džekas. 

— Ko jums reikia, pone? - pasiteiravo paslaugi palydovė. 

— Persėdimo. 

— Kokį tašką norite pasiekti? 

— Neįsivaizduoju, - atsakė Džekas. - O iš ko galiu rinktis? 

Palydovė nusijuokė. 

— Arvis dar norite keliauti į rytus? 

— Ko gero. 

— Tuomet Tokijas, Manila, Sidnėjus arba Auklandas. 

— Dėkui, - atsakė Džekas pagalvojęs, jog nepasidarė aiškiau, bet 
garsiai pridūrė: — Jeigu nutarčiau pernakvoti Honkonge, turėčiau 
praciti pasų kontrolę, o jeigu norėčiau persėsti... 

Palydovė tęsė toliau: 

— Kai išlipsite iš lėktuvo, pone, pamatysite aiškius ženklus no- 
rintiems atsiimti bagažą arba persėsti į kitą reisą. Ar jūsų bagažas 
atiduotas saugoti, ar viską turite su savimi? 

— Neturiu bagažo, - prisipažino agentas. 

Palydovė linktelėjo, nusišypsojo ir nuėjo prie sveikesnės nuovo- 
kos keleivių. 

Džekas suprato, kad išlipęs turės suktis greitai, kad rastų tinka- 
mą tašką, iš kurio galėtų sekti kitą Anos ėjimą ir nebūtų pastebėtas 
kitos jos gerbėjos. 

Ana išsiblaškiusi žiūrėjo pro kabinos langą, kaip į Chek Lap 
Koko oro uostą ramiai leidžiasi lėktuvas. 

Ji niekuomet nepamirš pirmojo savo skrydžio į Honkongą prieš 
keletą metų. Pradėjęs leistis normaliai, pilotas paskutinę akimir- 
ką neįspėjęs staigiai pakreipė lėktuvą ir šovė tiesiai į kalnus, po to 
ėmė leistis tarp miesto dangoraižių, versdamas aikčioti pirmą kartą 
skrendančius, ir galiausiai dunkstelėjo ant trumpo Kouluno paki- 
limo tako tarsi per 1944 m. karinio filmo bandymus. Kai lėktuvas 
sustojo, paplojo tik keli keleiviai. Ana džiaugėsi, kad naujame oro 
uoste neteks dar kartą patirti to išgyvenimo. 

Dirstelėjo į savo laikrodį. Nors reisas vėlavo dvidešimt minučių, 
persėdimas tik už poros valandų. Per tą laiką ji susiras vadovą po 
Tokiją, miestą, kuriame lankysis pirmą kartą. 

Vos tik lėktuvas sustojo prie terminalo vartų, Ana ėmė slinkti 
tarpu tarp eilių, vis palaukdama, kol kiti keleiviai iškrapštys daik- 
tus iš spintelių virš galvos. Dairėsi spėliodama, ar Fenstono žmo- 
gus seka kiekvieną jos judesį. Stengėsi likti rami, bet pulsas pašok- 
davo virš šimto kaskart, kai jos pusėn žvilgteldavo koks nors vyras. 
Ji buvo įsitikinusi, kad persekiotojas jau išlipęs ir dabar jau tyko. 
Galbūt netgi žino, kur ji susiruošė. Ana jau nusprendė, kokią ap- 
gaulingą užuominą pametės kitą kartą paskambinusi Tinai, kad 
nukreiptų Fenstono žmogų klaidinga kryptimi. 

Ji išlipo iš lėktuvo ir ėmė dairytis ženklų. Ilgo koridoriaus gale 
rodyklė nukreipė tranzitinius keleivius į kairę. Ji prisijungė prie 
saujelės žmonių, tęsiančių kelionę toliau, o keleivių dauguma nu- 
ėjo dešinėn. 

Įžengusi į persėdimų salę atsidūrė neoninių šviesų nutvieksta- 


me mieste, perpus jaunesniame nei Swažch, taip ir laukiančiame, 

kada įkalinti jo lankytojai atsisveikins su savo valiuta. Ana traukė 
nuo parduotuvės prie parduotuvės, grožėjosi paskutinėmis ma- 
domis, elektros prietaisais, mobiliaisiais telefonais ir papuošalais. 
Nors keletas daiktų patraukė jos akį ir įprastomis aplinkybėmis 
ji būtų įdėmiau juos apžiūrėjusi, dėl plonos piniginės užsuko tik 
į knygyną, pilną kitų šalių laikraščių ir paskutinių bestselerių ke- 
liomis kalbomis. Ji nudrožė prie kelionių literatūros skyriaus pro 
periodikos lentynas, kuriose galėjai rasti net Azerbaidžano ar Zan- 
zibaro spaudos. 

Jos žvilgsnį patraukė japonų skyrius, kurio viena lentyna buvo 
skirta Tokijui. Ana ėmė vartyti Lonely Planet vadovą po Japoniją ir 


Berlitz minivadovą po sostinę. 
[|] || e 


Džekas šmurkštelėjo į elektros prekių parduotuvę kitapus pre- 
kybos centro, iš kur gerai matė savo sekamąją. Įžiūrėjo tik tiek, kad 
ji stovi po didžiuliu užrašu KELIONĖS. Džekas norėjo prieiti pa- 
sižiūrėti, kokio leidinio puslapius taip energingai verčia Ana, bet 
žinojo, kad negali rizikuoti. Jis ėmė skaičiuoti lentynas nuo viršaus, 
kad įsidėmėtų, kuri šalis prikaustė Petresku dėmesį. 

— Gal galėčiau kuo nors padėti, pone? —- pasidomėjo mergina 
už prekystalio. 

— Ne, nebent turite žiūronus... - atsiliepė Džekas, nenuleisda- 
mas akių nuo Anos. 

— Keletą rūšių, - pasiūlė pardavėja. - Gal galėčiau parinkti kokį 
nors modelį? Žiūronams yra speciali šios savaitės akcija, nuo devy- 
niasdešimt dolerių nukainoti iki šešiasdešimt. 

Džekas atsigręžė, o mergina, nukėlusi vienus žiūronus nuo len- 
tynos už nugaros, padėjo juos ant prekystalio. 


— Dėkui, - atsakė Džekas. Paėmęs sufokusavo į Aną. 

Ji tebevartė tą pačią knygą, kurios pavadinimo Džekas neįsten- 
gė įskaityti. 

— Norėčiau apžiūrėti paskutinį jūsų modelį, - pasakė dėdamas 
„specialų pasiūlymą“ ant stalo, - tokį, su kuriuo per šimtą metrų 
galėčiau matyti gatvės ženklą. 

Pardavėja pasilenkė, atrakino vitriną ir ištraukė kitus žiūronus. 

— Čia Leica, didžiausio matomumo, 12x50, - paaiškino ji. — 
Galite pamatyti, kokios firmos kavą siūlo kavinėje kitapus. 

Džekas sufokusavo žiūronus į knygyną. Ana kišo į vietą knygą, 
kurią ką tik vartė. Džekui beliko patvirtinti pardavėjos žodžius: 
žiūronai išties geriausi. Jis perskaitė žodį Japonija ir netgi užrašą 
TOKIJAS virš lentynos, kuri taip sudomino Petresku. Ana užver- 
tė knygą, nusišypsojo ir pasuko prie kasos. Laukdama eilėje dar pa- 
siėmė Herald Tribune. 

— Puikūs, tiesa? — pasiteiravo pardavėja. 

— Labai geri, - sutiko Džekas, dėdamas žiūronus ant stalo, - tik 
bijau, kad ne mano kišenei. Dėkui, - pridūrė eidamas iš parduo- 
tuvės. 

— Keista, — tarstelėjo mergina kolegei kasoje, - aš jam net neuž- 
siminiau apie kainą. 

Ana pasiekė eilės priekį ir mokėjo už pirkinius, kai Džekas nu- 
ėjo į priešingą pusę. Jis stojo į eilę tolimajame salės gale. 

Priėjęs prekystalį paprašė bilieto į Tokiją. 

— Taip, pone, o į kurį reisą - Catbay Pacific ar Japonijos oro 
linijų? 

— Kada jie išskrenda? —- paklausė Džekas. 

- Japonijos oro linijos netrukus pradės registraciją, nes lėktuvas 
išskrenda po keturiasdešimties minučių. Catbay 301 reiso lėktuvas 
kyla po pusantros valandos. 

— Prašyčiau Japonijos avialinijų, verslo klasės, - apsisprendė 


Džekas. 

— Kiek bagažo registruosite? 

— Tik rankinį. 

Kasininkė išspausdino bilietą, patikrino Džeko pasą ir tarė: 

— Kai pasieksite septyniasdešimt pirmuosius vartus, pone De- 
leini, registracija kaip tik bus prasidėjusi. 

Džekas grįžo iki kavinės. Ana sėdėjo prie baro įsikniaubusi į ką 
tik nusipirktą knygą. Jis dar labiau saugojosi nesusidurti su mer- 
gina žvilgsniu, nes ji nujautė, jog yra sekama. Kelias minutes jis 
pirko daiktus parduotuvėse, į kurias šiaip jau neitų, bet privertė 
ta kavinėje skaitanti mergina. Išėjo su nemažu krepšiu, kurį galės 
neštis kaip rankinį bagažą. Jame gulėjo džinsai, ketveri marškinė- 
liai, keturios poros kojinių, du kaklaraiščiai (specialus pasiūlymas), 
skustuvų pakelis, skutimosi kremas, kremas po skutimosi, muilas, 
dantų šepetukas su pasta. Jis dar pasisukiojo vaistinėje laukdamas, 
kada Ana pajudės. 

- Japonijos oro linijų 416 reiso į Tokiją keleivius prašome pa- 
skubėti registruotis skrydžiui prie septyniasdešimt pirmųjų vartų. 

Ana pervertė knygos puslapį ir įtikino Džeką, kad ji įsigijo bi- 
lierą į Catbay Pacifrc reisą, išvykstantį po valandos. Šį kartą agentas 
jos lauks. Jis truktelėjo už savo maišo ir pasuko prie 71 vartų. Dže- 


kas buvo vienas iš paskutiniųjų, įlipęs į lėktuvą. 
e e e 


Ana žvilgtelėjusi į laikrodį užsisakė dar kavos ir atsivertė laikraš- 
tį. Puslapiai mirgėjo nuo pasakojimų apie rugsėjo vienuoliktosios 
pasekmes, buvo straipsnis apie gedulingas pamaldas Vašingtone, 
kuriose dalyvavo ir prezidentas. Ar jos šeima ir draugai jau laiko ją 
žuvusia, ar tik dingusia be žinios? Ar žinia, kad ji buvo pastebėta 


Londone, jau pasiekė Niujorką? Akivaizdu, jog Fenstonui patogu 

laikyti ją mirusia, kol atgaus savo van Gogą. Tai gali pasikeisti To- 
kijuje, jeigu... 

Kažkas privertė ją pakelti akis. Ji pastebėjo į ją spoksantį jau- 
nuolį tankiais juodais plaukais. Vaikinas skubiai nukreipė žvilgsnį. 
Ana nušoko nuo kėdės ir priėjusi tiesiai prie jo paklausė: 

— Ar tik jūs manęs nesekate? 

Vyras išsigandęs sužiuro į Aną. 

— Non, non, mademoiselle, mais peut-ėtre voulez-vous prendre 
un verre avec moi? 

— Skelbiama registracija į... 

Dar dvi akys sekė Aną, kai ši atsiprašė prancūzo, sumokėjo už 
kavą ir iš lėto pasuko prie 69 vartų. 

Kranc paleido ją iš akių tik tuomet, kai mergina įsėdo į lėktu- 
vą. 

Kranc buvo viena iš paskutinių, įsėdusių į CX 301 reiso lėktuvą. 
Įlipusi į lėktuvą Olga kaip paprastai pasirinko vietą pirmoje eilėje. 
Žinojo, kad Petresku sėdi ekonominės klasės gale, bet nenutuokė, 
kur dingo amerikietis. Jis nespėjo į lėktuvą ar laksto po Honkongą, 


ieškodamas Petresku? 

Džeko lėktuvas palietė Naritos tarptautinio oro uosto Tokijuje 
nusileidimo taką trisdešimt minučių pavėlavęs, bet agentas nesijau- 
dino, nes valanda lenkė abi moteris, kurios tebeskrenda kilometro 
aukštyje virš Ramiojo vandenyno. Perėjęs muitinę Džekas iškart 
nudrožė prie informacijos, kurioje išsiaiškino, kada leisis Catbay 
lėktuvas. Dar turi geras keturiasdešimt minučių. 

Jis atsisuko į atvykimo vartus ir stengėsi nuspėti, kuria krypti- 
mi pasuks Petresku, išėjusi iš muitinės. Kokį transportą ji pasirinks 
vykti į miestą: taksi, traukinį ar autobusą? Jai teks apsispręsti nenu- 
ėjus nė penkiasdešimties metrų. Jeigu nešasi dėžę, tada tikrai rink- 
sis taksi. Patikrinęs visus galimus išėjimus Džekas iškeitė penkis 
šimtus dolerių Tokijo banko kioske į 53868 jenas. Susikišęs stam- 
bias kupiūras į piniginę grįžo į atvykusiųjų salę, kur pamažu rinko- 
si keleivius pasitinkantys žmonės. Jis pakėlė galvą. Virš jo, kairėje, 
buvo pusaukštis, iš kurio puikiausiai buvo matyti salė. Palypėjęs 
laiptais apžiūrėjo erdvę. Nors ir ankštoka, ji buvo ideali. Ant sienos 
kabojo dvi telefonų kabinos. Jeigu jis atsistos už antrosios, galės 
matyti visus išeinančius keleivius nepastebėtas. Džekas dirstelėjo į 
skrydžių švieslentę. CX 301 leisis po dvidešimties minučių. Laiko 
atlikti paskutinę užduotį per akis. 

Jis paliko oro uostą ir atsistojo į taksi eilę, kurią tvarkė vyras 
melsvu kostiumu ir baltomis pirštinėmis: reguliavo automobilius, 
nukreipinėjo keleivius į taksi. Kai Džekas priėjo eilės priekį, atsi- 
sėdo į savitą žalią 70j0:4 ir nustebusiam vairuotojui liepė sustoti 


kitoje kelio pusėje. 


210 JEFFREY ARCHER 


— Palaukite čia, kol grįšiu, - pridūrė palikęs savo naują maišą 
ant galinės sėdynės. - Turėčiau pasirodyti maždaug po pusvalan- 
džio, daugiausiai po keturiasdešimties minučių. 

Džekas ištraukė iš piniginės penkių tūkstančių jenų kupiūrą. 

— Palikite taksometrą įjungtą. 

Vairuotojas linktelėjo, bet vis tiek atrodė suglumęs. 

Agentas grįžo į oro uostą ir sužinojo, kad lauktasis lėktuvas ką 
tik nusileido. Jis grįžo į terasą ir užlindo už antros telefono kabi- 
nos. Nekantravo pamatyti, kas pirmas praeis pro duris su pažįsta- 
ma žaliai balta Ca:hay Pacific etikete ant bagažo. Jau seniai Džekas 
nelaukė jokios merginos oro uoste, ką jau kalbėti apie dvi. Ar aklas 
pasimatymas pavyks? 

Rodyklė vėl sumirgėjo. CX 301 keleiviai dabar laukia bagažo. 
Džekas susikaupė. Ilgai laukti nereikėjo. Kranc pirma pasirodė 
prie durų. Privalėjo, nes jos laukė darbas. Ji pasuko prie nekantrau- 
jančių vietinių minios, iš kurių neišsiskyrė ūgiu. Tik įsimaišiusi į 
jų tarpą išdrįso atsigręžti. Protarpiais kantri minia suliūliuodavo it 
tingi jūra: kažkas atsiskirdavo, kiti užimdavo jų vietą. Kranc judėjo 
su minia taip, kad niekas jos nepastebėtų, bet trumpai kirpti švie- 
sūs plaukai palengvino Džeko užduotį. Jeigu ji seks Aną, Džekas 
bus tikras, su kuo turi reikalų. 

Nepaleisdamas iš akių lieknos, neaukštos, raumeningos moters 
šviesiu ežiuku jis vis tikrino atvykusius, kurie slinko pro duris su 
žaliai baltomis etiketėmis pažymėtu bagažu. Džekas atsargiai pa- 
ėjo į priekį melsdamas, kad trumpaplaukė nepakeltų akių, bet ji 
įdėmiai kaip šuo sekė įeinančius. 

Persekiotoja taip pat išsiaiškino, kad Ana gali rinktis iš trijų va- 
riantų, nes strategiškai įsitaisė taip, kad galėtų pulti bet kuria kryp- 
timi. 

Džekas kyštelėjo ranką į vidinę kišenę, atsargiai ištraukė nau- 


jausią Sa72542g mobilųjį telefoną, atidarė jį ir nusitaikė į minią apa- 

čioje. Ne iš karto ją surado, bet tada pusamžis vyriškis išėjo į priekį 
pasitikti savo svečio, ir sekundės dalį ji tapo matoma. Čakšt, ir vėl 
dingo. Džekas vėl patikrino išeinančiuosius su bagažu. Kai atsigrę- 
žė, motina pasilenkė pakelti užsiožiavusį vaiką, ir trumpaplaukė 
vėl pasirodė. Čakšt, ir ji vėl dingo iš objektyvo. Džekas atsisuko į 
Aną, žengiančią pro varstomas duris. Uždarė telefoną vildamasis, 
jog kuri nors iš dviejų nuotraukų tiks vaikinams, kad galėtų moterį 
identifikuoti. 

Ne vieno Džeko galva pasisuko, kai į salę įėjo aukšta liekna švie- 
siaplaukė amerikietė, stumianti vežimėlį su lagaminu ir medine 
dėže. Jis pasitraukė į šešėlį tą akimirką, kai Ana sustojusi pakėlė 
galvą. Ji ieškojo išėjimo rodyklių. Pasuko dešinėn. Į taksi. 

Džekas žinojo, kad Petresku teks stoti į ilgą eilę, todėl leido 
abiem moterims išeiti iš oro uosto, o tik tada nusileido žemyn iš 
balkono. Tada jis aplinkiniu keliu patraukė prie savo taksi. Pasislė- 
pė už laukiančio autobuso pakeliui į požeminę aikštelę, tada praėjo 
palei antrą automobilių eilę ir išėjo kitame garažo gale. Apsidžiau- 
gė pamatęs, kad žalioji Zojota tebelaukia įjungtu varikliu. Įlipęs į 
galą pasakė vairuotojui: 

— Matote šviesiaplaukę trumpais plaukais, septintąją taksi eilė- 
je? Noriu, kad sektumėte ją, bet ji neturi pastebėti. 

Džekas vėl įsmeigė akis į Petresku, stovinčią penktą. Pasiekusi 
priekį ji ne įlipo į laukiantį taksi, o apsisuko ir iš lėto grįžo į eilės 
galą. Protinga mergaitė, pagyrė mintyse Džekas stebėdamas, kaip 
reaguos trumpaplaukė. Džekas paplojo savo vairuotojui per petį ir 
pasakė: „Palaukite“, kai ši įlipo į taksi ir dingo už kampo. Džekas 
žinojo, kad persekiotoja lauks už kelių metrų, kol pasirodys Petres- 
ku. Pagaliau vėl priėjo Anos eilė. Džekas palietė savo taksistui petį 
ir paprašė: 

— Sekite tą moterį, važiuokite gerokai atsilikęs, bet nepameski- 


te. 

— Čia juk ne ta moteris, — nustebo taksistas. 

- Žinau, planas pasikeitė, — atsiliepė Džekas. 

Vairuotojas atrodė sutrikęs. Japonai nesupranta plano pasikei- 
timo. 

Kai Petresku taksi prariedėjo pro jį ir įsiliejo į gatvės eismą, 
Džekas pamatė, kaip nuo šalikelės atitrūksta toks pat automobilis 
ir šmurkšteli už jo. Pagaliau atėjo Džeko eilė persekioti, o ne būti 
persekiojamam. 

Pirmą kartą Džekas džiaugėsi spūstimis ir automobilių eilė- 
mis, su kuriomis neišvengiamai susiduria visi, kam tenka pakliūti 
į miesto centrą iš Naritos oro uosto. Jis galėjo važiuoti atsilikęs, 
nepamesdamas abiejų moterų iš akių. 

Praslinko valanda, kol Petresku taksi sustojo prie „Seiyo“ vieš- 
bučio Ginzos rajone. Pasiuntinukas padėjo jai iškrauti lagaminą, 
bet pamatęs dėžę, pasikvietė pagalbon kolegą. Džekas neskubėjo 
lipti iš taksi, kol Petresku su dėže dingo viduje. Trumpaplaukė — 
priešingai. Ji jau buvo įsitaisiusi tolimajame vestibiulio kampe, iš 
kurio aiškiai matė laiptus ir liftus, bet pati nebuvo matoma nuo 
registratūros stalo. 

Vos tik pastebėjęs ją, Džekas pasitraukė pro duris į kiemą. Pa- 
siuntinukas pribėgęs pasiteiravo: 

— Pakviesti taksi, pone? 

— Ne, dėkui, - atsakė jis ir rodydamas į stiklines duris kitapus 
kiemo paklausė: - Kas ten? 

— Viešbučio sveikatingumo klubas, pone, - atsiliepė tarnauto- 
jas. 

Džekas linktelėjęs apėjo kiemo pakraščiu ir įžengė į pastatą. Pri- 
ėjo prie registratūros. 

— Koks numeris, pone? - paklausė jaunuolis su viešbučio spor- 
tiniu kostiumu. 


— Neprisimenu, - atsakė Džekas. 

— Pavardė? 

— Petresku. 

— A, taip, dr. Petresku, — atsakė į monitorių pasižiūrėjęs vaiki- 
nas. - 118 kambarys. Ar reikės spintelės, pone? 

— Vėliau, - atsakė Džekas, - kai ateis mano žmona. 

Įsitaisęs kėdėje prie lango į kiemą agentas ėmė laukti, kada pasi- 
rodys Ana. Jis pastebėjo, kad prie viešbučio visuomet stovi du trys 
taksi, tad sekti ją neturėtų būti sudėtinga. Jeigu mergina pasirodys 
be dėžės, Džekas neabejojo, kad trumpaplaukė, tebesėdinti hole, 
kurs planus, kaip perimti „jo žmonos“ turtą. 

Kantriai laukdamas prie lango Džekas atsidarė telefoną ir sura- 
do Tomo numerį Londone. Stengėsi neskaičiuoti, koks dabar ten 
laikas. 

— Kurtu? - pasiteiravo Tomas, kai jo mobiliojo ekrane užsidegė 
„Gerasis faras“ užrašas. 

— Tokijuje. 

— Ką ten veikia Petresku? 

— Nesu įsitikinęs, bet nenustebčiau, jeigu bandytų parduoti retą 
paveikslą gerai žinomam kolekcininkui. 

— Ar išsiaiškinai, kas ta kita suinteresuotoji pusė? 

— Ne, - atsakė Džekas, - bet oro uoste man pavyko padaryti 
porą jos nuotraukų. 

- Šauniai padirbėta, - įvertino Tomas. 

— Siunčiu jas tau, - pasakė Džekas. Jis surinko kodą telefone ir 
atvaizdai po kelių sekundžių pasirodė draugo telefone. 

— Šiek tiek blankoki, - pastebėjo Tomas, - bet technikai išryš- 
kins juos ir pamėgins išsiaiškinti, kas ji tokia. Dar ką nors turi? 

— Ji maždaug metro penkiasdešimties, liekna, trumpai kirptais 
šviesiais plaukais, plaukikės pečiais. 


— Dar kas nors? - pasiteiravo Tomas, viską užsirašęs. 

— Taip, kai patikrinsi Amerikos nusikaltėlių albumus, pereik 
prie Rytų Europos. Nuojauta kužda, kad ji gali būti rusė ar kokia 
ukrainietė. 

— Gal netgi ramunė? - spėjo Tomas. 

— O, Dieve, koks aš mulkis, - burbtelėjo Džekas. 

— Ne toks jau mulkis, jei turi dvi nuotraukas. Niekam iki šiol 
nepavyko. Gali paaiškėti, jog tai didžiausias lūžis šioje byloje. 

— Mielai pasišildyčiau šios pergalės šviesoje, bet tiesa ta, kad abi 
apie mane žino, - prisipažino Džekas. 

— Tuomet pasistengsiu kuo greičiau išsiaiškinti, kas ji tokia. Su- 


sisieksiu, kai tik vyrukai iš rūsio ką nors atkas. 
+8- 


Tina nuspaudė jungtuką po stalu. Užsižiebė ekranėlis stalo 
kampe. Fenstonas su kažkuo kalbėjo telefonu. Įjungusi jo liniją, 
Tina ėmė klausytis. | 

— Jūsų tiesa, - pasakė balsas, - ji Japonijoje. 

— Tada tikriausiai susitarė susitikti sa Nakamura. Visi duome- 
nys tavo byloje. Nepamiršk, kad paimti paveikslą svarbiau nei pa- 
šalinti Petresku. 

Fenstonas baigė pokalbį. 

Tina buvo įsitikinusi, kad valdytojas kalbėjosi su ta moterimi, 
kurią matė jo automobilyje. Reikia įspėti Aną. 

Į kabinetą įžengė Lipmanas. 

Ana išėjo iš dušo, čiupo rankšluostį ir ėmė džiovintis plaukus. 
Žvilgtelėjo į skaitmeninį laikrodį televizoriaus ekrano kampe. Po 
dvylikos, tokiu metu dauguma japonų verslininkų eina į savo klubą 
priešpiečiauti. Ne metas trukdyti poną Nakamurą. 

Nusišluosčiusi Ana apsivilko baltą frotinį chalatą, kabėjusį ant 
vonios durų. Atsisėdo ant lovos krašto ir surinko nešiojamajame 
kompiuteryje savo slaptažodį MIDAS, kuris leido įeiti į turtin- 
giausių meno kolekcininkų sąrašą pasaulyje: Geitsas, Kohenas, Lo- 
deris, Magneris, Nakamura, Reilsas, Vinas. Ji perkėlė žymeklį ant 
Nakamuros pavardės. Takašis Nakamura, pramonininkas. Tokijo 
universitetas 1966-1970, inžinerijos bakalauras, Kalifornijos uni- 
versitetas Los Andžele 1971-1973, ekonomikos magistras. Pradėjo 
dirbti „Maruba' plieno kompanijoje 1974, valdybos narys 1989, ge- 
neralinis direktorius 1997, valdybos pirmininkas 2001. Ana nuvedė 
žymeklį prie „Maruba plieno“. Praėjusių metų ataskaita rodo, kad 
kompanijos apyvarta beveik trys milijardai dolerių, iš jų pelno — 
keturi šimtai milijonų. Ponui Nakamurai priklauso 22 procentai 
kompanijos akcijų ir Forbes duomenimis jis yra laikomas devintu 
turtingiausiu pasaulio žmogumi. Vedęs, turi tris vaikus - dvi mer- 
gaites ir berniuką. Iš pomėgių paminėti tik du: golfas ir menas. 
Jokių duomenų apie išskirtinius jo sugebėjimus ar vertingą impre- 
sionistų kolekciją, laikomą puikiausia privačiose rankose. 

Nakamura keletą kartų yra pareiškęs, kad paveikslai priklauso 


kompanijai. Ir nors Krisčio aukcionas niekuomet neviešina tokių 

dalykų, meno pasaulyje niekam nebuvo paslaptis, kad Nakamura 
1987 m. varžėsi dėl van Gogo „Saulėgrąžų“ ir turėjo nusileisti savo 
senam draugui ir varžovui Jasuo Goto, „Jasudos ugnies ir jūros 
draudimo kompanijos“ valdybos pirmininkui, kuris sumokėjo už 
paveikslą 39 921 750 dolerių. 

Ana nedaug galėjo pridurti prie pono Nakamuros biografijos 
po to, kai paliko aukciono namus. Dega, kurį ji jam nupirko, Šokių 
pamoka su madmuazele Minet, buvo protinga investicija, ir ji tikė- 
josi, kad Nakamura ją prisimins. Ji nė kiek neabejojo, kad pasirin- 
ko tinkamą žmogų įvykdyti savo rizikingą manevrą. 

Atsidariusi lagaminą išsitraukė madingą mėlyną kostiumėlį su 
sijonu šiek tiek žemiau kelių, kreminę palaidinukę ir tamsiai mėly- 
nus žemakulnius odinius batelius. Jokio makiažo, jokių papuošalų. 
Kol lygino drabužius, Ana galvojo apie vyrą, kurį matė tiktai kartą, 
ir spėliojo, ar paliko jam įspūdį. Apsirengusi Ana apžiūrėjo save 
veidrodyje. Tiksliai tai, ko tikėtųsi japonų verslininkas iš Sotbio 
tarnautojos. ' 

Ana susirado asmeninio telefono numerį kompiuteryje. Atsi- 
sėdo ant lovos krašto, paėmė telefoną ir giliai įkvėpusi surinko aš- 
tuonis skaičius. 

— Hai, Šacho-Šitso desu, — pasigirdo spigus merginos balsas. 

— Laba diena, mano pavardė Ana Petresku. Ponas Nakamura 
galėtų prisiminti mane iš Sotbio. 

— Arjūs dėl pokalbio? 

— E... ne, tiesiog noriu pasišnekėti su ponu Nakamura. 

— Vieną minutėlę, pažiūrėsiu, ar jis gali atsiliepti. 

Kodėl ji tikėjosi, kad Nakamura ją prisimins po vieno susitiki- 
mo? 

— Dr. Petresku, kaip smagu, kad paskambinote. Tikiuosi, kad 
viskas gerai. 


— Taip, ačiū, Nakamura san. 

— Ar skambinate iš Tokijo? Jeigu neklystu, Niujorke dabar vi- 
durnaktis. 

— Taip, tikrai, tiesiog norėjau, kad mane priimtumėte. 

— Nebuvau įrraukęs jūsų į kandidatų sąrašą, bet jau pasirūpi- 
nau. Šiandien ketvirtą popiet turėsiu laisvą pusvalandį. Ar laikas 
jums tinka? 

— Taip, būtų labai malonu, - užtikrino Ana. 

— Ar žinote, kur mano kontora? 

— Turiu adresą. 

— Kur apsistojote? 

— „Seiyo“ viešbutyje. 

— Sotbio darbuotojų nedažnai ten sutiksi, jie mieliau renkasi 
„Imperial“. - Anos burna išdžiūvo. - Mano kontora yra apie dvi- 
dešimt minučių kelio nuo viešbučio. Susitiksime ketvirtą. Viso 
gero, dr. Petresku. 

Ana padėjo ragelį ir kurį laiką nesijudino nuo lovos galo. Ji 
stengėsi tiksliai prisiminti Nakamuros žodžius. Ką turėjo galvoje 
jo sekretorė paklausdama: „Jūs dėl pokalbio?“, ir kodėl Nakamura 
pasakė: „Nebuvau įtraukęs jūsų į kandidatų sąrašą, bet jau pasirū- 


pinau: Negi jis tikėjosi jos skambučio? 
|] e |] 


Džekas pasilenkė įdėmiau įsižiūrėti. Iš viešbučio išėjo du pa- 
siuntinukai su ta pačia dėže, kurią Ana pasiėmė iš Antono Teodo- 
resku ant Bucharešto dailės akademijos laiptų. Vienas pasikalbėjo 
su taksi vairuotoju, tas iššoko iš automobilio ir atsargiai įkėlė dėžę 
į bagažinę. Džekas iš lėto pakilo nuo savo kėdės ir lėtai priėjo prie 
lango įsitikinęs, kad jo niekas nemato. Jis nekantraudamas laukė 
ir suvokė, jog tai gali būti dar vienas netikras pavojaus signalas. Jis 


patikrino taksi - eilėje keturi automobiliai. Dirstelėjo į sveikatin- 

gumo klubo duris, apskaičiavo, kad antrą taksi pasiektų per dvide- 
šimt sekundžių. 

Vėl žvilgtelėjo į stiklines viešbučio duris, tikėdamasis išvysti 
Petresku. Bet pasirodė trumpaplaukė, kuri, prasmukusi pro duri- 
ninką, išėjo į gatvę. Džekas suprato, kad ji nesės į viešbučio taksi 
ir nerizikuos, kad ją kas nors įsimintų. O Džekui teks tai padaryti. 

Agentas nukreipė dėmesį į viešbučio duris žinodamas, kad 
trumpaplaukė lauks jų abiejų gerai pasislėpusi. Po kelių akimirkų 
pasirodė Ana, vilkėdama taip, lyg būtų susiruošusi į valdybos po- 
sėdį. Durininkas palydėjo ją iki priekinio taksi ir atidarė galines 
dureles. Vairuotojas išriedėjo į gatvę ir įsijungė į popietinį automo- 
bilių srautą. 

Džekas jau sėdėjo antrame taksi durininkui nespėjus atidaryti 
durų. 

— Sekite tą taksi, — rodydamas į priekį pasakė Džekas, - jeigu 
nepamesite, padvigubinsiu tarifą. 

Vairuotojas šovė iš vietos. 

— Bet, - tęsė agentas, gerai žinodamas, kad trumpaplaukė sėdi 
viename iš daugelio žalių automobilių priekyje, - nesivykite per- 
nelyg akivaizdžiai. 

Petresku taksi pasuko kairėn ties Ginza ir nuvažiavo į šiaurę, 
tolyn nuo madingų parduotuvių rajono, Marunoučio, prestižinio 
verslo rajono link. Džekas spėliojo, ar Ana vyksta į susitikimą su 
galimu pirkėju, ir sėdėjo kaip ant adatų. 

Žaliasis Petresku taksi prie artimiausio šviesoforo pasuko kairėn 
ir Džekas įsakmiai pakartojo: „Nepameskite jo“. Vairuotojas kirto 
skiriamąją juostą, atsistojo per tris automobilius ir prisisegė kaip 
magnetas. Abu taksi sustojo prie raudonos šviesos. Petresku taksi 
rodė dešinį posūkį. Kai užsidegė žalia šviesa, dar keli automobiliai 


pajudėjo ten pat. Džekas žinojo, kad viename sėdi trumpaplaukė. 

Kai jie išsuko į trijų juostų greitkelį, Džekas pastebėjo jų laukian- 
čių žalių šviesų virtinę. Nusikeikė. Geriau jau raudonos; stabčioti 
ir laukti visuomet geriau nei vytis. 

Jie visi saugiai pravažiavo pirmą žalią šviesoforą, po to antrą, 
bet kertant trečiąjį užsižiebė geltona šviesa, Džeko taksi paskutinis 
įveikė sankryžą. Kai važiavo pro imperatoriaus rūmų sodus, agentas 
pagirdamas paplojo vairuotojui per petį. Pasilenkė į priekį melsda- 
mas, kad ir kitoje sankryžoje degtų žalia. Geltona užsidegė vos tik 
pravažiavo Petresku automobilis. „Važiuok, važiuok!“ - paragino 
Džekas, kai kiti du taksi šovė per sankryžą įkandin Petresku, bet 
užuot užmynęs akseleratorių vairuotojas romiai sustojo. Džekas 
ketino pratrūkti, bet prie jų pririedėjo policijos patrulinė. Džekas 
spoksojo į priekį. Žalioji Tojota sustojo prie kito šviesoforo. Jis dar 
gali pasivyti. Visi šviesoforai sujungti ir keičiasi kelių sekundžių 
skirtumu. Džekas troško, kad policininkai nusuktų į dešinę ir jie 
galėtų pasivyti, bet patruliai liko prisiklijavę prie jų šono. Agentas 
žiūrėjo, kaip žaliasis Anos taksi pasuka į kairę, į Eitai-dori aveniu. 
Jis sulaikė kvapą trokšdamas, kad žalias signalas nepasikeistų, bet 
užsidegė geltonas ir prieky važiavęs automobilis sustojo, pastebė- 
jęs sekantį policijos patrulį. Kai šviesoforas vėl užsižiebė žaliai, po 
ilgiausios, kokią Džekas prisiminė, minutės, vairuotojas mikliai 
pasuko kairėn ir atsidūrė priešais virtinę žalių šviesoforų. Blogai, 
kad jis pametė Petresku, bet mintis, kad trumpaplaukė vis dar jos 
uodegoje, privertė Džeką atsigręžti ir prakeikti dešinėn sukantį ir 


savais keliais nurūkstantį policijos automobilį. 
"1 £ 


Kranc įdėmiai stebėjo, kaip žaliasis taksi pasuka į pirmą juostą 


ir sustoja priešais šiuolaikinį balto marmuro pastatą Otemači ra- 

jone. Virš įėjimo buvo Maruha plieno kompanijos pavadinimas 
japoniškais ir angliškais rašmenimis, kaip įprasta daugumai tarp- 
tautinių kompanijų. 

Kranc leido taksistui pravažiuoti pastatą ir paprašė sustoti prie 
kelkraščio. Pasisukusi pro galinio vaizdo veidrodėlį žiūrėjo, kaip 
Ana lipa iš taksi. Vairuotojas priėjo prie bagažinės, atidarė ją. Ana 
pasuko prie jo, nuo laiptų padėti suskubo durininkas. Kranc stebė- 
jo, kaip abu vyrai nuneša medinę dėžę laiptais į pastatą. 

Kai jie dingo iš akių, Olga sumokėjo taksistui, išlipo ir pranyko 
šešėliuose. Ji niekuomet nepalikdavo taksisto laukti, nebent kriti- 
niu atveju. Taip jie negalėjo jos įsidėmėti. Reikėjo skubiai sugal- 
voti planą, nes Petresku gali netikėtai pasirodyti. Kranc prisiminė 
gautas instrukcijas. Svarbiausia atgauti paveikslą. Padariusi tai gali 
nužudyti Petresku, bet kadangi ką tik išlipo iš lėktuvo, neturi gink- 
lo po ranka. Ji džiaugėsi, kad amerikietis nebekelia grėsmės. Įdo- 
mu, ar jis tebenaršo Honkongą, ieškodamas Petresku, paveikslo ar 
abiejų. 

Iš visko sprendžiant, paveikslas pasiekė savo tikslą: aplanke, 
kurį Fenstonas jai davė, apie Nakamurą buvo visas puslapis. Jeigu 
Petresku pasirodys su dėže, vadinasi, jai nepavyko, ir tai tik paleng- 
vins Kranc atlikti abi užduotis. Jeigu ji išeis nešina savo rankine, 
Olgai reikės žaibiškai apsispręsti. Ji patikrino, kokia padėtis su 


transportu. Per kelias minutes pravažiavo keletas taksi, pusė - tuš- 


“J 


čių. 

Pro duris išėjo taksistas, sėdo už savo 7ojotos vairo. Ji laukė pasi- 
rodant Petresku, bet tuščias automobilis išsuko į gatvę ieškoti kito 
kliento. Kranc nusprendė, kad laukti teks ilgai. 

Ji stovėjo prekybos centro šešėliuose kitapus gatvės ir laukė. Ty- 
rinėjo dizainerių salonų, kuriuos niekino, prikimštą gatvę, kol akys 


užkliuvo už įstaigos, apie kurią buvo skaičiusi ir visuomet norėjo 

aplankyti: ne Gucci, ne Burberry, ne Calvin Klein, bet Nozaki pei- 
lių parduotuvę, kuri gūžėsi tarp šiuolaikiškesnių kaimynių. 

Krautuvėlės durys traukė Kranc kaip magnetas metalo drožles. 
Eidama per gatvę ji neatitraukė akių nuo „Maruha plieno“ kompa- 
nijos durų, jeigu nelauktai pasirodytų sekamoji. Ber Olga tikėjosi, 
kad susitikimas su Nakamura šiek tiek užtruks. Šiaip ar taip, netgi 
jis neišleis tokių pinigų šio bei to nepaklausinėjęs. 

Perėjusi gatvę Kranc įsmeigė akis į vitriną kaip vaikas, kuriam 
Kalėdos prasidėjo trimis mėnesiais anksčiau. Pincetai, nagų žnyp- 
lutės, žirklės kairiarankiams, šveicariški peiliukai, ilgaašmenės avi- 
kirpės žirklės, Vžctorimox mačetė su trisdešimt aštuonių centimetrų 
ašmenimis — viskas tebuvo fonas maždaug 1783 m. apeiginiam sa- 
murajaus kardui. Kranc pasijuto gimusi ne tame amžiuje. 

Įžengusi vidun ji atsidūrė priešais eiles virtuvinių peilių, ku- 
riais išgarsėjo ponas Takajus, samurajaus palikuonis. Ji pastebėjo 
viename kampe stovintį ir klientams peilius galandantį savininką. 
Kranc iškart jį pažino ir būtų mielai paspaudusi ranką maestro, jos 
akimis — peilių Bradui Pitui, bet gerai žinojo, kad turės apsieiti be 
šito malonumo. 

Nepaleisdama iš akių Maruba kompanijos durų, Kranc ėmė ty- 
rinėti rankų darbo japoniškus instrumentus - aštrius kaip skustu- 
vas, apgaulingai lengvus, su kriaunose įspaustu NOZAKI užrašu, 
tarsi norėjo kaip Cartier pabrėžti, jog klastotė neįmanoma. 

Kranc seniai susitaikė su tuo, jog negali rizikuoti nešdamasi 
savo pasirinktą žudymo įrankį į lėktuvą, todėl jai beliko dairytis 
vietinės produkcijos toje šalyje, kurioje Fenstonas užsimanydavo 
visiems laikams uždaryti kliento sąskaitą. 

Kranc ėmė neskubėdama rinktis, o prie lubų pakabintuose nar- 
veliuose serenadas traukė suzunus?, žiogai. Olga dirstelėjo kitapus 


gatvės — Petresku nė ženklo. Ji toliau apžiūrinėjo įrankius. Iš pra- 

džių patikrino skirtingų peilių rūšių - daržovėms, vaisiams, duo- 
nai, mėsai - svorį, jo pasiskirstymą ir ašmenų ilgį. Ne daugiau kaip 
dvidešimt centimetrų, ne mažiau kaip dešimt. 

Per kelias minutes Kranc atsirinko tris, kol galiausiai apsistojo 
prie vieno, Global GSS, keturiolikos centimetrų, kuris sėkmingai 
įveiktų tiek kumpį, tiek ir sunokusį melioną. 

Ji padavė išsirinktą įrankį pardavėjui, tas nusišypsojo — koks 
plonas kakliukas - ir suvyniojo jį į ryžių popierių. Kranc sumokė- 
jo jenomis. Doleriai atkreiptų į ją dėmesį, o kreditinės kortelės ji 
neturėjo. Paskutinį kartą dirstelėjusi į poną Takajų nenoriai paliko 
krautuvėlę ir grįžo į saugius šešėlius kitapus gatvės. 

Laukdama, kol grįš Petresku, Olga nuplėšė popierių nuo pir- 
kinio karštligiškai trokšdama išbandyti instrumentą. Įsikišo jį į 
makštis, specialiai pasiūtas nešiotis už džinsų. Tilpo idealiai, kaip 


pistoletas dėkle. 

Registratorė negalėjo nuslėpti savo nustebimo, kai su dėže pasi- 
rodė durininkas. Ji užsidengė delnais burną - japoniška nuostabos 
reakcija. 

Ana nieko neaiškino, tik pasakė savo pavardę. Mergina permetė 
akimis kandidatų, kuriuos valdytojas priims tą dieną, sąrašą ir pa- 
dėjo varnelę prie „dr. Petresku“. 

— Ponas Nakamura šiuo metu kalbasi su kitu kandidatu, - pa- 
sakė ji, - bet netrukus turėtų būti laisvas. 

— Kandidatu į kokias pareigas? — pasidomėjo Ana. 

— Aš nežinau, - atsakė registratorė, ne mažiau nustebusi, kad 
šito klausia kita kandidatė. 

Ana atsisėdo priimamajame ir pažvelgė į dėžę, atremtą į sieną. 
Šyptelėjo pagalvojusi, kaip reikės paprašyti žmogaus atsisveikinti 
su šešiasdešimčia milijonų dolerių. 

Dėl punktualumo japonai pamišę, todėl Ana nė kiek nenuste- 
bo, kai dvi minutės po keturių pasirodė madingai vilkinti japonė, 
nusilenkė ir pakvietė Aną į kabinetą. Ji taip pat pastebėjo medinę 
dėžę, bet neparodė jokios reakcijos, tik pasidomėjo: „Ar pageidau- 
site, kad ji būtų nunešta į direktoriaus kabinetą?“ 

— "Taip, malonėkite, - nieko daugiau nepaaiškinusi atsiliepė 
Ana. 

Sekretorė palydėjo Aną ilgu koridoriumi pro keletą durų, nepa- 
žymėtų lentelėmis su pavarde ar pareigomis. Pasiekusi paskutines, 


sekretorė tyliai pasibeldė ir atidariusi paskelbė: „dr. Petresku: 

Ponas Nakamura pakilo nuo stalo ir priėjo pasisveikinti su Ana, 
kuri negalėjo užčiaupti burnos. Ir ne todėl, kad nustebino žemas, 
lieknas, tamsiaplaukis vyras, kuris kostiumus akivaizdžiai siūdinosi 
Paryžiuje ar Milane. Aną aiktelėti privertė Nakamuros kabinetas. 
Kambarys buvo taisyklingo kvadrato formos, viena jo siena — stik- 
linė. Ana spoksojo į ramų sodelį, per kurį iš vieno kampo į kitą 
sruvo upeliukas, stovėjo tiltelis, ant kurio turėklų krito gluosnių 
kasos. 

Ant sienos už valdytojo stalo kabojo pasakiškas paveikslas, at- 
kartojantis tiksliai tą sceną. Ana užsičiaupė ir atsisuko į šeiminin- 
ką. 

Ponas Nakamura šypsojosi akivaizdžiai patenkintas Monė pa- 
darytu įspūdžiu, bet pirmas jo klausimas ne mažiau sukrėtė Aną. 

— Kaip jums pavyko išgyventi rugsėjo vienuoliktąją, juk, kiek 
pamenu, jūsų kabinetas buvo Šiauriniame bokšte? 

— Man tiesiog pasisekė, — tyliai atsakė Ana, — nors kai kurie 
bendradarbiai, bijau... 

Ponas Nakamura pakėlė ranką. ž 

— Atsiprašau, - pasakė. — Pasirodžiau labai netaktiškas: Gal pra- 
dėsime pokalbį nuo stebėtinos jūsų totografinės adis patik- 
rinimo? Pradėkime nuo visų trijų kambaryje kabančių paveikslų. 
Taigi, Monė. 

— Gluosniai Veteji, - atsakė Ana. - Ankstesnis jo savininkas 
buvo ponas Klarkas iš Sangtono Ohajaus valstijoje. Paveikslas ati- 
teko poniai Klark, kai vyras nutarė skirtis su ja, trečiąja savo žmo- 
na. Deja, tai reiškė, kad jam teko išsiskirti su trečiuoju savo Monė. 
Krisčio aukcionas pardavė drobę už dvidešimt šešis milijonus dole- 
rių, bet aš net neįtariau, kad paveikslą įsigijote jūs. 

Ponas Nakamura vėl patenkintas nusišypsojo. 


Ana pasisuko į priešingą sieną ir kiek patylėjusi pradėjo: 

— Jau kurį laiką svarsčiau, kur atsidūrė šis paveikslas. Tai Re- 
nuaras, žinoma. Madam Diuprė su vaikais, dar žinomas Skaitymo 
pamokos pavadinimu. Paryžiuje jį pardavė Rodžeris Diuprė, kurio 
senelis įsigijo paveikslą iš dailininko 1868 m. Todėl neįsivaizduoju, 
kiek sumokėjote už drobę, - pridūrė Ana, pasisukdama į paskutinį 
šedevrą. - Čia tai visai paprasta, - šypsodamasi pareiškė ji. - Tai 
vienas iš vėlyvųjų Manė salono darbų, greičiausiai tapytas 1871 
metais. Vadinasi, - kiek patylėjusi Ana pasakė: - Pietūs Gerbua 
kavinėje. Jūs pastebėjote, kad dailininko meilužė sėdi dešiniajame 
kampe ir žiūri tiesiai į jį? 

— Kas ankstesnis savininkas? 

— Ledi Šarlotė Čerčil, kuri po vyro mirties buvo priversta par- 
duoti paveikslą, kad susimokėtų paveldėjimo mokesčius. 

Nakamura nusilenkė. 

— Vieta jūsų. 

- Vieta, Nakamura san? - sutrikusi perklausė Ana. 

— Tai jūs čia ne pretenduoti į mano tondo direktorės pareigas? 

— Ne, - atsakė Petresku, staiga supratusi, ką registratorė turė- 
jo galvoje sakydama, kad direktorius kalbasi su kitu kandidatu. — 
Nors man didelė garbė, kad svarstėte mano kandidatūrą, Nakamu- 
ra san, iš tiesų atvykau susitikti su jumis visiškai kitu reikalu. 

Direktorius linktelėjo akivaizdžiai nuviltas, bet paskui jo žvilgs- 
nis nukrypo į dėžę. 

— Nedidelė dovana, - nusišypsojo Ana. 

— Tokiu atveju atleiskite, kad negalėsiu pažiūrėti jūsų dovanos, 
kol neišeisite, nes šitaip jus įžeisčiau. - Ana linktelėjo gerai žinoda- 
ma japonų tradicijas. - Prašau sėstis, jaunoji panele. 

Ana nusišypsojo. 

— "Taigi, koks tikrasis jūsų vizito tikslas? - pasiteiravo Nakamu- 


ra, atsilošęs savo krėsle ir įdėmiai tyrinėdamas viešnią. 

— Man regis, turiu paveikslą, kuriam negalėsite atsispirti. 

— Ne prastesnį už Dega pastelę? — pasidomėjo japonas pastebi- 
mai pralinksmėjęs. 

— O, taip, — šiek tiek per entuziastingai atsakė Ana. 

— Kokio autoriaus? 

— Van Gogo. 

Nakamura šypsojosi neperskaitoma šypsena, kuri neišdavė, su- 
sidomėjo jis ar ne. 

— Pavadinimas? 

— Autoportretas su aprišta ausimi. 

— Su garsia japoniška graviūra fone, jei teisingai pamenu, — pa- 
sitikslino Nakamura. 

— Su Geisomis peizaže, — atsakė Ana. - Liudijančia dailininko 
žavėjimąsi japonų kultūra. 

— Reikėjo pakrikštyti jus Ieva, - tarė Nakamura. - Bet dabar — 
mano eilė. 

Ana atrodė nustebusi, bet nieko neatsakė. 

— Spėju, kad tas Autoportretas iš Ventvorto, įsigytas penktojo 
markizo? 

— Grafo. 

— Grafo. Ach, ar kada perprasiu anglų titulus? Man „grafas“ 
skamba kaip amerikietiškas vyro vardas. 

— Kas pirmasis savininkas? - paklausė Ana. 

— Daktaras Gačė, van Gogo bičiūlis ir gerbėjas. 

— Kada tapytas? 

— 1889-aisiais, - atsakė Nakamura, - kai van Gogas gyveno Ar- 
lyje, Gogenui grįžus į Paryžių. 

— Ir kiek daktaras Gačė sumokėjo už paveikslą? — pasidomėjo 
Ana gerai žinodama, kad tik keli žmonės pasaulyje drįstų kaman- 


tinėti šį žmogų. 

— Visuomet maniau, kad van Gogas per gyvenimą pardavė tik 
vieną paveikslą — „Raudonuosius Arlio vynuogynus“. Tačiau dak- 
taras Gačė buvo ne tik artimas jo draugas, bet ir geradarys bei glo- 
bėjas. Laiške, kurį jis parašė dovanų gavęs paveikslą, buvo įdėtas ir 
šešių šimtų frankų čekis. 

— Aštuonių šimtų, — pataisė Ana, atidarydama portfelį ir įteik- 
dama Nakamurai laiško kopiją. - Mano klientas turi originalą, — 
patikino ji. 

Nakamura perskaitė prancūziškai rašytą laišką, neprašydamas 
padėti išversti. Pakėlęs akis nusišypsojo. 

— Apie kokią sumą kalbame? — paklausė jis. 

— Šešiasdešimt milijonų dolerių, - nedvejodama atsakė Ana. 

Akimirką neįskaitomas japono veidas atrodė susimąstęs, bet at- 
sakė jis ne iš karto. 

— Kodėl toks pripažintas šedevras taip nuvertintas? — pagaliau 
paklausė. — Tikriausiai sandėris turi keletą sąlygų. 

— Pardavimas neturėtų būti viešinamas, - atsakė Ana. 

— Kaip gerai žinote, tai mano bruožas, - atsakė Nakamura. 

— Neperparduosite paveikslo mažiausiai dešimt metų. 

— Aš paveikslus perku, o pardavinėju plieną, - užtikrino Naka- 
mura. 

— Per tą laiką paveikslas neturi būti eksponuojamas viešoje ga- 
lerijoje. 

— Kam jūs atstovaujate, panele? — be įspėjimo paklausė japo- 
nas: - Braisui Fenstonui ar Viktorijai Ventvort? 

Ana neatsakė dabar supratusi, kodėl kartą aukciono direktorius 
padarė pastabą, kad rizikuoji neįvertindamas Nakamuros. 

— Pasielgiau įžūliai, pateikdamas šį klausimą, - pripažino kolek- 
cininkas. — Prašau atleisti, - pridūrė kildamas iš vietos. - Galbūc 
leisite man apsvarstyti jūsų pasiūlymą per naktį? - Nakamura že- 
mai nusilenkė aiškiai parodydamas, kad susitikimas baigtas. 

— Žinoma, Nakamura san, - atsakė Ana taip pat nusilenkda- 
ma. 

— Pamirškite „san“, dr. Petresku. Jūsų srityje negaliu jums pri- 
lygti. 

Ana norėjo atsakyti, jog prašo vadinti ją Ana, nes plieno srityje 
ji visiškai nieko neišmano, tačiau neišdrįso. 

Nakamura priėjo prie jos ir dirstelėjo į medinę dėžę. 

— Nekantrauju pamatyti, kas joje. Gal galėtume susitikti rytoj, 
dr. Petresku, kai būsiu apsvarstęs jūsų pasiūlymą? 

— Dėkui, pone Nakamura. 

— Sutariam dešimtai? Atsiųsiu vairuotoją paimti jūsų devynios 
keturiasdešimt. 

Ana aatsisveikindama nusilenkė, Nakamura atsakė tuo pačiu. Jis 
priėjo prie durų ir atidarydamas jas tepridūrė: „Kaip gaila, kad ne- 


ieškote darbo“. 
e | e 


Kranc stoviniavo šešėliuose, kai iš pastato išėjo Petresku. Su- 
sitikimas turėjo praeiti sėkmingai, nes merginos laukė limuzinas, 
vairuotojas laikė jai atidaręs galines dureles ir, svarbiausia, niekur 
nesimatė dėžės. Kranc liko dvi išeitys. Ji buvo įsitikinusi, kad Ana 


grįš nakvoti į viešbutį, o paveikslas liko pastate. Ji pasirinko. 
+-6- 


Anaįsitaisė plieno magnato automobilyje ir pirmą kartą per ke- 
letą pastarųjų dienų lengviau atsipūtė įsitikinusi, kad netgi nesu- 
tikęs mokėti šešiasdešimties milijonų Nakamura pateiks protingą 
pasiūlymą. Kam gi daugiau jis perleido jos žinion savo automobilį 


ir pakvietė sugrįžti rytoj? 

Ana išlipo prie viešbučio, nuėjo tiesiai prie registratūros, pasi- 
ėmė raktą ir pasuko lifto link. Jeigu ji būtų pasukusi dešinėn, užuot 
nuėjusi kairėn, būtų praėjusi pro pat suirzusį amerikietį. 

Džekas nemirksėdamas nusekė ją iki pat lifto. Ji viena. Nei dė- 
žės, nei, kas tikriausiai dar svarbiau, trumpaplaukės pėdsakų. Ji bus 
nutarusi likti prie paveikslo, užuot persekiojusi jo kurjerę. Džekui 
teko skubiai apsispręsti, ką jis darys, jeigu Petresku pasirodys su 
savo bagažu ir išvažiuos į oro uostą. Laimei, šį kartą agentas savo 


daiktų neišsipakavo. 
+6- 


Kranc slapstėsi už įvairių daiktų beveik valandą laiko, pajudė- 
dama tik tada, kai pasislinkdavo saulė, kol grįžo direktoriaus limu- 
zinas ir sustojo prie įėjimo į „Maruha plieną“. Po kelių minučių 
durys prasiskyrė, pasirodė pono Nakamuros sekretorė su raudona 
uniforma vilkinčiu vyru, nešinu medine dėže. Vairuotojas atida- 
rė bagažinę, durininkas įkėlė nešulį. Vairuotojas išklausė sekreto- 
rės nurodymus. Direktoriui reikėsią naktį skambinti į Ameriką ir 
Angliją, todėl jis nakvosiąs kompanijos bute. Ponas Nakamura ap- 
žiūrėjęs paveikslą ir nori, kad šis būtų pervežtas į jo vilą kaime. 

Kranc patikrino eismą. Žinojo turinti tik vieną galimybę, kai 
užsižiebs raudonas šviesoforo signalas. Laimė, gatvėje vienos kryp- 
ties eismas. Ji jau apskaičiavo, kad signalas tolimajame kelio gale 
degs keturiasdešimt penkias sekundes. Per tą laiką, apskaičiavo 
Olga, sankryžą kerta maždaug trylika automobilių. Pasitraukusi iš 
slėptuvės Kranc ėmė slinkti šaligatviu atsargiai, kaip katė, rizikuo- 
janti prarasti vieną iš devynių savo gyvybių. 

Juodas direktoriaus limuzinas išsuko į gatvę ir prisijungė prie 
pavakarės eismo. Degė žalia šviesa, bet priekyje jo laukė dar pen- 


kiolika automobilių. Kranc sustojo tiksliai priešais tą vietą, kurioje 

jos apskaičiavimu turėjo sustoti mašina. Užsidegus raudonai švie- 
sai ji lėtai nuėjo limuzino link. Šiaip ar taip, ji turi dar keturias- 
dešimt penkias sekundes. Atsidūrusi per žingsnį nuo automobilio 
moteris krito ant dešinio peties ir nusirito po juo. Tvirtai įsikibo į 
automobilio kėbulą ir įsisprendusi išskėstomis kojomis prisitrau- 
kė. Tai metro keturiasdešimt devynių centimetrų ūgio, keturiasde- 
šimt penkių kilogramų nesveriančio žmogaus privalumas. Užside- 
gus žaliam' signalui ir pajudėjus Nakamuros automobiliui Kranc 
nebesimatė. 

Kartą Rumunijos kalnuose nuo maištininkų sprunkanti Olga 
prisisiurbė kaip lipčius prie dvi tonas sveriančio sunkvežimio ir ke- 
liasdešimt kilometrų kratėsi kalnuota vietove. Ji išsilaikė keturias- 
dešimt vieną minutę, kai saulė pagaliau nusileido, krito ant kelio 
išsekusi, po to pėsčia perėjo per visą šalį, o paskutinius dvidešimt 
kilometrų iki sienos nubėgo. 

Limuzinas stabčiodamas judėjo per miestą. Po dvidešimties 
minučių vairuotojas išsuko į greitkelį ir ėmė kilti į kalnus. Neil- 
gai pavažiavęs dar kartą pasuko į siauresnį, rečiau važinėjamą ke- 
lią. Kranc norėjo atsikabinti, bet žinojo, kad kiekviena iškentėta 
minutė didina jos pranašumą. Automobilis sustojo prie sankryžos, 
staigiai pasuko kairėn ir toliau riedėjo plačiu, nelygiu taku. Kai jie 
sustojo prie kitos kryžkelės, Kranc įsiklausė. Juos sulaikė prava- 
žiuojantis sunkvežimis. 

Olga iš lėto atleido dešinę ranką, kuri buvo beveik nutirpusi, 
išsitraukė peilį iš kelnių ir pasisukusi smeigė juo į dešinę padangą, 
dar ir dar kartą, kol išgirdo garsų šnypštimą. Kai mašina pajudėjo, 
ji krito ant žemės ir liko gulėti nejudėdama, kol nebesigirdėjo va- 
riklio. 

Kai limuzinas dingo už kalvos, ji atsistojo ir pradėjo daryti 


tempimo pratimus. Niekur neskubėjo. Juk automobilis lauks jos 

kitapus kalvos. Kai atgavo jėgas, Kranc nurisnojo į kalvos viršų. 
Už keliolikos kilometrų kalnuose glaudėsi didinga vila, įrėminta 
nuostabaus gamtovaizdžio. 

Pakilusi ant viršūnės Olga pamatė tolumoje ant kelio priklau- 
pusį ir į subliūškusią padangą spoksantį vairuotoją. Apsižvalgė — 
kelias visiškai tuščias. Veikiausiai veda tik į Nakamuros reziden- 
ciją. Jai prisiartinus vairuotojas pakėlė galvą ir nusišypsojo. Kranc 
nusišypsojo jam ir pribėgo prie jo. Nespėjus vairuotojui prasižioti, 
moteris kaire koja staiga spyrė jam į gerklę, po to į pilvą ir žiūrėjo, 
kaip vyras sukniumba ant žemės it marionetė nutrauktomis virve- 
lėmis. Ji pasvarstė, ar neperrėžus japonui gerklės, bet paveikslas — 
jos rankose, kam terliotis, jeigu gaus malonumą šiąnakt perpjauti 
kitą gerklę. Šiaip ar taip, už šitą nemokėta. 

Kranc vėl apsižvalgė. Ramu. Ji pribėgo prie limuzino, ištraukė 
raktelius, sugrįžo atrakinti bagažinės. Dangčiui pakilus įsmeigė 
akis į medinę dėžę. Būtų nusišypsojusi, bet reikėjo įsitikinti, kad 
pirmą milijoną užsidirbo. 

Kranc stvėrė sunkų atsuktuvą iš įrankių dėžės ir įspraudė į deši- 
nį viršutinį dėžės kampą. Jai prireikė visos jėgos, kad atkeltų dang- 
tį, bet viduje išvydo tik į burbuliuotą plėvelę suvyniotą paketą. 
Praplėšė ją plikomis rankomis. Kai viską nudraskė, įsmeigė akis į 


Petresku premiją laimėjusios Danutos Sekalskos paveikslą Laisvė. 
| Z ė |] 


Džekas palaukė dar valandą, viena akimi dairydamasis trumpa- 
plaukės, kita - ar liftu nesikelia Petresku, bet nė viena nepasirodė. 
Praėjo dar valanda ir Džekas įsitikino, kad Ana liks nakvoti. Jis nu- 
sliūkino iki registratūros ir pasiteiravo laisvo kambario. 


— Jūsų pavardė, pone? - paklausė viešbučio tarnautojas. 

— Eitzdžeraldas, - atsakė Džekas. 

— Prašom pasą. 

— Taip, žinoma, - atsakė Džekas, traukdamas iš vidinės kišenės 
pasą. 

— Kiek naktų pas mus apsistosite, pone Fitzdžeraldai ? 


Džekas labai norėjo žinoti atsakymą į šį klausimą. 


rugsėjo 19 d. 


30 


Kai Ana pabudo kitą rytą, pirmiausia paskambino į Ventvort 
Holą. 

— Šis reikalas dega, — įspėjo Arabela, vos tik Ana papasakojo 
naujienas. 

— Ką turite omenyje? — pasidomėjo Petresku. 

— Fenstonas iškėlė dvarui bankrotą ir davė man keturiolika die- 
nų padengti skolą arba parduos Ventvort Holą iš varžytinių. Ti- 
kėkimės, kad Nakamura to nesužinos, nes tai gerokai susilpnins 
mūsų derybines pozicijas ar net privers jį apsigalvoti. 

— Aš susitinku su juo dešimtą ryto, - nuramino Ana, — ir per- 
skambinsiu jums, kai žinosiu jo sprendimą. Tačiau pas jus tai bus 
vidury nakties. 

— Man nesvarbu, kokiu laiku, - atsakė Arabela, - aš vis tiek ne- 
miegosiu. 

Padėjusi ragelį Ana ėmė svarstyti susitikimo su kolekcininku 
taktiką. Tiesą sakant, paskutines dvylika valandų apie nieką dau- 
giau ir negalvojo. 

Ji žinojo, kad Arabela džiaugsis bet kokia suma, kuri leis atsi- 
skaityti su Fenstono fmansais ir išvaduos dvarą nuo skolų kredi- 
toriams ir mokesčiams. Ana apskaičiavo, kad jai reikėtų maždaug 
penkiasdešimties milijonų. Ji jau apsisprendė, kad sutiks su tokiu 
pasiūlymu ir džiaugsis galimybe grįžti į Niujorką kaip „atsiradusi“, 
vėl kasryt bėgti abi kilpas Centriniame parke. Galbūt ji net daugiau 
pasidomės darbu pas Nakamurą, į kurį neketino kandidatuoti. 

Ana mirko vonioje, kol kone verdantis vanduo visai atvėso — 
tokį malonumą leisdavo sau tik savaitgaliais, ir dėliojo mintis apie 
susitikimą su verslininku. Ji nusišypsojo įsivaizdavusi, kaip Na- 
kamura atplėšia dovaną. Daugumai rimtų kolekcininkų sukeltų 
virpulį naujo talento atradimas mokant milžinišką sumą už pripa- 
žintą genijų. Išvydęs drąsų potėpį ir akivaizdžius gabumus, Naka- 
mura tikrai pasikabins Laisvę savo kolekcijoje. O tai visuomet yra 
geriausias įvertinimas. 

Ana ilgai ir kruopščiai svarstė, ką apsivilks per antrąjį susitiki- 
mą. Ji apsisprendė rengtis smėline kuklaus ilgio lino suknele, su- 
sijuosti plačiu rudos odos diržu ir pasipuošti paprastu auksiniu 
pakabuku. Niujorke ji būtų palaikyta labai santūria, o Tokijuje — 
beveik akiplėšiška. Vakar ji rengėsi pirmam žingsniui, šiandien — 
baigiamajam. 

Trečią kartą atsidariusi rankinę patikrino, ar įsidėjo daktaro 
Gačė laiško van Gogui kopiją kartu su paprastu, vieno puslapio 
tipiniu pirkimo kontraktu. Jeigu ji sutiks sa Nakamuros siūloma 
suma, prašys dešimties procentų užstato, geros valios žėnklo, jei 
pirkėjas grąžintų paveikslą, likęs juo nepatenkintas. Tačiau Ana 
jautė, kad užmetęs akį į originalą... 

Ana dirstelėjo į laikrodį. Susitikimas su direktoriumi paskir- 
tas dešimtą. Jis pažadėjo atsiųsti savo vairuotoją be dvidešimties 
minučių dešimtą. Ji lauks jo vestibiulyje. Japonai greitai netenka 
kantrybės, prasidėję su žmonėmis, kurie vedžioja už nosies. 

Ana nusileido liftu į holą ir priėjo prie registratūros. 

— Ketinu šiandien išsiregistruoti, - pranešė ji, - norėčiau, kad 
paruoštumėte mano sąskaitą. 

— Būtinai, dr. Petresku, — atsakė tarnautojas. - Norėčiau suži- 
noti, ar ėmėte ką nors iš minibaro? 

Ana pagalvojo. 


— Du Ev/a2n vandens buteliukus. 

— Ačiū, — padėkojo tarnautojas ir ėmė barškinti kompiuteriu 
sąskaitą, o prie Anos pribėgo pasiuntinukas. 

— Jūsų paimti atvyko vairuotojas, - pranešė jis ir palydėjo Aną 
prie laukiančio limuzino. 

Džekas jau sėdėjo taksi, kai ji pasirodė prie durų. Jis buvo įsiti- 
kinęs, kad sekamosios antrą kartą nepames. Šiaip ar taip, trumpa- 


plaukė jos laukia ir gerai žino, kur vyksta Ana. 
+-8- 


Kranc taip pat praleido naktį Tokijo centre, tik, priešingai nei 
Ana, ne viešbučio lovoje. Ji miegojo krano kabinoje, maždaug pen- 
kiasdešimties metrų aukštyje. Olga buvo įsitikinusi, kad niekas ne- 
sugalvos jos čia ieškoti. Ji žiūrėjo įsmeigusi akis į Tokiją, kai virš 
imperatoriaus rūmų kilo saulė. Laikrodis rodė 5:56. Metas leistis, 
jeigu nori dingti nepastebėta. 

Nulipusi žemėn Kranc prisijungė prie tarnautojų ir priemies- 
čiuose gyvenančių darbininkų, skubančių metro į savo darbovie- 
tes. 

Už septynių stotelių Kranc išlindo Ginzoje ir skubiai grįžo prie 
„Seiyo“ viešbučio. Įsmuko vidun kaip nuolatinė klientė, kuri taip 
niekad ir nebuvo užsiregistravusi. 

Kranc įsitaisė laukiamojo kampe, iš kurio kuo puikiausiai re- 
gėjo abu liftus, o pačią galėjo pastebėti tik akyliausias padavėjas. 
Laukti teko ilgai, bet kantrybę, kaip ir bet kurį kitą sugebėjimą, 
išugdo ilga praktika. 


Vairuotojas uždarė galines dureles. Ne vakarykštis, pastebėjo 


Ana - veidų ji niekuomet nepamiršdavo. Jis nuvažiavo netaręs nė 

žodžio, o Ana su kiekvienu kilometru įgavo vis daugiau pasitikėji- 
mo savimi. 

Kai limuzino durelės vėl atsivėrė, Ana vestibiulyje išvydo jos 
laukiančią pono Nakamuros sekretorę. Šesiasdešimt milijonų dole- 
rių, lipdama laiptais sušnibždėjo sau Ana, žr nė cento mažiau. Stik- 
linės durys atsivėrė ir sekretorė žemai nusilenkė. 

— Labas rytas, dr. Petresku. Nakamura san laukia jūsų. 

Nusišypsojusi Ana nusekė paskui ją ilgu koridoriumi pro nepa- 
žymėtus kabinetus. Tyliai pasibeldusi sekretorė atidarė valdytojo 
kabineto duris ir pranešė apie viešnią. | 

Ir vėl Ana apstulbo pajutusi, kokį įspūdį jai kelia tas kambarys, 
tik šikart susilaikė neišsižiojusi. Nakamura pakilo nuo stalo ir nu- 
silenkė. Ana atsakė linktelėjimu ir užėmė pasiūlytą kėdę priešais 
jo stalą. Direktorius atsisėdo. Vakarykštę šypseną buvo pakeitusi 
niūri veido išraiška. Ana nutarė, jog tai derybų taktika. 

— Dr. Petresku, - pradėjo jis, atsivertęs aplanką priešais save, — iš 
visko sprendžiant, vakar nebuvote su manimi visiškai atvira. 

Ana pajuto, kad džiūsta burna, kai Nakamura permetė akimis 
kažkokius dokumentus. Jis nusiėmė akinius ir pažvelgė Anai tiesiai 
į akis. Ji stengėsi nesumirksėti. 

— Jūs man nepasakėte, pavyzdžiui, kad nebedirbate Fenstono 

Jinansams, neužsiminėte man, kad neseniai buvote pašalinta iš 

banko valdybos už banko tarnautojui nederantį elgesį. - Ana sten- 
gėsi reguliariai kvėpuoti. - Jūs taip pat neinformavote manęs apie 
šiurpią ledi Viktorijos mirtį tuo metu, kai ji prisidarė skolų jūsų 
banke. - Nakamura vėl užsidėjo akinius. - Per trisdešimt milijo- 
nų dolerių. Jūs taip pat nepaminėjote to nereikšmingo fakto, kad 
Niujorko policija tebelaiko jus dingusia, manomai žuvusia. Tačiau 
labiausiai smerktinas faktas, kad nepranešėte man, jog paveikslas, 
kurį mėginate parduoti, yra, policijos žargonu, nusikalstamu būdu 
įsigytas daiktas. 

Nakamura užvertė aplanką, nusiėmė akinius ir vėl sužiuro į ją. 

— Galbūt yra koks nors širo netikėto amnezijos priepuolio pa- 
aiškinimas? 

Ana troško pašokti ir išbėgti iš kambario, bet neįstengė paju- 
dėti. Tėtis visuomet mokė prisipažinti, kai tiesa išaiškėja. Ji viską 
ir išklojo. Tiesą sakant, atskleidė jam, net kur paslėptas paveikslas. 
Kai ji baigė, Nakamura kurį laiką tylėjo. Ana laukė, kada be cere- 
monijų bus išlydėta iš pastato jau antrą kartą per vieną savaitę. 

— Dabar suprantu, kodėl norėjote, kad paveikslas nebūtų per- 
parduotas mažiausiai dešimt metų ir juolab viešai eksponuotas. 
Bet turiu paklausti, kaip ketinate susitvarkyti su savo buvusiu 
bosu? Man jau aišku, kad ponui Fenstonui labiau rūpi pasiglemžti 
tokį vertingą užstatą nei padengti skolas. 

— Čia ir visa esmė, — paaiškino Ana. — Kai tik bus padengtas 
įsiskolinimas, Ventvorto dvaras galės parduoti paveikslą kam tik 
norės. 

Ponas Nakamura linktelėjo. 

- Sakykim, jeigu patikėsiu jūsų įvykių versija, jeigu vis dar norė- 
siu įsigyti Autoportretą, norėsiu pateikti kelias savo sąlygas. 

Ana linktelėjo. 

— Pirma, paveikslą pirksiu tiktai iš pačios ledi Arabelos ir tik 
tinkamai sutvarkius teisinius dokumentus. 

— Negalėčiau dėl to prieštarauti, - sutiko Ana. 

— Antra, tikiuosi gauti van Gogo muziejaus Amsterdame pa- 
veikslo autentiškumo sertifikatą. 

— Tai padarysiu be didelio vargo, - atsakė Ana. 

— Tuomet gal trečia mano sąlyga padarys jums rūpesčių, — var- 
dijo Nakamura. — Tai kaina, kurią sutinku mokėti, ir, manau, su- 
mokėsiu, išsireiškiant tuo bjauriu amerikietišku posakiu, naudoda- 
masis pranašesne padėtimi. 


Ana nenoriai linktelėjo galvą. 

- Jei, kartoju, jeigu sutiksite išpildyti kitas mano sąlygas, mielai 
pasiūlysiu už Ventvorto van Gogo Autoportretą su aprišta ausimi 
penkiasdešimt milijonų dolerių, kiek, kaip išsiaiškinau, ne tik pa- 
dengtų ledi Arabelos skolą, bet ir užtektų sumokėti visus mokes- 
čius. 

— Paveikslas vertas septyniasdešimties, gal net aštuoniasdešim- 
ties milijonų, jei pirktumėte varžytynėse, - paprieštaravo Ana. 

— Tačiau šita rinka yra ypatingai siaura, - atšovė Nakamura, — 
kadangi vienintelis kitas pirkėjas yra Braisas Fenstonas. Man buvo 
pranešta, kad ponas Fenstonas iškėlė bankrotą jūsų klientei ir gerai 
pažindamas amerikiečius žinau, kad teisiškai viską sutvarkyti gali 
prireikti ne vienerių metų, o mano advokatai Londone patvirtino, 
jog ledi Arabela negali leisti sau to sunkaus ir ilgo teisinio proceso, 
kuris neabejotinai prasidės. 

Ana giliai įkvėpė ir pradėjo: 

- Jei, kartoju, jei... - Nakamura leido sau nusišypsoti, - ...priim- 
siu jūsų sąlygas, tikiuosi iš jūsų geros valios ženklo. 

— Ką turite omenyje? 

— Jūs pervesite dešimt procentų, tai yra penkis milijonus do- 
lerių, kaip garantiją ledi Arabelos advokatams Londone, kuriuos 
sumokėsite nepanorėjęs pirkti originalo. 

Nakamura papurtė galvą. 

— Ne, dr. Petresku, aš negaliu priimti jūsų geros valios gesto. 

Ana pasijuto pažeminta. 

— Tačiau aš sutinku pervesti penkių milijonų užstatą savo Lon- 
dono advokatams, juos pinigus gausite apsikeičiant sutartimis 
prieš sumokant visą sumą. 

— Dėkui, — atsakė Ana, neįstengdama nuslėpti palengvėjimo 
atodūsio. 


Tačiau kolekcininkas kalbėjo toliau: 


Klaidingas įspūdis 241 


— Priėmęs jūsų sąlygas, aš tikiuosi geros valios ženklo ir iš jūsų 
pusės. — Jis pakilo nuo kėdės. - Jeigu sandėris pavyks, jūs rimtai 
apsvarstysite pasiūlymą tapti mano fondo vadove. 

Ana nusišypsojo, bet nenusilenkė. Ištiesusi ranką pasakė: 

— Pavartojant dar vieną bjaurų amerikietišką posakį, pone Na- 
kamura, sukirtome rankomis. 

Ji sukosi eiti. 

— Dar vienas dalykas, - sulaikė plieno magnatas, imdamas voką 
nuo stalo. Ana sugrįžo vildamasi, kad neišduos savo nuogąstavi- 
mo. - Gal malonėtumėte perduoti šį laišką panelei Danutai Sekals- 
kai, nepaprastam talentui, kuriam, noriu tikėti, bus leista subręsti. 

Ana šypsojosi, kai valdytojas lydėjo ją koridoriumi iki laukian- 
čio limuzino. Jie šnekėjosi apie tragiškus įvykius Niujorke, apie il- 
galaikes jų pasekmes Amerikai. Tačiau Nakamura neprasitarė, ko- 
dėl jo vairuotojas ligoninėje gydosi rimtas traumas, jau nekalbant 
apie įžeistą orumą. 

Bet japonai visuomet mano, jog kai kurias paslaptis geriau sau- 


goti šeimoje. 
o |] a 


Kai Džekas lankydavosi svetimame mieste, jis retai informuo- 
davo ambasadą apie savo vizitą. Jie visuomet daug klausinėdavo, 
ko jis negalėdavo pasakoti. Tokijus buvo ne išimtis, bet jam reikėjo 
kelių atsakymų ir gerai žinojo, ko gali paklausti. 

Vienas sukčius, kurį Džekas įkišo už grotų keliems metams, 
kartą pasakė, kad kai lankaisi užsienyje ir nori gauti informacijos, 
reikia apsigyventi gerame viešbutyje. Pagalbos prašyk ne jo vady- 
bininko, nesuk galvos registratūros darbuotojams, bet kreipkis 
tiesiai į vyriausiąjį durininką. Šveicoriaus alga simboliška, jį peni 


informacija. 

Už penkiasdešimt dolerių Džekas išsiaiškino viską, ko jam rei- 
kėjo, apie poną Nakamurą, netgi kad jo golfo automobiliukas yra 
keturioliktas. 


Kranc sekė, kaip Petresku išėjo iš pastato ir vėl įsėdo į valdytojo 
limuziną. Ji greitai susirado taksi ir paprašė paleidžiama už šimto 
metrų nuo „Seiyo“ viešbučio. Jeigu Petresku ketina išskristi, jai vis 


tiek reikės pasiimti bagažą ir apmokėti sąskaitą. 
+-86- 


Vos tik pavaduojantis vairuotojas išleido Aną prie viešbučio, ji 
nelaukė, kol išregistruos: pasiėmusi raktą užbėgo laiptais į kambarį 
antrame aukšte. Atsisėdusi ant lovos iš karto paskambino ledi Ara- 
belai. Ši atsiliepė žvaliu balsu. 

— Tikra Porcija*, - įvertino Arabela, išklausiusi naujieną. Kuri 
Porcija, spėliojo Ana, Šeiloko keršytoja ar Bruto žmona? Ji nusise- 
gė aukso grandinėlę, nusiėmė diržą, nusispyrė batelius ir galiausiai 
išsinėrė iš suknelės. Formalią aprangą pakeitė įprasti marškinėliai, 
džinsai ir kedai. Nors palikti kambarį turėjo dvyliktą, jai dar liko 
laiko vienam skambučiui. Ana turėjo užmesti masalą. 

Telefonas nuskambėjo keletą kartų, kol atsiliepė mieguistas bal- 
sas. | 

— Klausau? 

- Čia Vincentas. 

— Dangau, kiek dabar valandų? Aš tikriausiai miegojau. 


— Galėsi vėl miegoti, kai išgirsi naujieną. 


* V. Šekspyro pjesės „Venecijos pirklys“ veikėja. 

— Paveikslą pardavei? 

— Kaip manai? 

— Už kiek? 

— Pakankamai. 

— Sveikinu. Kur keliausi toliau? 

— Jo paimti. 

— O kur? 

— Kur jis visuomet buvo. Grįžk į lovą. 


Ryšys nutrūko. 
|] |] |] 


Tina užmigdama šypsojosi. Fenstonas bent kartą prakiš savo 
žaidimą. 

— O, Dieve, - garsiai aiktelėjo, staiga visiškai išsiblaiviusi. - Aš 
neperspėjau, kad persekiotoja yra moteris ir jž žino, kad Ana Toki- 


juje. 

Graibydamas telefono Fenstonas ištiesė ranką per lovą, steng- 
damasis nepraplėšti akių. 

— Kas čia, po velnių?! 

— Katik skambino Vincentas. 

— Iš kur šį kartą? - paklausė Fenstonas, plačiai atsimerkdamas. 

— Iš Tokijo. 

— Ji buvo susitikusi su Nakamura. 

— Žinoma, - atsakė Lipmanas, — ir tvirtina pardavusi paveiks- 
lą. 

- Negalima parduoti to, kas tau nepriklauso, - atšovė banki- 
ninkas, įžiebdamas lempą prie lovos. - Ar sakė, ką darys toliau? 

— Paims jį. 

— Gal užsiminė, kur tai galėtų būti? 

— Kur jis visuomet buvo, - išpoškino advokatas. 

— Vadinasi, Londone, - nutarė Fenstonas. 

— Kodėl esate tuo įsitikinęs? - nustebo Lipmanas. 

— Jeigu ji nusivežė paveikslą į Buchareštą, kodėl nesigabeno į 
Tokiją? Ne, ji paliko van Gogą Londone, - tvirtai nusprendė Fens- 
tonas, — kur jis visuomet buvo. 

— Nesu tuo tikras, — užginčijo Lipmanas. 

— Tai kur, tavo nuomone, jis yra? 

— Bucharešte, kur jis visuomet buvo, raudonojoje dėžėje. 

— Ne, dėžė buvo tik masalas. 


— "Tai kaip mes rasime paveikslą? - pasidomėjo Lipmanas. 


Klaidingas įspūdis 245 


— "Tai visai paprasta, - paaiškino Fenstonas. - Dabar Petresku 
mano, kad pardavė paveikslą Nakamurai, todėl važiuos jo paimti. 
Šį kartą Kranc jos lauks ir Petresku baigs pažintį su olandu. Bet 
prieš tai turiu kai kam paskambinti. - Braisas tėškė ragelį, neleidęs 


advokatui pasidomėti kam. 
. |] . 


Ana išsiregistravo iš viešbučio po dvylikos. Traukiniu pasiekė 
oro uostą, kadangi nebegalėjo leisti sau prabangos važiuoti taksi. Ji 
nusprendė, kad įsės į lėktuvą kartu su persekiotoju, todėl stengėsi 
kaip įmanydama palengvinti jam darbą. Juk jam ir taip bus praneš- 
ta apie kitą jos sustojimą. 

Ji nežinojo tik to, kad jos persekiotoja sėdi aštuntoje eilėje už 


jos. 
-e- 


Kranc atvertė Shinbui Times laikraštį, kad galėtų užsidengti juo 
veidą, jeigu Petresku atsigręžtų. Bet mergina nesigręžiojo. 

Metas paskambinti. Kranc surinko numerį ir suskaičiavo dešimt 
signalų. Skambant dešimtam į jos skambutį atsiliepė. Ji nepratarė 
nė žodžio. 

— Londonas, - burbtelėjo Fenstonas ir išsijungė. r 
Kranc išmetė mobilųjį pro langą ir žiūrėjo, kaip jis nukrenta 


priešais atvažiuojantį traukinį. 


Kai traukinys sustojo oro uosto stotelėje, Ana išlipo ir patrau- 


kė tiesiai prie British Airways stalo. Pasidomėjo ekonominės kla- 

sės bilieto kaina į Londoną, nors nė neketino jo pirkti. Ji turėjo 
tik trisdešimt penkis dolerius. Bet Fenstonas negalėjo šito žinoti. 
Mergina patikrino išvykimo švieslentę. Tarp skrydžių - pusantros 
valandos skirtumas. Ana iš lėto nuėjo 91B vartų pusėn stengdama- 
si, jog tas, kuris seka, jos nepamestų. Visą kelią domėjosi vitrinomis 
ir vartus pasiekė prasidėjus registracijai į lėktuvą. Ji rūpestingai pa- 
sirinko vietą laukiamajame, atsisėdo šalia mažo vaiko. „Eilėse lau- 
kiančius keleivius... 


Staiga vaikas sukliko ir pasileido bėgti, jį nusivijo suirzęs tėvas. 
+-8- 


Džeko dėmesys nukrypo vos akimirką, bet Ana per tą laiką spė- 
jo dingti. Įsėdo į lėktuvą ar sugrįžo į salę? Galbūt ji suprato, kad 
seka du žmonės? Džekas naršė akimis salę apačioje. Į lėktuvą buvo 
kviečiami verslo klasės keleiviai, jos niekur nesimatė. Jis permetė 
akimis visus likusius keleivius ir nė už ką nebūtų pažinęs kitos mo- 
ters, jeigu ji nebūtų palietusi savo plaukų, jau nebe šviesių ir trum- 
pai kirptų, o su juodu peruku. Ji taip pat atrodė sutrikusi. 

Kranc neskubėjo, kai buvo pakviesti registruotis pirmos klasės 
keleiviai. Ji nuėjo į moterų tualetą, buvusį kaip tik Petresku už nu- 
garos. Po kelių sekundžių pasirodė ir vėl atsisėdo savo vieton. Kai 
buvo paskelbta registracijos pabaiga, ji buvo viena iš paskutinių, 
padavusių savo bilietą. 

Džekas žiūrėjo, kaip trumpaplaukė nueina rankove. Kodėl ji to- 
kia tikra, kad Ana skrenda į Londoną? Negi jis vėl jas abi pametė? 

Džekas laukė, kol užsidarė vartai, apmaudžiai galvodamas, kad 
abi moterys tikriausiai keliauja į Londoną. Tiktai tas Anos elgesys 
išėjus iš viešbučio buvo toks... na, lyg ji šį kartą norėtų būti seka- 


ma. 

Džekas palaukė, kol savo daiktus susirinko ir nuėjo paskutinis 
reiso pareigūnas. Jau ketino grįžti į pirmą aukštą ir nusipirkti bilie- 
tą į artimiausią Londono lėktuvą, bet atsivėrė vyrų tualeto durys. 

Į laukiamąją salę išėjo Ana. 


— Sujunkite mane su ponu Nakamura. 

— Kaip jus pristatyti? 

— Braisas Fenstonas, Fenstono finansų valdytojas. 

— Aš pasidomėsiu, ar ponas Nakamura neužsiėmęs, pone Fens- 
tonai. 

— Bus neužsiėmęs, - atšovė Braisas. 

Linija nutilo. Praslinkus kelioms minutėms atsiliepė kitas bal- 
sas: 

— Labas rytas, pone Fenstonai, čia Takašis Nakamura, kuo ga- 
lėčiau jums padėti? 

- Skambinu norėdamas įspėti... 

— Įspėti mane? - pasitikslino Nakamura. 

— Gavau žinių, kad Petresku mėgino parduoti jums van Gogą. 

— Taip, mėgino, - atsakė Nakamura. 

— Ir kiek ji užsiprašė? - pasidomėjo Fenstonas. 

- Jei neklystu, kaip amerikiečiai sako - gyvą galą. 

- Jeigu jums užteko kvailumo nusipirkti tą paveikslą, pone Na- 
kamura, gali paaiškėti, kad tai reikš jūsų galą, - užsipuolė Fensto- 
nas, - nes tas paveikslas priklauso man. 

— Aš nė neįtariau, kad jis priklauso jums. Maniau, jis... 

— Tada klydote. Galbūt taip pat nežinote, kad toji Petresku ne- 
bedirba mūsų banke. 

— Dr. Petresku, tiesą sakant, gana aiškiai leido tai suprasti... 


— Arji prisipažino, kad buvo atleista? 

— Taip. 

— Ar pasakė kodėl? 

— Nupasakojo smulkiai. 

- Ir jūs vis dar norite turėti su ja reikalų? 

— Taip. Tiesą sakant, bandau persivilioti ją į savo valdybą, pada- 
ryti savo fondo direktore. 

— Nepaisant to, kad man teko atleisti ją už banko tarnautojui 
nederančią veiklą? 

— Ne banko, pone Fenstonai, o jūsų banko. 

— Neužkalbinėkite man dantų, - atkirto Fenstonas. 

— Tebūnie, - atsakė Nakamura. - Leiskite pasakyti jums atvi- 
rai: jeigu dr. Petresku prisijungs prie mūsų kompanijos, ji netruks 
sužinoti, kad mes netoleruojame politikos, kai iš klientų apgaule 
išviliojamas palikimas, juolab iš ssnų damų. 

— Kaip tuomet vertinate direktorius, kurie pavagia banko užsta- 
tą, vertą šimto milijonų dolerių? 

— Man malonu girdėti, kad šitaip brangiai įvertinote paveikslą, 
nes savininkė... 

— Aš esu savininkas, - sukriokė Fenstonas, - remiantis Niujor- 
ko valstijos įstatymu. 

— Kurio jurisdikcija Japonijos nesiekia. 

— Arjūsų kompanija neturi kontorų Niujorke? 

— Pagaliau radome vieną punktą, dėl kurio galiu sutikti, — atsa- 
kė Nakamura. 

— Tuomet niekas man nesukliudys įteikti jums orderį Niujorke, 
jeigu per kvailą savo galvą bandysite nupirkti mano paveikslą. 

— Ir kieno prašymu bus išrašytas orderis? - pasidomėjo plieno 
magnatas. 

— Kur lenkiate? — suriko Fenstonas. 

— Mano Niujorko advokatai norės sužinoti, prieš ką stoja. Ar 


prieš Braisą Fenstoną, Fenstono finansų valdytoją, ar prieš Niku 

Munteanu, Čaušesku, paskutinio Rumunijos diktatoriaus, pinigų 
plovėją? 

— Negrasinkite man, Nakamura, nes aš... 

— Nusuksite mano vairuotojui sprandą? 

— Kitą kartą ne vairuotojui. 

Po ilgokos pauzės Nakamura tęsė: 

- Suprantu, jog man būtų protinga persvarstyti savo poziciją... 

— Taip ir maniau, kad ateisi į protą, - leptelėjo Fenstonas, dė- 


damas ragelį. 
+8- 


Kai Ana po valandos įlipo į Bucharešto lėktuvą, ji buvo įsitiki- 
nusi, jog nusikratė Fenstono uodegos. Iš skambučio Tinai jie tu- 
rėjo būti tikri, kad ji keliauja į Londoną paimti paveikslo, kur jis 
visuomet buvo. Dėl šitos užuominos Fenstonas su Lipmanu turėjo 
sukryžiuoti ietis. 

Galbūt persistengė tiek ilgai gaišusi prie British Airways stalo 
ir pasukusi tiesiai prie 91B vartų be bilieto. Laimė, pasimaišė tas 
berniukas. Net pati Ana nesitikėjo, kad įžnybusi jam į šlaunį sukels 
tiek triukšmo. 

Ana nerimavo tik dėl draugės. Rytoj tokiu metu Fenstonas su 
Lipmanu jau žinos, kad Petresku pakišo jiems kiaulę, akivaizdžiai 
perkandusi, kad jos pokalbių klausomasi. Ana bijojo, kad bedarbės 
dalia bus menkiausia Tinos laukianti problema. 

Kai lėktuvo ratai atsiplėšė nuo Japonijos žemės, mintys nunešė 
Aną pas Antoną. Ji vylėsi, kad trijų dienų jam užteko. 

Fenstono žmogus persekiojo ją skersgatvyje. Praėjimą užtvėrė 
aukšta aptrupėjusi akmenų siena su spygliuota viela viršuje. Ana 
žinojo, kad kito kelio nėra. Ji atsigręžė į savo persekiotoją už ke- 


lių pėdų. Žemas, bjaurus vyras išsitraukė iš dėklo pistoletą, atlaužė 

gaiduką, išsišiepė ir nusitaikė jai tiesiai į širdį. Ji sukosi ir pajuto, 
kaip kulka grybšteli jos petį... 

- Jeigu norėtumėte pasitikslinti laiką, Bucharešte dabar trys va- 
landos dvidešimt minučių po pietų. 

Ana truktelėjusi pabudo. 

— Kokia šiandien diena? - paklausė ji praeinančios palydovės. 


— Ketvirtadienis, dvidešimta, ponia. 


rugsėjo 20 d. 

Pasitrynusi akis Ana nusistatė vietinį laiką. 

Ji įvykdė pažadą Antonui, grįžo nepraėjus keturioms dienoms. 
Dabar didžiausia problema bus pergabenti paveikslą į Londoną 
tuo metu, kai... 

— Ponios ir ponai, kapitonas įjungė įspėjimą prisisegti saugos 
diržus. Bucharešte leisimės maždaug po dvidešimties minučių. 

Ji nusišypsojo pagalvojusi, kad Fenstono žmogus nusileido 
Honkonge ir dabar suka galvą, kodėl jos nesimato bemuitėje zo- 
noje. Ar toliau skris į Londoną, ar rizikuos persėsti į Rumunijos 
sostinėn skrendantį lėktuvą? Tikriausiai pasiektų Buchareštą tuo 
metu, kai ji išskris į Londoną. 

Išėjusi į gatvę Ana apsidžiaugė pamačiusi besišypsantį Sergėjų 
prie savo geltonojo Mersedes. Jis atidarė dureles. Vienintelė bėda - 
Ana neturėjo pinigų, kad galėtų susimokėti vairuotojui. 

— Kur dabar? — paklausė Sergėjus. 

— Pirmiausiai turiu pasiekti akademiją, - pasakė ji. 

Ana mielai būtų papasakojusi Sergėjui, ką per tas dienas išgyve- 
no, bet per mažai jį pažinojo, kad išdrįstų. Nepasitikėjimas žmonė- 
mis — tai dar viena nelinksma patirtis. 

Sergėjus išleido ją prie akademijos laiptų, kur Ana išsiskyrė su 
Antonu prieš skrydį. Jai nebereikėjo prašyti, kad vairuotojas pa- 
lauktų. Prie budėtojo stalo išsiaiškino, kad profesoriaus Teodores- 
ku paskaita „Autorystė“ netrukus prasidės. 

Ana nuėjo į auditoriją pirmajame aukšte. Įėjo su keliais kitais 


studentais prieš pat užgesinant šviesas ir šmurkštelėjo į antros eilės 

galą, trokšdama bent kelioms minutėms ištrūkti iš realaus pasau- 
lio. 

- Autorystė ir kilmė, - pradėjo Antonas, persibraukdamas plau- 
kus (tą garsų gestą studentai kartodavo jam už nugaros), - meno ži- 
novams kelia daugiau diskusijų ir nesutarimų nei kokia kita tema. 
Kodėl? Nes yra seksuali, atvira ginčams ir nesibaigianti. Nėra jo- 
kios abejonės, kad ne vienoje garsiausioje pasaulio galerijoje šian- 
dien eksponuojami darbai nėra nutapyti tų autorių, kurių pavardės 
užrašytos ant rėmo. Žinoma, gali būti, kad meistras nutapė pagrin- 
dinę figūrą, pavyzdžiui, Mergelę ar Kristų, o pameistrys užpildė 
foną. Todėl mums tenka spręsti, ar keletas paveikslų, vaizduojan- 
čių tą patį objektą, gali būti vieno meistro rankos, ar labiau tikėti- 
na, kad vienas ar net daugiau yra tapyti geriausių jo mokinių, kurių 
potėpius po keleto šimtų metų painiojame su mokytojo. — Išgir- 
dusi minint geriausius mokinius, Ana nusišypsojo, nes prisiminė 
turinti laišką Danutai Sekalskai. 

— Pereikime prie pavyzdžių, - tęsė Antonas, - ir pasižiūrėkime, 
ar jums pavyks pažinti ne tokio garsaus mirtingojo ranką. Pirma- 
sis - paveikslas, šiuo metu kabantis Friko muziejuje Niujorke. — 
Už profesoriaus nušvito skaidrė. - Rembrantas, girdžiu jus šūkte- 
lint, bet Rembranto paieškos projekto autoriai, - darbas pradėtas 
1974 m., - su jumis nesutiktų. Žinovai mano, kad Lenkų raitelis 
yra mažiausiai dviejų autorių darbas, vienas iš kurių gali — karto- 
ju, gali - būti Rembrantas. Metropoliteno muziejus, vos už kelių 
kvartalų nuo Friko, kitoje 5-osios Aveniu pusėje, negalėjo nuslėp- 
ti savo nerimo, kai tie patys įžymūs mokslininkai paskelbė, kad 
du Beršteinų šeimos portretai, įsigyti 1929 m., tapyti ne olandų 
meistro. 

— Per daug nesigraužkite dėl problemų, su kuriomis susidūrė 
šios dvi įstaigos, nes iš dvylikos Rembrantui priskiriamų paveikslų 


Londono Voleso kolekcijoje tiktai vienas - Titas, dailininko sū- 

mus — pripažintas originalu. - Ana taip susidomėjo, kad ėmė žy- 
mėtis. - Antrasis dailininkas, į kurį norėčiau atkreipti dėmesį, — 
garsus ispanų meistras Goja. Didžiam Prado muziejaus Madride 
nusivylimui, Chuanas Chosė Chunkera, didžiausias Gojos žinovas 
pasaulyje, spėja, jog „juodieji paveikslai“, tarp kurių ir tokios įstrin- 
gančios vizijos kaip Šėtonas, ryjantis savo vaikus, negali būti Gojos 
darbas, nes, kaip pabrėžia ekspertas, kambarys, kur yra tos freskos, 
buvo baigtas tik po dailininko mirties. Įžymus australų kritikas 
Robertas Hadžesas knygoje apie Goją daro prielaidą, jog visus juos 
tapė menininko sūnus. 

— O dabar pereikime prie impresionistų ir vėlesnių. Keletas 
Monė, Manė, Matiso ir van Gogo pavyzdžių, dabar eksponuojamų 
didžiausiose pasaulio galerijose, nėra gavę savo srities specialistų 
patvirtinimo. Saulėgrąžas, pavyzdžiui, kurias 1987 m. beveik už 
keturiasdešimt milijonų pardavė Krisčio aukcionas, dar turi patvir- 
tinti Luisas van Tilborgas iš van Gogo muziejaus. 

Kai profesorius pasisuko uždėti kitos skaidrės, jo akys užkliuvo 
už Anos. Ji nusišypsojo, o Antonas uždėjo Rafaelį vietoj van Gogo, 
kas prajuokino studentus. 

— Kaip matote, aš taip pat galiu priskirti vieną paveikslą kitam 
menininkui. - Juokas virto aplodismentais. Bet tada, labai nuste- 
bindamas, profesorius atsisuko ir įsmeigė į Aną žvilgsnį. 

- Šis nuostabus miestas išaugino vieną puikų paveikslų auten- 
tiškumo specialistą, kuris šiuo metu dirba Niujorke. Prieš keletą 
metų, kai mes abu buvome studentai, iki nakties diskutuodavome 
apie šį konkretų paveikslą. - Vėl ekrane užsižiebė Rafaelis. — Po 
paskaitos mes susitikdavome mėgstamoje vietelėje, - jis vėl pažvel- 
gė į Aną, - Koskies, kur, žinau iš patikimų šaltinių, daugelis iš jūsų 
taip pat mėgstate rinktis. Mes visuomet susitikdavome devintą, po 
vakarinės paskaitos. - Profesorius vėl sutelkė dėmesį į paveikslą 


ekrane. 

— Šitą portretą, žinomą Rausvosios Madonos pavadinimu, ne- 
seniai įsigijo Londono nacionalinė galerija. Rafaelio ekspertų 
nuomonės išsiskyrė, tačiau daugelis susirūpinę, kad egzistuoja tiek 
daug to paties paveikslo egzempliorių, priskiriamų vienam daili- 
ninkui. Kai kas linkęs manyti, jog drobė veikiau yra Rafaelio ar 
postrafaelinės mokyklos. 

Kai Antonas dar kartą pažvelgė į auditoriją, antros eilės galą iš- 
vydo tuščią. 

Ana nuvažiavo į Koskies likus kelioms minutėms iki pasiūlytos 
valandos. Tik labai atidus studentas būtų pastebėjęs, jog dėstytojas 
kelioms sekundėms nukrypo nuo paruoštos paskaitos, kad pasa- 
kytų jai, kur susitiksią. Ji negalėjo nepastebėti baimės seno bičiulio 
akyse, akivaizdžios tik tiems, kuriems teko stengtis išlikti policinė- 
je valstybėje. 

Ana apsižvalgė. Sena studentų skylė ne tiek daug pasikeitė. Tie 
patys plastmasiniai stalai, tos pačios kėdės ir tikriausiai tas pat 
prastas vynas, kuris niekaip nerado eksportuotojo. Nelabai tinka- 
ma vietelė susitikti dailės istorijos profesoriui ir Niujorko paveiks- 
lų agentei. Ji užsakė dvi taures raudono naminio vyno. 

Ana dar prisiminė laikus, kai vakarai Koskies atrodė labai šau- 
nūs, kai, pasiginčijusi su bičiuliais apie Konstantino Brinkušio, 
U2, Tomo Kruzo ir Džono Lenono privalumus, pakeliui namo 
turėdavo čiulpti mėtą, kad mama neužuostų, jog rūkė ir gurkšno- 
jo alkoholį. Tėvas visuomet suprasdavo - pamerkdavo ir besdavo 
pirštu į kambarį, kuriame tuo metu būdavo mama. 

Prisiminė, kaip pirmą kartą mylėjosi su Antonu. Buvo taip šal- 
ta, kad jie abu liko su paltais, o kai viskas baigėsi, Ana suabejo- 
jo, ar dar kada nors norės pakartoti. Atrodo, kad niekas Antonui 
nebuvo paaiškinęs, jog moteriai pasiekti orgazmą reikia šiek tiek 


daugiau laiko. 

Ana pakėlė akis ir išvydo prie jos artėjantį aukštą vyrą. Ji ne iš 
karto pažino profesorių. Žmogus vilkėjo per didelę kareivišką mi- 
linę, buvo šaliku apsimuturiavęs kaklą ir užsivožęs kailinę ausinu- 
kę. Ideali apranga Niujorko žiemai, iškart pagalvojo Ana. 

Antonas atsisėdo priešais ją ir nusiėmė kepurę. Jis žinojo, kad 
vienintelis veikiantis radiatorius yra kitame patalpos gale. 

— Paveikslą turi? - paklausė Ana, nebeįstengdama ilgiau laukti 
nė sekundės. 

— Taip, - atsakė Antonas. - Drobė, kol skraidei, visą laiką buvo 
mano studijoje, nes net žiopliausias studentas būtų pastebėjęs, jog 
tapyta ne mano stiliumi, - pridūrė prieš nugerdamas vyno. - Prisi- 
pažįstu, mielai atsikratysiu to prakeikto senio. Sėdėjau kalėjime už 
mažiau ir paskutines keturias paras nemiegojau. Net žmona įtaria, 
kad kažkas ne taip. 

— Atleisk, - atsiprašė Ana, Antonui pradėjus sukti cigaretę. — 
Nereikėjo kišti tavęs į tokį pavojų, bet dar blogiau, kad turiu pra- 
šyti kitos paslaugos. - Profesorius neatrodė nudžiugęs, bet laukė, 
ko Ana prašys. - Sakei, kad turi paslėpęs namuose aštuonis tūks- 
tančius dolerių. 

— Taip, dauguma rumunų slapsto pinigus po čiužiniais, jeigu 
vidury nakties pasikeistų vyriausybė, - atsakė Antonas, pridegda- 
mas cigaretę. 

— Noriu šiek tiek pasiskolinti, - tęsė Ana. - Grąžinsiu pinigus, 
kai tik sugrįšiu į Niujorką. 

- Čia tavo pinigai, Ana, gali pasiimti iki paskutinio cento. 

— Ne, jie mano mamos, bet nesakyk jai, nes dar pagalvos, kad 
esu prasiskolinusi ir ims pardavinėti baldus. 

Antonas nenusijuokė. 

— Tu tikrai pakliuvai į bėdą, taip? 

— Ne, jeigu gausiu paveikslą. 


258 JEFFREY ARCHER 


— Ar norėtum, kad dar vieną dieną jį palaikyčiau? - gurkštelda- 
mas vyno paklausė jis. 

— Ne, nors miela, kad pasiūlei, - atsakė Ana. - Tokiu atveju abu 
nesudėsime bluosto. Manau, atėjo metas paimti iš tavęs drobę. 

Nieko daugiau nesakiusi Ana atsistojo taip ir nepalietusi savo 
vyno. 

Antonas išmaukė jį iki dugno, sumaigė nuorūką ir paliko kelias 
monetas ant stalo. Vėl užsivožė lapinę kepurę ir išėjo įkandin Anos 
iš baro. Ji negalėjo prisiminti, kada paskutinį kartą išėjo iš Koskies 
kartu. 

Ana apsidairė į abi puses, tik tada prisiartino prie kažką karštai 
Sergėjui kuždančio Antono. 

— Ar spėsi aplankyti mamą? — pasidomėjo profesorius, kai Ser- 
gėjus atidarė jai taksi dureles. 

— Ne, kai yra stebimas kiekvienas mano žingsnis. 

— Aš nieko nemačiau, - nustebo Antonas. 

— Ne matai, ojauti, - paaiškino Ana. Po to pacylėjusi pridūrė: — 
Maniau jo nusikračiusi. 

— Nenusikratėte, — patvirtino Sergėjus jiems nuvažiuojant. 

Niekas nekalbėjo visą kelią iki Antono namų. Vos tik Sergėjus 
sustabdė automobilį, Ana iššoko ir nusekė paskui Antoną į namą. 
Tas greitai nusivedė ją į palėpę. Nors Ana aiškiai girdėjo apačioje 
skambant Sibelijų, bet ji visiškai nenorėjo susipažinti su draugo 
Žmona. 

Ana įžengė į drobių prigrūstą patalpą. Žvilgsnį kaipmat užkliu- 
dė van Gogo portretas aptvarstyta kaire ausimi. Ji nusišypsojo. Pa- 
veikslas įdėtas į matytą rėmą, raudonoje praviroje dėžėje. 

— Geriau negali būti, - įvertino Ana. - Dabar belieka pasisteng- 
ti, kad jis patektų į tas rankas. 

Antonas nieko neatsakė, o kai mergina atsigręžė, rado jį klūpin- 


tį tolimame kambarėlio kampe ir lupantį grindlentę. Įkišęs vidun 

ranką ištraukė storą voką ir įgrūdo jį į vidinę kišenę. Po to priėjo 
prie dėžės ir ėmė užkalinėti. Buvo akivaizdu, kad jis nori kuo grei- 
čiau atsikratyti paveikslo. Kai paskutinė vinis buvo savo vietoje, 
pakėlė dėžę ir nieko netaręs išsivedė Aną iš kambario. 

Ši atidarė duris, kad Antonas galėtų išeiti į gatvę. Ana apsi- 
džiaugė radusi Sergėjų prie atidarytos bagažinės. Antonas įkėlė 
dėžę vidun ir nusišluostė rankas vieną į kitą tarsi džiaugdamasis, 
kad išsivadavo nuo paveikslo. Užtrenkęs bagažinę Sergėjus sėdo už 
vairo. 

Išsitraukęs pinigus iš vidinės kišenės Antonas įteikė juos Anai. 

— Ačiū, - atsakė ji, perduodama kitą, tik ne profesoriui skirtą 
voką. 

Tas perskaitė pavardę ir nusišypsojęs pasakė: 

— Perduosiu jai. Ir tikiuosi, - pridūrė jis, - kad tau pavyks tai, 
ką sugalvojai. 

Pabučiavęs Aną į abu skruostus Antonas vėl dingo name. 

— Kur šiąnakt nakvosite? — pasiteiravo Sergėjus, kai mergina 
persėdo į priekinę sėdynę. 


Ana atsakė jam. 


rugsėjo 21 d. 

Kai Ana pakirdo, Sergėjų rado sėdintį ant automobilio kapoto, 
traukiantį cigaretę. Ana pasirąžė, pamirksėjo, pasitrynė akis. Ant 
galinės sėdynės ji permiega pirmą kartą - ir daug geriau nei furgo- 
ne prie Kanados sienos, vienai, niekieno nesaugomai. 

Išlipusi iš automobilio ji pratampė kojas. Raudonoji dėžė gulėjo 
savo vietoje. 

— Labas rytas, - pasisveikino Sergėjus. - Tikiuosi, išsimiegojo- 
te? 

Ana nusijuokė. 

— Atrodo, už jus tikrai geriau. 

— Dvidešimt metų atitarnavus kariuomenėje miegas tampa pra- 
banga, - paaiškino Sergėjus. - O dabar prašom pusryčių. 

Grįžęs į mašiną iš po sėdynės ištraukė skardinę dėžutę. Nuėmęs 
dangtelį parodė turinį: dvi bandeles, virtą kiaušinį, sūrio griežinėlį, 
porą pomidorų, apelsiną ir kavos termosą. 

— Iš kur visa tai? —- pasidomėjo Ana, kai taksistas ėmė lupti apel- 
siną. 

— Vakar dienos vakarienė, - paaiškino Sergėjus, - paruošta 
brangios mano žmonos. 

— Kaip pasiteisinsite, kad negrįžote nakvoti? - paklausė Ana. 

— Pasakysiu tiesą, — atsiliepė vyras, - miegojau su gražia mote- 
rimi. - Ana nukaito. - Tik bijau, jog esu per senas, kad ji manimi 
patikėtų, - baigė jis. - Ką darysime toliau? Plėšime banką? 

— Jeigu tik žinote tokį, kuriame būtų penkiasdešimt milijonų 


grynais, - juokdamasi atsakė Ana. - Priešingu atveju man reikia 

priduoti ją, - parodė į dėžę, - į artimiausio Londono lėktuvo baga- 
žą, todėl reikia išsiaiškinti, kada atidaroma krovinių saugykla. 

— Kai pasirodo pirmas keleivis, - atsakė Sergėjus, lupdamas 
kiaušinį. - Paprastai apie septintą, - patikslino duodamas jį savo 
globotinei. 

Ana atsikando. 

— Tuomet norėčiau būti ten prieš septynias, kai atsidarys, kad 
būčiau tikra, jog dėžė tikrai pateko į lėktuvą. - Ji dirstelėjo į laikro- 
dį. - Ko gero, reikėtų pajudėti. 

— Nemanau. 

— K3 turite galvoje? - sunerimusi paklausė Ana. 

— Kad tokia moteris, kaip jūs, nakvotų ant galinės sėdynės, o 
ne viešbutyje, turi būti rimta priežastis. Nujaučiu, jog ta priežastis 
yra čia, - parodė į dėžę. - Todėl būtų neišmintinga, jeigu kas nors 
pastebėtų jus šį rytą registruojančią raudoną dėžę. 

Ana įdėmiai žiūrėjo į taksistą nieko nesakydama. 

— Ar dėžėje gali būti kas nors, kuo nenorėtumėte sudominti 
pareigūnų? — tęsė jis. Ana nepratarė nė žodžio, nors jis leido jai 
atsakyti. - Taip ir maniau, - padarė išvadą Sergėjus. - Žinote, kai 
buvau pulkininkas ir reikėdavo atlikti ką nors, kad niekas nesuži- 
notų, visuomet siųsdavau kapralą. Įsitikinau, kad taip nė šuo nesu- 
uodžia. Manau, šiandien aš būsiu jūsų kapralas. 

— O jeigu jus sugaus? 

— Vadinasi, būsiu atlikęs kai ką naudinga. Manote, smagu dirbti 
taksistu, kai esi vadovavęs pulkui? Nesirūpinkite, panele. Turiu bi- 
čiulių muitinėje, jeigu pasiūlysiu padorią sumą, jie užmerks akis. 

Anaatidarė rankinę, ištraukė iš Antono voko penkias dvidešim- 
ties dolerių kupiūras. 

— Ne, ne, panele, - pamojavo rankomis Sergėjus, - mes neketi- 


name papirkinėti policijos viršininko, tik porą vietinių, - pridūrė 

imdamas vieną dvidešimtinę. - Be to, man jų paslaugų gali prireik- 
ti ir ateityje, todėl nereikia skatinti jų godumo. 

Ana nusijuokė. 

— Kai pasirašinėsite deklaraciją, pasistenkite, kad parašas būtų 
neįskaitomas. 

— Atrodo, suprantu, paskui vėl nieko nesuprantu. O jūs likite 
čia ir nesirodykite. Man reikės tik jūsų lėktuvo bilieto. 

Ana vėl atidarė rankinę, aštuoniasdešimt dolerių įkišusi atgal į 
voką surado savo bilietą į Londoną. 

Sergėjus sėdo į mašiną, užvedė variklį ir pamojavo. 
minu, bilietu į Londoną ir dvidešimčia dolerių. Jai liko tik sumuš- 


tinis su sūriu bei pomidoru ir atvėsusios kavos termosas. 
»6- 


Fenstonas atsiliepė po dešimto signalo. 

— Katik nusileidau Bucharešte, - pasakė Olga. - Raudona dėžė 
pakrauta į Londono lėktuvą, kuris leisis Hitrou šiandien apie ket- 
virtą popiet. 

— Mergina? 

— Nežinau, kokie jos planai, kai sužinosiu.... 

— Pasirūpink, kad kūnas liktų Bucharešte. 

Telefonas nutilo. 

Kranc išėjo iš pastato, pakišo neseniai įsigytą telefoną po sunk- 
vežimio priekabos ratu ir palaukusi, kol jį pervažiuos, vėl grįžo į 
terminalą. 

Ji patikrino skrydžių lentą, tačiau nebuvo tikra, kad Petresku 
keliaus į Londoną; šiaip ar taip, tą rytą buvo skrydis ir į Niujorką. 

Jeigu Petresku užsiregistruos į Niujorko lėktuvą, jai teks nužudyti 
ją oro uoste. Beje, čia tai darys nebe pirmą kartą. 

Kranc užlindo už didelio gėrimų automato ir ėmė laukti. Pasi- 
stengė, kad galėtų nekliudoma stebėti keleivius atvežančius taksi. 
Ją domino vienas konkretus taksi su vienu keleiviu. Petresku nepa- 


vyks antrą kartą jos apkvailinti, nes ji ketina apsidrausti. 
+8- 


Po trisdešimties minučių Ana ėmė nerimauti. Po keturiasdešim- 
ties ne juokais susirūpino. Po penkiasdešimties ją apėmė panika. 
Po valandos Ana ėmė svarstyti, ar tik Sergėjus nedirba Fenstonui. 
Dar po kelių minučių iš už kampo išniro senas geltonas Mersede- 
sas, vairuojamas dar senesnio vairuotojo. 

Sergėjus nusišypsojo. 

- Atrodo, kad akmuo nuo širdies nusirito, a? — paklausė jis, 
tiesdamas bilietą ir atidarydamas priekines dureles. 

— Ne, ne, - išlemeno nesmagiai pasijutusi Ana. 

Sergėjus nusišypsojo. 

— Krovinys užregistruotas į lėktuvą, tą patį, kuriuo skrisite jūs, 
pasakė vėl sėsdamas už vairo. 

.- Gerai, ir man tikriausiai metas keliauti, - atsakė Ana. 

— Sutinku, - pasukdamas raktelį pritarė Sergėjus. - Tik turite 
pasisaugoti, nes amerikietis jau tyko jūsų. 

— Jam rūpiu ne aš, o paketas, - prisipažino Ana. 

— Bet jis matė, kaip nešiau jį į krovinių skyrių ir už dvidešimt 
dolerių išsiaiškins, kur jis keliauja. 

— Man jau nebesvarbu, — atsakė Ana, nieko daugiau neaiškin- 
dama. 

Sergėjus susimąstė, bet nieko neklausė įsukdamas į oro uosto 
kelią. 

— Aš jums tiek daug skolinga, - pradėjo Ana. 

— Keturis dolerius, - atšovė Sergėjus, - ir dar už gurmaniškus 
pusryčius. Penkių užteks. 

Ana surado rankinėje Antono voką, paliko jame penkis šimtus 
dolerių ir vėl užklijavo. Kai Sergėjus sustojo prie taksi platformos 
šalia pagrindinio terminalo, Ana padavė jam voką. 

— Penki doleriai, - pasakė. 

— Ačiū, panele, - padėkojo vairuotojas. 

— Ana, - pataisė jį mergina ir pabučiavo į skruostą. Jei būtų at- 
sigręžusi, būtų pamačiusi, kad senas karys verkia. 

Ar reikėjo jai papasakoti, kad pulkininkas Sergėjus Slatinaru 


buvo jos tėvo nužudymo liudininkas? 
-o- 


Kai Tina lipo iš lifto, pastebėjo iš savo kabineto išeinantį Lip- 
maną. Įsmukusi į moterų tualetą smarkiai plakančia širdimi mer- 
gina svarstė, kuo tai gali baigtis. Ar advokatas išsiaiškino, kad ji 
gali klausytis visų Fenstono pokalbių ir prie stalo sėdėdama mato 
tai, kas vyksta valdytojo kabinete? Dar blogiau, jeigu jis išsiaiškino, 
kad paskutiniais metais ji persisiunčia visus slaptus dokumentus. 
Tina stengėsi likti rami, kai koridoriumi iš lėto nuėjo prie savo ka- 
bineto. Dėl vieno dalyko ji buvo įsitikinusi: neras jokio pėdsako, 
kad Lipmanas lankėsi tame kambaryje. 

Atsisėdusi prie stalo įsijungė kompiuterį. Jai pasidarė negera — 
Lipmanas kabinete kalbėjosi su Fenstonu. Valdytojas įdėmiai jo 


klausėsi. 
»-8- 
Džekas matė, kaip Ana pabučiavo vairuotoją. Nepamiršo, jog 


čia tas pats vyras, išpešęs iš jo dvidešimt dolerių - sumą, kuri nebus 


įtraukta į jo išlaidų sąmatą. Jis mąstė, kad abu su taksistu prabudėjo 

visą naktį, kol mergina miegojo. Jeigu užsnūs, bijojo Džekas, bent 
minutei, trumpaplaukė gali nugvelbti paveikslą, nors nuo tada, 
kai įlipo į Londono lėktuvą, jos daugiau nepastebėjo. Įdomu, kur 
ji dabar. Netoli, spėjo jis. Su kiekviena valanda Džekui vis aiškėjo, 
kad turi reikalų ne su paprastu taksistu, bet žmogumi, pasiryžusiu 
rizikuoti savo gyvybe dėl Anos, nors galbūt netgi nežino svarbos 
to, kas guli dėžėje. Turėjo būti koks nors paaiškinimas. 

Džekas žinojo, kad tuščiai gaištų laiką mėgindamas papirkti 
taksistą, nes patyrė savo kailiu, bet krovinių skyriaus viršininkas 
pasivedėjo jį į savo kabinetą ir netgi nukopijavo deklaracijos pus- 
lapį. Dėžė keliauja artimiausiu reisu į Londoną. Jau pakrauta, pa- 
tikino jis. Neblogai investuoti penkiasdešimt dolerių, nors parašas 
neįskaitomas. Ar ji skris tuo pačiu reisu? Džekas nebuvo tuo tik- 
ras. Jeigu van Gogas raudonoje dėžėje grįžta į Londoną, kas buvo 
toje, kurią Petresku nugabeno į Japoniją ir nunešė į Nakamuros 
kabinetą? Jam neliko nieko kito, kaip tik laukti, ar mergina sės į 


tą lėktuvą. 


savo lagaminą. Jis praneš Antonui vėliau, kad saugiai nuvežė ke- 
leivę į vietą. Ana atsigręžusi pamojavo, todėl jis nepastebėjo, kaip 
klientas įsėdo į automobilio galą, kol neišgirdo užsitrenkiant dure- 
lių. Jis dirstelėjo į galinio vaizdo veidrodėlį. 

— Kur, ponia? - paklausė. 

— Į senąjį oro uostą, — atsakė ji. 

— Nežinojau, kad jis dar veikia, - užvedė šneką vairuotojas, bet 
keleivė neatsakė. Kai kurie keleiviai būna nešnekūs. 

„Kai pasiekė antrą transporto žiedą, Sergėjus pasirinko antrą 


juostą. Jis vėl dirstelėjo į moterį. Kažkodėl ji atrodė matyta - gal 

kada vežė taksi? Sankryžoje Sergėjus pasuko kairėn į senąjį oro 
uosto kelią. Šis buvo tuščias. Jo tiesa, čia niekas nevažinėjo nuo 
tada, kai 1989 m. lapkritį bandė pasprukti Čaušesku. Jis dar kar- 
tą pažvelgė į veidrodėlį nelėtindamas greičio, ir staiga jį užplūdo 
prisiminimai. Dabar Sergėjus tiksliai prisiminė, kur yra matęs tą 
moterį. Jos plaukai tuomet buvo ilgesni, šviesūs, ir nors tai buvo 
prieš gerą dešimtmetį, akys nepasikeitė — nieko nematančios, grę- 
žiančios tave mirties akimirką, kai ji žudė, akys. 

Pulkininko Slatinaru būrį apsupo Bulgarijos pasieny. Greitai 
susemti jie buvo nuvaryti į artimiausią karo belaisvių stovyklą. Jis 
tebegirdėjo jaunų savanorių — kai kurie buvo ką tik baigę moky- 
klą - riksmus. Kai jie išklodavo Kranc viską, ką žinojo, arba nepa- 
sakydavo nieko, ji perrėždavo jiems gerklę žiūrėdama į akis. Įsitiki- 
nusi, kad jei negyvi, vienu peilio čirkštelėjimu nuręsdavo galvą ir 
sviesdavo į prigrūstos kameros vidurį. Netgi didžiausi jos pakalikai 
nusukdavo akis. 

Prieš išeidama budelė dar nužvelgdavo likusius. Ir kasvakar atsi- 
sveikindavo sakydama: „Aš dar neapsisprendžiau, kuris iš jūsų bus 
sekantis“. 

Tik trys iš jo vyrų liko gyvi, bet vien todėl, kad buvo sugauta 
nauja kalinių partija, turinti šviežesnės informacijos. Trisdešimt 
septynias bemieges naktis pulkininkas Sergėjus Slatinaru svarstė, 
kada ateis jo eilė. Paskutinė Kranc auka buvo Anos tėvas, vienas iš 
drąsiausių jo pažinotų vyrų, kuris turėjo mirti kaudamasis su prie- 
šu, o ne mėsininkės rankose. 

Kai jie pagaliau buvo grąžinti į tėvynę, viena iš jo pirmųjų, kaip 
karo vado, pareigų buvo papasakoti Anos motinai kapitono Pe- 
tresku žūties aplinkybes. Jis pamelavo pasakęs, kad jos vyras žuvo 
narsiai kaudamasis mūšyje. Kam jai tas košmaras? O paskui pa- 


skambino Antonas ir pasakė sulaukęs kapitono Petresku dukters 

skambučio. Ji ketinanti atvykti į Buchareštą, ar jis galėtų... Anto- 
nas — dar vienas, kuris niekam neatskleidė paslapties. 

Atslūgus priešiškumui greitai paplito gandai apie Kranc. Ji ka- 
lėjime, ji paspruko į Ameriką, ji nužudyta. Sergėjus meldėsi, kad ji 
būtų gyva, nes pats norėjo ją pribaigti. Tik baiminosi, kad žudikė 
nedrįs pasirodyti Rumunijoje, nes tiek daug buvusių draugų pa- 
žintų ją ir stotų į eilę dėl teisės perpjauti jai gerklę. Ko ji sugrįžo? 
Ką ji sumąstė, jeigu drįsta šitaip rizikuoti ? 

Privažiavęs tuščią plynę, kur kadaise buvo pakilimo takas, o 
dabar — apžėlęs piktžolėmis, duobėtas kelias, Sergėjus sumažino 
greitį. Viena ranka laikė vairą, kita lėtai slinko kairiu šonu, kol po 
sėdyne pasiekė ginklą, kuriuo nesinaudojo nuo Čaušesku mirties 
nuosprendžio. 

— Kur jus išleisti, ponia? — paklausė, tarsi riedėtų judria gatve. 
Jis suėmė pirštais buožę. Keleivė nieko neatsakė. Vairuotojo akys 
nukrypo į galinio vaizdo veidrodėlį. Jis suprato, kad bet koks stai- 
gus judesys ją įspės. Kranc ne tik turėjo pranašumą, kadangi sėdėjo 
jam už nugaros, - ji sekė kiekvieną jo krustelėjimą. Pulkininkas su- 
prato, kad vienas iš jų bus negyvas po šešiasdešimties sekundžių. 

Sergėjus užlenkė smilių ant gaiduko, išlaisvino pistoletą iš po 
sėdynės ir lėtai, centimetras po centimetro ėmė kelti ranką. Jau ke- 
tino užgulti stabdžius, kai moters ranka vienu staigiu judesiu grie- 
bė jį už plaukų ir užvertė galvą. Koja pakilo nuo akseleratoriaus 
ir mašina pamažu sustojo tuščiame kelyje. Jis kilstelėjo ginklą dar 
centimetrą. 

— Kur keliauja mergina? - pareikalavo atsakyti moteris, užlauž- 
dama jo galvą taip, kad galėtų žiūrėti į akis. 

— Kokia mergina? - spėjo atsakyti ir pajuto peilio geležtę po 
Adomo obuoliu. 

— Nežaisk su manimi, seni. Mergina, kurią paleidai oro uoste. 


— Ji nepasakė. - Dar centimetras. 

— Ji nepasakė, nors visur ją vežiojai? Kur? — suriko Kranc ir pei- 
lio ašmenys įsmigo į odą. 

Dar pora centimetrų. 

— Klausiu paskutinį kartą, - suriko ji, kai peilis prapjovė odą ir 
pulkininko kaklu ėmė kapsėti šiltas kraujas. - Kur ji skrenda? 

— Nežinau, - suriko Sergėjus keldamas ranką, nusitaikydamas į 
moters galvą ir nuspausdamas gaiduką. 

Kulka susmigo Olgai į petį ir bloškė aukštielninką, bet vairuo- 
tojo plaukų ji nepaleido. Sergėjus dar kartą spustelėjo gaiduką... 
bet tarp šūvių buvo visa sekundė. Daugiau nei pakankamai, kad 
vienu judesiu žudikė perrėžtų jam gerklę. 


Priešmirtinis Sergėjaus prisiminimas - šaltos pilkos akys. 

Lipmanas nemiegojo, kai suskambėjo telefonas. Jis mažai mie- 
godavo, nors ir žinojo, kad tik vienas žmogus drįstų trukdyti jį to- 
kią valandą. 

Jis pakėlė telefoną ir pasisveikino: 

— Labas rytas, valdytojau. - Tarsi sėdėtų prie stalo savo kabi- 
nete. 

— Kranc surado paveikslą. 

— Kurjis? — paklausė Lipmanas. 

— Buvo Bucharešte, o dabar keliauja į Hitrou. 

Lipmanas norėjo atsakyti: „Taip ir žinojau“, bet pasitenkino pa- 
klausęs: | 

— Kada leidžiasi lėktuvas? 

— Po keturių Londono laiku. 

— Aš pasirūpinsiu, kad kas nors jo palauktų ir paimtų. 

- Ir perkeltų į pirmą Niujorko reisą. 

— O kur Petresku? - parūpo advokatui. 

— Neįsivaizduoju, - atšovė Fenstonas, - bet Kranc jos laukia 
oro uoste. Todėl nesitikėk jos tame pačiame lėktuve. 

Lipmanas išgirdo trakštelėjimą. Eenstonas niekada neatsisveiki- 
na. Advokatas išsiropštė iš lovos, susirado užrašų knygelę, pavartė, 
kol rado „P“. Patikrinęs laikrodį surinko kabineto numerį. 

— Ruta Periš. 

- Labas rytas, panele Periš. Čia Karlas Lipmanas. 

— Labas rytas, — atsargiai atsakė Ruta. 


— Radome savo paveikslą. 

— Turite van Gogą? - perklausė Ruta. 

— Kol kas dar ne, todėl ir skambinu. 

— Kuo galėčiau padėti? 

- Jis lėktuvo, skrendančio iš Bucharešto, siuntų skyriuje. Lėktu- 
vas leisis prie jūsų durų šiandien po keturių. - Patylėjęs Lipmanas 
pridūrė: - Pasistenkite sutikti jį ir paimti paveikslą. 

— Aš būsiu. Kieno pavardė ant deklaracijos? 

— Koks mano reikalas? Tai mūsų paveikslas jūsų dėžėje. Pasirū- 
pinkite, kad nedingtų antrą kartą. 


Advokatas padėjo ragelį neleidęs moteriai užprotestuoti. 
+: 


Ruta Periš su dar keturiais darbuotojais laukė ant pakilimo tako, 
kai 019 reisas iš Bucharešto nusileido Hitrou oro uoste. Kai tik 
lėktuvas pasiruošė atidaryti liukus, prie siuntų skyriaus privažia- 
vo ir už dvidešimties metrų sustojo nedidelė vilkstinė: muitininkų 
mašina, Rutos džipas ir oro uosto apsaugos automobilis. 

Jeigu Ruta būtų pakėlusi galvą, būtų pamačiusi besišypsantį 
Anos veidą langelyje lėktuvo uodegoje. Bet ji nepakėlė. 

Išlipusi iš automobilio pervežimų kompanijos vadovė priėjo prie 
muitininko. Jau anksčiau buvo pranešusi jam, kad ketina perkelti 
paveikslą iš atskrendančio lėktuvo į vykstantį toliau. Muitininkas 
aiškiai nuobodžiavo ir svarstė, kodėl ji pasirinko tokio aukšto ran- 
go pareigūną tokiai eilinei užduočiai. Kol Ruta konfidencialiai ne- 
pranešė paveikslo kainos. Paaukštinimo muitininkas laukė po trijų 
savaičių. Jeigu susimaus atlikdamas tokį paprastą formalumą, galės 
pamiršti papildomą sidabro juostelę ant rankovės, nors pažadėjo 
žmonai, kad jai teks ją prisiūti dar mėnesiui nesibaigus. Ką jau ten 
kalbėti apie algos pakėlimą. 

Kai pagaliau buvo atidaryta anga, jie abu išėjo į priekį, bet tik 


vyresnysis muitinės inspektorius kreipėsi į vyriausiąjį kroviką: 

— Lėktuve yra raudona medinė dėžė. - Jis pasitikslino dokumen- 
tus: - Devyniasdešimt ir šešiasdešimt, aštuonių devynių centimet- 
rų storio dėžė. Ant abiejų pusių 47: Locations logotipas, visuose 
keturiuose kampuose pažymėta keturiasdešimt septintu numeriu. 
Noriu, kad iškeltumėte pirmiausiai. 

Vyriausiasis krovikas perdavė nurodymą savo pagalbininkams, 
kurie dingo lėktuvo tamsoje. Kai jie pasirodė, Ana traukė prie pasų 
kontrolės. 

— Šita, — patvirtino Ruta, kai nešikai grįžo prie lėktuvo krašto 
su raudona dėže. Muitinės pareigūnas linktelėjo. Keltuvas priar- 
tėjo prie lėktuvo, vikriai nuleido krovinį ant žemės. Muitininkas 
patikrino deklaraciją, logotipą, netgi numerius ant kampų. 

— Atrodo, kad viskas tvarkoje, panele Periš. Pasirašykite štai 
čia. 

Ruta pasirašė blanke, bet nesugebėjo perskaityti parašo dekla- 
racijos originale. Muitinės pareigūnas sekė akimis keltuvą, kuris 
privažiavo prie Art Locations furgono. Du Rutos darbuotojai įkėlė 
dėžę į šarvuotą automobilį. 

— Aš turėsiu palydėti jus iki išvykstančio lėktuvo, panele Periš, 
kad galėčiau patvirtinti, jog siuntinys tikrai pakrautas skristi ten, 
kur numatyta. Kitaip negalėsiu pasirašyti muitinės dokumentų. 

— Žinoma, - sutiko Ruta, atliekanti tokią procedūrą po du tris 
kartus per dieną. 

Kai šarvuotas furgonas ėmė važiuoti aplinkkeliu iš trečiojo ter- 
minalo į ketvirtąjį, Ana pasiekė bagažo skyrių. Vairuotojas sustojo 
ir pastatė furgoną prie United Airlines lėktuvo, skrendančio į Niu- 
jorką. 

Šarvuotas furgonas laukė ant pakilimo tako daugiau kaip va- 
landą, kol buvo atidarytas krovinių skyrius. Per tą laiką Ruta iš- 
girdo visą pareigūno gyvenimo istoriją, sužinojo, netgi tai, į kurią 


mokyklą jis ketina siųsti savo trečiąją atžalą, jeigu bus paaukštin- 

tas. Vėliau Ruta stebėjo atvirkštinį procesą. Galinės šarvuoto au- 
tomobilio durys atsivėrė, paveikslas buvo užkeltas ant krautuvo, 
privežtas prie lėktuvo ir perduotas dviem nešikams, kurie dingo su 
paveikslu lėktuvo viduriuose. 

Muitinės pareigūnas pasirašė visus tris persiuntimo dokumen- 
to egzempliorius, atsisveikino su Ruta ir nuvažiavo į savo kontorą. 
Normaliomis aplinkybėmis Ruta taip pat būtų grįžusi į kabinetą, 
užpildžiusi atitinkamus popierius, patikrinusi žinutes ir pabaigusi 
darbą. Tačiau šitos aplinkybės nebuvo eilinės. Ji liko sėdėti savo 
automobilyje ir palaukė, kol bus sukrautas visas keleivių bagažas 
ir uždarytos krovinių skyriaus durys. Ji nepajudėjo ir tuomet, kai 
lėktuvas ėmė iš lėto riedėti į šiaurinį pakilimo taką. Panelė Periš 
palaukė, kol Niujorko lėktuvo ratai atsiplėšė nuo pakilimo tako ir 
tik tuomet paskambino Lipmanui į Niujorką. Jos pranešimas buvo 


trumpas: „Šiuntinys pakeliui“. 
+6- 


Džekas suko galvą. Matė, kaip Ana nueina į atvykimo salę, išsi- 
keičia kelis dolerius Travelex keitykloje ir stoja į ilgą eilę prie taksi. 
Džeko taksi jau stovėjo kitoje gatvės pusėje su dviem kelioniniais 
krepšiais užvestu varikliu ir laukė, kol Anos taksi pravažiuos pro 
šalį. 

— Kur važiuojam, pone? - paklausė vairuotojas. 

— Dar gerai nežinau, — pripažino agentas, — bet, spėju, kad į 
krovinių terminalą. 

Džekas tikėjosi, kad Ana važiuos tiesiai į krovinių skyrių ir pasi- 
ims dėžę, kurią Bucharešte užregistravo tas taksistas. 

"Tačiau jis klydo. Užuot pasukęs dešinėn, kai priešais juos pasi- 
rodė didelis mėlynas ženklas, rodantis kelią į krovinių terminalą, 


Anos taksi pasuko kairėn ir toliau važiavo į vakarus M25 garve. 

- Ji vyksta ne į krovinių terminalą, pone. Koks kitas spėjimas — 
Gatvikas? 

— "Tai kas toje dėžėje? - balsu nusistebėjo Džekas. 

— Net neįtariu, pone. 

— Koks aš kvailas, - burbtelėjo Džekas. 

— Neturiu nuomonės šiuo klausimu, pone, bet būtų labai malo- 
nu, jei pasakytumėte, kur man važiuoti. 

Džekas nusijuokė. 

— Manau, paaiškės, kad į Ventvortą. 

— Gerai, pone. 

Džekas mėgino atsipalaiduoti, bet kaskart žvilgtelėjęs pro ga- 
linio vaizdo veidrodėlį galėjo prisiekti, kad juos seka kitas juodas 
taksi. Gale regėjo neaiškią figūrą. Kodėl ji persekioja Aną, jeigu 
paveikslas liko krovinių skyriuje? 

Kai jo vairuotojas išsuko iš M25 į Ventvorto kelią, Džeką taria- 
mai persekiojęs taksi nuvažiavo Gatviko link. 

— Pasirodo, jūs visai nesate kvailas, pone, nes tikrai važiuojame 
į Ventvortą. 

— Nesu, tik sergu paranoja, - pripažino Džekas. 

— Apsispręskite, pone, - patarė vairuotojas, kai Anos taksi įlėkė 
pro Ventvort Holo vartus ir nutolo alėja, - ar man sekti toliau? 

— Ne, - atsakė Džekas. - Noriu susirasti vietinį viešbutį. Gal 
netyčia kokį žinote? 

— Kai vyksta golfo turnyras, daug savo klientų palieku „Ventvor- 
to herbe“. Tokiu metų laiku turėtų rasti jums numerį. 

— Ką gi, pažiūrėkim, - sutiko Džekas. 

— Gerai, pone. 

Džekas atsilošė ir surinko numerį mobiliuoju telefonu. 

— Amerikos ambasada. 

— Malonėkite pakviesti Tomą Krasantį. 

Kai Kranc atsipeikėjo po operacijos, pirmiausia pajuto verian- 
tį skausmą dešiniajame petyje. Jai pavyko per kelis centimetrus 
kilstelėti galvą nuo pagalvės ir apžiūrėti nedidelį kuklų kambarė- 
lį balintomis sienomis. Nieko nereikalinga, tik lova, stalas, kėdė, 
paklodė, antklodė ir basonas. Tai galėjo būti tik palata, bet tikrai 
ne privačios ligoninės. Vienintelė šviesa pateko pro mažutį langelį 
taip aukštai viršuje, kad netgi nesivarginta kalti ant jo grotų. Ne- 
buvo nei gėlių, nei vaisių, nei atvirukų su linkėjimais pasveikti, o 
vienintelis išėjimas - durys, kurios buvo ne tik užrakintos ir gro- 
tuotos, bet ir nuolat iš kitos pusės saugomos dviejų apsaugininkų. 

Kranc pamėgino sulipdyti vaizdą to, kas jai nutiko. Prisiminė 
pastebėjusi, kad taksistas nusitaikęs į jos galvą pistoletą, bet kiti 
prisiminimai išsitrynė. Ji tiesiog spėjo pasisukti kelis centimetrus, 
ne daugiau, kai kulka susmigo jai į petį. Dar niekas nebuvo pričiu- 
pęs jos šitaip. Antra kulka nieko nekliudė, bet jis davė jai sekundę, 
pakankamai, kad perpjautų gerklę. Profesionalas, ne kitaip, gal bu- 


vęs policininkas, gal kareivis. O tada ji veikiausiai nualpo. 
e ė J 


Džekas užsiregistravo „Ventvorto herbe“ vienai nakčiai ir už- 
sisakė staliuką aštuntai vakaro. Palindęs po dušu, persirengęs, jis 
nekantravo sunaikinti sultingą didkepsnį. 

Nors Ana jaukiai įsitaisė Ventvort Hole, jis nesijautė galįs atsi- 


palaiduoti, nes trumpaplaukė galėjo sukiotis kur nors šalimais. Jis 

paprašė Tomo trumpai informuoti apie tai vietos policiją, o pats 
toliau sekė Petresku. 

Atsisėdo hole mėgaudamasis Gužpness alumi ir mintimis apie 
Aną. Gerokai anksčiau, nei holo laikrodis išmušė aštuntą, įėjo To- 
mas ir apsidairęs pamatė savo seną bičiulį prie židinio. Džekas pa- 
kilo jo pasitikti, atsiprašė, kad atitempė jį į Ventvortą, nors galėjo 
praleisti malonų vakarą su Chloja ir Henku. 

— Kol ši įstaiga maišo padorų „Iomą Kolinsą“, iš manęs skundų 
neišgirsi, - nuramino Tomas. 

Jis kaip tik aiškino Džekui, kaip Henkas surinko „pusę šimtu- 
ko“ — ar kaip ten sako tie kriketininkai - kai priėjęs vyriausias pa- 
davėjas priėmė pietų užsakymus. Abu vyrai pasirinko didkepsnius, 
tik Tomas, kaip teksasietis, turėjo prisipažinti, jog taip ir neįprato 
prie angliško didkepsnio, primenančio avienos žlėgtainį. 

— Aš jus pakviesiu, kai tik jūsų stalas bus padengtas, - pasakė 
padavėjas. 

— Dėkui, - atsakė Džekas, o Tomas pasilenkė prie savo portfe- 
lio. Ištraukęs storą bylą padėjo ant stalo tarp jų. Jis niekad nemokė- 
jo kalbėti trumpai. 

— Pradėkime nuo svarbių naujienų, - pasakė Tomas, atversda- 
mas aplanką. - Mes nustatėme, kas ta moteris, kurios nuotrauką 
atsiuntei iš Tokijaus. 

Džekas pastatė savo gėrimą ir sutelkė dėmesį į bylą. 

— Ji vardu Olga Kranc ir turi vieną bendrą bruožą su dr. Petres- 
ku. 

— Kokį? - pasidomėjo Džekas. 

— Biuras, kaip matyti iš jos bylos, taip pat laiko ją dingusia be ži- 
nios, galimai mirusia, - pridūrė Tomas, pastūmėdamas popieriaus 
lapą per stalą. - Pametėme jos pėdsaką 1989 m., kai ji pasitraukė 
iš asmeninių Čaušesku apsaugininkų. Dabar mes įsitikinę, kad ji 


dirba Fenstonui. 

— Čia tai bent logikos šuolis! — pastebėjo Džekas, kai padavėjas 
atnešė dar vieną džino kokteilį ir pusę pintos alaus. 

— Ne, jeigu logiškai dėlioji faktus, - paprieštaravo Tomas, - ir 
eini nuo vieno prie kito. - Jis nugėrė kokteilio. - Hm, neblogas. 
Šiaip ar taip, Kranc kurį laiką dirbo kartu su Fenstonu Čaušesku 
aparate. 

— Sutapimas, - leptelėjo Džekas. - Teisme tokie dalykai nepra- 
eis. 

— Galbūt, bet paklausyk, koks buvo jos darbo pobūdis. 

— Nagi, nagi? 

— Jos darbas buvo pašalinti tuos, kurie kėlė grėsmę diktatoriui. 

— Vis tiek įrodymai netiesioginiai. 

— Kol sužinai jos pamėgtą žudymo būdą. 

— Virtuvinis peilis? - spėjo Džekas, nežiūrėdamas į priešais gu- 
lintį lapą. 

— Paraikei, - atsakė Tomas. 

— Bijau, kad tai reiškia, jog prie savo loginės grandinės gali pri- 
dėti dar vieną nepaneigiamą grandį. 

— Kokią? 

— Ana yra numatyta kita jos auka. 

— Ne... laimė, čia logika nutrūksta, nes Kranc šįryt buvo suimta 
Bucharešte. 

— Ką? - išsprūdo Džekui. 

— Sugavo vietos policija, - paaiškino Tomas. 

— Sunku patikėti, kad jiems pavyko prisiartinti prie jos per my- 
lią, — garsiai stebėjosi Džekas. - Aš pamesdavau ją iš akių netgi 
žinodamas, kur ji yra. 

— Vietos policija iš karto prisipažino, kad Olga tuo metu buvo 
be sąmonės, - atsakė Tomas. 


— Papasakok man detales, - nekantraudamas sušuko Džekas. 

— Berods - duomenys vis dar plaukė, kai ėjau iš ambasados pasta- 
to, - Kranc susikivirčijo su taksistu, pas kurį aptikta penki šimtai 
dolerių. Vairuotojas rastas perpjauta gerkle, o ji gavo kulką į petį. 
Mes dar nežinome kivirčo priežasties, bet taksistas nužudytas ke- 
lios minutės prieš jūsų lėktuvui pakylant, todėl pamaniau, jog ga- 
lėsi man ką nors papasakoti. 

— Kranc tikriausiai norėjo sužinoti, kokiu lėktuvu skrenda Ana, 
kai šitaip apsikvailino Tokijuje, bet tas vyras nė už ką nebūtų Anos 
išdavęs. Jis gynė Petresku ne kaip taksistas, o kaip tėvas, penki šim- 
tai dolerių - tik dėmesiui nukreipti. Kranc nesivargina dėl tiek žu- 
dyti, o to taksisto taksometras niekada nebūna įjungtas. 

— Kad ir kaip ten būtų, Kranc saugiai uždaryta, ir jeigu mums 
pavyks, už grotų praleis likusį gyvenimą, kuris, iš visko sprendžiant, 
nebus labai ilgas, nes, kaip mane informavo patikimi šaltiniai, pusė 
Rumunijos gyventojų mielai ją pakartų. - Tomas nukreipė žvilgs- 
nį į bylą. - Paaiškėjo, kad mūsų taksi vairuotojas - buvęs pulkinin- 
kas Sergėjus Slatinaru, rezistencijos didvyris. - Nugėręs dar vieną 
gurkšnį Tomas pridūrė: - Taigi nėra priežasties nerimauti dėl Pet- 
resku saugumo. 

Atėjęs padavėjas palydėjo juos į restoraną. 

— Kaip ir rumunai, aš nenurimsiu, kol Kranc bus gyva, - pareiš- 
kė Džekas. - O iki to laiko man bus neramu dėl Anos. 

— Anos? Tai jūs jau tujinatės? — nusistebėjo Tomas, sėsdamasis 
į kėdę priešais kolegą. 

— Vargu, nors galėtume. Su ja praleidau daugiau naktų nei su 
kuria nors iš paskutinių savo merginų. 

— Tai gal pakviesi dr. Petresku prisijungti prie mūsų? 

— Pamiršk, — atšovė Džekas. - Ji pietauja su ledi Arabela Vent- 
vort Hole, o mums liko tik „Ventvorto herbas“. 

Padavėjas pastatė priešais Tomą porų ir bulvių sriubos, o Dže- 


kui patiekė Cezario salotų. 

— Ką nors daugiau išpešei apie Aną? 

— Ne kažin ką, - prisipažino Tomas, - bet galiu pasakyti, kad 
iš Bucharešto oro uosto ji skambino į Niujorko policijos departa- 
mentą. Paprašė išbraukti ją iš dingusių asmenų sąrašo, nes katast- 
rofos metu lankėsi pas mamą Bucharešte. Taip pat paskambino 
savo dėdei į Danvilį Ilinojaus valstijoje ir ledi Arabelai Ventvort. 

— Vadinasi, susitikimas Tokijuje nepavyko, - nusprendė Dže- 
kas. 

— Turėsi man apie tai papasakoti, - tarė Tomas. 

- Ji susitiko Tokijuje su plieno magnatu Nakamura, kuriam pri- 
klauso viena iš didžiausių pasaulyje impresionistų darbų kolekcija, 
kaip mane informavo „Seiyo“ viešbučio durininkas. - Džekas paty- 
lėjo. - Jai tikriausiai nepavyko parduoti van Gogo, todėl persiuntė 
paveikslą atgal į Londoną, o gal net leido nukeliauti į Niujorką. 

— Nepanašu, kad ji taip greitai pasiduotų, — pastebėjo Tomas, 
traukdamas iš aplanko dar vieną dokumentą. - Beje, jos ieško dar 
ir Happy H/re kompanija. Ivirtina, kad Ana paliko jų automobilį 
prie Kanados sienos be priekinio purvasargio, priekinio ir galinio 
buferio, neveikiančiais žibintais. 

— Dideliu nusikaltimu nepavadinsi, - įvertino Džekas. 

— Gal įsimylėjai tą merginą? — pasidomėjo Tomas. 

Džekas nieko neatsakė, nes prie jų priėjo padavėjas. 

— Didkepsniai, vienas su krauju, kitas vidutinis, - paskelbė jis. 

— Man - su krauju, - pasakė Tomas. 

Padavėjas padėjo lėkštes ant stalo ir palinkėjo gero apetito. 

Džekas nusišypsojo. 

— Ar pasistūmėjai su Lipmanu? 

— O, taip, - atsakė Tomas. - Apie poną advokatą daug žino- 
me. - Jis padėjo ant stalo dar vieną aplanką. - Antros kartos Ame- 


rikos pilietis, studijavo teisę Kolumbijoje. Tai ne tu, — išsišiepė 

"Tomas. - Baigęs dirbo keliuose bankuose, greitai darė karjerą, kol 
nepradėjo sukčiauti. Jo specializacija - pardavinėti akcijas neegzis- 
tuojančioms našlėms. — Patylėjo ir pasitaisė: - Našlės egzistavo, 
akcijos ne. 

Džekas nusijuokė. 

— Dvejus metus atsėdėjo Ročesterio pataisos kolonijoje Niujor- 
ke, ir visam gyvenimui atimta teisė dirbti banke ar kitoje finansi- 
nėje institucijoje. 

- Juk jis - dešinioji Fenstono ranka? 

— Fenstono - galbūt, tik ne banko. Lipmano pavardės nėra dar- 
buotojų sąraše, netgi kaip valytojo. Jis moka mokesčius nuo savo 
vienintelių skelbiamų pajamų - kas mėnesį tetos iš Meksikos siun- 
čiamo čekio. 

— Najau... - nutęsė Džekas. 

— Kol dar nespėjai nieko pasakyti, - nutraukė jį Tomas, - mano 
departamentas neturi nei lėšų, nei nurodymų išsiaiškinti, ar ta teta 
iš tikrųjų egzistuoja. 

— Yra kokių nors ryšių su Rumunija? — pasidomėjo Džekas, 
kibdamas į kepsnį. 

- Jokių, kiek mums žinoma, - atsakė Tomas. - Tiesiai iš Bronk- 
so į Brooks Brothers kostiumą. 

— Gali būti, kad Lipmanas mus nuvestų toliausiai, - pastebėjo 
Džekas. - Jeigu tik priverstume jį liudyti... 

— Pamiršk, — atšovė Tomas. - Išėjęs iš kalėjimo jis neturėjo už 
ką įsigyti automobilio stovėjimo bilieto, be to, man atrodo, kad 
Fenstono jis bijo labiau nei mūsų. 

- Ech, jei būtų gyvas Huveris, - išsišiepė Džekas. 

Jie abu kilstelėjo taures ir Tomas paklausė: 

— Kada grįžti į Valstijas? Klausiu, kad žinočiau, kada vėl galėsiu 


dirbti dienomis. 

— Ko gero, rytoj, - atsakė agentas. - Jeigu Kranc saugiai užda- 
ryta, turiu grįžti į Niujorką. Meisis norės išgirsti, ar man pavyko 
susieti Kranc su Fenstonu. 

— Tai ar pavyko? - pasidomėjo draugas. 

Nė vienas iš jų nepastebėjo dviejų vyrų, kalbančių su administ- 
ratoriumi. Jie atėjo ne užsakyti staliuko, nes būtų palikę registra- 
tūroje savo lietpalčius. Kai durininkas atsakė į visus jų klausimus, 
vyrai ryžtingai pasuko per restoraną. 

Tomas baigė krauti aplankus į portfelį, kai jie prisiartino prie 
stalelio. 

— Labas vakaras, ponai, - tarė aukštesnis iš jų dviejų. - Aš esu 
detektyvas seržantas Frenkhamas, o čia mano kolega, detektyvas 
konsteblis Rosas. Apgailestauju, kad trukdau per pietus, bet priva- 
lau su jumis pasikalbėti, pone, - tarė jis, paliesdamas Džekui petį. 

— Kodėl? Ką aš padariau? - dėdamas ant stalo įrankius pasitei- 
ravo agentas. - Pasistačiau automobilį prie geltonos juostos? 

— Bijau, kad daug rimčiau, pone, — atsakė detektyvas seržan- 
tas, — todėl turiu paprašyti vykti kartu į nuovadą. 

— Kuo esu kaltinamas? - griežtai paklausė agentas. 

— Manau, būtų protingiau, pone, jeigu pokalbį pratęstume ne 
restorane. 

— Ir kieno nurodymu... - pradėjo Tomas. 

— Jums nereikėtų kištis, pone. 

- Čia man spręsti, - pareiškė Tomas, traukdamas savo FTB 
ženklelį iš vidinės kišenės. Jis jau norėjo atversti odinę piniginę, 
bet draugas sulaikė jį už alkūnės ir pasakė: 

— Nekelkime scenos. Nereikia į tai painioti biuro. 

— Velniop, ką šitie žmonės sau galvoja... 

— Tomai, nurimk. Mes ne savo šalyje. Aš važiuosiu į policijos 


nuovadą ir viską išsiaiškinsiu. 

Tomas nenoriai grąžino ženklelį į kišenę, ir nors tylėjo, jo veido 
išraiška jokiam policininkui negalėjo palikti abejonės dėl to, kaip 
jis jaučiasi. Kai Džekas atsistojo, seržantas staigiai stvėrė jį už ran- 
kos ir surakino antrankiais. 

— Ei, ar tai būtina? - sušuko Tomas. 

— Tomai, nesikišk, - ramiai paprašė Džekas. 

"Tomas nenoriai išėjo paskui Džeką iš restorano, pro pilnus sta- 
liukus, kur stropiai šnekėjosi ir toliau valgė lankytojai, tarsi nieko 
neįprasto šalia nematytų. 

Kai pasiekė lauko duris, Tomas paklausė: 

— Ar palydėti tave į nuovadą? 

— Ne, - atsakė Džekas, - pasisukiok čia. Nesirūpink, kai grįšiu, 
išgersim kavutės. 

Iš kito koridoriaus galo į Džeką įdėmiai žiūrėjo dvi moterys. 

— Ar čia jis, ponia? 


— Taip, jis, - patvirtino viena iš jų. 
| ė | J 


Išgirdusi prasiveriančias duris, Tina staigiai išjungė ekranėlį. Ji 
nepakėlė galvos, nes tik vienas žmogus užeidavo į jos kabinetą ne- 
sivargindamas pasibelsti. 

— Manau, jau žinai, kad Petresku grįžta į Niujorką? 

— Girdėjau, - atsakė Tina, toliau spausdindama. 

— O ar girdėjai, - užsiremdamas abiem rankomis ant jos stalo, 
paklausė Lipmanas, - kad ji mėgino pavogti van Gogą? 

— Tą iš valdytojo kabineto? — nekaltai paklausė sekretorė. 

— Nelaikyk manęs mulkiu, - drėbė advokatas. - Manai, neži- 
nau, kad klausaisi kiekvieno valdytojo pokalbio? Galbūt atėjo me- 


tas... — Tina liovėsi spausdinusi ir pakėlė akis. — ...pranešti ponui 

Fenstonui apie jungiklį po tavo stalu, kuris leidžia šnipinėti kiek- 
vieną privatų jo susitikimą? 

— Jūs grasinate man, pone Lipmanai? - paklausė Tina. - Nes 
tokiu atveju man taip pat gali tekti persimesti žodeliu su valdyto- 
ju. 

— Ir ką turi tokio, kas man atsirūgtų? - paklausė Lipmanas. 

— Kassavaitinius pokalbius su ponu Pikfordu, tuomet ir pažiū- 
rėsime, kas čia ką laiko mulkiu. 

Lipmanas patraukė rankas nuo stalo ir išsitiesė. 

- Esu įsitikinusi, kad jūsų inspektoriui būtų įdomu sužinoti, jog 
terorizuojate banko, kuriame neturite kabineto ir negaunate algos, 
darbuotojus. 

Lipmanas atsitraukė per žingsnį. 

— Kai kitą kartą užeisite pas mane, pone Lipmanai, pasibelskite 
kaip bet kuris kitas banko lankytojas. 

Advokatas žengė dar žingsnį, luktelėjo ir išėjo netaręs nė žo- 
džio. 

Kai durys užsivėrė, Tina taip drebėjo, kad turėjo įsitverti į kėdės 


ranktūrius. 

Prie nuovados Džekas buvo išgrūstas iš policijos automobilio. 
Užregistravę detektyvai nusivedė jį laiptais į tardymo kambarį. 
Detektyvas seržantas Frenkhamas paprašė sėstis kitapus stalo. To 
Džekui dar nebuvo tekę patirti. Detektyvas Rosas tyliai atsistojo 
į kampą. 

Džekas spėliojo, kuris iš jų ims vaidinti gerąjį policininką. 

Frenkhamas atsisėdo, padėjo ant stalo segtuvą ir ištraukė ilgą 
blanką. 

— Pavardė? - pradėjo jis. 

— Džekas Fitzdžeraldas Deleinis, - atsakė Džekas. 

— Gimimo data? 

— Šešiasdešimt trečiųjų lapkričio dvidešimt antra. 

— Užsiėmimas? 

— Vyresnysis FTB tyrėjas, Niujorko biuro poskyris. 

Detektyvas seržantas paleido iš rankų rašiklį, pakėlė galvą ir pa- 
siteiravo: 

— Ar turite pažymėjimą? 

Agentas ištraukė FTB ženklelį ir asmenybės kortelę. 

— Dėkui, pone, - patikrinęs juos atsakė policininkas. - Malo- 
nėkite čia palaukti. - Atsistojęs jis pasisuko į savo kolegą. - Pasirū- 
pink, kad agentas Deleinis būtų pavaišintas kava. Tai gali užtruk- 
ti. — Prie durų pridūrė: — Ir pasirūpink, kad atgautų kaklaraištį, 
diržą ir batų raištelius. 

Detektyvas seržantas neklydo, nes praėjo visa valanda, kol at- 


sivėrė sunkios durys ir į kambarį įžengė vyresnis pareigūnas vėjo 


Klaidingas įspūdis 287 


nugairintu raukšlėtu veidu. Jis vilkėjo puikiai sukirptą uniformą su 
sidabro galionais ant rankovės, antpečių ir kepurės, kurią nusiėmęs 
atidengė žilą galvą. Vyras įsitaisė priešais Džeką. 

— Labas vakaras, pone Deleini. Aš esu Rentonas, vyresnysis po- 
licijos inspektorius Rentonas. Dabar, kai mums pavyko patvirtinti 
jūsų tapatybę, galbūt malonėsite atsakyti į keletą klausimų? 

— Jei galėsiu, - atsakė Džekas. 

— Esu tikras, kad galėsite, - patikino Rentonas. - Mane domina 
tik, ar norėsite. 

Džekas neatsakė. 

— Iš patikimo šaltinio gavome informacijos, kad visą savaitę se- 
kate ponią jai nežinant. Anglijoje tai laikoma nusikaltimu pagal 
1997 m. apsaugos nuo persekiojimo aktą, kuris jums gerai žino- 
mas. Tačiau esu įsitikinęs, kad viską galėsite nesunkiai paaiškinti. 

— Dr. Petresku yra tyrimo, kurį mano departamentas jau kurį 
laiką vykdo, dalis. 

— Ar tas tyrimas kaip nors susijęs su ledi Viktorijos Ventvort 
mirtimi ? 

— Taip, - atsakė Džekas. 

— Ar dr. Petresku yra įtariama žmogžudyste? 

— Ne, - tvirtai atsakė Džekas. -— Visiškai priešingai. Mums atro- 
do, kad ji gali tapti kita auka. 

— Jums atrodo? - pakartojo policijos vyresnysis inspektorius. 

— Taip, - patvirtino agentas. - Laimė, žudikė sulaikyta Bucha- 
rešte. 

— Ir jūs nesijautėte galįs pasidalyti šia informacija su mumis? — 
paklausė Rentonas. - Nepaisant fakto, jog žinojote, kad pradėjo- 
me žmogžudystės tyrimą. 

— Atsiprašau, pone, - atsakė Džekas, - aš pats apie tai sužinojau 
vos prieš porą valandų. Bet esu tikras, kad jūsų Londono skyrius 


ketino jus informuoti. 

— Ponas Tomas Krasantis papasakojo man tai, bet įtariu, tik to- 
dėl, kad jo kolega buvo uždarytas. - Džekas nesiteikė to pakomen- 
tuoti. - Bet jis užtikrino mane, - tęsė Rentonas, — kad jūs ateityje 
supažindinsite mane su tolesne įvykių eiga. - Džekas ir vėl nesi- 
teikė atsakyti. Inspektorius pakilo iš vietos. - Gero vakaro, pone 
Deleini. Aš įsakiau nedelsiant jus paleisti ir tikiuosi, kad maloniai 
parvyksite namo. 

— Ačiū, pone, - padėkojo Džekas, kai užsidėjęs kepurę Rento- 
nas ėjo iš kambario. 

Džekas užjautė vyriausiąjį inspektorių. Juk Niujorko policijos 
departamentas, jau nekalbant apie CŽV, retai kada teikiasi įspėti 
FTB, ko ėmėsi. Po kelių sekundžių grįžo detektyvas Frenkhamas. 

— Malonėkite eiti sa manimi, pone, - tarė jis. - Jūsų laukia ma- 
šina, parvešime jus į viešbutį. 

— Ačiū, - padėkojo Džekas, sekdamas laiptais įkandin detekty- 
vo į registratūrą. 

Ten dirbantis pareigūnas nunarino galvą, kai agentas ėjo iš pas- 
tato. Prieš sėsdamas į policijos automobilį prie durų Džekas pa- 
spaudė sutrikusiam detektyvui ranką. Tomas laukė jo ant galinės 
sėdynės. 

— Dar vienas pavyzdys, kurį Kvantiko stovykla gali įtraukti į 
programą, - pastebėjo Tomas. - Kaip sukelti diplomatinį inciden- 
tą lankant seniausią savo sąjungininką. 

— Atrodo, „ypatingi santykiai“ įgavo naują reikšmę, - pako- 
mentavo Džekas. 

— Tačiau pasmerktajam buvo suteikta teisė pasitaisyti, — tarste- 
lėjo Tomas. 

— Ką turi galvoje? - paklausė Džekas. 

— Mes abu esame pakviesti prisijungti prie ledi Arabelos ir dr. 
Petresku per pusryčius Ventvort Hole rytoj iš ryto. Beje, Džekai, 


supratau, ką turėjai galvoje, vertindamas Aną. 


rugsėjo 22 d. 

Džekas išėjo iš „Ventvorto herbo“ pusę aštuonių ryto ir rado 
prie įėjimo laukiantį Ro/sroisą. Vairuotojas, vos tik jį pamatęs, ati- 
darė galines dureles. 

— Labas rytas, pone, - pasilabino. - Ledi Arabela prašė praneš- 
ti, kad ji nekantrauja su jumis susitikti. 

— Aš taip pat, - sėsdamas į galą pasakė Džekas. 

— Būsime vietoje po kelių minučių, - patikino vairuotojas, nu- 
važiuodamas nuo viešbučio durų. 

Džekui atrodė, kad pusė kelio buvo ilga alėja nuo kaldintų gele- 
žinių vartų iki dvaro pastato. Sustabdęs mašiną vairuotojas iššoko 
atidaryti durelių. Džekas išlipo žvirgždu išpiltame kieme ir pakėlęs 
galvą ant laiptų išvydo jo akivaizdžiai laukiantį liokajų. 

— Labas rytas, pone, - ištarė tas, - sveiki atvykę į Ventvort Holą. 
Prašyčiau eiti sa manimi, ledi Arabela jūsų laukia. 

— „Paprastai patikimas šaltinis“, - sumurmėjo Džekas, bet lio- 
kajus, jei ir nugirdo, nieko neatsakęs palydėjo į svetainę. 

— Ponas Deleinis, ledi, - pranešė liokajus ir jo pasitikti atlėkė du 
uodegas vizginantys šunys. 

— Labas rytas, pone Deleini, - pasisveikino Arabela. - Berods 
turiu jūsų atsiprašyti. Jūs akivaizdžiai nesate persekiotojas. 

Džekas spoksojo į Aną, kuri taip pat atrodė pakankamai suglu- 
musi, po to pasisuko į Tomą, nesugebantį paslėpti plačios šypse- 
nos. 

Prie durų vėl pasirodė Endrius. 


— Pusryčiai paruošti, ponia. 

Kai ji pabudo antrą kartą, jaunas gydytojas keitė tvarsčius ant 
peties. 

— Kada mane iš čia paleis? - paklausė ji. 

Daktaras pastebimai sunerimo, pirmą kartą išgirdęs pacientės 
balsą: spigus, švilpiantis balsas nesiderino su jos charakteristika. Jis 
tylėjo, kol baigė žirklėmis kirpti tvarstį. 

— Daugiausia po trijų keturių dienų, - atsakė žvelgdamas į ją iš 
viršaus. - Bet aš, jumis dėtas, neskubėčiau, nes vos tik pasirašysiu 
išleidimo popierius, kita jūsų stotelė bus Žilava, kuri, manau, jums 
gerai pažįstama nuo tarnavimo režimui laikų. 

Kranc niekada neužmirš grotuoto, žiurkių pilno akmeninio 
pastato, į kurį kiekvieną naktį važiuodavo tardyti paskutinių be- 
laisvių prieš grįždama į šiltą, prabangiai apstatytą vasarnamį prie- 
miestyje. 

— Girdėjau, kolegos laukia nesulaukia, kada vėl susitiks po to- 
kio ilgo nesimatymo, - pridūrė gydytojas. Pasilenkęs atlenkė storo 
tvarsčio kraštą nuo peties ir sustojo. 

- Skaudės, - perspėjo ir vienu truktelėjimu nuplėšė. Kranc net 
nemirktelėjo. Neketino suteikti jam tokio malonumo. 

Prieš aprišdamas nauju tvarsčiu, gydytojas patepė žaizdą jodu, 
po to meistriškai sutvarstė ir parišo jos dešinę ranką. 

— Kiek ten sargybinių? —- nerūpestingai paklausė ji. 

- Šeši ir visi ginkluoti, - atsakė daktaras. - Jeigu galvojate apie 
pabėgimą, tai žinokite, kad jiems įsakyta pirma šauti, o tik paskui 
pildyti reikalingus dokumentus. Aš netgi paruošiau jiems nepasi- 
rašytą mirties liudijimą. 

Kranc daugiau neklausinėjo. 

Kai gydytojas išėjo, ji gulėjo ir spoksojo į lubas. Vienintelė gali- 
mybė pasprukti - tik iš ligoninės. Dar niekam nėra pavykę pabėgti 
iš Žilavos sunkiųjų darbų kalėjimo, netgi Čaušesku. 

Po aštuonių valandų ji įsitikino, kad visuomet saugo šešiese, pa- 
mainomis po aštuonias valandas. Pirma grupė prisistatydavo šeštą, 
antra — antrą, o naktinė pamaina prasidėdavo dešimtą. 

Ilg4 bemiegę naktį Kranc nuklausė, kad pustuzinis naktinės 
pamainos sargybinių mano ištraukę nulaužtą degtuką. Vienas tie- 
siog buvo tinginys ir pusę nakties prasnausdavo. Kitas visuomet 
išsmukdavo sutraukti dūmą gaisrinėje laiptinėje - ligoninėje rūky- 
ti buvo draudžiama. Trečiasis, mergišius, įsivaizdavo, jog atsirado 
žemėje, kad patenkintų moteris. Jį visuomet galėjai rasti per kelis 
žingsnius nuo vienos iš slaugių. Ketvirtasis beveik visą laiką mur- 
mėjo, kaip menkai uždirba ir kaip jo žmona iščiulpia paskutinius 
pinigus savaitei nesibaigus. Kranc nutarė, kad išspręs šią problemą, 
jeigu tik išnaudos tinkamą progą. Kiti du sargybiniai buvo vyresni 
ir per daug gerai prisiminė ją iš režimo laikų. Vienas iš jų mielai 
prakiurdytų jai makaulę, jei bent kilstelėtų nuo pagalvės. 


Tačiau netgi jie turėdavo pietų pertrauką. 
-86- 


Džekas sėdo kirsti pusryčių: kiaušinių, kumpio, inkstų su pries- 
koniais, grybų ir pomidorų, baigė skrebučiu su angliška uogiene ir 
kava. 

— Po tokio išbandymo turėtumėte būti išalkęs, - pastebėjo Ara- 
bela. 

— Jeigu ne Tomas, man būtų tekę pasitenkinti kalėjimo davi- 
niu. 

— Bijau, kad dėl to galite kaltinti mane, - tarstelėjo Ana plačiai 
šypsodamasi. — Aš jus pakišau. 

— Netiesa, - įsiterpė Tomas. - Galite Arabelai padėkoti, kad 
suėmė ir paleido Džeką. 

— Ne, visų nuopelnų prisiimti negaliu, - atsakė šeimininkė, 


glostydama abipus tupinčius šunis. - Prisipažįstu, kad paprašiau 

Džeką suimti, bet jį - kaip amerikiečiai sako — ištraukė jūsų am- 
basadorius. 

— Vieno dalyko vis dar nesuprantu, - pasakė Ana, - nors To- 
mas papasakojo su visomis smulkmenomis. Kodėl nusekėte mane į 
Ventvortą, nors buvote įsitikinę, kad nebeturiu paveikslo? 

— Nes pamaniau, jog moteris, nužudžiusi jūsų vairuotoją, seks 
paskui jus į Londoną. 

— Kur ketino mane nužudyti? - tyliai paklausė Petresku. 

Džekas linktelėjo, bet nieko neatsakė. 

— Laimė, kad aš nieko neįtariau, - tarė Ana, stumdama lėkštę 
į šalį. 

— Tuo metu ji jau buvo suimta už Sergėjaus nužudymą, - paste- 
bėjo Arabela. 

— Teisingai, - sutiko Džekas, — bet apie tai sužinojau tik susiti- 
kęs su Tomu vakar vakare. 

— Vadinasi, FTB tuo metu sekė ir mane? - paklausė Ana, pasi- 
sukdama į skrebutį sviestu tepantį Džeką. 

— Kurį laiką, - pripažino Džekas. - Vienu tarpu mes netgi spė- 
liojome, ar nesate samdoma žudikė. 

— Kodėl? - nustebo Ana. 

— Meno konsultantas - tinkama priedanga Fenstono pagalbi- 
nei, ypač jeigu ji atletiška ir dar gimusi Rumunijoje. 

— Kiek laiko esu tikrinama? — pasidomėjo Ana. 

— Paskutinius du mėnesius, - pripažino Džekas. Atsigėrė ka- 
vos. - Tiesą sakant, jau ketinau baigti jūsų bylą, bet tuomet pavo- 
gėte van Gogą. 

— Aš jo nevogiau, - atšovė Ana. 

— Ji atgavo jį man, - įsiterpė Arabela. - Ir, kas dar svarbiau, 
mano palaiminta. 

— Arjūs vis dar tikitės, jog Fenstonas sutiks parduoti paveikslą, 
kad susigrąžintų skolą? Nes tai būtų pirmas kartas. 

— Ne, - pernelyg greitai atsakė Arabela. - To aš mažiausiai no- 
riu. 

Džekas atrodė suglumęs. 

— Ne, kol policija nenustatė, kas nužudė ledi Arabelos seserį, — 
pridūrė Ana. 

— Mes visi žinome, kas mano sesers žudikas, - griežtai ištarė šei- 
mininkė, — ir jeigu ji pasipainios mano kelyje, aš mielai ištaškysiu 
jai galvą. 

Abu šunys pastatė ausis. 

- Žinoti, tai dar ne įrodymas, — pastebėjo agentas. 

— Vadinasi, Fenstonas išsisuks nuo žmogžudystės, — tyliai pra- 
tarė Ana. 

— Spėju, kad nebe pirmą kartą, - pripažino Džekas. - Biuras jau 
kuris laikas jį stebi. Yra keturios... ne, penkios Kranc braižu įvykdy- 
tos žmogžudystės įvairiuose pasaulio kraštuose, bet mums niekad 
nepavyko susieti jos su bankininku. 

— Kranc nužudė Viktoriją ir Sergėjų, - ištarė Ana. 

— Be abejonės, - patvirtino Džekas. 

— O pulkininkas Sergėjus Slatinaru buvo jūsų tėvo vadas, - pri- 
dūrė Tomas, - ir artimas draugas taip pat. 

— Padarysiu viską, kad tik padėčiau, - kone verkdama pasakė 
Ana. - Tikrai bet ką. 

— Mes turime menką kabliuką, - prasitarė Tomas, - nors neži- 
nome, kur jis mus nuves. Kai Kranc buvo atgabenta į ligoninę, kad 
iš peties ištrauktų kulką, vienintelis daiktas, be peilio ir grynųjų, 
kurį rado prie jos, buvo raktas. 

- Jis tikriausiai nuo kokios nors spynos Rumunijoje? — spėjo 
Ana. 

— Mes taip nemanome, - atsakė Džekas, sukramtęs dar vieną 


grybuką. - Ant jo įspausta „NYRK 13“. Menka užuomina, bet jei- 

gu mums pavyktų išsiaiškinti, nuo ko tas raktas, galbūt susietume 
Olgą su Fenstonu. 

— Ar norite, kad pasilikčiau Anglijoje, kol tęsite tyrimą? — pa- 
klausė Ana. 

— Ne, noriu, kad grįžtumėte į Niujorką, - atsakė Džekas. - Tegu 
visi žino, kad esate sveika ir gyva, gyvenkite kaip įprastai, netgi dai- 
rykitės darbo. Nesuteikite Fenstonui priežasties ką nors įtarti. 

— Ar man toliau bendrauti su savo kolegomis iš banko? — pa- 
klausė Ana. - Fenstono sekretorė Tina yra viena iš geriausių mano 
draugių. 

— Ar esate tuo įsitikinusi? - paklausė agentas, dėdamas ant stalo 
įrankius. 

— Kur sukate? - perklausė Ana. 

— Kaip paaiškinsite faktą, kad Fenstonas visuomet tiksliai žino- 
jo, kur esate, jeigu Tina jam to nepranešinėjo? 

— Paaiškinti negaliu, - sutiko mergina, - bet žinau, kad ji ne- 
kenčia Fenstono ne mažiau už mane. 

— Ar galite tai įrodyti? - pasidomėjo Džekas. 

— Man nereikia įrodymų, - atkirto Ana. 

— O man reikia, - ramiai atsakė Džekas. 

— Būkite atsargus, Džekai, nes jeigu klystate, jos gyvybei taip 
pat gresia pavojus, - įspėjo Ana. 

— Tokiu atveju dar svarbiau, kad grįžtumėte į Niujorką ir kuo 
skubiau su ja susisiektumėte, — pasiūlė Tomas, norėdamas nura- 
minti atmosferą. 

Džekas sutikdamas linktelėjo. 

— Nusipirkau bilietą šiandien po pietų, - pasakė Ana. 

— Aš irgi, - tarė Džekas. - Hitrou? 

— Ne, Stanstedas, - paprieštaravo Ana. 


— Ką gi, kažkuriam teks pakeisti reisą, - pasiūlė Tomas. 

— Tik jau ne aš. Nesileisiu antrą kartą suimamas už persekioji- 
mą. 

— Prieš keisdama reisą noriu žinoti, ar tebesu sekama, - pareiškė 
Ana. - Nes jeigu esu, jums teks sekti mane. 

— Ne, - užtikrino Džekas. - Uždariau jūsų bylą prieš kelias die- 
nas. 

— Kas jus įtikino taip pasielgti? - parūpo Anai. 

— Kai buvo nužudyta Arabelos sesuo, jūsų alibi patvirtino ne- 
priekaištingas liudininkas. 

— Kasjis, gal galėčiau sužinoti? 

— Aš, - prisipažino agentas. - Kadangi sekiojau jus po Centrinį 
parką, Anglijoje būti negalėjote. 

— Jūs bėgiojate Centriniame? 

— Kiekvieną rytą darau kilpą, - atsakė Džekas. - O sekmadie- 
niais bėgu aplink rezervuarą. 

— Aš irgi, - pasakė Ana. - Niekada nepraleidžiu. 

— Žinau, - patvirtino Džekas. — Per paskutines šešias savaites 
kelis kartus jus aplenkiau. 

Ana įsispoksojo į jį. 

— Vyras smaragdiniais marškinėliais. Neblogai. 

— Jūs irgi ne... 

— Atleiskite, kad turiu nutraukti Centrinio parko bėgikų klu- 
bo susitikimą, - pasakė Tomas, atstumdamas kėdę, - bet privalau 
grįžti į savo kabinetą. Ant mano stalo - krūva rugsėjo vienuolik- 
tosios bylų, kurių nė neatsiverčiau. Ačiū už pusryčius, - pridūrė 
atsigręžęs į Arabelą. - Man labai gaila, kad ambasadoriui teko su- 
trukdyti jus tokį ankstų rytą. 

— Gerai, kad priminėte, - stodamasi tarė Arabela. - Reikia pa- 
rašyti keletą atsiprašymo laiškų, nusiųsti padėką ambasadoriui ir 


atsiprašyti pusės Sario policijos. 

— O kaip aš? - paklausė Džekas. - Svarstau, ar paduoti į teismą 
Ventvorto dvarą, Sario policiją ir Teisingumo departamentą, pa- 
ėmęs liudytoju Tomą. 

— Net nesitikėk, — atšovė tas. - Aš tikrai nenoriu tapti Arabelos 
priešu. 

Džekas nusišypsojo. 

— Tuomet teks pasitenkinti kelione iki „Ventvorto herbo“. 

— Sutarta, - atsakė Tomas. 

— Manau, kad būtų saugu prisijungti prie jūsų Hitrou, - taip 
pat pakildama nuo kėdės tarė Ana, - kur susitiksime? 


— Nesirūpinkite, aš jus surasiu, - atsakė Džekas. 


4 


Lipmanas buvo nuvežtas į Kenedžio oro uostą paimti paveikslo 
valandą prieš leidžiantis lėktuvui. Tačiau tai nesukliudė Fenstonui 
skambinėti kas dešimt minučių pakeliui į oro uostą, o limuzinui 
grįžtant į Vol Strytą su raudona dėže, saugiai įkelta į bagažinę, — 
kas penkias. 

Fenstonas žingsniavo pirmyn atgal savo kabinete, kai Lipmanas 
išlipo priešais pastatą, po to išbėgo į koridorių pasitikti iš lifto su 
dėže išlipančio Bario ir vairuotojo. 

— Atidarykite, - įsakė Fenstonas dar nespėjus dėžės atremti į 
jo kabineto sieną. Apsaugininkas su vairuotoju atsuko specialius 
gnybtus ir ėmė traukyti ilgas vinis, tvirtai sukaltas į medį, o val- 
dytojas, advokatas ir sekretorė stebėjo. Kai dangtis pagaliau buvo 
atplėštas ir paveikslą laikantys polistireno kampai nuimti, Baris 
atsargiai iškėlė drobę iš dėžės ir atrėmė į valdytojo stalą. Prišokęs 
Fenstonas puolė plikomis rankomis plėšti burbuliuotą plėvelę, kol 
pamatė tai, dėl ko buvo pasiruošęs žudyti. 

Atsitraukęs Fenstonas aiktelėjo. 

Niekas daugiau kambaryje nedrįso prasižioti, kol bosas nepa- 
reiškė savo nuomonės. Staiga jis prapliupo. 

— Jis dar didingesnis nei tikėjausi, - pareiškė. - Spalvos tokios 
gyvos, potėpis toks drąsus. Tikras šedevras, - pridūrė. Lipmanas 
nutarė nekomentuoti. 

— Jau žinau, kur pasikabinsiu savo van Gogą, - pareiškė Fens- 


tonas. 

Pakėlė galvą į sieną, kur už jo stalo kabojo didelė nuotrauka: jis 
spaudžia ranką Džordžui V. Bušui per mišias Pasaulinio prekybos 


centro griuvėsiuose. 


Ana laukė skrydžio į Valstijas, tikėdamasi per septynių valan- 
dų kelionę geriau pažinti Džeką. Ji netgi vylėsi gauti atsakymus į 
kelis klausimus. Kaip agentas sužinojo jos mamos adresą, kodėl jis 
įtarinėja Tiną, ar yra įrodymų, kad Fenstonas ir Kranc apskritai 
pažįstami? 

Džekas jau laukė, kai ji priėjo registruotis skrydžiui. Ana ne iš 
karto atsipalaidavo būdama su vyru, kuris, ji negalėjo pamiršti, se- 
kiojo paskutines devynias dienas, o paskutinius du mėnesius rinko 
medžiagą, bet lipdama laiptais į lėktuvą, šįkart jau kartu su juo, 
spėjo išgirsti, jog Džekui ne paslaptis, kad ji yra „Knicks“ gerbėja, 
mėgsta spagečius ir Dastiną Hofmaną, o pati sužinojo, jog agentas 
taip pat serga už „Knicks“, jo mėgstamiausias šiuolaikinis dailinin- 
kas yra Ferdinandas Boteras ir nieko nėra skaniau už airišką jo ma- 
mos troškinį. 

Ana spėliojo, ar Džekui patinka storos moterys, kai jo galva nu- 
sviro ant jos peties. Kadangi dėl jos kaltės Džekas praėjusią naktį 
neišsimiegojo, Ana jautė neturinti teisės skųstis. Ji švelniai pakėlė 
jo galvą, stengdamasi nepažadinti. Jau buvo pradėjusi sudarinėti 
būtiniausių darbų, kuriuos turės atlikti sugrįžusi į Niujorką, sąra- 
šą, kai Džekas vėl užsikniaubė ant jos. Ana pasidavė ir pasistengė 
užmigti su agento galva ant peties. Kartą skaitė, kad galva sudaro 
maždaug septintadalį kūno masės, dabar pati galėjo tuo įsitikinti. 

Ji pakirdo likus valandai iki nusileidimo. Džekas miegojo, tik 
jau apglėbęs ją per pečius. Ji mieguista atsisėdo ir paėmė iš palydo- 


vės pasiūlytą arbatos puodelį. 

Džekas palinko prie jos. 

— Ar paprastai miegate su vyru per pirmąjį pasimatymą? — pa- 
klausė plačiai šypsodamasis. 

— Tik jeigu sumoka už pietus. 

— Ko pirmiausia imsitės taip stebuklingai prisikėlusi? - pasido- 
mėjo jis. 

— Paskambinsiu savo giminėms ir draugams, kad įsitikintų, ko- 
kia esu gyva, o tada pasižiūrėsiu, ar kas nors norės mane įdarbinti. 
O jūs? 

— Turėsiu susisiekti su savo bosu ir prisipažinti, kad nė per 
plauką neprisikasiau prie Fenstono, kas bus sutikta viena iš mėgs- 
tamiausių jo frazių: „Labiau pasistenk, Džekai“ arba „Pajudink 
užpakalį“. 

— Tai neteisinga, - užginčijo Ana. - Juk Kranc sėdi už grotų. 

— Ne mano dėka, - pataisė Džekas. - Bet man teks atlaikyti dar 
didesnę rūstybę nei boso, kai bandysiu pasiaiškinti mamai, kodėl 
nepaskambinau jai iš Londono, ir atsiprašyti, jog neatvykau ragau- 
ti jos airiško troškinio. Ne, vienintelis būdas išpirkti nuodėmę yra 
išsiaiškinti, ką reiškia „NYRK“. 

Džekas įkišo ranką į viršutinę kišenę. 

— Išsiregistravęs iš viešbučio nuvykau į ambasadą pas Tomą ir 
šiuolaikinių technologijų dėka pasidariau tikslią rakto kopiją, nors 
originalas tebeguli Rumunijoje. — Jis ištraukė raktelį ir padavė 
Anai. 

Mergina pavartė varinį raktelį rankose. 

— NYRK 13. Turite kokių nors variantų? - paklausė. 

— Tik tai, kas pirma šauna į galvą, - atsakė agentas. 

— „Niujorko raitelių klubas“, „Niujorko regbio klubas“, kas 
dar? 

— „Niujorko raketės klubas“, jeigu sugalvosite dar ką nors, pra- 


neškite man, nes likusią savaitgalio dalį ketinu aiškintis, ar raktas 

ne nuo vieno iš jų. Man reikia nustverti ką nors apčiuopiama prieš 
susitinkant su bosu pirmadienį. 

— Galbūt ryte pralenkdamas sulėtinsite žingsnį ir papasakosite, 
kaip sekėsi? 

— Aš tikėjausi, kad galėsiu papasakoti šiandien per vakarienę. 

— Negaliu. Atleiskite, Džekai, tikrai norėčiau, bet sutariau susi- 
tikti su Tina. 

— Tikrai? - paklausė Džekas. - Na, tik būkite atsargi. 

— Šeštą rytoj ryte jums tiks? — paklausė Ana, nekreipdama dė- 
mesio į komentarą. 

— "Tai reiškia, kad teks nustatyti žadintuvą pusei šešių, jeigu ke- 
tiname susitikti pusiaukelėje. 

— Kaip tik lįsiu iš dušo. 

— Gaila, kad negalėsiu to pamatyti. 

— Beje, - mestelėjo Ana, - ar negalėtumėte padaryti man pa- 


slaugos? 


Lipmanas įdrožė į valdytojo kabinetą nepasibeldęs. 

— Matėte? - paklausė jis, tiesdamas New York Times ant stalo ir 
besdamas pirštu į straipsnį tarptautinių naujienų skiltyje. 

Fenstonas perskaitė antraštę: RUMUNIJOS POLICIJA SU- 
LAIKĖ ŽUDIKĘ. Prieš prasižiodamas, du kartus prarijo tekstą. 

- Išsiaiškink, kiek norėtų policijos viršininkas. 

— Gali paaiškėti, jog tai ne taip jau paprasta, - spėjo Lipmanas. 

— Jokių problemų, - pakėlė galvą Fenstonas, - sunku tik sutarti 
dėl kainos. 

Lipmanas susiraukė. 


— Yra dar kai kas. 

— Kas? 

— Van Gogas. Paveikslą reikia apdrausti. Po to, kas nutiko 
Monė... 

— Aš niekada nedraudžiu savo paveikslų. Nenoriu, kad mokes- 
čiai žinotų, kokios vertės mano kolekcija, o tas atvejis tikrai dau- 
giau nepasikartos. 

— Jau pasikartojo, - atšovė Lipmanas. 

Fenstonas suraukė antakius ir kurį laiką tylėjo. 

— Gerai, bet tik van Gogą, - atsakė pagaliau. - Tegu apdraudžia 
Londono Loidas ir pasirūpink, kad vertė nepakiltų aukščiau dvi- 
dešimties milijonų. 

— Kodėl tiek mažai? - paklausė Lipmanas. 

— Kam man van Gogas kaip užstatas, įvertintas šimtu milijonų, 
jeigu tikiuosi paimti visą Ventvorto kolekciją? 

Lipmanas linktelėjo ir pasisuko eiti. 

- Beje, - pasakė į straipsnį žiūrintis Fenstonas, - ar jau perdavei 
Kranc penkis šimtus tūkstančių? ' 

— Ne, ketinau... 

— Tada palauk. - Jis pakėlė akis į advokatą ir nusišypsojo. - Kol 
ji pabėgs. 


Kranc tyliai gulėjo lovoje ir laukė, kada naktinė antros valandos 
pamaina perims budėjimą. Ji neturėjo kaip matuoti laiko, tik pagal 
sargybos keitimąsi. Vienas prižiūrėtojas ką tik grįžo pavalgęs, vadi- 
nasi, yra maždaug be dvidešimties minučių dvi. 

Metas atlikti šlykščią procedūrą. Kranc atvertė antklodę, pasi- 
suko ant šono ir prispaudė kelius po smakru. Du pirštus įsikišusi 


į išangę, palengva ištraukė prezervatyvą iš ten, kur nedrįso ieškoti 

net begėdiškiausias policininkas. Atrišo mazgą ir išsitraukė kietai 
susuktų šimtinių ritinėlį. Atvyniojusi dvi paslėpė rankos raištyje. 
Po to atliko tą pačią procedūrą atvirkštine tvarka. 

Kranc apskaičiavo, kad sugaišo dešimt minučių. 


Beliko laukti. 
"r 


Džekas atsisėdo į taksi ir važiavo žiūrėdamas pro langą. 

Pilka rugsėjo vienuoliktosios uždanga dar kabojo virš Manhe- 
teno, nors skubantys niujorkiečiai nebesistebėjo užvertę galvas. 
Judriausias žemės miestas išmoko susitaikyti ir su terorizmu. 

Džekas sėdėjo ir mąstė apie paslaugą, kurią pažadėjo Anai. Su- 
rinko jos padiktuotą numerį. Semas pakėlė ragelį. Džekas papa- 
sakojo durininkui, kad Ana gyva ir sveika, kad lankosi pas savo 
mamą Rumunijoje ir šį vakarą gali grįžti. Smagu pradėti dieną ką 
nors pradžiuginus, nors antras Džeko skambutis nesukels tokios 
reakcijos. Jis paskambino savo viršininkui, kad grįžo į Niujorką. 
Meisis papasakojo, kad Kranc buvo pervežta į vietos ligoninę pe- 
ties operacijai. Ją kiaurą parą stebi tuzinas sargybinių. 

— Pasijusiu laimingesnis, kai ji sės už grotų, - prisipažino Dže- 
kas. 

— Girdėjau, kad kalbi iš patirties šiuo klausimu, - atsakė Mei- 
s1S. 

Džekas jau ketino atsakyti, bet bosas pridūrė: 

— Gal pasiimk savaitę atostogų, a, Džekai? Užsitarnavai. 

— Šiandien šeštadienis, - priminė Džekas Meisiui. 

— Vadinasi, susitiksim pirmadienį, - atsakė tas. 

Džekas nusprendė parašyti Anai žinutę. Perdaviau Sernui, kad 
jūs pakeliui. Ar jis vienintelis vyras jūsų gyvenime? Palaukė porą mi- 


nučių, bet atsakymo negavo. Tada paskambino savo mamai. 

— Ar pasirodysi šiandien vakarienės? — griežtai paklausė toji. 
Džekas kone užuodė netoliese kepamos mėsos kvapą. 

— Kaip galėčiau praleisti, mama? 

— Praėjusią savaitę nepasirodei. 

— A, taip, ketinau tau paskambinti, - susigriebė Džekas, - bet 
vaikiausi po pasaulį vieną moterį. 

— Arji gera katalikė? - iškart paklausė mama. 

— Ne, mama. Ji išsiskyrusi su trečiu vyru, pirmi du mirė paslap- 
tingomis aplinkybėmis. A, dar ji turi penkis vaikus, ne visi tų trijų 
vyrų, bet tu apsidžiaugsi išgirdusi, kad tik keturi iš jų sėdi ant ada- 
tos - penktasis šiuo metu atlieka bausmę kalėjime. 

— Ar ji turi nuolatinį darbą? 

— O, taip, mama, gauna grynaisiais. Daugumą klientų aptar- 
nauja savaitgaliais, bet pažadėjo man, kad visuomet ras valandėlę 
suvalgyti airiško troškinio. 

— "Tai kuo ji iš tikrųjų užsiima? - paklausė mama. 

— Paveikslų vagystėmis, - atšovė Džekas, - ypač van Gogo. Kiek- 
viena atneša jai daug pelno. 

— Vadinasi, jau geriau nei paskutinės tavo panelės. 

— Iki, mama, pasimatysim šįvakar, — atsisveikino Džekas. 

Kai baigė kalbėti, rado Anos žinutę: 

Įjunkite smegenis, persekiotojau. Akivaizdžiai perėjote prie S. Jūs 
man pey lėtas. 

— Prakeikta moteris, - burbtelėjo Džekas. Ir paskambino To- 
mui į Londoną, bet atsiliepė tik atsakiklis: „Tomas Krasantis. Šiuo 
metu negaliu prieiti, bet netrukus grįšiu, prašau palikti žinutę“. 

Džekas nepaliko, nes taksi kaip tik sustojo prie jo namų. 

— Trisdešimt du doleriai. 

Džekas padavė vairuotojui keturias dešimtines, neprašė grąžos 
ir nesulaukė „ačiū“. 


Gyvenimas Niujorke grįžta į įprastą vagą. 

Išgirdusi, jog parpėdina pavalgęs sargybinis, Olga apskaičiavo, 
kad turėtų būti maždaug be dvidešimties dvi. Ji palaukė dar kelias 
minutes ir atliko naktinę procedūrą. 

Ištraukė prezervatyvą iš išangės, atvyniojo dar dvi šimtines, už- 
buvo be dešimties dvi. 

Kai atėjo antros valandos pamaina, ji neabejojo, kad po kelių 
minučių pasirodys sargybinis. Juk jam tereikėjo atnešti stiklinę 
vandens, už kurią gaudavo pakelį „Silk Cut“. Neblogi mainai. 

Maždaug po dvidešimties minučių jis išsmukdavo sutraukti 
savo pirmos cigaretės. Suteikdamas porininkui progą atnešti sūrio 
sumuštinį, dietinės kokakolos ir „Silk Cut“ pakelį, už kuriuos su- 
sikišdavo šimtinę dolerių. Netgi „Ritz“ viešbutyje nėra tokių pik- 
tinančių kainų. Bet jis buvo tiek pat kvailas, kiek godus, kas turė- 
jo Olgai labai pasitarnauti, kai ji parodys jam tikrąją „Silk Cut“* 


reikšmę. 


Dar netgi nenusiprausęs ir nepersirengęs Džekas puolė naršyti 
Niujorko telefonų knygoje NYRK akronimo. Be tų trijų, kuriuos 
žinojo, Džekas niekaip negalėjo rasti to, kas pirmiausia šovė Anos 
galvon. Jis įsijungė nešiojamąjį kompiuterį ir suvedė į Google paieš- 
ką žodžius „Niujorko raketės klubas“. Jam pavyko rasti sutrumpin- 
tą klubo istoriją, keletą elegantiško pastato Park Aveniu nuotrau- 
kų ir dabartinio prezidento, Dariaus T. Marbltorpo III, atvaizdą. 


Džekui neliko abejonių, kad prasmukti pro paradines duris galima 


* Ang. silk cut - šilkinis pjūvis (vert. past.). 

tik atrodant taip, kaip klubo nariai. Niekada nesukelk įtarimo du- 
rininkui. 

Iškrovęs lagaminus ir nusiprausęs po dušu agentas išsirinko 
tamsų kostiumą su smulkiais dryželiais, mėlynus marškinius ir 
Kolumbijos kaklaraištį. Po to taksi nuvažiavo iki Park Aveniu 370 
namo. Išlipęs iš automobilio kurį laiką apžiūrinėjo pastatą, žavėda- 
masis didingu keturių aukštų renesansiniu statiniu, kuris priminė 
jam pa/azzo, amžiaus pradžioje taip mėgstamus italų, gyvenančių 
Niujorke. Jis žengė laipteliais prie įėjimo, ant kurio stiklo buvo 
kukliai įspaustos NYRK raidės. 

Durininkas pasitiko Džeką „laba diena, pone“ ir palaikė duris, 
tarsi senam klubo nariui. Agentas įžengė į elegantišką vestibiulį, 
kurio visos sienos buvo nukabinėtos buvusių prezidentų paveiks- 
lais. Visi jie vaizduojami su atitinkama apranga: ilgomis baltomis 
kelnėmis, mėlynais nertiniais ir su rakete rankoje. Džekas kilstelėjo 
galvą. Virš plačių besisukančių laiptų kabojo dar daugiau ankstes- 
nių klubo prezidentų, dar senesnių, tik raketė nesikeitė. Jis nudro- 
Žė prie registratūros. 

— Kuo galėčiau jums padėti, pone? — pasiteiravo jaunuolis. 

— Nesu tikras, kad galėsite, - prisipažino Džekas. 

- Išbandykite, - pasiūlė jis. 

Džekas ištraukęs padėjo rakto kopiją ant stalo. 

- Ar esate tokių matęs? — paklausė. 

Jaunuolis paėmė raktą ir pasukiojęs tarp pirštų atsakė: 

— Ne, sere, negaliu pasakyti, kad būčiau matęs. Tai galėtų būti 
seifo raktelis, bet tikrai ne mūsų. - Nusisukęs jis nukabino sunkų 
bronzinį raktą nuo lentos. Ant jo kilpos buvo įspausta nario pavar- 
dė, o ant koto - NYRK. 

— Gal turite kokių variantų? — pasidomėjo Džekas, stengdama- 


sis neišduoti savo nevilties. 

— Ne, pone, - atsiliepė registratorius. - Nebent buvo anksčiau, 
kol nedirbau, - pridūrė jis. - Aš čia dirbu vienuolikti metai, bet 
gal Eibas daugiau galėtų padėti? Jis dirbo čia, kai daugiau žmonių 
mėgo badmintoną nei tenisą. 

— Ir tikri džentelmenai žaidė tik raketėmis, — ištarė tarpduryje 
pasirodęs vyresnis tarnautojas. - Kuo gi galėčiau būti jums nau- 
dingas? 

- Raktas, - paaiškino jaunesnis kolega. — Šis ponas nori suži- 
noti, ar esi kada nors tokį matęs, - pridūrė jis, duodamas kolegai 
raktą. 

Eibas pasukiojo rankose raktelį. 

- Jis tikrai ne mūsų, - patvirtino, — ir niekad nebuvo, bet aš 
žinau, ką reiškia „R“, - baigė iškilmingai. - Tai turėjo būti... o... be- 
veik prieš dvidešimt metų, kai Niujorko meru buvo Dinkinsas. — 
Jis pakėlė akis į Džeką. - Pas mus užsuko jaunuolis, vos susigrai- 
bantis angliškai, ir paklausė, ar ne čia rumunų klubas. 

- Žinoma, koks aš kvailas, - burbtelėjo Džekas. 

— Pamenu, kaip jis nusivylė, - pasakojo toliau Eibas, ignoruo- 
damas agentą, — išgirdęs, kad „R“ reiškia „raketę“. Ko gero, net 
nežinojo, kas tai yra. Suprantate, jis nemokėjo skaityti angliškai, 
todėl man teko surasti jam adresą. Vienintelė priežastis, kodėl po 
tiek laiko jį prisimenu, yra ta, kad tas klubas buvo kažkur Lixkol- 
me, — pabrėžė jis gatvės pavadinimą. Dirstelėjo į Džeką, kuris nu- 
tarė daugiau nepertraukinėti. - Suprantate, mano pavardė tokia 
pat. - Džekas nusišypsojo Eibui ir linktelėjo. - Kažkur Kvinse, 
man regis, bet dabar tiksliai nepamenu. 

Džekas grąžino raktą į kišenę, padėkojo Eibui ir pasisuko eiti 


neleidęs durininkui leistis į prisiminimus. 

Tina sėdėjo už stalo ir spausdino kalbą. Valdytojas jai net nepa- 
dėkojo, kad atėjo dirbti šeštadienį. 

Bankininkai turėtų nustatyti standartus, kurie gerokai pralenkia 
jiems keliamus teisinius reikalavimus. 

Niujorko bankininkų asociacija pakvietė Fenstoną perskaityti 
pagrindinį pranešimą per kasmetinius pietus Seri Neterlende. 

Kvietimas tiek pat nustebino, kiek ir nudžiugino Fenstoną, nors 
jis jau kurį laiką siekė jį gauti. 

Komiteto nuomonės išsiskyrė. 

Fenstonas pasiryžo padaryti gerą įspūdį bankininkų brolijai ir 
jau padiktavo keletą kalbos juodraščio paragraftų. 

Klientai turi pasitikėti nepriklausomais mūsų sprendimais, įsiti- 
kinę, kad elgsimės, kaip geriausia jiems, 0 ne mums. 

Tinai ėmė atrodyti, kad ji rašo scenarijų situacijų komedijai apie 
bankininkus, kur Fenstonas pretenduoja į pagrindinį vaidmenį. 
„Kokį vaidmenį šioje moralinėje dramoje suvaidins Lipmanas? — 
spėliojo ji. - Kiek serijų gyvens Viktorija Ventvort?“ 

Visais atvejais turime elgtis kaip savo klientų užstato sergėtojai.... 

Ypač, jeigu jie turi van Gogo paveikslą, norėjo įterpti Tina, 

...47 niekuomet neapleisti pareigos rūpintis jų pageidavimais. 

Tinos, renkančios klaviatūra begėdišką Fenstono pamokslą, 
mintys nuklydo prie Anos. Ji kalbėjosi su drauge prieš eidama į 
darbą. Ana norėjo papasakoti jai apie naują gyvenimo vyrą, su ku- 
riuo susipažino pačiomis keisčiausiomis aplinkybėmis. Jos sutarė 
susitikti vakarienės, nes Tina taip pat turėjo jai naujienų. 

Ir niekuomet nepamirškime, jog užtenka vieno iš mūsų, kad paro- 
dytų netinkamą pavyzdį, ir visi kesime pasekmes. 

Versdama kitą puslapį Tina svarstė, kiek dar laiko sugebės likti 


valdytojo sekretore. Nuo tada, kai išmetė Lipmaną iš savo kabine- 

to, daugiau su juo mandagiai nesišnekėjo. Ar advokatas sugebės ją 
išgrūsti anksčiau, nei ji surinks pakankamai įrodymų, kad Fensto- 
nas likusį gyvenimą praleistų mažesniame kambarėlyje didesnėje 
įstaigoje? | 

Savo kalbą norėčiau baigti sakydamas, kad vienintelis mano gy- 
venimo tikslas visuomet buvo tarnauti ir grąžinti skolą bendruome- 
nei, kuri leido man dalytis amerikietiška svajone. 

Šio dokumento kopijos Tina nedarė. 

Sužibo Tinos telefono lemputė, ji skubiai pakėlė ragelį. 

— "Taip, valdytojau? 

— Jau baigei mano kalbą bankininkų pietums? 

— Taip, valdytojau, - pakartojo sekretorė. 

— Gera, tiesa? - paklausė Fenstonas. 


- Įspūdinga, - atsakė Tina. 
-+e- 


Džekas pasigavo taksi ir nurodė vairuotojui važiuoti į Linkol- 
no gatvę Kvinse. Taksistas paliko taksometrą įjungtą ieškodamas 
adreso aptrintame miesto atlase. Džekas grįžo oro uosto pusėn ir 
buvo paleistas Linkolno ir Hariso gatvių sankirtoje. Apsidairęs 
suprato, kad kostiumas, kurį taip kruopščiai rinkosi įstaigai Park 
Aveniu, Kvinse visai netinka. Jis įžengė į gėrimų parduotuvę ant 
kampo. 

— Ieškau rumunų klubo, - kreipėsi jis į senyvą pardavėją. 

— Uždarytas prieš daug metų, - atsakė toji. - Dabar ten svečių 
namai, - pridūrė matuodama jį žvilgsniu, - tik vargu ar norėsite 
ten apsistoti. 

— Gal pasakytumėt, koks numeris? - paklausė agentas. 

— Ne, bet maždaug per kvartalo vidurį, kitoje kelio pusėje. 

Padėkojęs moteriai Džekas grįžo į gatvę ir perėjo į kitą pusę. 
Bandė spėti, kur galėtų būti kvartalo vidurys, ir tada pastebėjo iš- 
blukusią „Nuomojami kambariai“ iškabą. Sustojęs pažvelgė žemyn 
į duris, virš kurių buvo matyti dar labiau išblukęs užrašas. Beveik 
neįskaitomos raidės skelbė: NYRK, įkurtas 1919. 

Džekas nusileido laipteliais ir pastūmė girgždančias duris. Įžen- 
gė į purviną, neapšviestą koridorių, tvoskiantį tabako dūmais. Jis 
atsidūrė tiesiai priešais mažą, dulkėtą registratūros stalelį, už kurio 
cigaretės dūmuose paskendęs New York Times skaitė senis. 

— Man reikia kambario nakčiai. - Džekas stengėsi kalbėti įtiki- 
namai. 

Senio akys prisimerkė, įtariai į jį pažiūrėjo. Ar tik lauke nelaukia 
mergina? 

— Septyni doleriai, — tarė ir iškart pridūrė: - Į priekį. 

— Man reikia vietos pasidėti daiktams, - pareiškė Džekas. 

— Tada bus dar doleris, į priekį, - pakartojo senis, nepaleisda- 
mas iš burnos cigaretės. 

Džekas padavė aštuonis dolerius, už kuriuos gavo raktą. 

— Trečias aukštas, trečias numeris, o seifus rasite koridoriaus 
gale, - paaiškino senis, pastumdamas jam antrą raktą. Tada vėl įsi- 
kniaubė į laikraštį, išpūsdamas dūmų debesį. 

Džekas iš lėto nuėjo koridoriumi, kol pasiekė palei sieną išri- 
kiuotas rakinamas daiktų dėžes, kurios, nepaisant amžiaus, atro- 
dė tvirtos ir nelengvai išlaužiamos, net jeigu kas nors susigundytų 
tuo užsiimti. Atrakinęs savo dirstelėjo vidun. Maždaug dvidešim- 
ties centimetrų pločio ir šešiasdešimties centimetrų ilgio. Džekas 
grįžtelėjo į budintįjį. Senis sugebėjo perversti lapą, bet cigaretės 
nepaleido iš dantų. 

Džekas paėjo koridoriumi toliau, išsitraukė rakto kopiją ir dar 


kartą dirstelėjęs į registratūros stalelį atidarė 13 seifą. Spoksojo į 

vidų stengdamasis išlikti ramus, nors širdis daužėsi. Ištraukė iš dė- 
žės vieną kupiūrą ir įsikišo į kišenę. Užrakinęs seifą vėl įsikišo rak- 
telį į vidinę kišenę. 

Senis pervertė kitą puslapį ir susidomėjo arklių lenktynių staty- 
mais, o prasmukęs pro šalį Džekas išėjo į gatvę. 

Jam teko sukarti vienuolika kvartalų, kol rado laisvą taksi, bet 
jis neskubėjo skambinti Dikui Meisiui, kol negrįžo į savo butą. At- 
sirakino duris, perbėgo virtuvę ir pasidėjo šimto dolerių kupiūrą 
ant stalo. Tada prisiminė, kokio dydžio ir pločio buvo tuščias seifas 
ir pamėgino apskaičiuoti, kiek šimtinių galėtų tilpti į 13 dėžutę. 
Prieš skambindamas viršininkui jau buvo išmatavęs plotą ant stalo 
ir su keliomis penkių šimtų puslapių knygomis lanksčiais viršeliais 
primetęs sumą. 

— Rodos, sakiau, kad savaitgalį pasiimtum išeiginių, - paprie- 
kaištavo Meisis. 

— Radau dėžę, kuri rakinama NYRK 13 rakteliu. 

— Kasjoje? 

— Sunku tiksliai pasakyti, - atsakė Džekas, - bet, sakyčiau, apie 
porą milijonų dolerių. 


— Tavo atostogos atšaukiamos, — reagavo Meisis. 


rugsėjo 23 d. 


44 


— Gera žinia, - pareiškė jaunasis daktaras trečiosios dienos ryte, 
kai nuėmė pacientei raištį. - Žaizda beveik užgijo, aš pranešiu val- 
džiai, kad jus galime perkelti į Žilavos kalėjimą. 

Tais žodžiais daktaras sustatė jos dienotvarkę. Pakeitęs tvarstį 
chirurgas išėjo daugiau nieko netaręs. Kranc visą likusį rytą po se- 
kundę dėliojo savo planą. Tarp trijų ir devynių vakaro ji gerai išsi- 
miegojo — juk jai svarbu likti žvaliai tik per naktinę pamainą. 

— Dieną su ja nebuvo jokio vargo, - išgirdo ji sakant vieną sar- 
gybinį, kai perdavė raktus dešimtą keičiantis pamainai. 

Kranc nejudėjo dar keturias valandas, nes nei „Silk Cut“ pake- 
lis, nei šimtinė nebūtų ištraukusi net šypsnio iš vyresnių sargybi- 
nių. Jie negalėjo sulaukti, kada dalyvaus jos laidotuvėse. 


Olga nemiegojo. 
-+e- 


Ana išėjo iš namų prieš šešias pabėgioti. Semas puolė nuo stalo 
atverti jai durų — Češyro katino šypsena nepaliko jo lūpų nuo tada, 
kai ji sugrįžo. 

Mergina spėliojo, kurioje vietoje ją pasivys Džekas. Jis, reikia 
pripažinti, taip ir neišėjo jai iš galvos nuo vakar dienos, kai išsisky- 
rė, ir Ana vylėsi, kad santykiai peraugs profesinio susidomėjimo 
ribas. 

— Pasisaugok, - per vakarienę įspėjo Tina. - Kai gaus, ko nori, 


dings. Ir jam nebūtinai reikia sekso. 

O gaila, apgailestaudama pagalvojo Ana. 

— Fenstonas įsimylėjęs van Gogą, - patikino ją Tina. - Jis parin- 
ko jam garbingiausią vietą, ant sienos už savo stalo. 

Tiesą sakant, Tina veržėsi papasakoti viską, ką per paskutines 
dešimt dienų veikė Fenstonas su Lipmanu. Tačiau nepaisant at- 
sargių klausimų, užuominų ir kabliukų, per porą valandų, kol jos 
vakarieniavo, Ana nesužinojo nieko daugiau, kodėl draugė taip įsi- 
kibusi banko sekretorės vietos. 

Ana nesugebėjo pamiršti, jog paskutinį kartą Centriniame par- 
ke bėgiojo rugsėjo vienuoliktąją. Pilkas debesis pagaliau išsisklai- 
dė, bet buvo ir kitų tos šiurpios dienos prisiminimų, jau nekalbant 
apie Pasaulinio prekybos centro griuvėsius. Ana nustūmė į šoną 
tos dienos baisumus, kai po Menininkų vartais pastebėjo vietoje 
risnojantį Džeką. 

— Ilgai laukėte, persekiotojau? - paklausė Ana, pracapendama 
pro jį tvenkinio pakraščiu. 

— Ne, - atsakė Džekas ją pasivijęs. - Apibėgau jau du ratus, da- 
bar, sakykim, ratukas atvėsimui. 

— Tai jau vėstam, taip? - padidindama greitį mestelėjo Ana. 
Žinojo, kad ilgai negalės išlaikyti tokio tempo, praeis vos kelios 
sekundės, ir jis vėl risnos šalia. 

— Neblogai, — tarė Džekas, — tik ar ilgai trauksite? 

— Maniau, jog tai vyrų problema, - atšovė Ana, vis dar laiky- 
dama tempą. Ji nutarė, jog vienintelė jos viltis - nukreipti agento 
dėmesį kitur. Palaukė, kol pasirodys Frikas. 

- Išvardykite penkis dailininkus, eksponuojamus tame muzie- 
juje, - pareikalavo ji tikėdamasi, kad žinių stoka kompensuos jos 
greičio trūkumą. 

— Belinis, Mari Kasa, Renuaras, Rembrantas ir du Holbeinai — 
Moras ir Kromvelis. 


— Taip, bet kuris Kromvelis? - šnopuodama paklausė Ana. 

— Tomas, ne Oliveris, - atsakė agentas. 

— Neblogai, persekiotojau, - įvertino Ana. 

— Galite kaltinti mano tėvą, - paaiškino Džekas. - Kai tik pa- 
truliuodavo sekmadienį, mano mama tempdavo mane į muziejų ar 
galeriją. Maniau, kad tik laiko gaišimas, kol neįsimylėjau. 

— Ką įsimylėjote? - paklausė Ana, kildama Piligrimų kalva. 

— Rosetį, tiksliau pasakius, jo meilužę Džeinę Beden. 

— Mokslininkai nesutaria, ar jie yra kada miegoję, - pastebėjo 
Ana. - Ojos vyras - Viljamas Morisas — taip žavėjosi Rosečiu, jog 
tikriausiai nebūtų prieštaravęs. : 

— Kvailys, - burbtelėjo Džekas. 

— Tai vis dar tebemylite Džeinę? - pasidomėjo Ana. 

— Ne, tai buvo mano paaugliškas laikotarpis, o įžengęs į dabarti- 
nį įsimyliu tik moteris, kurių krūtys baigiasi už ausų. 

- Vadinasi, daug laiko praleidžiate Šiuolaikinio meno muzie- 
juje. 

— Keletas aklų pasimatymų buvo, - pripažino Džekas, — tik 
mano mama nepritaria. 

— O su kuo, jos galva, turėtumėte susitikinėti ? 

— Ji ssnamadiška, todėl tinka visos nekaltos Marijos; bet aš su 
ja dirbu. 

— Ar dar ką nors dirbate? 

— Ką, pavyzdžiui? - paklausė Džekas. 

— Ką reiškia „R“, - išspaudė uždususi Ana. 

— Gal turite kokį spėjimą? 

— Lažinčiausi, kad Rumunija, - išspaudė mergina. 

— Jums reikėjo į FTB, - lėtindamas žingsnį pastebėjo Džekas. 

— Vadinasi, jau išsiaiškinote, - suprato Ana. 

— Ne, - išsigynė Džekas. — Už mane išsiaiškino toks vyrukas, 
vardu Eibas. 


— Ir? 

- Ir jūs abu neklydote. 

— Tai kur tas rumunų klubas? 

— Prišniaukštame Kvinso rajone, - atsakė Džekas. 

— Ir ką radote atrakinęs dėžutę? - pasidomėjo Ana. 

— Nesu visai tikras, - atsakė Džekas. 

— Nevedžiokite manęs už nosies, persekiotojau, pasakykite tie- 
siai: kas ten buvo? 

— Apie du milijonus dolerių. 

— Du milijonai? - negalėjo patikėti Ana. 

— Na, gal ne visai tiek, bet pakankamai, kad mano bosas mestų 
visus darbus, apsuptų pastatą ir grąžintų mane iš atostogų. 

— Koks žmogus gali laikyti du milijonus grynais seife Kvinse? — 
nusistebėjo Ana. 

— Toks, kuris negali rizikuoti atidarydamas sąskaitą kuriame 
nors pasaulio banke. 

— Kranc, - spėjo Ana. 

— Taigi dabar jūsų eilė. Ar ką nors pavyko išsiaiškinti per vaka- 
rienę su Tina? 

— Maniau, kad niekada nepaklausite, - atsakė Ana ir įveikusi 
dar šimtą metrų atsakė: - Fenstonas mano, kad kolekcijos papildy- 
mas yra nepakartojamas. Bet, svarbiausia, kai Tina šį rytą nešė jam 
kavą, New York Times ant jo stalo buvo atverstas ties septynioliktu 
puslapiu. 

— Akivaizdu, kad ne sporto skyrius, - pastebėjo Džekas. 

— Ne, pasaulio naujienų, - atsakė Ana, traukdama iškarpą iš ki- 
šenės ir perduodama Džekui. 

— Ar čia gudrus manevras, kad atsilikčiau skaitydamas? 

— Ne, čia gudrybė išsiaiškinti, ar mokate skaityti, persekiotojau, 
ir aš visuomet galiu sumažinti greitį, nes jau anksčiau išsiaiškinau, 


kad nesugebate spėti su manimi, - pareiškė Ana. 

Džekas perskaitė antraštę ir vos nesustojo prie ežero. Atsakė ne 
iš karto. 

— Pastabi ta jūsų draugė Tina. 

— Ir darosi vis pastabesnė, - pridūrė Ana. - Ji nuklausė pokalbio 
tarp Fenstono ir Lipmano. Nugirdo jį klausiant: „Ar antrą raktą 
tebeturi?“ Tada ji nesuprato, ką tai reiškia, bet... 

— Atsiimu viską, ką apie ją anksčiau kalbėjau, - pareiškė Dže- 
kas. - Ji yra mūsų komandoje. 

— Ne, persekiotojau, ji yra 72220 komandoje, - padidindama 
greitį šūktelėjo Ana, pasileisdama per Žemuogių laukus paskuti- 
nius aštuonis šimtus metrų kaip įpratusi. 

— Čia jus paliksiu, — tarė Ana, kai abu pasiekė Menininkų var- 
tus. Patikrino laikrodį - 11 minučių 48 sekundės. 

— Papusryčiausim? 

— Deja, negaliu, - atsakė Ana, - susitinku su senu bičiuliu iš 
aukciono, bandysiu išsiaiškinti, ar nėra laisvų vietų. 

— Tai pietų? 

— Turiu bilietus į Rošenbergo parodą Vitni meno muziejuje. 
Jeigu norite prisijungti, būsiu ten apie šešias, persekiotojau. 


Ir nubėgo nelaukusi jo atsakymo. 


4) 


Lipmanas pasirinko sekmadienį, nes tą dieną Fenstonas nesiro- 
dydavo kabinete, nors jau skambino jam tris kartus. 

Sėdėjo bute, valgė pietus prie televizoriaus ir narstė savo planą, 
kol įsitikino, kad nepavykti negali. Rytoj ir visus ateinančius ryto- 
jus jis pietaus restorane nelaukęs Fenstono. 

Sukramtęs paskutinį kąsnelį, grįžo į miegamąjį ir nusirengė iki 
apatinių glaudžių. Atidarė stalčių su sporto apranga, kurią įsigijo 
šiai konkrečiai rungčiai. Apsivilko marškinėlius, šortus ir apdribu- 
sį sportinį kostiumą, kuris paaugliams keltų juoką. Galiausiai ap- 
sitempė baltas kojines ir apsiavė baltus sportinius batelius. Nepa- 
žvelgęs į save veidrodyje, nuėjo per kambarį, priklaupė prie lovos 
ir ištraukė didelį sportinį krepšį, iš kurio kyšojo teniso raketė. Jam 
reikėjo tik rakto ir cigarečių pakelio. 

Nudrožęs į virtuvę atidarė stalčių su bemuitėje parduotuvėje įsi- 
gytu „Marlboro“ paku, ištraukė dvidešimt pakelių. Jis pats niekada 
nerūkė. Paskutinis veiksmas — pakišti ranką po stalčiumi ir nulupti 
prie dugno priklijuotą raktą. Dabar jau pasiruošęs. 

Lipmanas dukart užrakino buto duris ir nusileido laiptais į apa- 
čią. Atidaręs laiptinės duris nulipo dar vieną laiptų maršą į gatvę. 

Eiliniam praeiviui jis priminė į skvošo klubą traukiantį vyrą. 
Lipmanas niekada gyvenime nežaidė skvošo. Įveikęs vieną kvartalą 
pagavo taksi. Šitas įprotis nesikeitė. Jis nurodė taksistui adresą, kur 
per aštuonis kilometrus nebuvo jokio skvošo klubo. Atsisėdo taksi 
gale, apsidžiaugė, kad vairuotojas ne plepys, nes norėjo susikaup- 


ti. Siandien jis pakeis savo įprastą rutiną, ir tą permainą jis rengė 

jau visą dešimtmetį. Tai paskutinis kartas, kai jis atlieka Fensto- 
no, kuris naudojosi juo kiekvieną dieną visus tuos metus, užduotį. 
Daugiau nebe. Jis pažvelgė pro automobilio langą. Šiuo keliu va- 
Žiuodavo kartą per metus, kartais du ir palikdavo didžiulę pinigų 
sumą NYRK, paprastai praėjus kelioms dienoms po to, kai Kranc 
atlikdavo užduotį. Per tą laiką į Linkolno gatvės svečių namų seifą, 
pažymėtą tryliktuoju numeriu, Lipmanas padėjo per penkis mili- 
jonus dolerių ir visuomet žinojo, kad kelionė bus į vieną pusę - kol 
Kranc nepadarys klaidos. 

Kai perskaitė Times, kad sužeista į petį Olga buvo sugauta (jau 
geriau ji būtų nudėta), jis suprato, jog tai paskutinis jo šansas. Ga- 
limybių langas, kaip pasakytų Fenstonas. Juk Kranc yra vienintelė 
žinanti, kiek grynųjų yra seife, o jis vienintelis turi jo raktą. 

— Kur tiksliai? - paklausė vairuotojas. 

Lipmanas pažvelgė pro langą. 

— Dar pavažiuokite porą kvartalų, - pasakė, - ir išleiskite prie 
sankryžos. 

Lipmanas išėmė skvošo raketę ir padėjo ant sėdynės. 

— Dvidešimt trys doleriai, - burbtelėjo vairuotojas, stabdyda- 
mas priešais gėrimų parduotuvę. 

Lipmanas įkišo pro groteles tris dešimties dolerių kupiūras. 

— Grįšiu po penkių minučių. Jeigu palauksite, gausite dar pen- 
kiasdešimt. 

— Palauksiu, - pažadėjo vairuotojas. 

Lipmanas stvėrė tuščią krepšį ir išlipo iš taksi palikęs ant sėdy- 
nės raketę. Perėjo į kitą kelio pusę, apsidžiaugė, kad šaligatvis ne 
tuščias — vietiniai skuba apsipirkti. Tai viena iš priežasčių, kodėl 
jis visuomet rinkdavosi sekmadienio popietę. Vakare nerizikuotų 
šitaip vaikštinėti. Kvinse mielai apiplėš ir su tuščiu krepšiu. 

Lipmanas spėriu žingsniu pasiekė 61 numerį. Sustojęs apsidairė, 
ar neatkreipė kieno nors dėmesio. Kodėl turėtų? Nusileido NYRK 


laipteliais ir pastūmė niekada nerakinamas duris. 

Prižiūrėtojas kilstelėjo akis nepakeldamas užpakalio, o pamatęs, 
kas atėjo, linktelėjo (energingiausias jo judesys per visą dieną) ir 
vėl įsikniaubė į lenktynių skiltį. Lipmanas padėjo ant stalo „Marl- 
boro“ paką žinodamas, kad jie dings jam nenusisukus. Kiekvienas 
žmogus turi savo kainą. 

Jis žvilgtelėjo į tamsų koridorių, apšviestą plikos keturiasdešim- 
ties vatų lemputės. Kartais pagalvodavo, ar nėra vienintelis žmo- 
gus, nuėjęs toliau už registratūros stalo. 

Nepaisant prieblandos, Lipmanas tiksliai žinojo, kur ieškoti sei- 
fo. Ne pagal numerius - kaip ir viskas, jie seniai išbluko. Grįžtelėjo 
į koridorių: viena jo cigaretė jau smilko tamsoje. 

Išsitraukė raktą iš sportinio bliuzono kišenės, įkišo į spyną, 
patraukė. Prieš dar kartą dirsteldamas į senį, atitraukė krepšio už- 
trauktuką. Sargas nesusidomėjo. Nepraėjus nė minutei advokatas 
ištuštino seifo turinį į krepšį ir vėl jį užtraukė. 

Uždaręs dureles Lipmanas užrakino jas paskutinį kartą. Pakėlė 
krepšį mintyse nustebęs, kad jis toks sunkus, ir grįžo koridoriumi. 
Padėjo raktą ant budinčiojo stalo. „Daugiau man jo nereikės, — 
pasakė seniui. Tas nemanė, kad šis netikėtas rutinos pasikeitimas 
vertas nutraukti ketvirtos valandos Belmonto lenktynių sąrašo ty- 
rinėjimą. Jis jau dvylika metų per plauką nuo taiklaus spėjimo, o 
dar net nepatikrino rezultatų... 

Lipmanas išėjo pro duris, užlipo laiptukais į šviesią Linkol- 
no gatvę. Laiptų viršuje jis dar kartą apsidairė į abi puses. Jautėsi 
saugus. Ėmė lėtai eiti gatve tvirtai spausdamas krepšio rankeną, 
džiaugdamasis, kad taksi tebelaukia prie kampo. 

Nuėjo apie dvidešimt metrų, ir tada, tarsi perkūnas iš giedro 
dangaus, jį apsupo būrys vyrukų, vilkinčių džinsus ir mėlynas ne- 
prapučiamas striukes su stambiomis FTB raidėmis ant nugarų. Jie 


pasileido link jo tekini iš visų pusių. Po akimirkos į Linkolno gatvę 

įsuko du automobiliai, vienas iš vieno galo - nepaisant to, kad eis- 
mas čia vienpusis, - kitas iš kito, ir sucypę stabdžiais užkirto kelią 
įtariamajam. Šįkart praeiviai sustojo paspoksoti į sportiniu bliu- 
zonu vilkintį vyrą su teniso krepšiu. Taksistas nuvažiavo negavęs 
žadėtųjų dolerių, bet su skvošo rakete. 

— Perskaityk jam jo teises, — tarė Džo, kai kitas pareigūnas tvir- 
tai suspaudė Lipmano rankas už nugaros ir uždėjo antrankius, o 
trečiasis ištraukė iš jo rankų sportinį krepšį. 

— Turite teisę tylėti... - Lipmanas ja pasinaudojo. 

Kai Mirandos teisės buvo pacituotos - Lipmanui jau nebe pir- 
mą kartą - advokatas buvo nuvestas prie vieno automobilio ir be 
ceremonijų įmestas ant galinės sėdynės, kur jo jau laukė agentas 


Deleinis. 
. e o 


Ana stovėjo priešais Rošenbergo drobę Satelitas Vitni muzie- 
juje, kai švarkelio kišenėje suvibravo jos mobilusis. Ji dirstelėjo į 
ekranėlį: su ja susisiekti bando persekiotojas. 

— Klausau, - atsiliepė Ana. 

— Aš klydau. 

— Dėl ko? - paklausė Ana. 


— Ten buvo daugiau nei du milijonai. 
L ] e | į 


Kranc klausė, kaip gretimos bažnyčios laikrodis sumuša du kar- 
tus. Liko gulėti susikaupusi, laukė naujos pamainos. 

Po kelių minučių sunkus raktas trakštelėjo spynoje, prasivėrė ir 
vėl užsidarė durys. Ji, kaip paprastai, nesikėlė. Sargybinis pripėdi- 


no, pastatė ant stalelio prie lovos vandens stiklinę, pasiėmė „Silk 

Cut“ pakelį ir išėjo netaręs nė žodžio. Ji išgirdo, kaip spynoje pasi- 
suka raktas. 

Nekrustelėjo nė vienas raumenėlis. Vienoje rankoje ji gniaužė 
šimtinę, kitoje - daktaro žirkles. 

Praėjus dvidešimčiai minučių raktas antrą kartą buvo įkištas į 
spyną. Durys užsivėrė. Antrasis sargybinis perėjo palatą greičiau, 
padėjo sumuštinį su sūriu, dietinę kokakolą ir cigarečių pakelį ant 
stalo. Nekantraudamas pasisuko į kalinę. 

Iš po paklodės išlindo smulkus kumštukas, pirštai iš lėto atsi- 
lenkė, parodydami šimtinę. Sargybinis šyptelėjo. Kai jis pasilenkė 
pasiimti savo atlygio, iš moters pirštų ant grindų nupleveno rašte- 
lis. 

Sargybinis palinko jo pakelti, o kai išsitiesė vis dar šypsodama- 
sis, Kranc jau laukė atsitūpusi lovūgaly. Vyras kaip tik ketino kištis 
pinigus į kišenę, kai Olga sugriebė jį už juodų plaukų ir atidirbtu 
judesiu perrėžė jam gerklę daktaro žirklėmis. Ne pats patogiausias 
instrumentas, bet nieko geriau gauti nesugebėjo. 

Vyras susmuko ant grindų ir liko gulėti kraujo klane nepaleis- 
damas iš saujos kupiūros. Kranc mikliai nušoko nuo lovos, greitai 
nusegė nuo jo grandinėlės vienintelį jai reikalingą raktą ir pribėgu- 
si prie durų užsirakino. Tada truputį patraukė lovą ir užvertė galvą 
į nediduką langelį. Netrukus sužinos, ar rizikavo ne be reikalo. 

Pabėgėjo tris žingsnius nuo durų, šoko ant matraco, įsikibo ran- 
komis į lovos galo vamzdį, iškėlė kojas į viršų ir, kaip atlikdama 
šuolį per kartį, įsmuko kojomis pro langelį. 

Vienu momentu ji nepajėgė pajudėti nei į priekį, nei atgal. 
Kranc pasisuko šonu, ėmė rangytis klubais pro ankštą ertmę, ištie- 
sė rankas į priekį, kad pralįstų pečiai. Liko kyboti ant palangės tik 
pirštų galiukais. Niekada nežiūrėk žemyn ir nedvejok. Ji paleido 
rankas, nukrito iš antro aukšto į klombą ir persivertė kūliais, tarsi 


šokdama nuo skersinio. 

Žaibiškai pašokusi ant kojų pasileido prie aukštos tinklo tvo- 
ros, kuri juosė ligoninę, kaip tik tuo metu, kai rūkalius atrakino 
duris pasižiūrėti, kur dingo jo kolega. 

Po sekundės pasigirdo aliarmo signalas, visą ligoninės kiemą 
kaip futbolo aikštę per vakare vykstančias varžybas užliejo šviesa. 
Kranc nuo tikslo skyrė vos keli metrai, kai ji išgirdo šunis. Niekada 
nesigręžiok, nes tik prarasi laiką. 

Kranc šoko ant tinklo tvoros, kai ją puolė pirmas šuva, bet šiam 
liko tik aršiai protestuoti, kai vikri it beždžionė žmogysta užsiropš- 
tė tinklu, peržengė spygliuotos vielos kliūtį ir skubiai nučiuožė že- 
myn. Prie tvoros pribėgo trys sargybiniai, bet nė vienas nesiryžo 
pakartoti to žygio. 

Vienas iš jų išsitraukė ginklą, o bėglė ėmė zigzagu dumti kitapus 
gatvės. Paleido pirmą šūvį: arti, bet ne pakankamai. Kol nuspaudė 
gaiduką antrą kartą, kalinė dingo miške. 

Jaunas daktaras priklaupė kraujo klane prie nužudytojo sargy- 
binio, ieškodamas mirties įrankio. 

Pastebėjo po lova savo žirkles ir čiupęs jas skubiai paslėpė švarko 
kišenėje. Pakėlęs akis pamatė rūkalių, spoksantį į lovą ir langelį. 


"Tada jis kai ką prisiminė. Kranc buvo gimnastė, olimpietė. 


rugsėjo 24 d. 

Viena iš auksinių Anos taisyklių atsibudus ryte buvo neskaityti 
žinučių, kol nenusiprausė, neapsirengė, nepapusryčiavo ir neper- 
skaitė New York Times. Bet per paskutines dvi savaites ji sulaužė 
visas auksines savo taisykles, todėl patikrino mobilųjį telefoną dar 
neišlipusi iš lovos. Persekiotojas prašo paskambinti. Ana šyptelėjo. 
Tina skambino, bet nieko neparašė. Trečia žinutė iš pono Naka- 
muros. Tik keturi ją susiraukti privertę žodžiai: „Skubu, prašau 
paskambinti. Nakamura“. 

Ana nutarė palįsti po šaltu dušu ir tik tada skambinti. Vandeniui 
tekant per kūną mąstė apie kolekcininko žinutę. Žodis „skubiai“ 
visuomet versdavo ją tikėtis blogiausio. Ana priklausė „pustuštės 
stiklinės“ kategorijai. 

Kai išlipo iš dušo, jautėsi visiškai pabudusi. Širdis plakė tokiu 
pat tempu kaip baigus rytinį bėgimą. Atsisėdusi ant lovos pasi- 
stengė susikaupti. 

Kai pulsas vėl tapo normalus, surinko Nakamuros numerį To- 
kijuje. 

— Hai, Šacho-Šitso desu, - atsiliepė sekretorė. 

— Prašyčiau poną Nakamurą. 

— Kaip jus pristatyti ? 

— Ana Petresku. 

— O, taip, jis laukia jūsų skambučio. - Anos širdis ėmė mušti 
tankiau. 


— Labas rytas, dr. Petresku. 

— Labas rytas, pone Nakamura, - atsakė mergina, labai norėda- 
ma matyti pašnekovo veidą ir greičiau sužinoti savo likimą. 

— Neseniai turėjau labai nemalonų pokalbį su buvusiu jūsų vir- 
šininku, Braisu Fenstonu, - tęsė Nakamura. - Kuris, bijau... - Ana 
vos kvėpavo — ...privertė mane iš naujo įvertinti... - Negi ją supy- 
kins? — ...tą žmogų. Tačiau ne apie tai norėjau pakalbėti. Aš tik 
norėjau pasakyti, jog kiekvieną dieną man kainuojate po penkis 
šimtus dolerių, nes aš, kaip prašėte, pervedžiau savo advokatams 
į Londoną penkis milijonus dolerių. Taigi norėčiau pamatyti van 
Gogą kuo skubiau. 

— Galiu artimiausiu laiku atskristi į Tokijų, - patikino jį Ana, — 
bet prieš tai turiu nukeliauti į Angliją ir paimti paveikslą. 

— Tai visai nebūtina, - atsakė Nakamura. - Trečiadienį Londo- 
ne turiu susitikimą su „Corus Steel“ kompanija ir mielai nuvyksiu 
diena anksčiau, jeigu ledi Arabela nieko prieš. 

— Esu tikra, kad ji sutiks, - pasakė Ana. - Aš susisieksiu su ledi 
Arabela ir pranešiu jūsų sekretorei susitikimo detales. Ventvort 
Holas yra maždaug pusvalandis kelio nuo Hitrou. 

— Puiku, - nudžiugo plieno magnatas. - Vadinasi, visi susitiksi- 
me rytoj vakare. - Pacylėjęs pridūrė: - Beje, Ana, galbūt apsigalvo- 
jote dėl mano pasiūlymo vadovauti fondui? Ponas Fenstonas mane 
įtikino dėl vieno dalyko: jūs tikrai verta penkių šimtų dolerių per 
dieną. 


Nors Fenstonas skaitė straipsnį trečią kartą, neįstengė liautis 
šypsojęsis. Jis nekantravo pasidalyti naujiena su Lipmanu, nors šis 
jau tikriausiai viską žino. Jis dirstelėjo į laikrodį ant stalo. Beveik 


dešimta. Lipmanas niekada nevėluoja. Kur jis? 

Tina jau įspėjo, kad ponas Džeksonas, draudimo vertintojas iš 
Loido draudimo kompanijos, jau laukiamajame, o registratūra ką 
tik skambino, kad Krisas Savažas iš Krisčio taip pat jau pakeliui. 

— Kai tik pasirodys Savažas, — paliepė Fenstonas, - atsiųsk juos 
abu ir pakviėėk Lipmaną. 

— Šįryt dar jo nemačiau, - atsakė Tina. 

— Tada pasakyk jam, kad ateitų, kai tik pasirodys, - burbtelėjo 
valdytojas. Ir vėl išsišiepė, kai žvilgsnis užkliudė antraštę: ŽUDI- 
KĖ SU VIRTUVINIU PEILIU PASPRUNKA. 

Į duris pasibeldė. Sekretorė įleido du vyrus. 

— Ponai Džeksonas ir Savažas, — pristatė. Iš jų aprangos nebu- 
vo sunku atspėti, kuris dirbo draudimo agentu, o kuris sukiojosi 
meno pasaulyje. 

Fenstonas žengė į priekį, paspaudė ranką neaukštam prapliku- 
siam vyrui tamsiai mėlynu juostuotu kostiumu ir languotu kakla- 
raiščiu. Vyras prisistatė Bilu Džeksonu. Po to linktelėjo Savažui, su 
kuriuo ne kartą buvo susitikęs aukciono namuose. Šis kaip papras- 
tai ryšėjo peteliškę. 

— Noriu, kad būtų aišku iš pat pradžių, - pradėjo Fenstonas. — 
Aš draudžiu tik šį vieną paveikslą, - mostelėjo jis van Gogo pu- 
sėn, - už dvidešimt milijonų dolerių. 

— Nepaisydami fakto, kad jis galėtų uždirbti penkis kartus tiek, 
atsidūręs po varžytynių plaktuku? - pasidomėjo Savažas, pasisuk- 
damas apžiūrėti paveikslo. 

— Tai, žinoma, reiškia kur kas mažesnę draudimo įmoką, - įsi- 
terpė Džeksonas. - Bet tik tokiu atveju, jeigu mūsų apsaugos vai- 
kinams atrodys, kad paveikslas yra adekvačiai saugomas. 

— Likite čia, pone Džeksonai, ir pats galėsite įsitikinti, ar pa- 
veikslas adekvačiai saugomas. 

Fenstonas priėjo prie durų, surinko šešių skaitmenų kodą pul- 


telyje prie šviesos jungiklio ir išėjo iš kambario. Vos tik užsivėrė 

durys, iš lubų nusileido metalinės grotos ir driokstelėjo ant grindų, 
atitverdamos paveikslą. Tuo pat metu pasigirdo ausį plėšiantis aliar- 
mo signalas, kuris būtų privertęs Kvazimodą pakeisti profesiją. 

Džeksonas skubiai užspaudė delnais ausis ir atsigręžęs pama- 
tė, kad antros grotos užkirto išėjimą iš kambario pro vieninteles 
duris. Priėjęs prie lango jis išvydo apačioje lekiančius automobi- 
lius-nykštukus. Po kelių sekundžių sirena nutilo ir grotos dingo 
lubose. Fenstonas patenkintas įžengė į kambarį. 

- Įspūdinga, - įvertino draudėjas, vis dar užgultomis ausimis. — 
Bet aš turiu porą klausimų, - pridūrė. - Kiek žmonių žino kodą? 

— Tik du, - atsakė bankininkas. - Mano personalo vadovas ir 
aš. Keičiu kodą kiekvieną savaitę. 

— Otas langas? - pasidomėjo Džeksonas. - Ar įmanoma jį ati- 
daryti? 

— Ne, tai dvigubas neprašaunamas stiklas, bet netgi sudaužę jį 
turėtumėte nusileisti trisdešimt du aukštus į apačią. 

— O signalizacija... 

— Sujungta tiesiai su Aboto saugos kompanija, - baigė Fensto- 
nas. — Pastate jie turi savo padalinį, garantuoja, kad mūsų aukštą 
pasieks per dvi minutes. 

— Aš nustebintas, - prisipažino Džeksonas. - Mūsų versle tai 
vadinama trigubu A, kas reiškia, jog įmokas galima sumažinti iki 
vieno procento, arba, konkrečiai kalbant, maždaug dviejų šimtų 
tūkstančių kasmet. - Jis nusišypsojo. - Gaila, kad norvegai neturė- 
jo jūsų toliaregiškumo, pone Fenstonai, nes dabar mums nereikėtų 
tiek mokėti už „Šauksmą“. 

— Ar šiuo klausimu galite išsaugoti konfidencialumą? - paklau- 
sė Fenstonas. 

— Visiškai, - patikino jį draudimo agentas. - Mes apdraudę pusę 
pasaulio turtų, bet jūs nesužinosite, kas mūsų klientai, net įsibrovę 


į mūsų būstinę London Sityje. Netgi jų pavardės yra užkoduotos. 

— Skamba įtikinamai, - tarė Fenstonas. - Vadinasi, belieka ju- 
dviem sutvarkyti popierius. 

— Galėsiu tai padaryti, kai tik ponas Savažas patvirtins, kad pa- 
veikslas vertas dvidešimties milijonų, - atsakė Džeksonas. 

— Tai nebus sudėtinga, - pasakė Fenstonas, pasisukdamas į Kri- 
są Savažą, įdėmiai tyrinėjantį paveikslą. — Šiaip ar taip, jis jau pati- 
kino mus, kad Ventvort Holo van Gogas vertas šimto tūkstančių 
milijonų. 

— Ventvorto van Gogas tikrai taip, - atsiliepė Savažas, - bet tik 
ne šis eksponatas. - Jis patylėjo ir atsisuko į Fenstoną. - Vienintelė 
originali šio paveikslo dalis yra rėmas. 

— Ką norite tuo pasakyti? — paklausė Fenstonas, spoksodamas 
į mėgstamiausią savo paveikslą taip, lyg ką tik būtų sužinojęs, kad 
vienintelis jo vaikas yra pavainikis. 

— Tą ir noriu, — atšovė meno vertintojas. - Rėmas originalus, 
paveikslas - klastotė. 

— Klastotė? — šiaip ne taip išspaudė bankininkas. - Bet jis iš 
Ventvort Holo! 

— Rėmas gal ir iš ten, — patvirtino Savažas, - bet galiu jus užti- 
krinti, kad drobė - ne. 

— Kaip galite būti toks tikras, - pareikalavo atsakyti Fensto- 
nas, - jeigu net nepadarėte jokių tyrimų? 

— Man nereikia jokių tyrimų, - pabrėžtinai atsakė Savažas. 

— Kodėl? - viauktelėjo Fenstonas. 

— Nes aprtvarstyta ne ta ausis, - išgirdo atsakymą. 

— Ne, ta, - spyrėsi Fenstonas, dėbsodamas į paveikslą. - Kiek- 
vienas mokinukas žino, kad van Gogas nusirėžė kairę ausį. 

— Bet ne kiekvienas mokinukas žino, kad autoportretą jis tapė 
žiūrėdamas į veidrodį, todėl paveiksle sutvarstyta dešinė jo ausis. 

Fenstonas susmuko į krėslą priešais stalą, nugara į paveikslą. Sa- 


važas priėjęs įdėmiau apžiūrėjo paveikslą. 

— Kas įdomiausia, - tęsė jis, - nors drobė neabejotinai suklas- 
tota, kažkas įdėjo ją į originalų rėmą. - Fenstono veidas pajuodo 
iš pykčio. 

- Ir, turiu pripažinti, - kalbėjo toliau dailėtyrininkas, - šią dro- 
bę tapė tikras menininkas. 

Pacylėjęs pridūrė: 

— Tačiau geriausiu atveju vertinčiau darbą dešimčia tūkstančių, 
galbūt... - padvejojo - ...pridėčiau dar dešimt už rėmą, todėl siūlo- 
ma dviejų šimtų tūkstančių įmoka būtų gerokai perdėta. 

Fenstonas neatsiliepė. 

— Apgailestauju dėl tokios blogos naujienos, - baigė Savažas, 
grįždamas nuo paveikslo prie bankininko. - Tikiuosi, jog neatsi- 
sveikinote su stambia suma jį įsigydami, o jeigu ir taip, žinote, kas 
atsakingas už šitą kruopščią apgavystę. 

— Pakviesk man Lipmaną! — iš visų plaučių suriko Fenstonas ir 
Tina tekina atbėgo į jo kabinetą. 

- Jis ką tik pasirodė, - pranešė ji. - Perduosiu, kad norite jį ma- 
tyti. 

Tiek Loido, tiek aukciono darbuotojas nutarė, jog dabar ne ge- 
riausias metas likti puodelio kavos. Jie taktiškai pasišalino pasiro- 
džius Lipmanui. 

— Čia klastotė! - subliovė Fenstonas. 

Lipmanas kurį laiką spoksojo į paveikslą, po to pareiškė savo 
nuomonę: 

— Mes abu žinome, kas už tai atsakingas. 

— Petresku, - išspjovė Fenstonas. 

— Jau nekalbant apie bendrininkę, kuri perdavinėjo Petresku in- 
formaciją nuo tos dienos, kai ją atleidai. 

— Tavo tiesa, - tarė Fenstonas ir pasisukęs į praviras duris su- 


kriokė: „Tina“. Sekretorė vėl atbėgo tekina. 

— Matai šitą paveikslą? — tarė jis, neįstengdamas atsigręžti ir pa- 
žvelgti į jį. Tina linktelėjo, bet neprasižiojo. - Grūsk tą šūdą atgal 
į Ventvort Holą ir pareikalauk... 

— Trisdešimt dviejų milijonų aštuonių šimtų devyniasdešimt 
dviejų tūkstančių dolerių, - baigė advokatas. 

— O tada, - tęsė Fenstonas, - gali susirinkti savo daiktus ir nykti 
iš pastato per dešimt minučių, nes esi atleista, kale. 

Tina ėmė drebėti, kai valdytojas pakilo nuo stalo ir pažvelgė į 
ją iš viršaus. 

— Bet prieš išeidama dar padarysi vieną dalyką. - Tina nekrus- 
telėjo. — Perduosi savo draugei Petresku, kad aš dar neišbraukiau 


jos iš dingusių, galimai mirusių sąrašo. 


4] 


Anai pasirodė, kad priešpiečiai su Kenu Vitliu galėjo pavykti 
ir geriau. Aukciono pavaduotojas aiškiai leido suprasti, kad ne- 
laimingas atsitikimas, kuris privertė ją išeiti iš Sožbžo, jos kolegų 
meno pasaulyje dar nėra priskirtas prie „senos praeities“. Ir tai, kad 
Fenstonas kiekvienam klausančiam skelbia atleidęs ją už banko tar- 
nautojui nederantį elgesį, taip pat ne į naudą. Vitlis pripažino, kad 
Fenstonas niekam nerūpi, bet jie negalį įžeisti vertingo kliento. 
Žodžiu, jos grįžimas į aukciono namų areną nebus toks paprastas. 

Vitlio žodžiai tik sustiprino Anos ryžtą padėti Džekui prikirpti 
Fenstoną, kuriam nerūpėjo, kam jis sugriovė gyvenimą. 

Tokios kvalifikacijos ir patirties asmeniui nėra tinkamų pareigų 
šiuo metu, pabrėžtinai pastebėjo Kenas, bet jis pažada palaikyti su 
ja ryšį. 

Išėjusi iš restorano Ana sugavo taksi. Galbūt antrasis susitiki- 
mas bus vaisingesnis. 


— Federalinė aikštė dvidešimt šeši, - nurodė ji vairuotojui. 
-8- 


Džekas stoviniavo Niujorko skyriaus fojė gerokai anksčiau, nei 
turėjo pasirodyti Ana. Jis nenustebo pamatęs, kad ji atvyko pora 
minučių anksčiau. Trys apsaugininkai įdėmiai stebėjo ją, besilei- 
džiančią dvylika laiptelių į pastatą. Ji prisistatė vienam pareigūnui, 
tas paprašė parodyti dokumentą. Patikrinęs Anos vairuotojo pažy- 


mėjimą, išbraukė jos pavardę iš savo bloknoto. 

Džekas atidarė merginai duris. 

— Ne mano iniciatyva šis pirmas pasimatymas, — tarė Ana, ei- 
dama į pastatą. 

— Ir ne mano, - užtikrino ją Džekas, - mano bosas norėjo, kad 
neliktų abejonių dėl šio susitikimo svarbos. 

— K3, negi mane suims? — paklausė Ana. 

— Ne, tačiau jis tikisi, kad sutiksite mums padėti. 

— Eime, kas bus, tas. 

— Mėgstamas jūsų tėčio posakis, - tarstelėjo Džekas. 

— Iš kur žinote? — nustebo Ana. - Negi ir jam buvote užvedę 
bylą? 

— Ne, - juokdamasis paaiškino Džekas, kai abu žengė į lifrą, - 
apie tai užsiminėte per pirmąją naktį. 

Džekas nuvežė viešnią į devynioliktą aukštą, kur jos koridoriuje 
jau laukė Dikas Meisis. 

— Kaip malonu, kad atvykote, dr. Petresku, - pasveikino jis, tar- 
si ji būtų galėjusi rinktis. Ana nieko neatsakė. Meisis palydėjo ją į 
savo kabinetą ir pasodino į patogų krėslą priešais stalą. 

— Nors šitas pokalbis nėra įrašinėjamas, - pradėjo jis, - negaliu 
nepabrėžti, kaip biuras rimtai vertina jūsų pagalbą. 

— Kam jums prireikė mano pagalbos? - pasidomėjo Ana. - Ma- 
niau, jūs suėmėte Lipmaną ir pasodinote už grotų. 

— Šį rytą jį paleidome, — atsakė Meisis. 

— Paleidote? Ar dviejų milijonų buvo per maža? 

— Daugiau nei pakankamai, - pripažino agentas, - todėl asme- 
niškai to ėmiausi. Mano specialybė - kaltės prisipažinimai mainais 
į bausmės sumažinimą. Neseniai, po devintos ryto, Lipmanas pa- 
sirašė susitarimą su Pietinės apygardos federaliniu kaltintoju, kad 
deramai bendradarbiaudamas su mumis gaus viso labo penkerius 
metus kalėjimo. 


— Tačiau vis vien lieka neaišku, kodėl jį paleidote, - tarė Ana. 

— Lipmanas tvirtina, kad gali nurodyti tiesioginę finansinę sąsa- 
ją tarp Fenstono ir Kranc, bet turi grįžti į Vol Stryto kontorą, kad 
paimtų visus reikalingus dokumentus, įskaitant sąskaitas ir keletą 
neteisėtų mokėjimų į skirtingų pasaulio bankų sąskaitas. 

- Jis gali vedžioti jus už nosies, - įspėjo Ana. - Vienaip ar kitaip, 
didžiuma Fenstoną įklampinti galinčių dokumentų žuvo griuvus 
Šiauriniam bokštui. 

— "Tas tiesa, - sutiko Meisis, - bet aš jam aiškiai leidau suprasti, 
kad likusį gyvenimą galės praleisti Sing Singe. 

— Žinoma, tai verčia sukrusti, — pripažino Ana. 

— Lipmanas taip pat sutiko tapti valstybės liudytoju, - pridūrė 
Džekas, - jeigu byla pasiektų teismą. 

— Tada bent gerai, kad Kranc saugiai uždaryta, nes pagrindinis 
mūsų liudininkas nepasiektų teismo salės. 

Meisis žvilgtelėjo per stalą į Džeką negalėdamas nuslėpti savo 
nuostabos. 

- Jūs neskaitėte šiandienos New York Times? - paklausė pasisu- 
kęs į viešnią. 

— Ne, - atsakė Ana, neįtardama, apie ką jis kalba. 

Meisis atvertė bylą, ištraukė straipsnio iškarpą ir padavė mer- 


ginai. 


Olga Kranc, dar vadinama žudike su virtuviniu peiliu, nes 
Čaušesku režimo metu dirbo budele, praeitą naktį dingo iš itin 
gerai saugomos Bucharešto ligoninės. Liekna Kranc, manoma, 
pasinaudojo savo gimnastės sugebėjimais ir paspruko pro mažą 
langelį antrame aukšte. Vienas iš ją saugojusių policininkų vė- 


liau rastas su... 


— Man teks dairytis per petį visą likusį gyvenimą, - pasakė Ana, 
dar neperskaičiusi pastraipos iki galo. 

— Nemanau, - įsiterpė Džekas. - Kranc neskubės grįžti į Ame- 
riką, nes atsidūrė tarp kitų devynių labiausiai FTB ieškomų as- 
menų. Ji taip pat supranta, kad mes išplatinome detalų jos aprašą 
kiekvienam uostui, perdavėme Interpolui. Jeigu ji bus sulaikyta ir 
apieškota, jai bus sunkoka paaiškinti, kaip dešiniajame petyje atsi- 
rado kulkos žaizda. 

— Tačiau tai nesukliudys Fenstonui regzti keršto. 

— Kodėl turėtumėte jam rūpėti? - paklausė Džekas. - Dabar, 
kai gavo van Gogą, išmetė jus iš galvos. 

— Ber to paveikslo jis negavo, - nunarinusi galvą prisipažino 
Ana. 

„- Ką norite pasakyti? 

— Prieš par atvykstant čia man paskambino Tina. Ji įspėjo, kad 
Fenstonas išsikvietė Krisčio aukciono ekspertą įvertinti paveikslą 
dėl draudimo. Anksčiau jis niekuomet taip nesielgdavo. 

— Ir kokia čia problema? - nustebo Džekas. 

Ana pakėlė galvą. 

— Fenstonas turi klastotę. 

— Klastotę? — vienu balsu ištarė abu agentai. 

— Taip, štai dėl ko turėjau skristi į Buchareštą. Užsakiau kopiją 
pas draugą, kuris yra nuostabus portretistas. 

— Dabar man aišku dėl to paveikslo jūsų bute, - tarstelėjo Dže- 
kas. 

- Jūs lankėtės mano bute? —- nustebo Ana. 

— Tik todėl, jog maniau, kad jūsų gyvybei gresia pavojus, — ty- 
liai paaiškino Džekas. 

— Bet... 

— Dabar paaiškėjo, - įsiterpė Meisis, - kodėl nusiuntėte raudo- 
nąją dėžę į Londoną, leidote perimti ją Art Locations kompanijai ir 
perduoti Fenstonui į Niujorką. 

Ana linktelėjo. 

— Ber jūs turėjote suvokti, kad anksčiau ar vėliau būsite sugau- 
ta! - neatlyžo Džekas. 

- Ilgainiui, taip, - sutiko Ana. - Tai svarbiausia. Man reikėjo 
tik laiko parduoti originalą, kol Fenstonas nesusigriebė, ką suma- 
niau. 

— Koljūsų bičiulis tapė kopiją, nuskridote į Tokiją ir pamėgino- 
te parduoti originalą Nakamurai ? 

Ana linktelėjo. 

— Arjums pavyko? - pasiteiravo Meisis. 

— Taip, - atsakė Ana. - Nakamura sutiko įsigyti originalų Au- 
toportretą už penkiasdešimt milijonų dolerių, o to daugiau nei 
užtenka, kad Arabela padengtų sesers skolą Fenstono finansams ir 
išsaugotų likusį dvarą. 

— Bet dabar, kai sužinojo, kad turi kopiją, Fenstonas susisieks su 
Nakamura ir papasakos, ką sugalvojote, - pastebėjo Džekas. 

— Jis jau susisiekė, — atsakė Ana. 

— Vadinasi, grįžtate ant pirmo laiptelio, - spėjo Meisis. 

- Visai ne, - šypsodamasi tarė Ana. - Nakamura jau pervedė 
penkis milijonus per savo Londono advokatus ir sutiko apmokėti 
likusią sumą, kai apžiūrės paveikslą. 

— Ar laiko užteks? —- pasidomėjo FTB agentas. 

- Šį vakarą skrendu į Londoną, - paaiškino Ana, - o Nakamura 
žada prisijungti prie mūsų Ventvort Hole rytojaus vakare. 

— Laikas spaudžia? - paklausė Džekas. 

— Ne, jeigu Lipmanas pristatys savo dovanas, - atsakė Meisis. — 
Nepamiršk, kad planavo tai atlikti šį vakarą. 

- Ar galiu sužinoti, ką sumanėte? - paklausė Ana. 

— Ne, negalite, - tvirtai atsakė Džekas. - Sėskite į savo lėktuvą 
ir baikite sandėrį Anglijoje, o mes atliksime savo darbą. 


— Arįjūsų darbą įeina Tinos priežiūra? - tyliai paklausė Ana. 

— Kodėl turėtų? - paklausė Džekas. 

— Šįryt ji buvo atleista. 

— Kokiu pretekstu? - pasidomėjo Meisis. 

— Fenstonas išsiaiškino, kad ji informuoja mane apie tai, ką jis 
sumanęs, kol lakstau po pasaulį. Bijau, kad pastačiau jos gyvybę į 
pavojų. 

— Dėl Tinos aš klydau, - pripažino Džekas ir žvelgdamas į Aną 
pridūrė: - Atsiprašau. Bet vis vien nesuprantu, kodėl ji apskritai 
pradėjo dirbti Fenstonui. 

— Jaučiu, kad šį vakarą sužinosiu, - atsakė Ana. — Mes susitarė- 
me susitikti prieš man išvažiuojant į oro uostą. 

— Jeigu turėsite laiko prieš skrydį, paskambinkite man. Man 
būtų žiauriai malonu išgirsti atsakymą į šį klausimą. 

Ana linktelėjo. 

— Norėčiau išsiaiškinti dar vieną paslaptį prieš jums išeinant, dr. 
Petresku, — tarė Meisis. 

Ana atsisuko į Džeko viršininką. 

— Jeigu Fenstonas liko su klastote, kur originalas? — paklausė 
jis. 

— Ventvort Hole, - atsakė Ana. — Vos tik atsiėmiau paveikslą iš 
Sotbio, šokau į taksi ir grįžau pas Arabelą. Kai išėjau, raudonojoje 
dėžėje nešiausi tik paveikslo rėmus. 

— Nugabenote juos į Buchareštą, kad jūsų bičiulis Antonas įrė- 
mintų į juos savo kopiją. Manėte, to užteks, kad Fenstonas patikė- 
tų, jog savo naguose turi tikrą pinigą? 

— Taip ir būtų nutikę, jeigu jis nebūtų sugalvojęs paveikslo ap- 
drausti. 

Valandėlę visi tylėjo, po to Meisis tarė: 

— Ir visą šitą machinaciją atlikote prieš mūsų agento nosį. 


— "Taip, tikrai, - šypsodamasi atsakė Ana. 

— Tai leiskite paklausti, dr. Petresku, - tęsė Meisis, - kur buvo 
drobė, kai du labiausiai patyrę mano agentai pusryčiavo su jumis ir 
ledi Arabela Ventvort Hole? 

— Remkitės penktąja pataisa, - meldė Džekas. 

— Van Gogo miegamajame, - atsakė Ana, — tiesiai virš jų gal- 
vų. 

— Kaip arti, - nusistebėjo Meisis. 


Kranc sulaukė dešimto skambučio, telefonas klaktelėjo ir balsas 
jos paklausė: „Kur esi?“ 

— Perėjau rusų sieną, - atsakė ji. 

— Gerai, nes negali grįžti į Ameriką, kol tavo nuotrauka mirga 
New York Times. 

— Nekalbant jau apie FTB ieškomiausių asmenų sąrašą. 

— Penkiolika minučių šlovės, - burbtelėjo Fenstonas. - Turiu 
tau naują užduotį. 

— Kur? - paklausė Kranc. 

— Ventvort Hole. 

— Negaliu rizikuoti grįžti ten dar kartą... 

— Jeigu padvigubinčiau tarifą? 

— Vis vien per didelė rizika. 

— Gal pasirodys ne tokia didelė, kai pasakysiu, kieno gerklę turi 
perpjauti. 

— Klausau, - atsiliepė Olga, kai Fenstonas įvardijo naujos aukos 
pavardę, tepasakė: - Sumokėsi man du milijonus? 

— Tris, jeigu kartu paskersi ir Petresku — ji ten nakvos. 

Kranc ėmė dvejoti. 

— Keturis, jeigu ji matys, kaip pjaunama pirma gerklė, - pridūrė 


Fenstonas. 

Stojo ilga tyla, kol Kranc pagaliau atsakė: 
— Man reikia dviejų milijonų iš anksto. 
— Įprastoje vietoje? 


— Ne, - atsakė ji ir padiktavo jam sąskaitą Maskvoje. 
|] ė |] 


Fenstonas padėjo telefoną ir paskambino vietiniu Lipmanui. 

— Noriu tave matyti, tuojau pat. 

Kol laukė advokato, Fenstonas pasižymėjo temas, kurias turės 
aptarti: 122 Gogas, pinigai, Ventvorto dvaras, Petresku. Kai į duris 
pasibeldė, jis teberašė. 

— Ji paspruko, - pranešė Fenstonas, kai Lipmanas uždarė duris. 

— Vadinasi, New York Times straipsnis nemelavo, - atsakė Lip- 
manas, stengdamasis neišduoti savo jaudulio. 

— Taip, bet jie nežino, kad Olga pakeliui į Maskvą. 

- Ji ketina grįžti į Niujorką? 

— Kol kas ne, - atsakė Fenstonas. - Negali rizikuoti, kol šitaip 
ieškoma. 

— Logiška, — sutiko advokatas slėpdamas, kaip jam palengvėjo. 

— Kol kas daviau jai naują užduotį. 

— Kas šį kartą? — pasidomėjo Lipmanas. 

Negalėdamas patikėti jis klausėsi, kai bosas įvardijo naujos 
Kranc aukos vardą ir paaiškėjo, kodėl ji negalės nupjauti kairės au- 
sieS. 

— Ar klastotė grąžinta į Ventvort Holą? - paklausė Fenstonas 
Lipmano, užsižiūrėjusio į išdidintą valdytojo, spaudžiančio ranką 
prezidentui Džordžui V. Bušui prie Pasaulio prekybos centro griu- 
vėsių, nuotrauką, grįžusią ant sienos už Fenstono stalo. 

— Taip. Art Locations paėmė paveikslą šiandien po pietų, - at- 
sakė Lipmanas, - ir pergabens klastotę į Ventvort Holą rytoj. Pa- 

sikalbėjau su mūsų advokatu Londone. Laikinas turto areštas bus 
perskaitytas teisėjo kabinete trečiadienį, tad jeigu Arabela negrą- 
žins iki to laiko originalo, Ventvortas automatiškai pereina jums, ir 
galime pradėti pardavinėti likusią kolekcijos dalį, kol padengsime 
skolą. Turėkite galvoje, kad tai gali trukti ne vienerius metus. 

— Jeigu rytoj naktį Kranc deramai atliks savo darbą, skola nie- 
kada nebus grąžinta, - tarė Fenstonas. - Todėl tave ir pasikviečiau. 
Noriu, kad artimiausiu laiku paskelbtum Ventvorto kolekcijai auk- 
cioną. Paskirstyk paveikslus vienodai po Krisčio, Sotbio, Filipso ir 
Bonbamsų, pasirūpink, kad visi būtų pardavinėjami vienu metu. 

— Taip perpildysim rinką, numušime kainas. 

— Kaip tik to ir siekiu, - atsakė Fenstonas. - Jeigu teisingai pa- 
menu, Petresku įvertino kolekciją trisdešimt penkiais milijonais, 
bet aš mielai išleisiu ją už kokius penkiolika dvidešimt. 

— Tada pritrūks dešimties milijonų. 

— Kaip gaila, - nusišypsojo bankininkas. - Tokiu atveju man 
neliks nieko kito, tik parduoti Ventvort Holą iš varžytynių ir iš- 
parduoti viską iki paskutinių šarvų. - Fenstonas patylėjo. - Pasi- 
rūpink, kad dvarą pardavinėtų trys madingiausi Londono agentai. 
Perduok jiems, kad gali spausdinti brangias spalvotas brošiūras, 
reklamuoti prašmatniuose žurnaluose, netgi pirkti pusės puslapio 
reklamą viename dviejuose šalies laikraščiuose, kas sukels papildo- 
mų komentarų. Kai susidorosiu su ledi Arabela, ji ne tik liks be 
penso, bet, žinant britų žiniasklaidą, sumaišyta su purvu. 

— O Petresku? 

- Jai tiesiog nepasisekė, kad atsidūrė netinkamoje vietoje netin- 
kamu laiku, - neslėpdamas šypsnio atsakė Fenstonas. 

— Vadinasi, Kranc vienu akmeniu nudės du paukštelius, - įver- 
tino Lipmanas. 

— Kaip tik todėl noriu, kad visą dėmesį nukreiptum į Ventvorto 


dvaro bankrotą - ledi Arabela mirs dar lėtesne mirtimi. 

— Nedelsdamas to imsiuosi, - pasakė Lipmanas, pasisukęs eiti. — 
Sėkmės sakant kalbą, valdytojau, - pridūrė jis, pasiekęs duris. 

— Kalbą? - perklausė Fenstonas. 

Lipmanas atsigręžė į Fenstoną. 

— Maniau, kad šį vakarą Seri Neverlande sakote pagrindinę kal- 
bą per kasmetinius bankininkų pietus? 

— Kristau, tu teisus. Kur liepei Tinai palikti mano kalbą? 

Lipmanas šypsojosi, kol uždarė duris. Grįžęs į savo kabinetą at- 
sisėdo ir permąstė tai, ką neseniai išgirdo iš valdytojo. Kai FTB su- 
žinos smulkiai, kur Kranc bus rytojaus vakare ir kas jos nauja auka, 
apygardos prokuroras sutiks sumažinti jo bausmę dar daugiau. O 
jeigu pavyktų gauti pagrindinius įrodymus, siejančius Fenstoną su 
Kranc, galbūt galėtų prašyti ir lygtinės bausmės. 

Lipmanas išsitraukė iš vidinės kišenės mažulytę agentų parū- 
pintą kamerą. Jis ėmė skaičiuoti, kiek dokumentų pavyks nufotog- 
rafuoti, kol Fenstonas sakys savo kalbą per kasmetinius bankinin- 


kų pietus. 

19:16 Lipmanas užgesino šviesą savo kabinete ir išėjo į korido- 
rių. Uždarė duris, bet neužrakino. Pasuko prie liftų bloko paste- 
bėjęs, kad šviesa sklinda tik iš po valdytojo kabineto durų. Įlipęs į 
tuščią liftą buvo žaibiškai nuleistas žemyn. Lėtai priėjo prie regist- 
ratūros ir pasirašė, kad išeina po septynių devyniolika. Kai už jo 
stovėjusi moteris priėjo atsižymėti, Lipmanas pasitraukė per žings- 
nį, nepaleisdamas iš akių apsaugininkų už stalo. Vienas prižiūrėjo 
nuolatinį žmonių, paliekančių pastatą, srautą, kitas rūpinosi para- 
šais. Lipmanas traukėsi, kol pasiekė tuščią liftą. Žengė į jį atbulas, 
nulindo į vieną šoną, kad dingtų apsaugininkams iš akių. Nuspau- 
dė 31 mygtuką. Nepraėjus nė minutei išėjo į kitą tuščią koridorių. 

Nuėjęs į koridoriaus galą atsarginiu išėjimu pakilo į trisdešimt 
antrą aukštą. Lėtai pastūmė duris, nenorėdamas sukelti jokio 
triukšmo. Tada ant pirštų galiukų nutipeno per kilimą prie savo 
kabineto. Šviesa tikrai degė tik pas valdytoją. Jis atidarė duris, įėjo 
į kabinetą ir užsirakino. Atsisėdęs už stalo įsikišo kamerą į kišenę, 
bet šviesos nejungė. 


Sėdėjo vienas tamsoje ir kantriai laukė. 


4 
J 


Fenstonas svarstė Maiklo Karavajaus prašymą suteikti ketu- 


riolikos milijonų paskolą provincijos teatrų grupei paremti. Nors 


buvo bedarbis aktorius, negalintis pasigirti šauniais vaidmenimis, 


Klaidingas įspūdis 347 


bet galėjo pasigirti gera mamyte, kuri paliko jam Matiso paveikslą 
Vaizdas iš miegamojo ir vūkstančio akrų ūkį Vermonte. Fenstonas 
pasigėrėjo perregima jauna nuogale, žvelgiančia pro miegamojo 
langą, ir apsisprendė, kad lieps Lipmanui pasirašyti sutartį. 

Nušveitęs paraišką į šalį jis ėmė versti paskutinį Krisčio kata- 
logą. Sustojo prie Dega darbo Šokėja pries veidrodį, bet pervertė, 
pamatęs pradinę kainą. Šiaip ar taip, Pjeras de Rošelis parūpino 
jam Dega Šokių mokytoją už daug protingesnę kainą. 

Jis tyrinėjo paveikslų kainas vis nusišypsodamas, nes suprato, 
kaip auga jo kolekcijos vertė. Dirstelėjo į laikrodį stalo kampe: 
19:43. 

— Velnias, - burbtelėjo. Jeigu nepaskubės, pavėluos pasakyti 
kalbą per bankininkų pietus. Paėmęs katalogą skubiai nužings- 
niavo prie durų. Surinko šešių skaitmenų kodą, išėjo į koridorių 
ir užvėrė duris. Per aštuonias sekundes jas užrakino ir išgirdo, kaip 
apsaugos grotos nusileidžia į vietą. 

Leisdamasis liftu žemyn Fenstonas stebėjosi, kaip žemai įver- 
tinti Kajeboto Š/avėjai. Jis gavo didesnę versiją už pusę tos kainos 
iš neseniai bankrutavusio kliento. Kai durys prasiskyrė, jis skubiai 
išėjo ir 19:48 užsiregistravo registratūroje. 

Kai ėjo per vestibiulį, matė prie laiptų apačioje laukiantį vai- 
ruotoją. Įlipo į mašiną įkišęs nykštį į katalogą. Sunerimo atvertęs 
kitą puslapį, kai aptiko, kad van Gogo Pjovėjai įvertinti dvidešimt 
septyniais milijonais. Nusikeikė. Tas darbas nė iš tolo neprilygsta 
Autoportretui su aprišta ausimi. 

— Atsiprašau, pone, - kreipėsi į jį vairuotojas, - ar jūs tikrai no- 
rite vykti į bankininkų pietus? 

— Taip, todėl važiuokime, - atsakė Fenstonas, perversdamas 
naują katalogo lapą. 

— Tik... - tarstelėjo vairuotojas, paimdamas paauksuotą kvieti- 


mą nuo keleivio sėdynės. 

— Kas „tik“? - paklausė Fenstonas. 

— Kvietime parašyta „pietų švarkas“. - Apvertęs jis atkišo kvie- 
timą valdytojui. 

— Velnias, - burbtelėjo Braisas, sviesdamas ant sėdynės katalo- 
gą. Tina paprastai ištraukia jo pusiau formalų švarką iš spintos. Jis 
šoko iš mašinos nepalaukęs, kol vairuotojas atidarys galines dure- 
les, ir per dvi pakopas užlėkė laiptais, nuskubėjo pro registratūrą, 
nesivargindamas pasirašyti, prie laukiančio lifto. Nuspaudė myg- 
tuką į trisdešimt antrą aukštą. 

Pirmas dalykas, kurį pastebėjo išlipęs iš lifto - šviesos brūkšnys 
po jo kabineto durimis. Būtų galėjęs prisiekti, jog įjungęs signali- 
zaciją išjungė šviesą, o gal taip įsigilinęs į katalogą tiesiog pamiršo? 
Jau ketino surinkti kodą, bet tada išgirdo kabinete kažkokius gar- 
sus. 

Fenstonas sustojęs ėmė svarstyti, kas ten galėtų būti. Nejudėjo 
norėdamas išsiaiškinti, ar įsibrovėlis nujaučia, kad jis sugrįžo. Ka- 
dangi niekas neišlindo, jis grįžo atgal, įsmuko į gretimą kabinetą ir 
tyliai uždarė duris. Atsisėdęs ant sekretorės stalo ėmė naršyti jun- 
giklio: Lipmanas įspėjo jį, kad Tina gali stebėti viską, kas vyksta 
jo kabinete. Kurį laiką pagrabaliojęs, apčiuopė mygtuką po stalu. 
Nuspaudė ir stalo kampe užsidegė mažas ekranėlis, kuriame aiškiai 
buvo matyti jo kabinetas. Fenstonas negalėdamas patikėti išvertė 
akis. 

Už jo stalo sėdėjo Lipmanas, atsivertęs storą aplanką priešais 
save. Lėtai vertė puslapius, kartais stabreldamas atidžiau perskai- 
tyti įrašą, kartais ištraukdamas lapą, pasidėdamas jį ant stalo ir nu- 
fotografuodamas daikčiuku, primenančiu aukštųjų technologijų 
kamerą. 

Fenstonui šovė kelios mintys. Lipmanas renka medžiagą, kad 
vėliau galėtų jį šantažuoti. Jis perdavinėja informaciją bankui kon- 


kurentui. Mokesčiai užnėrė jam apynasrį, ir jis sudarė sutartį įduo- 

ti savo bosą, kad gautų neliečiamybę. Fenstonas liko prie pirmos 
versijos. 

Greitai tapo aišku, kad dešinioji jo ranka niekur neskuba. Aki- 
vaizdu, laiką pasirinko apgalvotai. Baigęs vieną bylą, metodiškai 
padėdavo ją į vietą ir imdavosi kitos. Karlo veiksmai nesikeitė: iš 
lėto patikrina segtuvo turinį, įdėmiau pastudijuoja kelis dokumen- 
tus ir ištraukia vieną kitą lapą nufotografuoti. 

Apsvarstęs galimybes, Fenstonas pasirinko tą, kuri, jo manymu, 
buvo verta Lipmano. 

Pirma susirašė veiksmų seką, kad pats neįkliūtų. Įsitikinęs, jog 
viską apgalvojo, išjungė savo kabineto telefono ryšio jungiklį. Tada 
kantriai palaukė, kol Lipmanas atsivers naują storą segtuvą. Išsmu- 
ko į koridorių, sustojo priešais savo kabinetą. Dar kartą mintyse 
perkratęs planą patenkintas žengė į priekį. Pultelyje prie durų tarsi 
išeidamas surinko teisingą kodą, 170690. Tada pasuko raktą spy- 
noje tyliai stumtelėjo duris per porą centimetrų, ir vėl skubiai jas 
uždarė. 

Kurtinantis aliarmas pasigirdo automatiškai, bet Fenstonas pa- 
laukė, kol po aštuonių sekundžių nusileis tvirtos apsauginės gro- 
tos. Tada skubiai surinko praėjusios savaitės kodą, 170680, atidarė 
duris ir vėl užtrenkė. 

Jis girdėjo, kaip Lipmanas bėga per kambarį tikėdamasis, jog 
surinkęs kodą nutildys aliarmą ir pakels grotas. Bet per vėlu, nes 
plieninės grotos liko vietoje ir kurtinanti kakotonija nenutilo. 

Fenstonas žinojo, kad svarbi kiekviena sekundė, jeigu nori įvyk- 
dyti savo planą nesugautas. Greitai nulėkęs į sekretorės kabinetą 
permetė punktus. Surinko Abožo apsaugos skubios pagalbos tele- 
foną. 

— Budintis pareigūnas, apsauga, - atsiliepė balsas. 

— Aš esu Braisas Fenstonas, Fenstono finansų valdytojas. - Kal- 


bėjo lėtai, tvirtai. - Mano kabinete trisdešimt antrame aukšte įsi- 

jungė aliarmas. Tikriausiai per klaidą surinkau praėjusios savaitės 
kodą, tik norėjau perspėti, jog tai klaidingas iškvietimas. 

— Gal galite pakartoti savo pavardę, pone? 

— Braisas Fenstonas, - sušuko jis, perrėkdamas triukšmą. 

— Gimimo data? 

— Penkiasdešimt antrųjų birželio dvylikta. 

— Motinos mergautinė pavardė? 

— Madejski. 

— Pašto kodas? 

— Vienas nulis nulis du vienas. 

— Ačiū, pone Fenstonai. Mes kuo greičiau ką nors pasiųsime 
į trisdešimt antrą aukštą. Inžinieriai dabar septynioliktajame, va- 
duoja kažką, įstrigusį lifte, todėl gali tekti palaukti keletą minu- 
čių. 

— Neskubu, - nerūpestingai atsakė Fenstonas, — šiame aukšte 
daugiau nieko nėra, o kontorą atidarys tik septintą ryto. 

— Na, tiek ilgai tikrai nereikės laukti, - pažadėjo jam budinty- 
sis, — bet, jums leidus, pakeisiu iškvietimo kategoriją iš skubios į 
pirmumo. 

— Aš nieko prieš, - per kurtinančią sireną suriko Fenstonas. 

— Ber vis tiek teks sumokėti penkių šimtų dolerių mokestį kaip 
už iškvietimą ne darbo metu. 

— Tojau per daug, - atsiliepė Fenstonas. 

— Tokiais atvejais toks mokestis įprastas, - atsakė pareigūnas. — 
Bet jeigu jūs, pone Fenstonai, asmeniškai pranešite žemutinei re- 
gistratūrai ir pasirašysite iškvietimų sąraše, įmoka automatiškai 
nukris iki dviejų penkiasdešimt. 

— Jau leidžiuosi, - atsakė Fenstonas. 

— Bet turiu jus įspėti, - tęsė pareigūnas, - kad tokiu atveju iš- 
kvietimo statusas bus pakeistas į eilinį ir jo imsimės tik baigę visus 


svarbesnius iškvietimus. 

— Tai ne bėda, - patikino Fenstonas. 

— Tačiau galite neabejoti, kad net ir turėdami skubesnių iškvie- 
timų, sutvarkysime jūsų reikalą per kelias valandas. 

— Dėkui, - atsakė Fenstonas. - Jau leidžiuosi ir pranešu regist- 
ratūrai. 

Jis padėjo ragelį ir grįžo į koridorių. Eidamas pro savo kabinetą 
girdėjo, kaip Lipmanas daužosi į duris it spąstuose įkliuvęs žvėris, 
bet per veriantį sirenos kauksmą jo beveik nesigirdėjo. Fenstonas 
pasuko prie liftų. Net už penkiolikos metrų veriantis zvimbėsys 
buvo netveriamas. 

Nusileidęs liftu į apatinį aukštą Braisas iškart priėjo prie regist- 
ratūros. 

— A, ponas Fenstonas, - tarė apsaugininkas, - jeigu čia pasira- 
šysite, sutaupysite du šimtus penkiasdešimt žalių. 

Fenstonas kyštelėjo jam dešimtinę. 

— Ačiū. Galite neskubėti, aš paskutinis, - patikino jis, puldamas 
pro duris laiptais žemyn. 

Kai įlipo į laukiantį automobilį, Fenstonas dirstelėjo į savo ka- 
bineto langą. Matė stiklą daužančią mažą figūrėlę. Vairuotojas už- 
darė galines dureles ir atsisėdo į savo vietą suglumęs. Bosas grįžo be 


pietų švarko. 

Džekas Deleinis pasistatė savo automobilį Brod Stryte pusę de- 
šimtos. Įsijungė radiją, paklausė „Pusbrolio Briuso“ FM101.1 daž- 
niu, nusiteikęs laukti Lipmano. Susitikimo vietą pasirinko advo- 
katas. Jis pažadėjo, kad FTB žmogus sulauks jo tarp dešimtos ir 
vienuoliktos, tada jis perduosiąs kamerą su pakankamai Fenstoną 
inkriminuojančia medžiaga. 

Džekas plūduriavo toje pusiau miego, pusiau budrumo būse- 
noje, kai staiga išgirdo sireną. Kaip visi įstatymo sergėtojai, jis per 
sekundę mokėjo atskirti policijos, greitosios ir ugniagesių mašinos 
sirenos skirtumą. Čia greitukė, greičiausiai iš Šv. Vincento ligoni- 
nės. 

Patikrino laikrodį: 23:15. Lipmanas vėluoja, bet juk įspėjo 
Džeką, kad reikės nufotografuoti per šimtą dokumentų, tad jie 
negalį tikėtis jo punktualumo. FTB technikos skyriaus vaikinai 
ilgokai mokė Lipmaną, kaip elgtis sa moderniausia kamera, kad 
jis perduotų jiems geriausios kokybės nuotraukas. Bet tai buvo 
prieš skambutį. Lipmanas paskambino į Džeko kabinetą kelios 
minutės po septynių ir pranešė, kad Fenstonas pasakęs jam kai ką, 
kas bus geresnis įrodymas nei koks kitas dokumentas. Bet telefo- 
nu perduoti informacijos nenorėjo. Padėjo ragelį neleidęs Džekui 
pradėti spaudimo. Agentas būtų labiau sureagavęs, jei ne patirtis: 
skundikai visuomet tvirtina turį informacijos, kuri išjudins bylą iš 
vietos, kad tik FTB sutrumpintų jų kalėjimo laiką. Džekas žinojo, 
kad bosas nesutiks, nebent nauji įrodymai atskleistų nepaneigiamą 


grandį tarp Fenstono ir Kranc. 

Sirena vis garsėjo. 

Džekas nusprendė išlipti iš mašinos ir pamankštinti kojas. Liet- 
paltis susiglamžė. Įsigijo jį Brooks Brothers tais laikais, kai norėjo, 
kad visi matytų, jog jis agentas, bet kuo aukščiau kopė karjeros 
laiptais, tuo mažiau norėjo būti atpažįstamas. Jeigu kada bus pa- 
skirtas vadovauti skyriui, galbūt netgi įsigis naują lietpaltį, kuris 
labiau panėšėtų į advokato ar bankininko - tėvui tai patiktų. 

Jis pagalvojo apie Fenstoną, kuris per finansininkų susitikimą 
jau bus pasakęs savo kalbą apie moralinę šiuolaikinių bankininkų 
atsakomybę. Po to apie Aną, kuri pakeliui į susitikimą su Nakamu- 
ra kažkur virš Atlanto. Ana paliko žinutę jo mobiliajame telefo- 
ne, kad dabar jau žino, kodėl Tina įsidarbino asmenine Fenstono 
sekretore, ir kad įrodymai buvo prieš pat jos akis. Kai skambino, 
Džeko linija buvo užimta, todėl ji pažadėjo vėl pasukti ryte. Tik- 
riausiai tuo metu jis kalbėjosi su Lipmanu. Prakeiktas senis. Dže- 
kas stypsojo ant šaligatvio vidurnaktį, pavargęs, alkanas ir laukė 
kameros. Tėvas buvo teisus. Reikėjo tapti advokatu. 

Sirena kniaukė vos už poros kvartalų. 

Džekas nužingsniavo prie gatvės galo ir pakėlė akis į pastatą, 
kuriame, kažkur trisdešimt antrame aukšte, dirbo Lipmanas. Maž- 
daug ties dangoraižio viduriu plieskė eilė šviečiančių langų. Kiti 
daugiausia buvo tamsūs. Džekas ėmė skaičiuoti aukštus, bet kai 
pasiekė aštuonioliktą, susipainiojo, o kai atskaičiavo trisdešimt 
antrą, pasirodė, kad kaip tik ten trykšta šviesa. Atrodė nelogiška, 
nes Lipmano aukšte galėjo degti tik vienas langas. Jis mažiausiai 
nori patraukti į save dėmesį. 

Džekas pažvelgė į gatvę. Greitoji staigiai sustojo priešais pastatą. 
Atsilapojo galinės durys, ant šaligatvio iššoko trys paramedikai, du 
vyrai ir moteris, vilkintys pažįstamomis tamsiai mėlynomis unifor- 
momis. Vienas stūmė sulankstomus neštuvus, kitas - deguonies 
balioną, trečias laikė išsipūtusį gydytojo krepšį. Džekas žiūrėjo, 
kaip jie puola laiptais į viršų. 

Jis nukreipė dėmesį į registratūrą. Vienas apsaugininkas - baks- 
nodamas į kažką savo aplanke - kalbėjo su vyresniu, vilkinčiu kos- 
tiumą, tikriausiai viršininku, o antrasis buvo užgulęs telefoną. Iš 
liftų lipo keletas žmonių, kiti keitė juos - nenuostabu, juk gyvena 
mieste, kur finansininkai dirba kiaurą parą. Dauguma amerikie- 
čių miega, kai Sidnėjuje, Tokijuje, Honkonge ir Londone pinigai 
keičia šeimininkus, ir visuomet yra niujorkiečių, kurie gyvena kitų 
žmonių laiku. 

Džeko apmąstymus nutraukė lifto durys, pro kurias išėjo trys 
greitosios pagalbos medikai, stumdami pacientą ant vežimėlio: du 
vežė, trečias laikė deguonies balioną. Kai lėtai, bet ryžtingai pasu- 
ko prie išėjimo, visi traukėsi jiems iš kelio. Džekas pasilipėjo laipte- 
liais pasižiūrėti iš arčiau. Tolumoje sukaukė dar viena sirena, šįkart 
kniaukianti Niujorko policijos patrulinė, bet ji galėjo važiuoti to- 
kiu metu bet kur, o Džeko dėmesį prikaustė sulankstomi neštuvai. 
Stovėjo prie durų, kai medikai išėjo iš pastato ir atsargiai nunešė 
ligonį laiptais. Pažvelgė į išblyškusį sustingusio vyro veidą, kurio 
akys atrodė tarsi apakintos žibintų. Tik tuomet, kai prariedėjo pro 
jį, Džekas suprato, kas tas vyras. Reikėjo žaibiškai apsispręsti. Vytis 
greitukę į Šv. Vincento ligoninę ar kilti į trisdešimt antrą aukštą? 
Policijos sirena, atrodė, artėja jų link. Užteko pažvelgti į Lipmano 
veidą, kad suprastum, jog jis dar ilgai su niekuo nekalbės. Džekas 
įbėgo į pastatą policijos mašinai kaukiant vos už kvartalo. Žinojo — 
turės vos kelias minutes, kol scenoje pasirodys Niujorko policijos 
šaunuoliai. Stabtelėjo prie registratūros stalo parodyti ženklelio. 

— Jūs greiti, — pastebėjo apsaugininkas, bet nieko neatsakęs 
Džekas puolė prie liftų bloko. Sargybinis nusistebėjo, kaip FTB 
žino, į kurį aukštą kilti. 

Džekas įsispraudė pro beužsidarančio lifto duris ir nuspaudė 


32 mygtuką. Kai durys vėl atsivėrė, skubiai apsižvalgė koridoriuje, 


Klaidingas įspūdis 355 


iš kur sklinda šviesa. Pasisukęs nubėgo prie kabinetų tolimajame 
gale, kur prie atvirų durų rado apsaugininką, du technikus raudo- 
nais kombinezonais ir valytoją. 

— Kas jūs toks? - pareikalavo apsaugininkas. 

— FTB, - atsakė Džekas, ištraukęs ženklelį ir neprisistatęs pa- 
varde įžengė į kabinetą. Pirmas dalykas, kurį pastebėjo, tai sudau- 
žyta Fenstono, spaudžiančio ranką prezidentui Bušui, nuotrauka, 
užimanti beveik visą sieną už valdytojo darbo stalo. Akys skubiai 
permetė kambarį ir nusileido ant daikto, kurio ieškojo. Kamera 
buvo per vidurį stalo, ant krūvos išmėtytų popierių prie atversto 
segtuvo. 

— Kas čia nutiko? — autoritetingai paklausė Džekas. 

— Kažkoks vyrukas įkliuvo šitame kabinete trims valandoms ir 
paleido signalizaciją. 

— Čia ne mūsų kaltė, - įsikišo vienas technikas, - mums buvo 
liepta nepaisyti iškvietimo, atidėjome jo vykdymą, priešingu atveju 
būtume iškart čia pasirodę. 

Džekui nereikėjo klausti, kas įjungė aliarmo signalą ir paliko 
Lipmaną mirti. Priėjo prie stalo, akimis skenuodamas dokumen- 
tus. Kai pakėlė galvą, pamatė visus keturis vyrus, spoksančius į jį. 
Džekas pažvelgė į apsaugininką. 

— Eikite prie lifto, palaukite policijos, o kai jie pasirodys, veskite 
tiesiai pas mane. —- Apsaugininkas dingo koridoriuje ir patraukė 
liftų link. — O jūs trys — lauk, - įsakė jis. — Čia galbūt nusikaltimo 
vieta, nenoriu, kad būtų sunaikinti įkalčiai. - Vyrai pasisuko eiti, o 
tą akimirką, kai jų nugaros buvo atsuktos, Džekas stvėrė kamerą ir 
įmetė į gilią savo lietpalčio kišenę. 

Pakėlė ragelį ant Fenstono stalo. Pratisas zvimbimas. Kažkas at- 
jungė liniją. Tas pat asmuo, kuris įjungė aliarmą, be abejo. Džekas 


daugiau kabinete nieko nelietė. Išėjo į koridorių ir šmurkštelėjo į 


356 JEFFREY ARCHER 


gretimą kabinetą. Ant stalo kampo buvo įtaisytas ekranėlis, kuris 
vis dar transliavo vaizdą iš Fenstono kabineto. Valdytojas ne tik 
akivaizdžiai stebėjo, ką veikia Lipmanas, bet ir turėjo laiko sugal- 
voti savo velnišką kerštą. 

Džeko akys nukrypo į pultą. Viena svirtelė pakelta, dega oranži- 
nė lemputė, rodanti, kad linija užimta. Jis atėmė viltį Lipmanui su- 
sisiekti su išoriniu pasauliu. Džekas pažvelgė į stalą, kur regzdamas 
savo planą turėjo sėdėti Braisas. Pasirodo, šis netgi pasirašė planelį, 
kad nepadarytų klaidos. Buvo visi įkalčiai, kuriuos Niujorko po- 
licija galėjo surinkti ir įvertinti. Jeigu tirtų leitenantas Kolumbas, 
svirtelės, ranka rašyto teksto ant stalo ir aliarmo paleidimo laiko 
užtektų, kad tas šaunus detektyvas apkaltintų bankininką, o po 
paskutinio reklamos bloko palūžęs Fenstonas prisipažintų. Deja, 
čia ne serialas apie detektyvą, ir aišku viena - Fenstonas nepalūš, 
juolab neprisipažins. Džekas kreivai šyptelėjo. Vienintelis jį su Ko- 
lumbu siejantis dalykas - susiglamžęs lietpaltis. 

Džekas išgirdo, kaip atsivėrė lifto durys ir apsaugininkas tarė: 
„Sekite paskui mane“. Jis suprato, kad tai policija. Pasisuko į ekra- 
nėlį stalo kampe. Į Fenstono kabinetą įėję du policininkai ėmė ka- 
mantinėti keturis liudininkus. Vyrai neįsimintinais drabužiais taip 
pat netrukus bus čia. Džekas išėjo iš sekretorės kabineto ir tyliai 
pasuko prie lifto. Kai pasiekė duris, vienas policininkas išėjo iš ka- 
bineto ir šūktelėjo: „Ei, jūs!“ Džekas spustelėjo rodyklę žemyn ir 
pasisuko šonu, kad pareigūnas nematytų jo veido. Kai tik durys 
atsivėrė, jis greitai įsmuko į littą. Laikė pirštą ant „L“ mygtuko, 
ir durys tuojau užsivėrė. Kai po pusės minutės atsidūrė pirmame 
aukšte, skubiai prasmuko pro registratūrą, išlėkė iš pastato laiptais 
ir pasuko tiesiai prie savo automobilio. 

Užvedė variklį tuo metu, kai iš už kampo pasirodė faras. Staigiai 
apsukęs mašiną Džekas nušoko nuo šaligatvio ir nuvažiavo gatve į 


Šv. Vincento ligoninę. 

— Laba diena, Sotbis. 

— Prašyčiau lordą Poltimorą. 

— Kaip jus pristatyti, ponia? 

— Ledi Ventvort. 

Arabelai nereikėjo ilgai laukti, kol atsiliepė Markas. 

— Kaip malonu, Arabela, - tarė jis. - Drįstu paklausti, būsite 
pirkėja ar pardavėja? — paerzino. 

— Norėčiau patarimo, - atsakė Arabela. — Jeigu norėčiau par- 
duoti... 

Markas ėmė žymėtis, klausydamas ponios kruopščiai apgalvotų 
klausimų. 

— "Tais laikais, kai dirbau agentu prieš pradėdamas dirbti varžy- 
tynėse, - atsakė Markas, - standartiniai komisiniai būdavo dešimt 
procentų iki pirmo milijono. Jeigu paveikslas galėjo uždirbti dau- 
giau nei milijoną, dėl atlygio tardavausi su pardavėju. 

— O kiekgi jūs užsiprašytumėte, jeigu paprašyčiau parduoti 
Ventvorto van Gogą? 

Markas džiaugėsi, kad Arabela nemato jo veido išraiškos. Atsi- 
gavęs jis gerai pagalvojo prieš įvardydamas skaičių, po to skubiai 
pridūrė: 

- Jeigu leistumėte So:biui paskelbti paveikslui aukcioną, mes iš 
jūsų nieko neimtume, Arabela, atiduotume visą sutartą kainą. 

— "Tai kaipgi jūs gausite pelno? - pasidomėjo Arabela. 

— Mes imame įmoką iš pirkėjo, - paaiškino Markas. 

— Aš jau turiu pirkėją, - tarė Arabela, - bet labai ačiū už pata- 


rimą. 


rugsėjo 25 d. 

Kranc pasuko už gatvės kampo ir lengviau atsikvėpė pamačiusi, 
kad šaligatviu plaukia žmonių jūra. Paėjo dar porą šimtų metrų, 
sustojo priešais nediduką viešbutį. Apsidairė įsitikinti, kad niekas 
jos neseka. 

Truktelėjo už švaistinių durų ir, žiūrėdama tiesiai priešais save, 
praėjo pro registratūrą, pro šveicorių, kuris kalbėjo su turistu, 
šnekančiu Niujorko akcentu. Ji nepaleido iš akių sienos su seifais 
registratūros kairėje. Kranc palaukė, kol visi trys tarnautojai kuo 
nors užsiims, tik tada pajudėjo arčiau. 

Dirstelėjo per petį įsitikinti, kad niekas kitas neturi tokių ke- 
tinimų. Patenkinta greitai prie 19 seifo išsitraukė raktą iš šoninės 
kelnių kišenės. Pasuko raktelį spynoje. Viskas taip, kaip ji paliko. 
Susirinko visus banknotus, du pasus ir susikišo į kišenes. Vėl už- 
rakinusi seifą išėjo iš viešbučio į Gerceno gatvę nepersimetusi su 
niekuo nė žodžiu. 

Susistabdė taksi. Negalėjo sau to leisti anais laikais, kai pas 
komunistus mokėsi savo amato. Pasakė vairuotojui banko Čerio- 
muški rajone pavadinimą ir atsilošusi pagalvojo apie pulkininką 
Sergėjų Slatinaru. Tik vieną akimirką. Vienintelis dalykas, ko ji 
gailėjosi, kad nepavyko nupjauti jam kairės ausies. Kranc norėtų 
nusiųsti Anai nedidelę prisiminimo dovanėlę iš kelionės po Ru- 
muniją. Tačiau tai, ką ji buvo suplanavusi Petresku, turėjo pilnai 
kompensuoti tą nusivylimą. 

Tiesa, prieš tai reikia kaip nors išsikapstyti iš Rusijos. Su tais 


mėgėjais iš Bucharešto susidoroti nesunku, bet saugiai pakliūti į 

Angliją nebus taip paprasta. Salos visada problema. Kalnus perei- 
ti kur kas lengviau nei įveikti vandenį. Ji atvyko į Rusijos sostinę 
ankstų rytą, išsekusi, nesudėjusi bluosto nuo tada, kai pabėgo iš 
ligoninės. 

Kranc pasiekė greitkelį tuo metu, kai išsijungė sirenos. Kai at- 
sisuko, ligoninės teritorija buvo apšviesta prožektoriais. Sunkve- 
žimio vairuotojas, kuris dukart ją pamylėjo ir nenusipelnė mirti, 
pervežė ją per sieną. Prireikė traukinio, lėktuvo ir trijų šimtų dole- 
rių, kad po septyniolikos valandų pagaliau pakliūtų į Maskvą. Ten 
ji iškart patraukė į „Islos“ viešbutį, net neketindama nakvoti. Ją do- 
mino tik seifas su dviem pasais ir keliais šimtais rublių. 

Palikta Maskvoje Kranc planavo užsidirbti nelegaliai uždar- 
biaudama, kol galės saugiai grįžti į Ameriką. Rusijos sostinėje pra- 
gyvenimas daug pigesnis nei Niujorke, mirties įkainiai taip pat 
žemesni. Penki tūkstančiai dolerių už žmoną, dešimt — už vyrą. 
Rusams dar toli iki lygių teisių. KGB pulkininkas galėjo traukti 
ir iki 50 000 dolerių, o už mafijos bosą Kranc galėjo užsiprašyti 
ir šimto tūkstančių. Jeigu Fenstonas pervedė žadėtuosius du mi- 
lijonus dolerių, nuobodžios žmonos ir vyrai palauks, kol ji sugrįš. 
Dabar, kai Rusija tapo laisvos rinkos šalimi, galbūt ji užmegs ryšį 
su kokiu naujuoju oligarchu ir pasiūlys jam savo paslaugas. 

Ji buvo tikra, kad kuris nors panaudos tuos tris milijonus dole- 
rių, padėtų į vieną Kvinsio seifą, tokiu atveju jai nebereikėtų grįžti 
į Valstijas. 

Taksi pririedėjo prie kuklaus banko, kuris didžiavosi, kad turi 
mažai klientų, durų. Ant balto marmuro atbrailos buvo iškaltos 
raidės Žir C. Kranc išlipo iš taksi, susimokėjo ir palaukė, kol taksi 
nuvažiuos. Tada žengė į banką. 

Ženevos ir Ciuricho bankas buvo įkurtas specialiai poreikiams 
tų klientų, kurie sėkmingai išsilaikė žlugus komunizmui. Politikai, 


mafijos bosai (verslininkai), futbolininkai, popžvaigždės buvo 

smulkmė, lyginant su naujausiomis superžvaigždėmis — oligar- 
chais. Nors visi žinojo jų pavardes, tai buvo kasta, galinti leisti sau 
anonimiškumą, kai reikėdavo išsiaiškinti, koks gi jų turtas. 

Kranc priėjo prie seno medinio stalo (nei eilių, nei grotų), kur 
laukė būrelis paslaugių vyrukų pilkais madingais kostiumais, bal- 
tais marškiniais ir vienspalviais šilko kaklaraiščiais. Jie būtų ne blo- 
giau atrodę ir Ženevoje ar Ciuriche. 

— Kuo galėčiau padėti? - paklausė Kranc pasirinktas tarnauto- 
jas. Jis svarstė, kokiai kategorijai ją priskirti: mafijos boso žmonos 
ar oligarcho dukters. Į popžvaigždę ji nepanaši. 

— Vienas nulis septyni du nulis devyni penki devyni, - atsakė 
Olga. 

Vyras surinko skaičius klaviatūra, o kai monitoriuje užsidegė 
skaičiai, jis, atrodė, susidomėjo labiau. 

— Norėčiau pamatyti jūsų pasą, — tarė jis. 

Kranc padavė vieną iš „Islos“ viešbutyje saugotų pasų. 

— Kiek mano sąskaitoje? - paklausė ji. 

— O kiek manote, kad turėtų būti? —- savo ruožtu atsakė tarnau- 
tojas. 

— Šiek tiek per du milijonus dolerių, — atsakė Olga. 

— Kiek pageidausite paimti? — pasidomėjo tarnautojas. 

— Dešimt tūkstančių doleriais ir dešimt tūkstančių rubliais. 

Vyrukas išsitraukė padėklą iš po prekystalio ir ėmė lėtai skai- 
čiuoti banknotus. 

— Seniai su šia sąskaita nevykdytos jokios operacijos, - pastebė- 
jo jis, dirstelėjęs į monitorių. 

— Taip, - sutiko ji, - bet dabar, kai grįžau į Maskvą, reikalai 
pajudės, - pasakė ji daug neaiškindama. 

— Tada būsiu pasiruošęs jums patarnauti, ponia, — atsakė tar- 
nautojas, duodamas du plastiko vokus su pinigais, kurie gauti iš 


nežinia kur, ir nėra jokių dokumentų, kad pervedimas įvykdytas. 

Kranc paėmė abu vokus, susikišo į vidinę kišenę ir lėtai išėjo iš 
banko. Ji sustabdė trečią pasitaikiusį taksi. 

— Kalsternas, - nurodė lipdama į automobilio galą ir ėmė ruoš- 
tis antrai savo plano daliai. 

Fenstonas savo sandėrio dalį įvykdė. Dabar ji turės vykdyti sa- 
vąją, jeigu nori gauti dar du milijonus. Tiesa, šmėkštelėjo mintis, 
kad galėtų pasilikti tuos du milijonus ir nevykti į Angliją. Tačiau 
tuojau pat dingo, nes ji žinojo, kad Fenstonas išsaugojo kontaktus 
su KGB, o tie mielai jos atsikratys ir už menkesnę sumą. 

Kai po dešimties minučių taksi sustojo, Kranc padavė keturis 
šimtus rublių ir nelaukė grąžos. Išlipusi prisijungė prie grupės tu- 
ristų, kurie spigino į vitriną ieškodami įrodymo, kuriuo grįžę namo 
galėtų pasigirti, kad lankėsi pas prakeiktus komunistus. Vitrinos 
centre stovėjo populiariausias suvenyras: keturių žvaigždučių ge- 
nerolo uniforma su visais aksesuarais: kepure, diržu, pistoleto dėk- 
lu ir trimis eilėmis medalių. Kaina neprisegta, bet Kranc žinojo, 
kad turėtų kainuoti apie dvidešimt dolerių. Greta generolo stovėjo 
admirolas, už penkiolika dolerių, už jo - KGB pulkininkas, de- 
šimt. Nors Kranc neketino pirkti įrodymų, kad lankėsi Maskvoje, 
asmuo, kuris gali prieiti prie generolų, admirolų ir KGB pulkinin- 
kų uniformų, tikrai gaus ir jai reikalingą aprangą. 

Kranc įėjo į parduotuvę ir buvo sutikta jaunutės pardavėjos. 

— Gal galiu padėti? - pasiteiravo ji. 

— Turiu pasišnekėti su jūsų viršininku asmeniniu reikalu, - at- 
sakė Kranc. 

Mergina sutriko, bet Olga žiūrėjo į ją tol, kol pardavėja tarė: 
„Eikite paskui mane“ ir nusivedė į parduotuvės gilumą. Prieš pra- 
verdama nedidelio kabineto duris, nedrąsiai pasibeldė. 

Už masyvaus medinio stalo, apversto popieriais, tuščiomis ciga- 


rečių dėžutėmis ir prakąstais sumuštiniais su lašiša, sėdėjo nutukęs 

vyras apdribusiu rudu kostiumu. Vilkėjo raudonus marškinius pra- 
sagstyta apykakle, kurie atrodė neskalbti keletą dienų. Plika galva 
ir tankūs ūsai kliudė spėti tikslų vyro amžių, nors buvo aišku, kad 
parduotuvė priklauso jam. 

Uždėjęs abu delnus ant stalo jis nudelbė įsibrovėlę žvilgsniu. 
Vangiai vyptelėjo, bet Kranc matė tik dvigubą pagurklį. Tokį vi- 
suomet nelengva įveikti. 

— Klausau jūsų, - tarė nesistodamas, nes nebuvo įsitikinęs, ar ji 
to verta. 

Kranc tiksliai nupasakojo, ko jai reikia. Savininkas išklausė mir- 
tinoje tyloje, paskui prapliupo kvatoti. 

— Atsieis nepigiai, - pagaliau tarė, - ir gali nemažai užtrukti. 

— Man reikia uniformos šiandien popiet, - pareiškė Olga. 

— Tai neįmanoma, - kilstelėjo apvalius pečius savininkas. 

Kranc išsitraukė pluoštą grynųjų iš kišenės, paėmė šimtinę ir 
padėjo priešais jį ant stalo. 

- Šiandien popiet, - pakartojo. 

Pardavėjas kilstelėjo antakius, nors akys nenukrypo nuo Ben- 
džamino Franklino. 

— Galbūt rasiu kontaktų. 

Kranc padėjo antrą šimtinę ant stalo. 

— Taip, man regis, žinau idealų variantą. 

— Ir dar man reikia paso, - pridūrė Kranc. 

— Neįmanoma. 

Prie dvynių Franklinų prisijungė dar du tokie pat. 

— Galbūt, - atsakė pardavėjas, - bet nebus lengva. 

Kranc padėjo dar dvi šimtines, jau šešias. 

— Bet aš spėju, jog kai ką bus galima sugalvoti. - Patylėjęs bai- 
gė: - Už atitinkamą kainą. Jis pažvelgė į klientę, sudėdamas delnus 


ant storo pilvo. 

— Tūkstantis, jeigu viskas, ko man reikia, bus šiandien popiet. 

— Padarysiu, ką galiu, - atsakė suvenyrų krautuvės savininkas. 

— Nė kiek neabejoju, - atšovė Kranc. - Nes numušiu po šimtinę 
už kiekvieną ketvirtį po... - ji žvilgtelėjo į laikrodį... - po dviejų 
valandų. 


Savininkas jau norėjo prieštarauti, bet prikando liežuvį. 


JI 


Kai Anos taksi įriedėjo pro Ventvort Holo vartus, ji nustebo 
pamačiusi, kad Arabela pasitinka ją su šautuvu užantyje ir šunimis 
Brunsviku bei Piktonu iš abiejų pusių. Liokajus atidarė taksi dure- 
les, o šeimininkė su labradorais nusileido laiptais jos pasitikti. 

— Kaip miela jus matyti, - pasisveikino Arabela, bučiuodama 
Aną į abu skruostus. - Kaip tik spėjote arbatai. 

Sekdama įkandin šeimininkės į namą, Ana paglostė šunis, o lio- 
kajus iškėlė iš taksi jos lagaminą. Įžengusi į vestibiulį Ana stabtelė- 
jo neskubėdama pasigrožėti paveikslais. 

— Taip, malonu matyti savo šeimą aplinkui, - tarė Arabela, — 
netgi jeigu tai paskutinis jos savaitgalis kaime. 

— Ką turite galvoje? - sunerimusi paklausė Ana. 

— Fenstono advokatai šį rytą į rankas įteikė laišką su primini- 
mu, kad iki paskutinio penso nesumokėjusi jų kliento skolos iki 
rytojaus vidurdienio turėsiu atsisakyti visų šeimos tarnų. 

- Jis ketina parduoti visą kolekciją? - paklausė Ana. 

— Atrodo, siekia kaip tik to, - atsakė Arabela. 

— Bet tai nelogiška, - nustebo Ana. - Jeigu Fenstonas paleis 
visą kolekciją į rinką, ji nepadengs netgi jo paskolos. 

— Jis padarys taip, o tada parduos dvarą, - paaiškino Arabela. 

— Fenstonas siekia, kad atiduotumėte van Gogą. 

— Nesuteiksiu Viktorijos žudikui tokio malonumo, - atšovė 
Arabela. - Mums belieka tikėtis, kad ponas Nakamura neteks gal- 
vos dėl Autoportreto, nes jis, atvirai šnekant, paskutinė mano vil- 


tis. 

— Kur šedevras? - pasidomėjo Ana, kai šeimininkė nusivedė ją 
į priimamąjį. 

— Grįžo į van Gogo miegamąjį, kur kabojo paskutinius šimtą 
metų... - Arabela parylėjo. - Išskyrus vieną dieną, kai nukeliavo 
iki Hitrou. 

Kai Arabela įsitaisė mėgstamiausioje savo kėdėje priešais židinį, 
Ana pasivaikščiojo po kambarį prisimindama ketvirtojo grafo su- 
rinktą italų meistrų kolekciją. 

— Jeigu mano brangiesiems italams taip pat tektų nelauktai iš- 
vykti į Niujorką, - tarė Arabela, - jie nesiskųstų. Šiaip ar taip, to- 
kios, matyt, amerikietiškos tradicijos. 

Ana nusijuokė pereidama nuo Ticiano prie Veroneso ir Kara- 
vadžo. 

— Jau buvau pamiršusi, koks įspūdingas Karavadžas, - tarė su- 
stojusi pasigrožėti Vestuvėmis Kanoje. 

— Aš manau, kad jums labiau rūpi mirę italai nei gyvi airiai, — 
tarstelėjo Arabela. 

— Jeigu Karavadžas šiandien būtų gyvas, - atsakė Ana, - Dže- 
kas sekiotų jį, ne mane. 

— Ką norite tuo pasakyti? — nustebo šeimininkė. 

- Jis nužudė žmogų per girtuoklių kivirčą. Paskutinius metus 
slapstėsi, tačiau kiekviename naujame mieste, kur tik nukakdavo, 
vietos biurgeriai užmerkdavo akis, kol tapydavo didingus Mergelės 
Marijos su kūdikėliu Kristumi paveikslus. 

— Ana, jūs esate nepakenčiamas svečias. Dabar, prašau, prisėski- 
te, - pakvietė Arabela, kai į kambarį tarnaitė atnešė sidabro padėk- 
lą. Ji ėmė serviruoti arbatą priešais židinį. 

— Na, mieloji, gersite indišką ar Kinijos? 

— Visuomet galvoju, - atsakė Ana, sėsdamasi priešais Arabelą, - 


kodėl sakoma ne indišką ir kinišką arba ne Indijos ir Kinijos? 

Valandėlę Arabela tylėjo, ją išgelbėjo tik pasirodęs vyresnysis 
liokajus. 

— Ponia, - pranešė jis, - prie durų stovi džentelmenas su siunti- 
niu jums. Liepiau jį nunešti prie tarnų įėjimo, bet jis atsakė negalįs 
palikti jo be jūsų parašo. 

- Šiuolaikinė Viola, — tarstelėjo Arabela. — Turiu nueiti pasi- 
žiūrėti, ką atnešė tas aikštingas žygūnas, - pridūrė. - Galbūt net 
teks numesti jam žiedą už vargą. 

— Aš esu tikra, kad doroji Olivija žinos, kaip su juo elgtis, - pa- 
antrino Ana. 

Arabela linktelėjusi nusekė liokajų, išeinantį iš kambario. 

Ana gėrėjosi Tintoreto Persėjumi ir Andromeda, kai pasirodė 
paniurusi šeimininkė, dar prieš kelias minutes maloniai šypsojusis. 

— Kas nors nutiko? - pasiteiravo Ana, atsigręžusi į šeimininkę. 

— Tas aikštingas tipas grąžino mano žiedą, - atsakė Arabela. — 
Eime, pati pamatysite. 

Ana nuėjo kartu su ja į vestibiulį. Endrius su liokajumi pakavo 
raudonąją dėžę, kurios Ana nebesitikėjo išvysti. 

— Atrodo, atsiųsta iš Niujorko, - tarė Arabela, patyrinėjusi prie 
dėžės priklijuotą etiketę, - ko gero, atskrido tuo pačiu reisu. 

— Atrodo, dėžė mane persekioja, - sutiko Ana. 

— Regis, veikiate vyrus, — pastebėjo šeimininkė. 

Jos abi žiūrėjo, kaip Endrius atsargiai nutraukia burbuliuotą 
pakuotę nuo drobės, kurią Ana paskutinį kartą matė Antonijaus 
studijoje. 

— Vienintelis geras dalykas, kad galime šedevrą grąžinti į origi- 
nalius rėmus, - pastebėjo Ana. 

— Ką mums su ja daryti? - paklausė Arabela, mosteldama į 
klastotę. Vyresnysis liokajus taktiškai kostelėjo. - Turi pasiūlymą, 


Endriau? - paklausė ji. - Jeigu taip, rėžk tiesiai. 

— Ne, ponia, - atsakė Endrius, - bet tikriausiai norėsite Žinoti, 
jog kitas jūsų svečias jau važiuoja į kiemą. 

— Tas žmogus tikrai turi punktualumo dovaną, - įvertino Ara- 
bela, skubiai pasitaisydama plaukus veidrodyje. - Endriau, - tarė 
ji grįždama į įprastą vaidmenį, - ar ponui Nakamurai paruoštas 
Velingtono kambarys? 

— Taip, ponia, o dr. Petresku apsigyvens van Gogo kambaryje. 

— Kaip malonu, kad paskutinę naktį jis praleis su jumis, - tarė 
šeimininkė. 

Anaapsidžiaugė pamačiusi, kad ledi taip greitai atgavo savitvar- 
dą, ir nujautė, jog ji bus Nakamurai tikras lobis. 

Liokajus atvėrė paradines duris ir nusileido laiptais tokiu grei- 
čiu, kad žvirgždą pasiektų tuo metu, kai sustos Zoyo:2 Lexus. End- 
rius atidarė ponui Nakamurai galines dureles. Tas laikė rankose 
nedidelį kvadratinį paketą. 

— Japonai visuomet atveža dovanų, - šnibžtelėjo Ana, - bet jo- 
kiomis aplinkybėmis neartplėškite jo akivaizdoje. 

— Labai gerai, - atsakė Arabela, — bet jam aš nieko neturiu. 

- Jis nesitiki gauti dovanų. Jūs pakvietėte paviešėti jį į savo na- 
mus, o bet koks japonas tai laiko didžiausia dovana. 

— Kokia laimė, - tarė Arabela tuo metu, kai ponas Nakamura 
atidarė duris. 

— Ledi Arabela, - žemai nusilenkdamas pasakė jis, - man didelė 
garbė būti pakviestam į didingus jūsų namus. 
 — Man garbė, kad sutikote pasisvečiuoti, pone Nakamura, - at- 
sakė šeimininkė vildamasi, jog atsakė taip, kaip reikia. 

Japonas nusilenkė dar žemiau, o kai išsitiesė, susidūrė su Loren- 
co tapytu Velingtono portretu. 

— Kaip miela, - tarė jis. - Ar tik ne šis karžygys pietavo Vent- 


vort Hole dieną prieš išplaukdamas į Vaterlo? 

— "Taip, iš tiesų, - patvirtino Arabela, - ir jūs miegosite toje pa- 
čioje lovoje, kurioje Geležinis grafas miegojo tą istorinę naktį. 

Nakamura pasisuko į Aną ir nusilenkė. 

— Kaip malonu vėl su jumis susitikti, dr. Petresku. 

— Ir man, Nakamura san, - atsakė Ana. - Tikiuosi, kad kelionė 
buvo maloni. 

— Taip, dėkui. Netgi nusileidau laiku, kaip niekada, - patvirti- 
no Nakamura, nepajudėjęs iš vietos, akimis šaudydamas po kam- 
barį. - Malonėkite pataisyti, Ana, jeigu suklysiu. Akivaizdu, kad 
kambarys paskirtas anglų mokyklai. Geinsboras? - spėjo jis, žavė- 
damasis ledi Katerinos Ventvort portretu visu ūgiu. Ana linktelė- 
jo, o Nakamura tęsė: - Landsiras, Morlandas, Romnis, Stubsas, o 
toliau... aš suklupau ar gerai sakau? 

— Gerai, - patvirtino Arabela, - nors mūsų pusbroliai amerikie- 
čiai dar nė nepradėjo suvokti jo svorio. Jūs suklupote prie Lelio. 

— A, sero Peterio, o ta gražuolė... - jis patylėjo. - Giminės bruo- 
žas, — tarė pasisukdamas į šeimininkę. 

— Kaip matau, pone Nakamura, jūsų giminės bruožas —- meili- 
kavimai, - paerzino Arabela. 

Japonas pratrūko juoktis. 

— Rizikuoju būti išbartas antrą kartą, ledi Arabela, bet jeigu 
kiekvienas kambarys prilygsta šiam, man gali tekti atidėti susitiki- 
mą su tais nuobodomis iš Corus Steel. - Nakamura toliau tyrinėjo 
vestibiulį. - Vitlis, Lorencas, Vestas ir Vilkė, — ištarė ir žvilgsnis 
nukrypo į portretą, paremtą į sieną. 

Kurį laiką plieno magnatas nieko nesakė. 

— Gana įspūdinga, - galiausiai pripažino. — Patyrusios rankos 
darbas... - jis patylėjo. - Bet ne meistro. 

— Kodėl esate tuo įsitikinęs, Nakamura san? - paklausė Ana. 


— Nes aprišta ne ta ausis, - atsakė Nakamura. 

— Bet kiekvienas žino, kad van Gogas nusipjovė kairę ausį, — 
paprieštaravo Ana. 

Japonas atsigręžęs jai nusišypsojo. 

— Bet jūs kuo puikiausiai žinote, kad dailininkas tapė originalą 
žiūrėdamas į veidrodį, štai kodėl tvarstis atsidūrė ant kitos ausies. 

— Aš tikiuosi, kad man kas nors visa tai paaiškins, - tarstelėjo 


Arabela, vesdamasi svečius į svetainę. 

Kranc grįžo į parduotuvėlę antrą popiet, bet savininko nebuvo 
nė kvapo. 

- Jis grįš bet kurią minutę, - patikino ją pardavėja, pati nelabai 
įsitikinusi. 

„Bet kuri“ minutė virto pusvalandžiu, per kurį pardavėja dingo 
iš akių. Kai savininkas pagaliau pasirodė, Kranc patenkinta pasi- 
žiūrėjo į išsipūtusį plastikinį maišelį. Netarusi nė žodžio Olga nu- 
sekė jį į kabinetą. Tik tuomet, kai uždarė duris, suvenyrų pardavė- 
jas plačiai ištempė putlias lūpas. 

Jis padėjo maišelį ant stalo. Palaukė, tada ištraukė raudoną kos- 
tiumą, kurio pageidavo klientė. 

- Ji šiek tiek aukštesnė už jus, — tarsi atsiprašinėdamas pasakė, — 
bet surasiu adatą ir siūlą už tą pačią kainą. - Jis prajuko, bet nutilo, 
kai Kranc nieko neatsakė. 

Olga prisidėjo uniformą prie pečių. Buvusi savininkė tikrai aš- 
tuoniais ar dešimt centimetrų aukštesnė, bet sunkesnė vos kilogra- 
mu: tai, kaip pastebėjo pardavėjas, galima pataisyti siūlu ir adata. 

— O pasas? - pasidomėjo Kranc. 

Savininkas ir vėl įkišo ranką į maišelį, ištraukė tarybinį pasą kaip 
fokusininkas triušį iš skrybėlės. Jis įteikė prizą klientei ir pasakė: 

— Ji pasiėmė tris dienas išeiginių, todėl iki penktadienio jo grei- 
čiausiai nepasiges. 

- Jis bus atlikęs savo misiją iki to laiko, - atsakė Kranc, pradėda- 


ma versti dokumento puslapius. 

Saša Prestakavič, perskaitė ji, buvo trejais metais jaunesnė ir aš- 
tuoniais centimetrais aukštesnė už ją mergina be išskirtinių bruo- 
žų. Šią problemą išspręs aukštakulniai, nebent koks nors uolus 
pareigūnas atliks nuodugnią patikrą ir aptiks neužgijusią žaizdą 
dešiniame petyje. 

Kai Kranc pasiekė puslapį, kur kadaise buvo Sašos Prestakavič 
nuotrauka, parduotuvės šeimininkas nepajėgė nuslėpti patenkin- 
tos šypsenos. Naujam fokusui jis ištraukė iš po stalo Polaroido ka- 
merą. 

- Šypsenėlė, - paprašė jis. Olga nenusišypsojo. 

Po kelių akimirkų aparatas išspjovė nuotrauką. Tada atsirado 
žirklės ir pardavėjas ėmė kirpti punktyru pažymėtos vietos trečia- 
me paso puslapyje dydžio stačiakampį. Padėjo klijų tašką, priklija- 
vo naują savininkės nuotrauką, o galiausiai į maišelį įdėjo adatą su 
siūlu. Kranc suprato, jog tokią paslaugą storulis atlieka nebe pirmą 
kartą. Ji susidėjo į maišelį uniformą, pasą, o tada įteikė jam aštuo- 
nis šimtus dolerių. 

Parduotuvės savininkas kruopščiai perskaičiavo banknotus. 

— Žadėjote tūkstantį, - užprotestavo jis. 

— Vėlavote trisdešimt minučių, - priminė jam Kranc, sukdama- 
si eiti su maišu. 

— Užsukite vėl, - pasiūlė pardavėjas nueinančiai, - kai važiuo- 
site pro šalį. 

Kranc nesivargino jam paaiškinti, kodėl dirbdama tokį darbą 
niekada pas nieką neužsuka antrą kartą, nebent įsitikinti, kad as- 
muo trečią kartą susitikti su ja nebegalėtų. 

Gatve užteko paeiti vos porą kvartalų, kad rastų parduotuvę, 
kurios reikėjo. Ji įsigijo paprastus juodus aukštakulnius — ne jos 
stiliaus, bet tiks. Sumokėjo rubliais ir išėjo iš parduotuvės su dviem 
maišeliais. Po to susistabdė taksi, nurodė vairuotojui adresą ir pa- 


aiškino, prie kurio tiksliai įvažiavimo turės ją išleisti. Kai taksi pri- 

riedėjo prie šoninio įėjimo, pažymėto „Tarnybinis“ ženklu, Kranc 
susimokėjo, įžengė į oro uostą ir pasuko tiesiai į moterų tualetą. 
Užsirakinusi kabinoje dirbo keturiasdešimt minučių. Pardavėjo 
parūpinta adata pakėlė juosmenį per penkis centimetrus, poro- 
je vietų įėmė — po švarku nesimatys. Tada nusimetė drabužius ir 
pasimatavo uniformą. Ne kaip nulieta, bet laimė, jog kompanija, 
kuriai ji ketino atstovauti, negarsėja elegantiška apranga. Po to ji 
persiavė sportinius batelius naujais aukštakulniais ir sumetė savo 
drabužius į maišelį. 

Išėjusi iš moterų tualeto ji nuėjo ieškoti savo naujųjų darbdavių. 
Ėjo šiek tiek netvirtai, nes buvo nepratusi prie tokio aukščio pakul- 
nių. Kranc akys užkliuvo už identiška uniforma vilkinčios moters. 
Priėjusi prie stalo paklausė: 

— Gal turite laisvą vietą kuriame nors reise į Londoną? 

— Tikrai surasiu, - atsakė toji. - Prašau savo pasą. - Kranc pada- 
vė neseniai įgytą dokumentą. Kompanijos atstovė patikrino Sašos 
Prestakavič duomenis kompanijos duomenų bazėje. Pagal įrašus, 
stiuardesė turi tris dienas išeiginių. 

— Rodos, viskas tvarkoje, - pagaliau tarė ir įteikė Olgai įgulos 
nario pasą. - Tik pasistenkite užsiregistruoti paskutinė, jeigu būtų 
vėluojančių. 

Kranc nuėjo per tarptautinį terminalą. Praėjusi muitinę pasi- 
sukiojo bemuitėje zonoje, kol išgirdo skelbiant, kad baigiama re- 
gistracija į 413 reisą — į Londoną. Kai priėjo prie vartų, prieš ją 
registravosi trys paskutiniai keleiviai. Jos pasą ir vėl sulygino su 
kompanijos duomenimis, o tada pareigūnas patikrino duomenis 
apie laisvas vietas ir tarė: 

— Turiu vietų bet kurioje klasėje, rinkitės. 

— Paskutinė ekonominės eilė, - nedvejodama paprašė Kranc. 

Pareigūnas atrodė nustebęs, bet išspausdino bilietą ir padavė jai. 
Kranc žengė pro vartus ir sėdo į 413 reisu skrendantį Londono 


lėktuvą. 

Ana iš lėto leidosi plačiais marmuro laiptais, sustodama kas du 
tris laiptus pasigėrėti kitu meistru. Nesvarbu, kiek kartų juos ma- 
tytų... už jos kažkas sušnarėjo. Atsigręžusi į svečių koridorių Ana 
pamatė iš jos miegamojo išeinantį Endrių. Liokajus užnugaryje 
nešėsi paveikslą. Mergina šypsena nulydėjo tarnų laiptų link ei- 
nantį vyrą. 

Ana toliau tyrinėjo paveikslus leisdamasi laiptais žemyn. Nuli- 
pusi į vestibiulį darkart pasigrožėjo Katerina, o tada iš lėto nuėjo 
per šachmatines marmurines grindis į svetainę. 

Pirma, ką pamatė įėjusi, tai liokajų, kabinantį van Gogą ant sto- 
vo kambario viduryje. 

— Kaip manote? - paklausė Arabela atsitraukusi, kad galėtų pa- 
sigėrėti Aužoportretu. 

— Jums neatrodo, kad ponui Nakamurai tai gali pasirodyti 
per... — pradėjo Ana, ieškodama žodžių, kad neįžeistų šeiminin- 
kės. 

— Stačiokiška, akivaizdu, aišku? Kokio žodžio ieškote, bran- 
gioji? —- pasisukdama į Aną atsiliepė Arabela. - Yra kaip yra. Man 
verkiant reikia pinigų, o laiko nebeliko, todėl neturiu iš ko rinktis. 

— Niekas tuo nepatikėtų jus pamatęs, - atsakė Ana, grožėda- 
masi iškilminga ilga rausvos taftos suknia ir deimantiniu vėriniu, 
kuriuo pasipuošė Arabela, priversdama Aną su trumpa Armani 
suknute pasijusti Pelene. 

— Malonu girdėti, mieloji, bet su jūsų išvaizda ir figūra galėčiau 


ir nesigaubti nuo galvos iki kojų visokiais pašvitais. 

Ana nusišypsojo žavėdamasi, kaip greitai šeimininkė ją nurami- 
no. 

— Kaip manote, kada jis apsispręs? — paklausė Arabela, slėpda- 
ma savo nerimą. 

— Kaip visi didieji kolekcininkai, - atsakė Ana, - jis apsispręs 
per akimirką. Moksliniai tyrimai neseniai atskleidė, kad vyrai per 
pirmąsias aštuonias sekundes nusprendžia, ar nori permiegoti su 
moterimi. 

— Taip lėtai? - nustebo Arabela. 

— Ponas Nakamura sugaiš maždaug tiek pat laiko, kol apsispręs, 
ar nori šito paveikslo, - žvelgdama tiesiai į van Gogą tarė Ana. 

— Išgerkime už tai, - pasiūlė ledi Arabela. 

Išgirdęs tai į priekį išėjo Endrius su sidabro padėklu, ant kurio 
stovėjo trys taurės. 

- Šampano, ponia? — pasiteiravo jis. 

— Taip, ačiū, — atsakė Ana, imdama grakščią taurę ilga kojele. 
Kai Endrius atsitraukė, jos akį užkliudė juodos ir turkio spalvų 
vaza, kurios anksčiau nebuvo mačiusi. 

— Nuostabi, - įvertino mergina. 

— Pono Nakamuros dovana, - paaiškino Arabela. - Kaip ma- 
lonu. Beje, - pridūrė, - tikiuosi, nepadariau /aux pas, pastatydama 
ją, kol ponas Nakamura tebevieši mano namuose? - Ji nutilo. - Jei 
taip, Endrius tuojau pat ją išneš. 

— Žinoma, ne, - atsakė Ana. - Ponas Nakamura jausis pamalo- 
nintas, kad įtaisėte jo dovaną tarp kitų meno kūrinių. 

- Jūs įsitikinusi? - paklausė Arabela. 

— O, taip. Vaza neištirpsta, net, sakyčiau, sublizga šiame kamba- 
ryje. Kalbant apie tikrą talentą, yra viena paprasta taisyklė, - paaiš- 
kino Ana. - Bet kuri meno forma yra savo vietoje, kai eksponuo- 
jama tarp sau lygių. Rafaelis ant sienos, deimantų vėrinys, kurį už- 
sisegėte, Čipendeilo stalas, ant kurio pastatėte vazą, Nešo židinys 


ir van Gogo Autoportretas - visi yra meistro rankų darbo. Nė ne- 

įsivaizduoju, koks genijus sukūrė šią vazą, - tęsė Ana, grožėdamasi 
turkio mėlyna spalva, tekančia į juodą lyg tirpstantis vaškas, - bet 
neabejoju, kad savo krašte jis laikomas meistru. 

— Ne visai meistru, - pasigirdo balsas už jų nugaros. 

Arabela atsigręžė su Ana vienu metu kaip tik tuomet, kai ponas 
Nakamura įžengė į kambarį. Jis vilkėjo pietų švarką ir ryšėjo pete- 
liškę, kurią Endrius būtų įvertinęs. 

— Ne meistras? - perklausė Arabela. 

— Ne, - atsakė kolekcininkas. - Savo šalyje jūs pagerbiate „pa- 
siekusius tobulybę“, kaip sako jūsų bardas, įšventindami juos į ri- 
terius ar baronus, o mes Japonijoje tokius talentus apdovanojame 
„nacionalinės vertybės“ titulu. Šis darbas ne veltui rado namus 
Ventvort Hole, kadangi iš dvylikos geriausių, ekspertų pripažintų 
puodžių per visą istoriją vienuolika buvo japonai, išskyrus puodžių 
iš Kornvalio, Bernardą Lyčą. Jūs nesuteikėte jam lordo titulo ir ri- 
terystės, todėl mes paskelbėme jį garbės „nacionaline vertybe“. 

— Kaip civilizuota, - tarė Arabela, - turiu pripažinti, jog pasku- 
tiniu metu mes dalijame titulus popžvaigždėms, futbolininkams ir 
vulgariems milijonieriams. 

Nakamura nusijuokė, imdamas iš liokajaus šampano taurę. 

— Ojūs ar esate „nacionalinė vertybė“, pone Nakamura? - pa- 
sidomėjo Arabela. 

— Tikrai ne, — atsakė svečias. - Mano kraštiečiai nelaiko vulga- 
rių milijonierių vertų tokios garbės. 

Arabela nuraudo, o Ana spoksojo į vazą tarsi nenugirdusi pas- 
tabos. 

— Negi aš klystu, pone Nakamura, manydama, kad ši vaza nėra 
simetriška? 

— Nuostabu, - atsakė Nakamura. - Turėjote būti pakviesta į di- 
plomatinę tarnybą, Ana. Ne tik sugebėjote nepastebimai pakeisti 
pokalbio temą, bet ir iškėlėte klausimą, į kurį reikia atsakyti. 

Nakamura praėjo tiesiai pro van Gogą, lyg jo nepastebėtų, ir 
kurį laiką pažiūrėjęs į vazą pridūrė: 

— Jeigu kada nors aptiksite tobulą indą, galite būti tikra, kad jis 
darytas mašina. Žiedžiant reikia siekti tobulybės. Jeigu atidžiai pa- 
sižiūrėsite, visuomet rasite menką kliaudą, kuri primins, kad daik- 
tas darytas žmogaus rankos. Kuo ilgiau teks ieškoti, tuo puikesnis 
meistras, nes tik Džotas sugebėjo nupiešti tobulą apskritimą. 

— Man vaza yra tobula, - įsiterpė Arabela. —- Aš ją tiesiog įsimy- 
lėjau. Net jei ponui Fenstonui pavyktų išplėšti iš manęs per atei- 
nančius metus viską, aš neleisiu jam prisiliesti prie savo „naciona- 
linės vertybės“. 

- Galbūt jam neteks nieko liesti, - tarė ponas Nakamura, pa- 
sisukdamas į Autoportretą, tarsi tik dabar jį pastebėjęs. Arabela su- 
laikė kvapą, o Ana tyrinėjo japono veido išraišką. Nieko tikro ji 
negalėjo pasakyti. 

Nakamura dirstelėjo į paveikslą vos kelias sekundes ir atsisukęs 
į šeimininkę pasakė: 

— Pasitaiko momentų, kai būti vulgariu milijonieriumi yra pri- 
valumas, nes netgi nebūdamas nacionaline vertybe jis gali rinkti 
kitų žmonių nacionalines vertybes. 

Ana norėjo pritariamai šūktelėti, bet tik kilstelėjo savo taurę. 
Ponas Nakamura kilstelėjo savąją ir abu pasisuko į Arabelą. Moters 
skruostais tekėjo ašaros. 

— Nežinau, kaip jums dėkoti, - tarė ji. 

— Ne man, - pataisė Nakamura, - Anai. Be jos drąsos ir tvirty- 
bės šis epizodas nebūtų šitaip pasibaigęs. 

— Sutinku, - atsakė Arabela, - todėl paprašysiu Endrių grąžinti 
Autoportretą į Anos miegamąjį, kad ji būtų paskutinė, galinti pasi- 
gėrėti paveikslu prieš jam pradedant ilgą kelionę Japonijon. 

- Tikrai, - sutiko Nakamura. - Bet jeigu Ana taptų mano fon- 


do vadove, ji galėtų pasigrožėti paveikslu kada tik panorėjusi. 

Ana ketino atsakyti, tačiau į svetainę įžengęs liokajus pranešė: 


— Pietūs patiekti, ponia. 


Kranc pasirinko lėktuvo galą, kad jos nepastebėtų keleiviai, tik 
įgula. Ji turėjo susidraugauti su kuria nors palydove prieš nusilei- 
džiant Hitrou. Kranc neskubėdama rinkosi, kuri „kolegė“ geriau- 
siai tiktų tam reikalui. 

— Skraidai vietiniais ar tarptautiniais? - pasidomėjo vyresnioji 
stiuardesė, kai tik lėktuvas pasiekė kreiserinį aukštį. 

— Vietiniais, - nusišypsojo Kranc. 

— A, štai kodėl nesu tavęs mačiusi. 

— Aš dirbu dar tik trečias mėnuo, - paaiškino Olga. 

— Tada viskas aišku. Mano vardas Nina. 

— Saša, — prisistatė Kranc ir šiltai nusišypsojo. 

— Jei ko prireiks, Saša, sakyk. 

— Būtinai, - pažadėjo Kranc. 

Bandymas atsipalaiduoti negalint pasiremti ant dešiniojo peties 
reiškė, kad Kranc nemigo beveik visą skrydį. Per tą laiką ji stengėsi 
susipažinti su Nina artimiau, kad nusileidus vyresnioji palydovė 
neprašyta suvaidintų pagrindinį vaidmenį jos spektaklyje. Prieš 
Olgai užsnūstant Nina tapo jos asmens sargybine. 

— Gal nori eiti į priekį, Saša? — paklausė Nina, kai kapitonas 
įsakė įgulai užimti savo vietas ir pasiruošti nusileidimui. - Galėsi 
išlipti iškart, kai durys atsidarys. 

Kranc papurtė galvą. 

— Anglijoje aš pirmą kartą, - nervingai pasakė ji, - mieliau lik- 
čiau su jumis ir kitomis stiuardesėmis. 

- Žinoma, - sutiko Nina. - Jeigu nori, galėsi sėstis su mumis į 


mikroautobusą. 

— Ačiū, - padėkojo Kranc. 

Ji liko savo kėdėje, kol lėktuvą paliko paskutinis keleivis. Tada 
prisijungė prie įgulos ir pasuko terminalo link. Kranc nesitraukė 
nuo Ninos žengdama painiais koridoriais, kol naujoji pažįstama 
reiškė savo nuomonę apie viską, pradedant Putinu, baigiant Ras- 
putinu. 

Kai oro uosto įgula pagaliau pasiekė pasų kontrolę, Nina prave- 
dė ją pro ilgą keleivių eilę prie praėjimo įgulos nariams. Kranc tur- 
seno įkandin Ninos, kuri neužsičiaupdama tarškėjo netgi padavusi 
pasą pareigūnui. Jis lėtai pervertė puslapius, patikrino nuotrauką 
ir mostelėjo Ninai. 

— Prašom toliau. 

Kranc įteikė savo pasą. Ir vėl pareigūnas kruopščiai sulygino 
nuotrauką su asmeniu. Netgi nusišypsojo praleisdamas. Kranc 
staiga pajuto veriantį skausmą petyje. Ta kankinanti agonija nelei- 
do jai pajudėti iš vietos. Ji sukaupė visas jėgas, kad veidas nepersi- 
kreiptų. Pareigūnas mostelėjo dar kartą, bet ji stovėjo kaip įkasta. 

— Einam, Saša, - šūktelėjo Nina, - visus gaišini. 

Kranc šiaip ne taip pavyko nerangiai praeiti užtvarą. Pareigūnas 
nulydėjo ją akimis nueinančią. Niekada nesigręžiok. Ji nusišypsojo 
Ninai ir paėmė ištiestą ranką. Oro uosto darbuotojas pagaliau nu- 
kreipė dėmesį į kitą įgulos narį. 

— Ar sėsi pas mus į autobusą? —- paklausė Nina, kai abi išėjo iš 
oro uosto. 

— Ne, - atsakė Kranc. - Mane pasitiks mano vaikinas. 

Nina atrodė nustebusi. Ji atsisveikino, o tada perėjo gatvę su 
kitu įgulos nariu. 


— Kasji tokia? — pasiteiravo kolega, lipdamas į autobusą. 


J4 


— Ar juostoje nėra nieko, už ko galėtume užsikabinti? - paklau- 
sė Meisis. 

— Nieko, - atsakė Džekas, žvelgdamas per stalą į viršininką. — 
Lipmanas kabinete spėjo nufotografuoti tik aštuonis dokumentus, 
kai neplanuotai sugrįžo Fenstonas. 

— Ir ką tie aštuoni dokumentai rodo? - paklausė Meisis. 

— Nieko tokio, ko nežinotume, - pripažino Džekas, atsiversda- 
mas aplanką priešais save. - Daugiausia sutartys, patvirtinančios, 
kad Fenstonas apiplėšinėja naivius arba godžius klientus įvairiuose 
pasaulio kampeliuose. Jeigu tik kuris nors iš jų sugalvotų parduo- 
ti užstatą ir apmokėti skolą Fenst020 frmansams, spėju, kad į mūsų 
rankas patektų dar vienas kūnas. Ne, aš tik viliuosi, jog Niujorko 
policijai pakaks įrodymų, kad iškeltų kaltinimą Lipmano byloje, 
nes neturiu nieko, už ką galėčiau išrašyti baudos kvitą. 

— Nieko nebus, - atsakė Meisis, - kai šnekėjausi su policijos 
viršininku šį rytą, tiksliau, kai jis sa manimi šnekėjosi, pirmiausia 
norėjo išsiaiškinti, ar FTB dirba agentas, pavarde Deleinis, jeigu 
taip, ar jis buvo nusikaltimo vietoje prieš atvykstant jo vaikinams. 

— Ką jam atsakėte? — paklausė Džekas, stengdamasis nuslėpti 
šypseną. 

— Aš išsiaiškinsiu ir jam perskambinsiu. - Meisis patylėjęs pri- 
dūrė: - Galėčiau juos truputį nuraminti, jeigu sutiksi atskleisti šiek 


tiek informacijos. 

— Nemanau, kad jie turi ką nors, ko mes nežinome, - atsakė 
Džekas, - ir jie negali kažin ko tikėtis iškeldami kaltinimus, kol 
Lipmanas neatsipeikėjęs. 

— Turi kokių nors žinių iš ligoninės apie jo galimybes pasveik- 
ti? — pasidomėjo Meisis. 

— Nedžiuginančių, - atsakė Džekas. — Fenstono kabinete dėl 
streso jis patyrė priepuolį, kurį sukėlė aukštas kraujo spaudimas. 
Medicininiu žargonu šnekant, jam afazija. 

- Afazija? 

— Lipmano smegenų dalis, atsakinga už kalbą, nepataisomai pa- 
žeista, todėl jis negali kalbėti. Tiksliau, daktarai vadina jį daržove 
ir įspėjo mane, jog ligoninės personalas svarsto tik tai, ar ištraukti 
kištuką ir leisti jam taikiai numirti. 

— Policija sakė man, kad Fenstonas rūpestingai sėdi prie pacien- 
to lovos. 

— "Tada geriau tegu nepalieka vienų nė akimirkai, - įspėjo Dže- 
kas, - nes gydytojams gali neprireikti traukti burtų, kuris turės iš- 
traukti kištuką. 

— Niujorko policija taip pat nori išgirsti, ar tu paėmei kamerą iš 
nusikaltimo vietos. 

— "Tai buvo FTB nuosavybė. 

— Ne, jeigu yra įkaltis kriminalinėje byloje, kaip pats puikiai ži- 
nai, Džekai. Gal nusiųsk jiems Lipmano padarytų nuotraukų ko- 
pijas ir ateityje pasistenk daugiau bendradarbiauti? Primink jiems, 
kad tavo tėvas dvidešimt šešerius metus išdirbo faru — turėtų pa- 
likti įspūdį. 

— Kąjjie pasiūlys man mainais? - paklausė Džekas. 

— Nuotrauką su tavo pavarde kitoje pusėje. Jie nori sužinoti, ar 
ji tau ką nors sako, nes nesako nei jiems, nei man, — prisipažino 


Meisis. 

FTB skyriaus viršininkas pastūmė per stalą dvi nuotraukos ko- 
pijas ir leido Džekui apžiūrėti. Pirmoje Fenstonas spaudė ranką 
Džordžui V. Bušui prie Pasaulinio prekybos centro griuvėsių. Dže- 
kas prisiminė išdidintą nuotrauką, kabėjusią už Fenstono stalo. 
Paėmęs lapą jis paklausė: „Iš kur pas farus ši kopija?“ 

— Rado ją ant Lipmano stalo. Jis akivaizdžiai ketino perduoti ją 
tau vakar vakare su paaiškinimu, ką reiškia užrašas kitoje pusėje. 

Džekas žvilgtelėjo į nuotraukos antros pusės kopiją svarstyda- 
mas, ką galėtų reikšti žodžiai: „Deleini, tai įrodymas, kurio tau rei- 
kia“, kai suskambo Meisio telefonas. 

Viršininkas pakėlė ragelį ir įsiklausė. 

— Sujunkite, — tarė Meisis ir padėjęs ragelį nuspaudė mygtuką, 
kad pokalbio galėtų klausytis abu. - Čia Tomas Krasantis, skambi- 
na iš Londono, - paaiškino jis. - Sveikas, Tomai, čia Dikas Meisis. 
Su manim ir Džekas. Kaip tyčia aptarinėjame Fenstono bylą, nes 
niekaip nepasistūmėjome į priekį. 

— Štai kodėl ir skambinu, — atsiliepė Tomas. — Čia turime nau- 
jienų ir ne pačių maloniausių. Manome, kad Kranc pavyko pra- 
smukti į Angliją. 

— Negali būti, - ištarė Džekas. - Kaip ji galėjo praeiti pro pasų 
kontrolę? 

— Atrodo, apsimetusi oro uosto stiuardese, - atsakė agentas. — 
Mano kontaktas iš Rusijos ambasados paskambinęs įspėjo, kad 
ta moteris kaip Saša Prestakavič atskrido į Britaniją su padirbtu 
pasu. 

— Kodėl jie mano, kad Prestakavič yra Kranc? 

— Jie nemano, - atsakė Tomas. - Jie nė nenumanė, kas ji tokia. 
Man tepasakė, kad skrisdama į Londoną viena moteris susidrauga- 
vo su stiuardese. Vėliau prisigretino prie jos, kad pravestų pro pasų 


kontrolę. Štai kaip apie tai sužinojome. Pasirodo, antrasis pilotas 

paklausė vyresniosios stiuardesės, kas ji tokia, o išgirdęs, kad Saša 
Prestakavič, atsakė, jog tai neįmanoma, nes jis nuolat su ja keliaująs 
ir tai tikrai ne Saša. 

— "Tai dar neįrodo, kad ta moteris - Kranc, - spyrėsi Meisis. 

— Prieisiu iki to, palaukite. 

Džekas džiaugėsi, kad bičiulis nemato nekantraujančio boso 
veido. 

— Antrasis pilotas, - tęsė Tomas, - perdavė informaciją kapito- 
nui, kuris iškart įspėjo oro uosto apsaugą. Neilgai trukus paaiškėjo, 
kad Saša Prestakavič turi trijų dienų išeigines, o jos pasas kartu su 
uniforma — pavogtas. Tada kilo triukšmas... - Meisis ėmė barben- 
ti pirštais į stalą. - Mūsų kontaktas rusų ambasadoje paskambino 
man kupinas solidarumo dvasios po rugsėjo vienuoliktosios, jau 
informavęs Interpolą, - pasakė Tomas. 

— Ar jau greitai prieisime, Tomai? 

— Tuojau pat, pone. - Jis nutilo. - Kur baigiau? 

— Sulaukei skambučio iš Rusijos ambasados, - padėjo Džekas. 

— A, taip, - atsakė Tomas. - Po to, kai perdaviau jiems Kranc 
apibūdinimą - apie metras penkiasdešimt, keturiasdešimt penkių 
kilogramų, trumpai apsikirpusi - manęs paprašė nufaksuoti nuo- 
trauką, ką ir padariau. Jis persiuntė kopiją tam pilotui į Londono 
viešbutį ir lakūnas patvirtino matęs Kranc. 

— Gerai padirbėjai, Tomai, — tarė Meisis, - kaip visuomet 
kruopščiai, tik ar priėjai kokią nors išvadą, kam Kranc grįžo į Ang- 
liją šį kartą? 

— Spėju, kad nužudyti Petresku, - atsakė Tomas. 

— Kaip tu manai? - paklausė viršininkas Džeko. 

— Sutinku su Tomu, - atsakė agentas. - Akivaizdu, kad kitas 
taikinys - Ana. Tik negaliu suprasti, kam Kranc šitaip rizikuoja, — 


patylėjęs pridūrė. 

— Aš irgi, - atsakė Meisis, — tik neketinu rizikuoti Petresku gy- 
vybe, kol aiškinsimės žudikės motyvus. - Meisis palinko į priekį. 
Dabar įdėmiai klausykis, Tomai, nes antrą kartą nekartosiu. — Jis 
ėmė skubiai versti Fenstono bylos puslapius. - Noriu, kad susisiek- 
tum su... minutėlę, - pasakė jis, perversdamas dar kelis lapus. - A, 
štai, vyriausiasis Sario kriminalinio skyriaus policijos detektyvas 
Rentonas. Perskaitęs Džeko ataskaitą susidariau įspūdį, kad Ren- 
tonas yra žmogus, gebantis imtis griežtų sprendimų, netgi prisi- 
imti atsakomybę už pavaldinio klaidą. Jau žinau, kad informavote 
jį apie Kranc, bet perspėkite, kad mes manome, jog ji vėl smogs, 
ir auka šįkart gali būti kas nors iš Ventvort Holo. Jis tikrai neno- 
rės, kad taip nutiktų antrą kartą. Primink jam, kad praėjusį kartą 
Kranc sugebėjo pabėgti. Tai neleis jam sumerkti akių. O jeigu no- 
rėtų šnektelti su manimi, aš visuomet jo paslaugoms. 

— Ir perduok jam geriausius mano linkėjimus, - pridūrė Dže- 
kas. 

— To turėtų pakakti, - nusprendė Meisis. - Taigi, Tomai, atsi- 
trauk per žingsnį. 

— Taip, pone, - atsiliepė iš Londono. 

Meisis išjungė garsiakalbį. 

— Džekai, noriu kad sėstum į pirmą Londono lėktuvą. Jeigu 
Kranc bent pasvajojo nuskriausti Petresku, pasistenkime ją pasi- 
tikti. Jeigu ji ištrūks antrą kartą, būsiu išgrūstas į pensiją, o tu gali 
pamiršti apie paaukštinimą. 

Džekas suraukė kaktą, bet neatsiliepė. 

— Atrodai susirūpinęs, - pastebėjo Meisis. 

— Nesuprantu, kodėl nuotrauka, kurioje Fenstonas spaudžia 
ranką prezidentui, yra „įrodymas, kurio tau reikia“... — pradėjo 
jis, - nors, manau, jau žinau, kodėl Kranc rizikavo grįžti į Ventvort 
Holą antrą kartą. 

— Kodėl gi? - paklausė Meisis. 

— Ji ketina pavogti van Gogą, - atsakė Džekas, — o tada kaip 
nors jį perduoti Fenstonui. 

— Vadinasi, ne dėl Petresku žudikė grįžo į Angliją? 

— Ne, ne dėl jos, - atsakė Džekas. - Bet kai tik Kranc aptiks 


Aną ten, ji gali užsigeisti tuo pačiu apsilankymu ir ją nužudyti. 


JI 


Rugsėjo dvidešimt penktąją saulė leidosi po septynių keturias- 
dešimt viena minutė. Kranc nesirodė Ventvorto apylinkėse, kol 
neatėjo aštunta. 

Arabela tuo metu lydėjo svečius į valgomąjį. 

Kranc, apsirengusi juodu aptemptu trikotažiniu kostiumu, du- 
kart apsuko dvarą, kol apsisprendė, pro kur įsmuks. Tikrai ne pro 
pagrindinius vartus. Nors aukštos akmeninės sienos, supančios 
dvaro teritoriją, buvo neįveikiamos priešams, nuo kurių - daugiau- 
sia prancūzų ir vokiečių - apsisaugoti ir buvo mūrytos, dvidešimt 
pirmojo amžiaus pradžioje, po visokiausių peripetijų ir sumažėju- 
sių algų atsirado viena dvi vietos, pro kurias vietinis vaikėzas galėjo 
slapčia vogti iš sodo obuolius. 

Išsirinkusi vietą ji per kelias sekundes nesunkiai užsiropštė ap- 
trupėjusia siena, nuslydo jos šonu ir nušokusi persivertė, kaip darė 
šimtus kartų nevykusiai leisdamasi nuo buomo. 

Kranc tyliai palaukė, kol mėnuo pasislėps po debesimi. Tada 
nubėgo trisdešimt keturiasdešimt metrų pasislėpti į nedidelį miš- 
kelį palei upę. Ji laukė, kol mėnuliui išlindus galės atidžiau ištirti 
aplinką. Teks apsiginkluoti kantrybe. Jos darbe nekantrumas veda 
į klaidas, o klaidas ne taip lengva ištaisyti kaip kitose profesijose. 

Kranc aiškiai matė paradines rūmų duris, bet tik po keturias- 
dešimties minučių masyvios durys prasivėrė ir vyras juodu fraku 
ir baltu kaklaraiščiu išleido nakčiai pasiausti du šunis. Tie pauostė 
orą, iškart garsiai lodami pasileido prie Kranc. Bet ji kantriai jų 


laukė. 

Anglai, kartą pasakė jos instruktorius, gyvūnus mylinti tauta, ir 
netgi galima nustatyti žmogaus klasę pagal tai, su kokiu augintiniu 
jie sutinka dalytis namais. Darbininkai mėgsta kurtus, vidurinė 
klasė - Džeko Raselo ir kokerspanielius, o naujieji turčiai renkasi 
rotveilerius arba vokiečių aviganius, kad saugotų neseniai sukaup- 
tą turtą. Diduomenė tradiciškai renkasi labradorus, apsaugai visai 
netinkamus šunis, nes jie greičiau lyžtels, nei krimstels neprašytam 
svečiui. Kai Kranc išgirdo apie tuos šunis, ji pirmą kartą susidūrė 
su anglišku žodžiu „kvailokas“. Korgius laiko tik karalienė. 

Kranc nejudėjo, kai abu šunys lėkė jos link protarpiais pauos- 
tydami orą. Nosys pagavo naują aromatą, kuris dar labiau privertė 
vizginti uodegas. Kranc prieš tai apsilankė Curnick's mėsinėje ir iš- 
sirinko minkščiausius jautienos nugarinės gabalėlius, kurių nebūtų 
atsisakę ir dabar Ventvort Holo valgomajame pietaujantys svečiai. 
Kranc netaupė. Šiaip ar taip, tai paskutinė labradorų vakarienė. 

Kranc išdėliojo ratu aplink save gardžius mėsos kąsnelius ir liko 
nejudėdama viduryje kaip kvaila padavėja. Kai tik Brunsvikas su 
Piktonu aptiko mėsą, jie ėmėsi pirmo rato, nelabai susidomėję rato 
centre sustingusia žmogysta. Kranc iš lėto priklaupė ant vieno ke- 
lio ir ėmė dėlioti antrą porciją, vos tik rate atsirasdavo tarpas. Kar- 
tais šunys rydami stabteldavo, pažvelgdavo į ją melancholiškomis 
akimis ir linksmai vizgindami uodegas tęsė puotą. 

Kai išdėliojo prieš juos paskutinius gardumynus, Kranc pasilen- 
kė į priekį ir ėmė glostyti šilkinę Piktono, jaunesnio iš šunų, galvą. 
Tas net nepažvelgė į moterį, kai ši išsitraukė iš makšties virtuvinį 
peilį. Šefildo plieno, taip pat įsigytą Fulham Roudo prekybos cent- 
re. 

Vėl švelniai paglostė šokoladinio labradoro galvą ir staiga ne- 
įspėjusi sugriebė už ausų, atitraukė nuo paskutinio sultingo kąs- 
nelio ir vienu mostu perrėžė gerklę. Garsų amtelėjimą pakeitė gar- 
gimas ir tamsoje žudikė išvydo skausmo sklidinas dideles juodas 


akis. Juodasis labradoras, vyresnis, bet nė kiek ne gudresnis, pakėlė 

galvą ir suurzgė. Tai truko sekundę, daugiau nei pakankamai, kad 
Kranc kairę ranką pakištų jam po kaklu, kilsteltų gyvūno snukį ir 
šmaukšrtelėtų peiliu. Tikslumo pritrūko. Brunsvikas sukniubo ant 
žemės inkšdamas iš skausmo. Kranc pasilenkė, patraukė už šilkinių 
ausų ir vienu smūgiu jį pribaigė. 

Nuvilkusi abu šunis į giraitę, žudikė pasislėpė už nuvirtusio 
ąžuolo. Upelyje nusiplovė kruvinas rankas, suirzo pamačiusi, kad 
naujutėlis jos treningas išteptas krauju. Galiausiai į žolę nušluostė 
peilį ir vėl įsikišo į makštis. Dirstelėjo į laikrodį. Operacijai buvo 
paskyrusi dvi valandas, vadinasi, turi dar gerą valandą, kol namuo- 
se tie, kurie patarnauja arba yra aptarnaujami, pastebės, kad šunys 
negrįžo iš vakarinio pasilakstymo. 

Nuo miškelio iki šiaurinio namo galo, apskaičiavo ji, yra koks 
devyniasdešimt ar šimtas dešimt metrų. Šitokioje mėnesienoje, 
net ir su pertraukomis, nepastebėta galės pasiekti namą tik vienu 
būdu. 

Ji atsiklaupė, po to atsigulė ant žolės. Išmetė į priekį ranką, koją, 
po to ištiesė antrą ranką, sulenkė antrą koją, galiausiai perkėlė į 
priekį visą kūną. Jos rekordas ropojant krabu šimtą metrų buvo 
septynios minutės ir devyniolika sekundžių. Protarpiais ji kilstel- 
davo galvą nužvelgti namą, kad apsispręstų, pro kur įsmukti. Pir- 
masis aukštas tvieskė šviesomis, o antrojo langai beveik visi buvo 
tamsūs. Trečiajame aukšte, kuriame gyveno tarnai, degė tik vienas 
žiburys. Trečias aukštas Olgos nedomino. Asmuo, kurio ji ieškojo, 
bus pirmame aukšte, o vėliau pakils į antrąjį. 

Kai Kranc nuo namo skyrė apie dešimt metrų, ji ėmė slinkti dar 
lėčiau, kol pirštu palietė sieną. Gulėdama pakreipė galvą į šoną ir 
apžiūrėjo rūmus mėnulio šviesoje atidžiau. Tik didžiausiuose dva- 
ruose tebebuvo tokio diametro lietvamzdžiai. Kai atlieki salto ant 
dešimties centimetrų pločio buomo, tokio storio latakas atrodo 


kaip kopėčios. 

Kranc patikrino didžiojo kambario langus, iš kur sklido dau- 
giausia triukšmo. Nors buvo nuleistos sunkios užuolaidos, ji paste- 
bėjo mažą plyšelį. Atsargiai pasislinko juoko ir pašnekesio pusėn. 
Pasiekusi langą pakilo ant kelių, kol akis atsidūrė ties plyšeliu. 

Pirmiausia pastebėjo formaliu kostiumu vilkintį vyrą. Jis stovėjo 
su šampano taure rankoje ir tikriausiai skelbė tostą. Ji negirdėjo, ką 
vyras sakė, o ir nesidomėjo. Akimis naršė po kambarį, kiek pajėgė 
matyti. Viename stalo gale sėdėjo dama ilga šilko suknia, atsukusi 
nugarą į langą, ir įdėmiai klausėsi vyro kalbos ekspromtu. Kranc 
akys nukrypo į jos vėrinį, bet tai ne jos amatas. Jos specializacija — 
penki septyni centimetrai virš žaižaruojančių deimantų. 

Ji nukreipė akis į kitą stalo galą. Vos nenusišypsojo pamačiusi, 
kas valgo fazaną užsigerdama vynu. Kai Petresku nueis šį vakarą 
miegoti, Kranc jau lauks jos pasislėpusi ten, kur mažiausiai jos ti- 
kėsis. 

Kranc pažvelgė į vyrą juodu fraku, išleidusį pro duris šunis. Da- 
bar jis stovėjo už damos šilkine suknia, pylė į jos taurę vyno, kol 
kiti tarnai nešė lėkštes lauk, o vienas tiesiog braukė trupinius ant 
sidabro padėklo. Kranc liko klūpoti visiškai nejudėdama, kol akys 
naršė po kambarį, dairydamosi kitos gerklės, kurią Fenstonas pa- 
siuntė perpjauti. 

— Ledi Arabela, keliu taurę už jūsų gerumą ir svetingumą. Man 
labai patiko upėtakis iš Testo upės ir malonus pasisėdėjimas jūsų 
dvare dviejų nuostabių moterų draugijoje. Bet šis vakaras liks įsi- 
mintinas ir dėl daugelio kitų priežasčių. Ne paskutinėje vietoje ta, 
kad rytoj paliksiu Ventvort Holą su dviem unikaliais kolekcijos 
papildymais: vienu geriausių van Gogo darbų ir viena iš talentin- 
giausių savo srities jaunų profesionalių, kuri sutiko tapti mano fon- 
do vadove. Jūsų prosenelis, - tarė Nakamura, pasisukdamas į šei- 
mininkę, - 1889 m. pasielgė išmintingai prieš šimtmetį iš daktaro 


Gačė įsigijęs jo artimo bičiulio, Vincento van Gogo, Autoportretą. 

Rytoj tas šedevras pradės kelionę į kitą pasaulio kraštą, bet turiu 
jus įspėti, Arabela, kad vos kelias valandas praleidęs jūsų namuose 
pastebėjau dar vieną jūsų „nacionalinę vertybę“, ir šį kartą esu pa- 
siryžęs permokėti. 

— Gal galėčiau paklausti kurį? - pasiteiravo Arabela. 

Kranc nusprendė, kad metas judėti. 

Ji lėtai nuslinko į šiaurinį rūmų galą neįvertindama, kodėl serui 
Džonui Vanbrui masyvūs kertiniai akmenys kėlė pasigėrėjimą; jai 
tai buvo tik patogūs atspirties taškai ropščiantis į kitą aukštą. 

Antro aukšto balkone Olga atsidūrė vos per dvi minutes ir stab- 
telėjo pagalvoti, kiek miegamųjų jai teks aplankyti. Ji žinojo, kad 
namuose esant svečių nė viename kambaryje nebus palikta signa- 
lizacija, o atsižvelgiant į pastato amžių, įsibrovėliui sunkiausia pa- 
kliūti į dvarą. Peiliu Kranc atstūmė pirmojo kambario lango skląsti. 
Patekusi vidun neieškojo jungiklio. Įžiebė plonytį pieštuko formos 
žibintuvėlį, kuris apšvietė ekrano dydžio plotą. Šviesos apskritimas 
nuslinko siena, traukdamas iš tamsos vieną paveikslą po kito, bet 
nors Halsas, Hobema ir van Gojenas būtų pradžiuginęs daugumos 
žinovų akį, Kranc skubiai išdavė juos dėl kito olandų meistro. Ap- 
žiūrėjusi visus kambario paveikslus ji išjungė žibintuvėlį ir grįžo į 
balkoną. Ji pateko į antrą svečių miegamąjį tuo metu, kai Arabela 
pakilo padėkoti ponui Nakamurai už malonius žodžius. 

Kranc ir vėl peržvelgė visus paveikslus, bet nė viena drobė ne- 
privertė jos nusišypsoti. Ji skubiai grįžo ant parapeto, kai vyresnysis 
liokajus pasiūlė ponui Nakamurai porto ir atidarė cigarų dėžutę. 
Kolekcininkas leido Endriui įpilti Zaylors 47. Kai liokajus grįžo 
prie savo ponios kitame stalo gale, Arabela atsisakė porto, bet pa- 
sukiojusi keletą cigarų tarp nykščio ir smiliaus, pasirinko kubie- 
tišką Monte Cristo. Endrius uždegė šeimininkei degtuką, Arabela 
nusišypsojo. Viskas vyko pagal planą. 


06 


Kranc spėjo apžiūrėti penkis miegamuosius, kai Arabela pa- 
kvietė savo svečius pereiti į svetainę ir išgerti kavos. Liko dar devy- 
ni kambariai. Kranc suprato, kad ne tik senka laikas, bet ir tai, jog 
antros progos nenutaikys. 

Ji greitai įsmuko į kitą kambarį, kur kažkas, tikįs šviežio oro 
nauda, paliko atvirą langą. Įžiebė žibintuvėlį ir susidūrė su verian- 
čiu Geležinio grafo žvilgsniu. Ji nukreipė spindulį į kitą paveikslą 
tuo metu, kai ponas Nakamura padėjo kavos puodelį ant stalo ir 
pakilo eiti. „Manau, ledi Arabela, man metas miegoti, - pasakė 
jis, - nes tie nuobodūs vyrukai iš Corus Steel pagalvos, kad praran- 
du įgūdžius. Jis atsisuko į Aną. „Nekantrauju pamatyti jus ryte, 
kai prie pusryčių galėsime pasišnekėti apie tai, kuo galėčiau papil- 
dyti savo kolekciją. Galbūt aptartume ir jūsų atlygį. 

— Jūs jau aiškiai leidote man suprasti, kiek esu verta, - atsakė 
Ana. 

— Neprisimenu, kad būčiau, - sumišęs atsakė Nakamura. 

— Taip, tikrai, - nusišypsojo mergina. - Gerai prisimenu jūsų 
žodžius, kad Fenstonas jus įtikino, jog esu verta penkių šimtų do- 
lerių į dieną. 

— Pasinaudojote seniu, - šypsodamasis tarė japonas, - bet savo 
žodžio nekeisiu. 

Kranc pasigirdo, kad kažkur užsivėrė durys. Nė nedirstelėjusi į 
Velingtoną ji skubiai sugrįžo į balkoną. Į kitą kambarį teko brautis 


peiliu. Ji nutykino per grindis ir sustojo priešais lovą su keturiais 

stulpais. Uždegė žibintuvėlį ir jau tikėjosi išvysti tuščią sieną. Bet 
ne. 

Išprotėjusio genijaus akys žiūrėjo į ją. Išprotėjusios žudikės akys 
spoksojo į Autoportretą. 

Kranc nusišypsojo antrą kartą tą dieną. Užsiropštė ant lovos ir 
pritykino prie naujos savo aukos. Kai buvo per kelis centimetrus 
nuo drobės, išsitraukė peilį, iškėlė virš galvos ir jau ketino suvaryti 
ašmenis van Gogui į kaklą, bet prisiminė, ko primygtinai pageida- 
vo Fenstonas, jeigu tikisi gauti ne tris, o keturis milijonus. Išjungusi 
švieselę ji nulipo nuo lovos ant storo kilimo ir nuropojo į palovį. 
Atsigulusi ant nugaros ėmė laukti. | 

Kai su svečiais išėjo iš svetainės į vestibiulį, Arabela paklausė 
Endriaus, ar grįžo jos labradorai. 

— Ne, ponia, - atsakė liokajus, — bet šįvakar daug triušių. 

— Tada eisiu pati parsivaryti nenaudėlių, - burbtelėjo Arabela ir 
pasisukusi į svečius tarė: 

— Labos nakties. Susitiksime per pusryčius. 

Nakamura nusilenkė ir kartu su Ana ėmė kopti laiptais, protar- 
piais sustodamas pasigrožėti šeimininkės protėviais. 

— Jūs man atleiskite, Ana, kad aš taip lėtai, - atsiprašė jis, - bet 
gali būti, jog daugiau neturėsiu progos pamatyti šių ponų. 

Ana nusišypsojo ir paliko jį grožėtis Romnio Ponia Sidons. 

Nuėjusi toliau koridoriumi sustojo prie van Gogo kambario, 
atidarė savo miegamojo duris, įjungė šviesą, stabtelėjo akimirką 
pasigrožėti 4Awtoportretu. Nusivilkusi suknelę pasikabino spintoje, 
o kitus drabužius pasidėjo ant nedidelės sofutės lovos gale. Tada 
įjungė naktinę lempą prie lovos ir žvilgtelėjo į laikrodį. Šiek tiek po 
vienuoliktos. Ji nuėjo į vonią. 

Išgirdusi dušo šniokštimą, Kranc išlindo iš palovio ir atsiklaupė 
prie lovos. Pakreipė ausį, kaip atidus žvėris pauostė orą. Vanduo te- 


bešniokštė. Ji atsistojo, nuėjo prie durų ir išjungė kambario šviesą, 

palikusi degti tik lempą prie lovos. Atitraukė apklotą ir palindo po 
juo paskutinį kartą pažvelgusi į paveikslą. Tada užsiklojo antklo- 
dę ant galvos. Kranc gulėjo išsitiesusi, nejudėdama. Ji buvo tokia 
smulki, kad prietemoje buvo veik nepastebima. Tačiau net ir po 
antklode išgirdo, kaip Ana užsuko vandenį. Įsiviešpatavo tyla. Ana 
tikriausiai šluostosi rankšluosčiu. Po to ji išgirdo jungiklio spragte- 
lėjimą — mergina išjungė šviesą ir uždarė vonios duris. 

gniaužė kriaunas, kai Ana grįžo į miegamąjį. Mergina palindo po 
antklode savo lovos pusėje ir iškart apsivertė ant šono, siekdama 
išjungti lempą. Nuleido galvą ant minkštutėlės žąsų plunksnų pa- 
galvės. Smigdama į snaudulį pagalvojo, kad vargu ar vakaras galėjo 
praeiti sėkmingiau. Ponas Nakamura ne tik sudarė sandėrį, bet ir 
pasiūlė jai darbą. Ko dar norėti? 

Ana buvo begrimztanti į sapną, kai Kranc pasilenkė ir smiliumi 
palietė jos nugarą. Nuslydo pirštu per stuburą žemyn iki užpaka- 
lio, sustojo prie strėnų. Ana atsiduso. Kranc, palaukusi valandėlę, 
įkišo ranką tarp jos kojų. 

Ar aš sapnuoju, ar tikrai kas nors mane liečia, svarstė Ana pu- 
siau per miegus. Ji nė nekrustelėjo. Juk lovoje daugiau nieko ne- 
gali būti. Ji tikrai sapnuoja. Ir tada pajuto šaltą plieno geležtę tarp 
kojų. Ana žaibiškai išsiblaivė, galvoje suzvimbė tūkstantis minčių. 
Jau ketino nusimesti antklodę ir griūti ant grindų, bet staiga tylus, 
bet griežtas balsas įsakė: „Nejudėk. Nė vienu sumautu raumenėliu. 
Tarp kojų turi dvylikos centimetrų peilį ašmenimis į viršų. - Ana 
nejudėjo. - Jei prasižiosi, čirkštelsiu iki pat gerklės, gyva liksi tiek, 
kad gailėsies iš karto nemirusi. 

Ana pajuto tarp šlaunų krustelint ašmenis, bet kaip įmanydama 
stengėsi nekrutėti, nors drebulio nepajėgė suvaldyti. 


— Įdėmiai sek mano nurodymus, - tarė Kranc, - ir galbūt liksi 


gyva. 

Ana nepaklausė supratusi, kad vienintelė galimybė išgyventi yra 
tempti laiką. 

— Ko tu nori? - paklausė ji. 

— Sakiau, nė žodžio, - pakartojo Kranc, paslinkdama peilį tarp 
merginos šlaunų taip, kad jis sustojo per centimetrą nuo klitorio. 
Ana nesiginčijo. 

— Prie lovos stovi lempa, - pradėjo Olga, - iš lėto pasilenk ir 
uždek ją. 

Jausdama, kaip geležtė slenka su ja, Ana pasislinko į priekį ir 
uždegė naktinę lempą. 

— Gerai, - tarė Kranc. —- Dabar aš atitrauksiu antklodę iš tavo 
pusės, o tu gulėk ramiai. Peilis liks, kur buvo - kol kas. 
antklodę. 

— Dabar prispausk kelius prie smakro, - įsakė Kranc, - iš lėto. 

Ana įvykdė įsakymą, o peilis pajudėjo su ja. 

— Atsiklaupk veidu į sieną. 

Ana pasirėmė kaire alkūne į lovą, iš lėto persivertė ant kelių ir 
pamažu atsitiesė veidu į sieną. Į van Gogą. Kai išvydo aptvarstytą 
jo ausį, negalėjo neprisiminti, ką Kranc po mirties padarė Vikto- 
rijai. 

Užpuolikė dabar klūpojo tiesiai už jos, tvirtai sugniaužusi peilio 
rankeną. | 

— Pasilenk į priekį ir paimk paveikslą abiem rankom už rėmo. 

Ana įvykdė viską paraidžiui, nors tirtėjo kiekvienas kūno rau- 
menėlis. 

— Nukabink paveikslą nuo kablio ir iš lėto nuleisk ant pagal- 
vės. 

Anai pavyko rasti jėgų įvykdyti tą nurodymą, padėti portretą 
ant pagalvių. 

— Dabar palengva ištrauksiu peilį iš tarpkojo, o tada įremsiu į 
sprandą. Nesugalvok nieko daryti, kai patrauksiu peilį, nes, pati- 
kėk, man užteks trijų sekundžių, kad tave paskersčiau, ir dar de- 
šimties, kad dingčiau pro langą. Noriu, kad pagalvorum apie tai, 
kol nepradėjau traukti peilio. 

Ana pagalvojo ir nė nekrustelėjo. Po poros akimirkų pajuto, 
kaip geležtė išslydo iš tarpkojo ir po akimirkos, kaip žadėta, įsirė- 
mė į jos sprandą. 

— Pakelk paveikslą nuo pagalvių, - įsakė Kranc, - ir apsisuk 
veidu į mane. Būk tikra, kad ašmenys nenutols nuo tavo gerklės 
nė akimirkai. Menkiausias krustelėjimas, sakau, menkiausias man 
netikėtas judesys bus tau paskutinis. 

Anaja patikėjo. Pasilenkė į priekį, pakėlė nuo pagalvės paveiks- 
lą ir centimetras po centimetro ėmė suktis aplinkui, kol atsisuko į 
Kranc. Kai Ana pirmą kartą pamatė užpuolikę, nustėro iš netikėtu- 
mo. Ši moteris buvo tokia maža ir smulki, kad atrodė netgi gležna. 
Tokią klaidą praeityje - kuria jiems baigėsi dabartis - padarė ne 
vienas patyręs vyras. Jeigu Kranc įveikė Sergėjų, kokios jos galimy- 
bės? Anos, laukiančios naujo nurodymo, galvoje šmėkštelėjo keista 
mintis. Kodėl ji atsisakė, kai Endrius pasiūlė atnešti jai į lovą puo- 
delį kakavos? 

— Dabar noriu, kad atsuktum paveikslą į mane, — paliepė 
Kranc, - ir nepaleisk iš akių peilio, - pridūrė ji, atitraukdama peilį 
nuo jos gerklės ir užsimodama virš galvos. Kol Ana suko paveikslą, 
Kranc laikė nukreipusi peilį į mėgstamiausią kūno dalį. 

— Tvirtai laikyk rėmą, - įsakė Kranc, - nes tavo draugas ponas 
Vincentas praras ne tik savo kairę ausį. 

— Bet kodėl? - sušuko Ana, negalėdama toliau tylėti. 

— Džiaugiuosi, kad paklausei, - tarė Kranc, - nes ponas Fensto- 
nas davė tikslius nurodymus. Jis norėjo, kad tu paskutinė matytum 


šitą šedevrą prieš jį amžiams sunaikinant. 

— Kodėl? - pakartojo Ana. 

- Jeigu negali turėti paveikslo pats, ponas Fenstonas nori būti 
tikras, kad Nakamura taip pat jo negaus, - paaiškino Olga, laiky- 
dama peilį per kelis centimetrus nuo Anos kaklo. - Stoti ponui 
Fenstonui skersai kelio - didelė klaida. Kaip gaila, kad negalėsi 
papasakoti savo draugei ledi Arabelai, ką ponas Fenstonas numatė 
jai. - Kranc patylėjo. - Bet, manau, jis neprieštaraus, jei tau papa- 
sakosiu. - Kai paveikslas bus sunaikintas... Kaip gaila, ledi negalėjo 
sau leisti jo apdrausti... O be reikalo taupė, nes tada ponas Fens- 
tonas pradės pardavinėti kitą dvaro turtą, kol bus padengta visa 
skola. Arabela, priešingai nei tu, mirs ilga ir kankinančia mirtimi. 
Galima tik žavėtis tiksliu ir loginiu pono Fenstono protu. - Ji vėl 
nutilo. - Bijau, kad laikas išseko tiek tau, tiek ponui van Gogui. 

Kranc staiga iškėlė peilį aukštai virš galvos ir smeigė į drobę. 
Ana pajuto buką samdomos žudikės jėgą, kai ji perrėžė van Gogo 
kaklą ir visa jėga tęsė judesį, kol baigė nelygų apskritimą, išrėžusi 
dailininko galvą ir palikusi dantytą skylę paveikslo centre. Kranc 
atsilošė pasigrožėti savo darbu, leido sau malonumo akimirką. Jau- 
tėsi įvykdžiusi sandėrio sąlygas iki paskutinės smulkmenos, o da- 
bar atėjo metas užsidirbti ketvirtą milijoną, nes Ana jau tapo viso 
to liudininke. 
jos neištiškus nė lašeliui kraujo. Kai Kranc atsitraukė pasigėrėti 
pergalinga akimirka, Ana trenkė sunkiu rėmu jai į galvą. Bet žu- 
dikė buvo vikresnė, nei Ana tikėjosi: spėjo pasisukti, pakelti ranką 
ir nukreipti smūgį į kairį petį. Ana pašoko nuo lovos, kai Kranc 
nubloškė rėmą į šoną ir pakilo. Anai pavyko atsistoti ir netgi nu- 
bėgti vieną žingsnį, bet užpuolikė šoko nuo lovos ir smeigė peilį jai 
į koją, kai Ana žengė antrą žingsnį. Mergina suklupo ir pargriuvo 


likus vos keliems centimetrams iki durų. Į visas puses ėmė švirkšti 

kraujas. Kranc buvo per žingsnį nuo jos, kai Anos ranka palietė 
rankeną, bet buvo per vėlu. Kranc puolė ją neleidusi pasukti ran- 
kenos, stvėrė už plaukų ir nubloškė ant grindų. Pakėlė peilį virš gal- 
vos... Paskutiniai žodžiai, kuriuos Ana išgirdo ją murmant: „Šįkart 
tai jau asmeniška“. 

Žudikė jau ketino atlikti ritualinį pjūvį, kai staiga atsilapojo 
miegamojo durys. Tarpdury pasirodė ne vyresnysis liokajus su ka- 
kavos puodeliu, o moteris su medžiokliniu šautuvu po pažastimi, 
kruvinomis rankomis ir tviskančio šilko suknia. 

Kranc valandėlę nustėrusi žiūrėjo į ledi Viktoriją Ventvort. 
Negi ji jos nenužudė? Ar prieš ją stovi vaiduoklis? Olga spoksojo 
užhipnotizuota, kai būtybė žengė prie jos. Kranc negalėjo atplėšti 
akių nuo Arabelos, tebelaikydama peilio ašmenis per centimetrą 
nuo Anos gerklės. 

Arabela pakėlė ginklą, kai Kranc ėmė iš lėto trauktis atbula, 
vilkdama savo grobį per grindis prie atviro lango. Arabela atlaužė 
gaiduką. „Dar vienas kraujo lašas, - pasakė ji, — ir aš paliksiu iš 
tavęs šlapią vietą. Pradėsiu nuo kojų, antru užtaisu prakiurdysiu 
pilvą. Galiu pažadėti tau lėtą, skausmingą mirtį: nekviesiu greito- 
sios tol, kol neįsitikinsiu, kad tau niekuo padėti negalima: Arabe- 
la šiek tiek nuleido ginklą ir Kranc sustojo. „Paleisk ją, - pasakė 
ledi Arabela, - ir aš nešausiu. Duodu žodį: Arabela atlaužė ginklo 
vamzdį ir ėmė laukti. Ji nustebo pamačiusi, kaip išsigando žudikė, 
nors Ana atrodė stebėtinai rami. 

Be įspėjimo Kranc paleido Anos plaukus ir metėsi šonu pro atvi- 
rą langą į balkoną. Arabela atlenkė vamzdį, pakėlė šautuvą ir vienu 
judesiu paleido du šūvius, paversdama šipuliais langą ir palikdama 
žiojinčią skylę. Pribėgusi prie rūkstančios kiaurymės Arabela su- 
riko: „Junk, Endriau“, tarsi duodama įsakymą šaudyti fazanus. Po 
akimirkos žibintų šviesa užliejo pievelę priešais rūmus taip, kad ji 


priminė futbolo aikštę su vienu - prie vartų skubančiu - žaidėju. 

Arabelos akys surado mažą juodą figūrą, zigzagais skuodžiančią 
per veją. Moteris pakėlė šautuvą antrą kartą, tvirtai įrėmė buožę 
į petį, nusitaikė, giliai įkvėpė ir nuspaudė gaiduką. Po mirksnio 
Kranc krito ant žemės, tačiau vis dar kažkaip rangėsi tvoros link. 

— Prakeikimas, - burbtelėjo Arabela, - tik pašoviau. 

Ji išbėgo iš kambario, nusileido laiptais ir nepasiekusi apačios 
sušuko: „Dar du šovinius, Endriau“. 

Liokajus dešine ranka atlapojo paradines duris, o kaire įteikė 
šeimininkei du šovinius. Arabela greitai užsitaisė ginklą ir puolė 
laiptais į pievelę. Jai pavyko įžiūrėti juodą figūrėlę, kuri pakeitė 
kryptį ir dabar šliaužė į atvirus vartus. Arabela pradėjo taikytis į 
Kranc vis artėdama prie jos. Įsitikinusi, kad bėglė - per šūvio atstu- 
„mą, sustojo pievos viduryje. Pakėlė ginklą, įrėmė į petį. Nusitaikė 
ir jau ketino spausti gaiduką, kai tarytum iš niekur pro vartus įlėkė 
trys policijos automobiliai ir greitosios pagalbos mašina, žibintais 
apakinusi Arabelą taip, kad ji pametė iš akių savo laimikį. 

Pirmas automobilis sucypė stabdžiais prie jos kojų. Pamačiusi, 
kas iš jo išlipa, Arabela nenoriai nuleido ginklą. 

— Labas vakaras, vyresnysis inspektoriau, - pasisveikino ji, už- 
dėdama ranką ant kaktos, kad neakintų tiesiai į ją nukreiptas spin- 
dulys. 

— Labas vakaras, ledi Arabela, - atsakė vyresnysis inspektorius, 
tarsi būtų pora minučių pavėlavęs į jos rengiamą kokteilių vakarė- 
lį. - Ar viskas gerai? — paklausė. 

— Buvo, kol nepasirodėte, - atsakė Arabela. - Kaišiojate nosį į 
kitų žmonių reikalus. Ar galėčiau sužinoti, kaip jums pavyko taip 
greitai atkakti? 

— Galite už tai padėkoti savo bičiuliui iš Amerikos, Džekui De- 
leiniui, - atsakė inspektorius. - Jis perspėjo mus, kad jums gali pri- 


reikti pagalbos. Todėl valandą laiko jūsų dvaras buvo stebimas. 

— Jokios pagalbos man nereikia, - atšovė Arabela, vėl pakelda- 
ma savo šautuvą. — Jeigu būtumėte davę man dar porą minučių, 
būčiau ją pribaigusi ir su pasitenkinimu priėmusi pasekmes. 

— Neįsivaizduoju, ką turite galvoje, - atsakė policininkas, eida- 
mas prie automobilio išjungti šviesų. Greitosios pagalbos ir kitų 
dviejų automobilių nebesimatė. 

— Jūs leidote jai pasprukti, mulki, - iškošė Arabela, trečią kar- 
tą pakeldama šautuvą, ir tada prie jos išdygo ponas Nakamura su 
chalatu. 

— Manau, kad Anai... 

— O, Viešpatie! - aiktelėjo Arabela ir nelaukdama vyresniojo 
inspektoriaus atsakymo pasileido rūmų link. Prie laiptų žingsnio 
nesulėtino, puolė į viršų ir sustojo tik pasiekusi svečių kambarį. 
Endrių jau rado atsiklaupusį ant grindų, įgudusiais judesiais tvars- 
tantį viešniai koją. Ponas Nakamura įgriuvo pro duris. Jis sustojo, 
kad atgautų kvapą, ir tarė: „Arabela, daug metų spėliojau, kas vyks- 
ta anglų vakarėlyje užmiesčio name. - Patylėjęs baigė: - Dabar jau 
žinau. 

Šeimininkė prapliupo juoktis ir atsisuko į Nakamurą, kuris iš- 
plėtęs akis žvelgė į ant grindų šalia lovos gulintį sudarkytą paveiks- 
lą. 

— O, Viešpatie, - pakartojo šeimininkė, tik dabar pamačiusi, 
kas nutiko jos palikimui. - Vis dėlto tam niekšui Fenstonui pavy- 
ko mus sudoroti. Dabar aš suprantu, kodėl jis buvo toks tikras, kad 
būsiu priversta parduoti likusią savo kolekciją, o galiausiai paleisiu 
iš rankų ir dvarą. 

Ana iš lėto atsistojo ir atsisėdo ant lovos krašto. 

— Aš taip nemanau, — tarė žvelgdama į šeimininkę. Arabela at- 
rodė suglumusi. — Bet už tai galite padėkoti Endriui. 


— Endriui? - perklausė Arabela. 


- Taip. Jis įspėjo mane, kad ponas Nakamura rytoj išvyks anksti, 
jeigu nenori pavėluoti į susitikimą su Corus Sžee/ kompanija, todėl 
pasiūlė paimti paveikslą per pietus, kad manęs nereikėtų siaubin- 
gai anksti žadinti. Tada jo padėjėjai ne tik galės grąžinti paveikslą į 
originalius rėmus, bet ir supakuoti, kad viskas būtų paruošta pono 
Nakamuros išvykimui. 

Ana kiek patylėjo. 

— Aš, nors pati tiesiog piktnaudžiauju jūsų svetingumu, perspė- 
jau Endrių, jog jums gali nepatikti, kad jis nepaiso jūsų pageidavi- 
mų. Regis, prisimenu tikslius Endriaus žodžius, - pridūrė ji. - „Jei- 
gu leisite man pakeisti šedevrą klastote, esu įsitikinęs, kad ponia 
nieko nesužinos. 

Tai buvo vienas iš tų retų atvejų per keturiasdešimt devynerius 
metus, kai prie Endriaus ledi Arabela liko be žado. 

— Manau, jūs turite tuojau pat atleisti jį už nepaklusnumą, - įsi- 
kišo Nakamura, - tada aš galėsiu pasiūlyti jam darbą. Jeigu sutik- 
tumėte, — kreipėsi jis į vyresnįjį liokajų, - aš mielai padvigubinsiu 
dabartinę jūsų algą. 

— Nesitikėkite, - atšovė Arabela, neleidusi tarnui atsakyti. - End- 


rius yra nacionalinė vertybė, su kuria aš niekuomet nesiskirsiu. 

Ponas Nakamura pakirdo kelios minutės po šešių, užsitrenkus 
kambario durims. Kelias akimirkas jis mąstė apie tai, kas vyko va- 
kar naktį, tikrindamas save, ar tai buvo ne sapnas. 

Jis nustūmė nuo savęs antklodę ir nuleido kojas ant kilimo, kur 
rado gulinčias šlepetes. Chalatas buvo paliktas šalia lovos. Įsispyręs 
į šlepetes jis susisiautė į chalatą ir nuėjo į lovos galą, kur ant kėdės 
paliko savo švarką, marškinius ir kitus drabužius. Ketino viską su- 
sipakuoti prieš išvykdamas, bet daiktų ant kėdės nerado. Gal iš va- 
karo susikrovė į lagaminą? Atidaręs lagamino dangtį pamatė, kad 
marškiniai išskalbti, išlyginti ir gražiai sulankstyti, pietų švarkas 
išlygintas ir įvilktas į kelioninį maišą. 

Nakamura nuėjo į vonios kambarį ir rado vonią pripiltą van- 
dens. Įmerkė ranką: vanduo šiltas, bet nekarštas. Tada prisiminė, 
kaip užsitrenkė kambario durys. Akivaizdu, kad jos uždarytos to- 
kia jėga, kad jį pažadintų, bet neprikeltų kitų svečių. Nusimetęs 


chalatą japonas paniro į vandenį. 
+6- 


Išėjusi iš vonios Ana ėmė rengtis. Segdamasi Tinos laikrodį pa- 
stebėjo voką ant stalelio prie lovos. Ar Endrius atnešė laišką, kai 
maudėsi po dušu? Jo tikrai ten nebuvo, kai ji pabudo. Ant voko 
drąsia, su niekuo nesupainiojama Arabelos rašysena buvo išve- 
džiota: Anai. 


Prisėdusi ant lovos galo mergina atplėšė voką. 

VENTVORT HOLAS 


2001 rugsėjo 26 d. 


Brangioji Ana, 
Karalienė Elžbieta I apdovanojo mano protėvį piratą už 
drąsą ir verslą auksu. Todėl, manau, būtų tinkama, jog už 


mano giminės lobio išsaugojimą... 


Ana prajuko iš savitos anglų kalbėjimo manieros ir du popie- 
riaus lapeliai iš voko nusklendė ant grindų. Ana pasilenkė jų paim- 
ti. Pirmas buvo Cowžžs banko milijono svarų čekis, išrašytas Anai 
Petvesku. Antrasis... 


Apsirengęs Nakamura pasiėmė savo mobilųjį nuo stalelio prie 
lovos ir surado Tokijo numerį. Jis nurodė finansų direktoriui per- 
vesti keturiasdešimt penkis milijonus dolerių į jo sąskaitą Londo- 
ne. Advokatų informuoti nereikės, nes jau perdavęs jiems aiškius 
nurodymus pervesti visą sumą į Coutts banką Strande, kuriame 
Ventvortų giminė daugiau kaip du šimtmečius turi savo sąskaitą. 

Prieš išeidamas iš kambario pusryčių, ponas Nakamura stabte- 
lėjo priešais Velingtono portretą. Jis linktelėjo Geležiniam grafui 
nusprendęs, kad jam būtų patikusi vakarykštė velniava. 

Leisdamasis marmuriniais laiptais vestibiulyje pastebėjo End- 
rių. Jis vadovavo raudonosios dėžės su van Gogo paveikslu origi- 
naliuose rėmuose išgabenimui. Jaunesnysis liokajus statė dėžę prie 
durų, kad galėtų įkelti į pono Nakamuros limuziną tą pačią aki- 
mirką, kai pasirodys jo vairuotojas. 

Arabela iškurnėjo iš pusryčių kambario, kai jos svečias pasiekė 


laiptų apačią. 

— Labas rytas, pone Takaši, - pasveikino ji. - Aš labai tikiuosi, 
kad, nepaisant visko, jums pavyko numigti. 

— Taip, dėkui, Arabela, - atsakė kolekcininkas. Ana prišlubčio- 
jo prie jų. 

— Nežinau, kaip jums dėkoti, - pasakė ji. 

— Sotbis būtų daugiau užsiprašęs, - nieko nepaaiškinusi atsakė 
šeimininkė. 

— Ir aš žinau, kad Tina... - pradėjo Ana, kai į paradines duris 
kažkas pasibeldė. Nakamura sustojo, nes per vestibiulį oriai nu- 
žingsniavo vyresnysis liokajus. 

— Tikriausiai mano vairuotojas, - spėjo Nakamura, kai Endrius 
patraukė didžiulių ąžuolinių durų rankeną. 

— Labas rytas, pone, - pasisveikino liokajus. 

Arabela atsisukusi nusišypsojo netikėtam svečiui. 

— Labas rytas, Džekai, - tarė ji. - Nesitikėjau, kad prisijungsite 
prie mūsų per pusryčius. Ar užsukote tiesiai iš Valstijų, ar pernak- 
vojote vietos policijos poskyryje? 

— Ne, Arabela, nenakvojau, bet girdėjau, kad jūs turėjote ten 
nakvoti, - plačiai nusišypsojo Džekas. 

— Sveikas, mano didvyri, - tarė Ana, bučiuodama Džeką. - Pa- 
sirodėte pačiu laiku, kad visus mus išgelbėtumėte. 

— Neteisinga, - įsiterpė Arabela. - Pirmiausia, juk tai Džekas 
įspėjo vietos policiją. 

Ana nusišypsojusi pasisuko į Nakamurą. 

— Čia mano draugas, Džekas Fitzdžeraldas Deleinis. 

— Be abejo, pakrikštytas Džonu, - spėjo ponas Nakamura, 
spausdamas ranką Džekui. 

— Tikrai taip, pone. 

— Vardus išrinko mama airė, o gal gimėte 1963 lapkričio dvide- 
šimt trečiąją? 


— Abu kartus pataikėte, - pripažino Džekas. 

— Labai keista, - tarė Arabela, vesdamasi savo svečius į pusryčių 
kambarį, o Ana paaiškino agentui, kodėl jos koja sutvarstyta. 

Arabela pakvietė poną Nakamurą sėstis jai iš dešinės. Mostel- 
dama Džekui pasakė: „Malonėkite atsisėsti man iš kairės, jaunuoli. 
Yra pora klausimų, į kuriuos norėčiau gauti atsakymus“. Džekas, 
imdamas stalo įrankius, pažvelgė į inkstus su prieskoniais. „Galite 
pamiršti apie maistą, - pridūrė šeimininkė, - kol nepaaiškinsite, 
kodėl neatsidūriau pirmame Dai/y Mai! puslapyje po didvyriško 
praėjusios nakties poelgio: 

— Nesuprantu, apie ką jūs kalbate, - atsakė Džekas, kai Endrius 
pylė jam juodos kavos. 

— Tik nereikia, - atšovė Arabela. - Nieko keista, kad tiek daug 
žmonių tiki sąmokslo teorijomis ir tuo, kad policija dangsto nusi- 
kaltimus. Pasistenkite, Džekai. 

— Kai teiravausi šį rytą savo kolegų iš M15, - pradėjo Džekas, 
dėdamas įrankius ant stalo, - jie mane užtikrino, kad joks teroristas 
nepakliuvo į šią šalį per paskutines dvidešimt keturias valandas. 

— Kitaip tariant, ji išsisuko, - tarė Ana. 

— Ne visai, - paprieštaravo Džekas. - Bet galiu pranešti jums, 
kad maždaug metro penkiasdešimties centimetrų ūgio, keturias- 
dešimt penkių kilogramų svorio moteris su šautine žaizda praleido 
naktį Belmaršo kalėjimo vienutėje. 

— Iš kurio ji būtinai pabėgs, - leptelėjo Arabela. 

— Patikėkite, Arabela, dar niekas nėra ištrūkęs iš Belmaršo ka- 
lėjimo. 

— Bet ją vis tiek turėsite išsiųsti į Buchareštą. 

— Vargu, - atsakė Džekas, - visų pirma todėl, kad niekur neuž- 
fhiksuota, jog ta moteris pakliuvo į šią šalį, antra, niekas tos moters 
neieškos tame kalėjime. 

— Na, tokiu atveju leidžiu jums pasivaišinti grybais. 


Džekas paėmė peilį su šakute. 

— Kuriuos labai rekomenduoju, - įsiterpė ponas Nakamura, kil- 
damas iš vietos, — tik bijau, kad privalau jus palikti, jeigu nenoriu 
pavėluoti į susitikimą. 

Džekas antrą kartą nuleido stalo įrankius, nes visi išėjo palydėti 
svečio į vestibiulį. 

Endrius stovėjo prie durų ir vadovavo raudonosios dėžės perkė- 
limui į Zoyožos limuzino bagažinę, Arabela su svečiais išėjo į vesti- 
biulį. 

— Man regis, - tarė ponas Nakamura, pasisukdamas į šeiminin- 
kę, - kad trumpas mano apsilankymas Ventvort Hole, pavadintas 
„nepamirštamu“, būtų klasikinis anglų kalbos litotės pavyzdys. — 
Jis nusišypsojo paskutinį kartą pažvelgdamas į Geinsboro tapytą 
ledi Katerinos Ventvort portretą. - Pataisykite mane, jei klystu, 
Arabela, - tęsė jis, - bet ar ne tą patį vėrinį jūs buvote užsisegusi 
praėjusį vakarą? 

- Taip, iš tiesų, — šypsodamasi atsakė Arabela. - Ledi Katerina 
buvo aktorė, kas šiais laikais būtų striptizo šokėjos atitikmuo, todėl 
vienas Dievas žino, kuris iš galybės jos gerbėjų padovanojo jai šį 
nuostabų papuošalą. Bet aš nesiskundžiu, nes tikrai esu dėkinga 
jai už tą vėrinį. 

— Ir auskarus, - pridūrė Ana. 

— Deja, vieną, - atsakė Arabela, paliesdama dešinę ausį. 

— Auskarą, - pakartojo Džekas, žvelgdamas į portretą. - Koks 
aš kvailys, - pridūrė. - Jis visą laiką man buvo prieš akis. 

— Kas žiūrėjo jums į akis? — pasiteiravo Ana. 

— Lipmanas ant nuotraukos, kurioje Fenstonas spaudžia ranką 
prezidentui Džordžui V. Bušui, užrašė: „Tai įrodymas, kurio tau 
reikia“. 

— Reikia kam? — nesuprato Arabela. 

— Kad įrodyčiau, jog jūsų seserį nužudė Fenstonas, - paaiškino 


agentas. 

— Nelabai įžvelgiu ryšio tarp ledi Katerinos Ventvort ir Jungti- 
nių Valstijų prezidento, - atsakė Arabela. 

— Aš dariau tą pačią klaidą, - sutiko Džekas. — Ryšys ne tarp 
ledi Ventvort ir Bušo, o tarp ledi Ventvort ir Fenstono. Ir užuomi- 
na visuomet buvo man prieš akis. 

Visi pažvelgė į Geinsboro portretą. 

Po ilgokos tylos pirma prabilo Ana. 

— Jie abu su tuo pačiu auskaru, - tyliai ištarė ji. - Kaip aš jo 
nepastebėjau? Netgi mačiau Fenstoną su juo tą dieną, kai mane 
atleido, bet tada nesusiejau. 

— Lipmanas iškart suvokė auskaro reikšmę, - atsakė Džekas, 
trindamas rankas. - Jis suprato, jog tai pagrindinis įkaltis, kurio 
mums reikia pateikiant kaltinimą. 

Endrius kostelėjo. 

- Jūs teisus, Endriau, - tarė Arabela. - Negalime ilgiau gaišinti 
pono Nakamuros. Vargšelis ir taip per vieną dieną iškentė pakan- 
kamai netikėtų giminės atradimų. 

— Tiesa, - sutiko japonas. - Tačiau norėčiau pasveikinti poną 
Deleinį dėl puikios dedukcijos. 

— Jis lėtas, bet galų gale prisikasa, - imdama japono ištiestą ran- 
ką tarė Ana. 

Ponas Nakamura šypsojosi, kai Arabela palydėjo iki automobi- 
lio, o Džekas su Ana laukė laiptų viršuje. 

— Šauniai padirbėjai, persekiotojau. Pritariu ponui Nakamurai, 
jog tai puikus dedukcijos pavyzdys. 

Džekas šypsodamasis atsisuko į Aną. 

— O kaip sekasi agentei naujokei? Ar sužinojai, kodėl Tina... 

— Jau maniau, kad niekada nepaklausi, - atsakė Ana. - Galvo- 
jau, teks prisipažinti, kad pati pražiopsojau keletą užuominų, ku- 
rios akivaizdžios netgi mėgėjui. 


— Pavyzdžiui? - pasidomėjo Džekas. 

— Mergina, kurios hobis - plaukioti jachta Kristina, o ta jachta 
pavadinta savininko vaiko vardu; mergina, serganti už „49“ ir La- 
kers, išmananti ir mylinti Amerikos meną. 

- Ji yra Kriso Adamso duktė? - susigriebė Džekas. 

— Ir Kriso Adamso jaunesniojo sesuo, - pridūrė Ana. 

— Na, dabar viskas aišku. 

— Beveik viskas, - atsakė Ana, - nes Tina Adams ne tik prarado 
namus ir jachtą po to, kai Kranc perpjovė broliui gerklę, bet dar ir 
turėjo mesti teisės studijas. 

— Vadinasi, Fenstonas pagaliau susidūrė su lygiu priešininku. 

— Stipresniu, - nesutiko Ana. - Tina pasikeitė pavardę iš Adams 
į Forster, persikėlė į Niujorką, baigė sekretorių kursus, paskelbė 
ieškanti darbo banke, palaukė, kol Fenstono sekretorė išeis - o tai 
nutikdavo ne taip retai, — ir užėmė laisvą vietą. 

— Ir liko joje, kol praėjusią savaitę jos neatleido, - priminė Anai 
Džekas, o ponas Nakamura tuo metu prieš lipdamas į limuziną at- 
sisveikindamas žemai nusilenkė ledi Arabelai. 

— Tačiau dar geresnė žinia ta, persekiotojau, - tęsė Ana, pamo- 
javusi japonui, - kad Tina persiuntė į savo kompiuterį kiekvieną 
dokumentą, kuris galėjo tapti Fenstono įkalčiu. Ji išsaugojo viską, 
nuo sandėrių iki laiškų, netgi asmeninių užrašų, kuriuos Fenstonas 
tikėjosi palaidojęs Pasaulinio prekybos centro griuvėsiuose. Todėl 
jaučiu, kad nereikės ilgai laukti, kol pagaliau užversite pono Braiso 
bylą. 

— Tavo ir Tinos dėka, - atsakė Džekas. Parylėjo. - Tačiau ji vis 
tiek viską prarado. 

— Ne viską, - atsakė Ana. - Apsidžiaugsi išgirdęs, kad Arabela 
padovanojo jai milijoną dolerių už vaidmenį, kurį atliko gelbėda- 
ma Ventvorto dvarą. 


- Milijoną dolerių? - perklausė Džekas. 

— Jau nekalbant apie milijoną svarų, kuriuo apdovanojo mane, 
„nes darbininkas vertas savo užmokesčio“, kaip Arabela išsireiškė 
savo laiške. 

— Evangelija pagal Luką, - pratęsė Džekas. - „Pasilikite tuose 
namuose, valgykite ir gerkite, kas duodama, nes darbininkas vertas 
savo užmokesčio: 

— Įspūdinga, - tarė Ana. 

— O aš net nepusryčiavęs. 

— Na, gal pasigailėjusi leisiu prisijungti prie manęs priešpiečių 
skrendant pirmąja klase namo. 

Džekas pasisukęs į Aną nusišypsojo. 

— Jau geriau eitum su manimi pietauti šeštadienio vakare. 

— Mamos airiško troškinio vakaras? — paklausė Ana. - Tai tik- 
rai geriau nei pirma klasė. Būtinai sudalyvausiu. 

— Bet prieš sutikdama, Ana, turi kai ką išgirsti, - įspėjo Džekas, 
kai pono Nakamuros automobilis išriedėjo pro vartus. 

— Ką? - paklausė sukdamasi į jį Ana. 

— Mano mama įsivaizduoja, kad tu jau tris kartus ištekėjusi, turi 
penkis vaikus, nebūtinai nuo trijų savo vyrų, keturi iš jų vartoja 
stipriuosius narkotikus, o vienas sėdi kalėjime. - Jis patylėjo ir pri- 
dūrė: - Dar ji mano, kad tavo protesija kur kas senesnė nei meno 
konsultantės. 

Ana nusikvatojo. 

— Ir ką tu jai pasakysi, kai išgirs, kad nieko panašaus nėra? 


— Kad nesi airė, - atsakė Džekas. 


Autoriaus pastaba 


Nors van Gogas po kivirčo su Gogenu skustuvu nusipjovė kairę 
ausį, vis tiek lieka paslaptis, kodėl abiejuose autoportretuose ap- 
tvarstyta dešinė jo ausis. 

Meno istorikai, tarp jų ir Louisas van Tilborghas, van Gogo 
muziejaus paveikslų kuratorius, yra įsitikinę, kad dailininkas tapė 
žiūrėdamas į veidrodį. 

Tilborghas pastebi, kad 1888 rugsėjo 17 d. van Gogas laiške 
savo broliui rašo, jog nusipirko veidrodį „kad būtų lengviau dirbti“ 
(685 laiškas 1990 m. leistame van Gogo laiškų rinkinyje, arba 537 
laiškas 1953 m. (angliškame) jo korespondencijos leidime). 

Veidrodis liko Arlyje, kai dailininkas persikėlė į Sen Remi. Ta- 
čiau van Gogas parašė antrą laišką J. Ginoux (1890 gegužės 11, 
634a angliškame leidime, 872 - olandiškame), prašydamas jo „pa- 
sirūpinti veidrodžiu“. 

Žinoma, kad van Gogas nutapė du Autoportretus su aprišta au- 
simi. Vieną galima pamatyti Kortodo institute Somerset Hauze 


Londone. Antras priklauso privačiai kolekcijai. 


Iš van Gogo laiško broliui Theo, 1888 rugsėjo 17 d. 

Metai 


1980 
1985 
1982 


1983 
1984 
1985 
1986 
1987 
1988 
1989 
1990 
1991 
1992 
1993 
1994 
1995 


1996 
1997 
1998 


1999 


2000 


1980-2005 m. varžytynių bestselerių sąrašas 


Menininkas 


Terneris 
Pikasas 


Botičelis 


Sezanas 
Rafaelis 
Mantenja 
Manė 

Van Gogas 
Pikasas 
Pikasas 
Van Gogas 
Ticianas 
Kanaletas 
Sezanas 
Da Vinčis 
Pikasas 


Pikasas 
Van Gogas 


Sezanas 


Mikelandželas 

Pavadinimas 


Džiuljeta ir jos auklė 

Yo Picasso 

Džiovanio De Medičio 
portretas 

Sucrier, poires et tapies 

Vyro galvos ir rankos eskizas 
Trijų karalių garbinimas 
La Mosnier aux paveurs 
lrisai 

Akrobatas ir jaunas arlekinas 
Yo Picasso 

Daktaro Gačė portretas 
Venera ir Adonis 

Senieji arklių aptvarai 
Natiurmortas: dideli obuoliai 
Hamerio Kodeksas 
Andželo Fernandeso de 
Soto portretas 

Džono E. Kenedžio 
supamasis krėslas 

Sapnas 

Autoportretas be barzdos 
Užuolaida, molinis ąsotis 

IV VAISIŲ VAZA 

Prisikėlęs Kristus 


Kaina USD 


7 000000 
5 800000 


1 400000 

4 000000 

4 400000 
10 500000 
11 100000 
53 900000 
38 500000 
47 900000 
82 500000 
13 500000 
17 800000 
28 600000 
30 800000 


29 100000 
453500 
48 400000 


71 500000 


60 500000 
12 300000 


2000 
2001 
2002 
2003 


2004 
2004 
2004 
2004 
2005 
2005 


Rembrantas 


Kunsas 
Rubensas 


Rotko 


Rafaelis 
Pikasas 
Vermeris 
Varholas 


Geinsboras 

62 metų damos portretas 28 700000 
Maiklas Džeksonas ir Bablsas 5600000 
Nekaltų kūdikėlių išžudymas = 76700000 
„Nr. 9 

(Balta ir juoda ant vyšninės) 16 400000 
Rausvoji Madona 62 700000 
Berniukas su bypke 104 000000 
Jauna moteris prie virginalo 30 000000 
Garstyčių rasės riaušės 15 100000 
Sero Čarlzo Gouldo portretas 1 100000 
Juanų dinastijos vaza 27 600000 

